
XXIV 
KAPITONO PARDAVIMAS 


Vos tik danguje paširodė pirmi saulės spinduliai, kažkoks vyras - žydas - 
pasibeldė į „Gražiojo Januso" užeigos duris. Ponas Baltramiejus, pagarbos vertas 
užeigos šeimininkas, prikišęs prie lango nosį, pažino ankstyvą svečią. 

- Gerai jau! Einu! - pasakė. 

Greitai atkėlė vartus, ir žydas įslinko į užeigos kiemą. 

- Kaip gyvuoji, gerasis Efroime? Laikais žodžio... tai gerai... 

- Visados laikaus žodžio, pone Baltramiejau, nors atvirai prisipažinsiu, kad 
nemėgstu anksti keltis. Bet pasakyk, pone, kodėl tokiu metu, kai visi padorūs 
žmonės dar skaniai knarkia, liepei man ateiti atlikti :4ą smulkų reikalą? 

- Šš! Tam, kad niekas nežinotų apie šį mūsų reikalą... 

- Ajai! Tiek žodžių ir dėl ko? Dėl vieno seno asilo, kurį man norėsi parduoti, 
kaip tai neseniai yra buvę... Didelis čia biznis! 

Vietoje atsakymo Baltramiejus paėmė Efroimą už rankos ir nutempė jį prie 
terasą laikančių aukštų kolonų. Ant vienos iš tų kolonų buvo užklijuotas ranka 
rašytas popierius. 

- Perskaityk šitą, pone Efroime. 

Žydas ėmė pusbalsiu skaityti. Tai buvo skelbimas apie Ragasteno egzekuciją, 
įvyksiančią tą dieną aikštėje prieš užeigą. 

Perskaitęs skelbimą, žydas pažvelgė į „Gražiojo Januso" užeigos savininką. 

- Efroime... pakviečiau tave, norėdamas tau parduoti rūbus ir arklį su 
pakinktais, - tarė užeigos šeimininkas. 

- Tai kuriam tikslui liepei man, tamsta, skaityti šį skelbimą; visi Romos 
gyventojai žino apie įvyksiančią egzekuciją... 

- Nieko nesupranti? Rūbai... arklys?.. 

- Na, kas iš to? | 

- Tai bandito rūbai... Tai baisiojo žmogžudžio arklys, Ragasteno... tas galėtų 
pakenkti geram mano užeigos vardui. 

- Tiesa, - patvirtino žydas galvos linktelėjimu. 

- O tu, mano brangusis Efroime... gali labai pelningai parduoti šiuos rūbus ir 
šį arklį. Šitų daiktų kaina, kadangi jie priklausė tokiam baisiam banditui, tikrai 
pakils, nes su jais yra susijusi sensacija, kuri visuomet lydi daiktus, garsių žmonių 
rankų paliestus. 

- Labai dėkoju, nenoriu atkreipti į save ponų teisėjų dėmesį. Jie pernelyg linkę 
įviską žiūrėti iš blogos pusės. Pardavinėk tamsta pats tuos skarmalus ir tą arklį... 
Kadangi su jais surišta toji tamstos sensacija, tikrai gausi gerus pinigus... 


- Taip, bet aš bijau... - tarė su gailesčiu ponas Baltramiejus. 

- Bijai dėl savo kailio, bet dėl manęs nejauti jokios baimės! 

- Sutik nors apžiūrėti tuos skudurus ir tą arklį... Dėl kainos susitarsime... 

- Gerai! Matau, kad daraisi sakalbamesnis. Noriai apžiūrėsiu tamstos prekę... 
Bet perspėju, kad visai nieko nežinau apie jos kilmę... Nenoriu nieko žinoti. 
Pasiūlysiu tamstai atitinkamą kainą ir viskas baigta! 

- Einam! Pradėsim nuo rūbų?! Jie guli gražiai sudėti ant lovos. 

Po kelių minučių ponas Baltramiejus ir Efroimas jau stovėjo Ragasteno 
kambaryje ir atkakliai derėjosi. Pagaliau susitarė. 

- Paimk, tarnsta, rūbus ir eisime pažiūrėti arklio, - tarė užeigos šeimininkas. 

- Ne, paliksime rūbus čia... Jei gyvulys man nepatiks ir biznis visai neišdegs, tai 
neapsimoka tampyti daiktų. 

Nuėjo į arklidę. 

Ten stovintis Kapitonas žvengė, atkakliai kapstė kojomis žemę, draskė 
pavadžius ir suko galvą durų link. Vargšas gyvulys laukė savo pono, 
nesuprasdamas, kodėl jo taip ilgai nematyti; jau pradėjo nekantrauti dėl per ilgo 
buvimo arklidėje. 

Efroimas apėjo aplink arklį, pažvelgė jam į dantis, apžiūrėjo kanopas, 
pačiupinėjo pančius ir metė į puikųjį žirgą pilną pasigėrėjimo, žinovo žvilgsnį. 

Pagaliau pirklys ir pardavėjas susitarė dėl kainos. Efroimas prisiminė, kad turi 
paimti iš kambario rūbus; lydimas užeigos šeimininko nuėjo į Ragasteno kambarį. 

Tačiau tenai iš abiejų vyrų lūpų išsiveržė nustebimo šauksmas. Daiktai nuo 
lovos dingo. 

- Ką tai reiškia? - paklausė įtariamai žydas. 

- Nieko nesuprantu! - atsakė visu kūnu virpėdamas Baltramiejus. 

- Čia buvo vagis... tai jo darbas... 

- Hm... dar visi užeigoje miega... 

- Tai ką tamsta apie tai manai? 

- Manau, kad tai burtai... 

- Burtai ar kitas kuris velnias. Grąžinsi man tamsta gautus už rūbus pinigus, 
pasilikdamas sau, kas priklauso už arklį. 

Tai pasakęs, Efroimas, kuris labai įtarė Baltramiejų iškrėtus jam šį negražų 
pokštą, murmėdamas nuėjo į arklidę. Jį sekė užeigos šeimininkas, išgąsdintas to 
nesuprantamo daiktų dingimo. Įėjo į arklidę... ir... sustojo dar labiau nusigandę 
nei prieš valandėlę... Buvo nustebinti... apstulbę... be žodžių stovėjo ties gardu, 
kuriame dar prieš valandėlę buvo Kapitonas. Ragasteno arklys taip pat dingo. 

Smuklininkas ir pirklys nusigandę sužiūro vienas į antrą. 

Šį kartą Efroimo įtarimai išsisklaidė. Kad smuklininkas galėjo paslėpti ryšulį 
su rūbais - dalykas buvo galimas... bet paslėpti arklį! 

- Nieko nesuprantu! - sukuždėjo. 

- Ir aš... - pridėjo ponas Baltramiejus, kalendamas dantimis iš baimės. 

- Spėju, kad kažkoks vikrus niekšas mikliai nušlavė arklį iš mūsų panosės. Tuo 


labiau, kad išeidamas iš arklidės, palikai atidarytas duris... - pastebėjo Efroimas, 
eidamas iš arklidės į kiemą. - Taigi matai, tamsta... 

- To tai jau per daug... Kaip tik esu tikras, kad rūpestingai uždariau duris. 
Pačios iš lauko neatsidaro. 

Žydas nebežinojo ką į tai atsakyti. 

- Apskritai, čia kažkoks tamsus reikalas, - tarė kiek patylėjęs. - Šiaip ar taip, 
gailiuosi, kad be reikalo rūpinaus... Nieko kito tau nelieka, kaip tik grąžinti man 
pinigus, kuriuos tau sumokėjau už arklį. 

- Tai viską turiu grąžinti? 

- Juokauji turbūt, mano pone? Malonėk pinigus, nes kitaip papasakosiu visą 
nuotykį tamstos kvartalo teisėjui. 

- Ne, ne, nereikia, tylėk tamsta! - sušuko nusigandęs smuklininkas. 

Ach, kokia sunki ponui Baltramiejui buvo valanda, kai turėjo grąžinti pirkliui 
taip sąžiningai uždirbtus dukatus už arklį, kuris jam nepriklausė! 

Efroimui nuėjus namo, Baltramiejus, išbalęs ir virpantis, įėjo į bendrąją salę, 
krito ant suolo ir sukuždėjo: 

- Mano užeiga lankoma dvasių! 

Prislėgtas šio paslaptingumo, niūriai susimąstė. 


XXV 
ALIARMO VARPAI 


Šokdamas į geltonas Tiberio bangas, kavalierius de Ragastenas norėjo 
priplaukti prie laiptų, vedančių į „Gražiojo Januso" užeigą. Plaukė po vandeniu, 
kas buvo iš jo pusės labai protinga, nes vos spėjo pasinerti, kai nuo Juoko Rūmų 
pasipylė pistoleto šūviai. 

Kai išnėrė į vandens paviršių, buvo jau gana toli nuo Lukrecijos Bordžijos 
būsto. Įkvėpė oro ir vėl pasinėrė. . 

Dar kartą iškišo iš vandens nosį ir pamatė, kad yra prieš vedančius į užeigą 
laiptus. 

Keliais rankų mostelėjimais priplaukė prie jų ir įsikabino rankomis toje pačioje 
vietoje, kur buvo išnėręs Pranciškus Bordžija. 

Išlipo iš vandens ir, stovėdamas jau ant laiptų, nusipurtė kaip šuo. 

- Kad drugys griebtų ir sesutę, ir broliuką! - sukuždėjo. - Ar matė kada kas 
tokius pasiutusius žmones? Jis norėjo nukirsti man galvą, oji ruošėsi mane nudurti 
tuo puikiu durkliuku, kurį paskandinau Tiberyje. Tai nemalonus reikalas... 
susidarau įspūdį, kad Romos oras darosi man nesveikas. 

Taip mąstydamas, Ragastenas įėjo į savo kambarį. Pamatė gražiai sudėtus ant 
lovos visus savo daiktus ir visą karišką aprangą, kurią įsigijo prieš pat suėmimą, 
ruošdamasis į karo žydį su Cezariu Bordžija. Per vieną akimirką apsirengė, lyg jo 
laukiančius, sausus drabužius. 

- Povelnių! - tarė juokdamasis, - galima pamanyti, kad padorusis Baltramiejus 
norėjo sutaupyti mano laiką, kurį sugaištų rausdamasis spintoje... 

Baigė tualetą. Buvo apsirengęs nuo galvos iki kojų. Užsidėjo puikią geltonos 
odos kirasą, kurią įsigijo prieš numatytą žygį, apsijuosė Cezario Bordžijos diržu, 
prie kurio kabėjo puikus kardas. Ragastenas apžiūrėjo jį, mėgindamas lankstumą. 

- Mano vargšė špaga! - atsiduso. - Ištikimoji mano nuotykių draugė! Liko to 
šlykštuolio Garkonio rankose! Baigta! Šis ginklas nėra toks blogas... Nieko 
neprarandu pasikeitęs. Šitie Bordžijos yra gerai aprūpinti viskuo, kas pjauna, duria 
ir žudo, tai reikia pripažinti. 

Ragasteno pasisavintas Cezario kardas buvo papuoštas puikia rankena, 
kurioje su pasitenkinimu Ragastenas pamatė labai gražų deimantą ir keletą 
mažesnės vertės rubinų. 

- Na, o dabar laikas keliauti!.. - tarė kavalierius. - Ach! Po velnių, nepalikime 
pėdsakų... 

Susuko į ryšulį šlapius rūbus: biretą, batus, švarką, paskui viską įmetė į Tiberį. 
Atgal atsargiai įsmuko į koridorių, perbėgo pirštų galais, išbėgo į kiemą ir, 


slinkdamas palei sieną, įsėlino į arklidę. 

Priėjo prie Kapitono ir ėmėsi jį balnoti. 

- Na, ir tas jau atlikta! - samurmėjo beveik nenustebęs, kad tiek daug keistų 
nuotykių per šią naktį patyrė. - Kokiam nepažįstamam draugui atėjo mintis 
paruošti man arklį? Kaip laikaisi, Kapitone? Kaip gyvuoji? Esi laimingas manė 
matydamas? Ką? Aš taip pat... Na, na, tylėk! 

Kapitonas džiaugsmingai sužvengė ir pradėjo kojomis kapstyti žemę. 
Ragastenas jį paglostė ir nuramino; paskui už pavadžio nuvedė durų link. 

- Nieko nėra! - sukuždėjo. - Pirmyn! 

Sustojo ties vartais, atkėlė juos ir pervedė Kapitoną per slenkstį; užšoko ant 
balno ir nujojo risčia. 

- Tikriausiai mane vysis šiaurės linkme, keliu į Prancūziją, keliu į Florenciją... 
Taigi jokime į pietus, link Neapolio! 

Nujojo prie pietų vartų. Per keletą minučių buvo jau vedančioje į juos gatvėje, 
o dar po minutės sustojo ties vartais. Kai tik juos atidarė, saulė jau pasirodė iš už 
horizonto linijos. . 

Ragastenas artinosi prie vartų žingine; nenorėjo atrodyti labai skubąs. Bėgantį 
žmogų mato kiekvienas, žmogaus, einančio ramiai, jei kas ir mato tikriausiai 
neatsimena, nežino, kaip jis atrodė. 

Ragastenui sulaikius arklį ir su ilgesiu žiūrint į vartus, kurie jam atrodė laisvės 
ir gyvybės simboliu, iš artimos gatvelės išnėrė kažkoks raitelis. Be galo nustebo 
pamatęs Ragasteną ir suskubo į jo pusę, sveikindamas jį pagarbiu nusilenkimu. 

Tas raitelis galėjo būti apie trisdešimties metų amžiaus; buvo mažas, sausas, 
kaulėtas, įdegusio, nervingo veido, o tame veide kyšojo pora didelių, juodų ūsų; 
nepažįstamojo akys blizgėjo kaip karbunkulai. 

Nors arklys buvo labai gražus, bet pats raitelis atrodė vargingai, jo rūbai buvo 
nušiurę, O apsiaustas'senas ir sudėvėtas. Stengėsi atkreipti į save Ragasteno 
dėmesį, kaskart žemiau lenkdamasis ir kreipdamasis nuolankiu balsu: 

- Gerbiamas pone... jūsų nuolankus tarnas... jūsų paslaugoms... 

Bet Ragastenas negirdėjo jo žodžių; nematė nei raitelio, nei jo arklio; 
nepastebėjo kupinų pagarbos nusilenkimų. 

„„Nes staiga atsiliepė skambus šv. Jono bažnyčios varpas, o jo pažadinti 
pradėjo skambinti visi trijų šimtų Romos bažnyčių varpai, atsidarė langai; juose 
pasirodė nusigandusių miestiečių veidai; nenusakomas triukšmas pripildė dar 
prieš valandėlę miegojusias gatves, kurias pažadino garsus varpų aliarmas. 

- Aliarmas! - sustaugė Ragastenas, bjauriai nusikeikdamas. - Tai dėl manęs! 
Dabar uždarys miesto vartus! Pirmyn, Kapitone, pirmyn! 

Ragastenas paleido pavadžius. Kapitonas, kuris po trijų dienų poilsio iš 
nekantrumo prunkštė, staigiai šoko pirmyn ir garsiai žvengdamas puolė tiesiai į 
vartus, iš po jo kojų lėkė į šalis akmenys ir smėlis. 

- Stok! Praeiti draudžiama! Stok! Stok! - šaukė kareiviai, skubėdami uždaryti 
vartus, nes tą daryti liepė varpų gaudimas. 


Kapitoną nuo vartų skyrė dar apie dvejetasšuolių. Ragastenas iki kraujo 
suspaudė pentinais žirgo šonus. 

- Stok! Stok! Negalima išvykti iš miesto! - staugė sargybos karininkas. 

- Vis tiek prajosiu! - suriko Ragastenas. 

Įvykostaigus susidūrimas... Pastumtas karininkas griuvo, trys kareiviai nusirito 
taip pat; Kapitonas prašuoliavo per vartus viesulo greitumu, pralėkė kaip 
patrankos sviedinys, kaip oro sūkurys... 

Ragastenas buvo išgelbėtas. 


„Pirma jo mintis buvo apie arklį. 

Pradėjo jį glamonėti, glostyti sprandą, ištikimasis draugas vis skriejo pirmyn. 

- Dėkoju tau, Kapitone, mano ištikimasis drauge... Nuskriaudžiau tave... ką? 
Tas pentinų spaudimas... Tai buvo reikalinga... Be šito niekingai žūtume... 

Pasuko galvą į miesto pusę ir pamatė, kad kareiviai baigė uždaryti vartus. 

Ten vis dar gaudė aliarmo varpai. 

- Stauk, Cezari!... - sušuko laisvės ir pašėlusio jojimo apsvaigintas. - Stauk, 
Cezari! Stauk, Lukrecija! Staukite visi Bordžijos - patinai ir patelės! Jūsų varpai 
gaudžia, kad pagerbtų mano laisvę ir džiaugsmą! 

Tikrai, tik Bordžija galėjo įsakyti skambinti aliarmo varpais... O tas aliarmas 
negalėjo turėti kitokio tikslo, kaip tik paskelbti, kad pabėgo kalinys ir įsakyti 
drąsuolį suimti. 

Ragastenas dar kartą pasuko galvą į miesto pusę. Pastebėjo, kad kažkas joja 
jo pėdomis. Kažkoks vyras vijosi jį kiek įkabindamas. 

Pamatęs, kad turi reikalą su vienu priešu, Ragastenas gūžtelėjo pečiais ir 
nusišypsojo. Tame šypsnyje atsispindėjo jėga ir pasitikėjimas savimi. Prijojęs 
kažkokį šaltinį sulaikė žirgą, nušoko ant žemės ir, sauja pasėmęs vandens, pradėjo 
plauti pentinų padarytą Kapitonui žaizdą. 

XXXVI 
SPADAKAPE 


Sekė greitai artėjantį priešą. Pagaliau šis pasiekė Ragasteno pasirinktą poilsio 
vietą. Tai buvo tas pats vyras, kuris taip nuolankiai sveikino Ragasteną, kai pradėjo 
gausti aliarmo varpai. 

Ragastenas, laikydamas ranką ant kardo rankenos, budėjo. Bet jo didžiam 
nustebimui, nepažįstamasis prijojo, nulipo nuo arklio ir pradėjo artintis, 
kiekvienam žingsnyje žemai nusilenkdamas. Kavalierius pastebėjo, kad tas 
nuolankusis žmogelis prie šono neturėjo nei kardo, nei špagos. 

- Alio, mano drauge! - sušuko, - ar į mane turi reikalą? 

- Gerbiamasis pone... tamstos nuolankus tarnas... visada pasiruošęs tamstai 
tarnauti... 

- Ko nori? 

- Truputį pasikalbėti... jei gerbiamasis ponas teiksies man tą malonę suteikti... 

- Kas tai per tipas? - pagalvojo Ragastenas. - Niekšas? Valkata? Šnipas? Turi 
man ką pasakyti? - paklausė balsiai. 

- Noriu pasiūlyti jūsų ekscelencijai kai ką... 

- Pirmiausiai, mano berneli, suteik man malonumą ir mesk visus savo 
„gerbiamuosius“, „didžiai gerbiamuosius" ir „ekscelencijas". Tavo mandagumas 
žudantis. 

- Kreipiuosi tokia forma į tamstą, norėdamas išreikšti savo norą tarnauti 
tamstai... pone kavalieriau... 

- Iš kur žinai, kad esu kavalierius? - paklausė Ragastenas dar labiau jį 
įtardamas. 

- Tai labai paprasta. Žinau net tamstos vardą. Pažįstu tamstą. Nes kas Romoje 
tamstos nepažįsta? Dabar ten apie tamstos nuotykius tekalba, kaip tamsta 
supliekei grovą Astorre, kalba apie tamstos iškilmingą įsibrovimą į Juoko Rūmus. 
Mano Dieve, tarnai viską išplepėjo! O paskui diena, kurią turėjome tamstą 
užmušti... 

- Oo... koks atvirumas! 

- Dieve mano, kavalieriau, kiekvienas dirba, ką gali. Buvome tėvo Garkonio 
apmokami; turėjome rėkti, kad tamsta esi Gandijos kunigaikščio žudikas... taip 
pat mums buvo pavesta gerai nutaikytu durklo smūgiu į tarpupetį paskubinti 
tamstos paskutinę valandą... 

- Po velnių, mano drąsuoti! Esi linksmas keleivis! 

- Taip! Bet po šimts velnių! Griebei tamsta Garkonio kaip šunį už sprando... 
už kailio ir trenkei jį kaip supuvusią slyvą į žemę taip, kad įsirausė į ją savo gražiu 
veideliu! Koks tai buvo metimas! Herkuli! Koks metimas, gerbiamas pone... 


11 


- Vėl! 

- Atsiprašau, daugiau nebesakysiu, kavalieriau. Buvau vienas tų, kuriuos 
sutrypė griūdamas vienuolis. Taigi, kai pamačiau tamstos metimą, aš, mylįs 
panašius dalykus, kai pamačiau tamstą, šokantį virš mūsų durklų, buvau... kaip čia 
pasakyti... sužavėtas... 

- Pataikauji man, mano drąsuoli! 

- Drįstu taip išsireikšti... buvau labai sužavėtas... Tada sau pasakiau... kad jei 
galėčiau tarnauti pas tokį poną, kaip tamsta, tai būtų man didelė laimė ir karjera... 

- Kuo esi vardu, mano drąsuoli? 

- Mano draugai vadina mane Spadakape. 

- Kardas ir apsiaustas! Banditų keiksmažodis! Bet tai nėra joks vardas! 

- Koks jau yra, toks yra, bet kito neturiu. 

- Tebūnie Spadakape! Taigi, mano drauge Spadakape, ar matai šį kelią? Aš 
joju į pietus, o tau patariu vykti į vakarus; be to, siūlau dingti kuo greičiausiai, kad 
netektų susipažinti su lazda, kurią specialiai tau iš šio medžio išsipjausiu... 

Spadakappa. arba Spadakape, kaip jį pagal prancūzų kalbą pavadino 
Ragastenas, maldaujamai sudėjo rankas ir sušuko su komiška baime: ' 

- Gerbiamasis kavalierius mane veja! Dievo 5ventieji, kur aš dabar dingsiu? 

- Na, - tarė juokdamasis Ragastenas, - šventieji, kurių šaukiesi, tikriausiai yra 
tau palankūs ir nurodys tau kokį nors miesčionį, kurį galėsi apiplėšti... 

- Pone kavalieriau, išklausyk mane, meldžiu. Ligšiolinis mano gyvenimas man 
pasidarė šlykštus. Och! Gyventi ramiai, negalvojant apie nusikaltimą, turi būti 
labai malonu! Galėti ramiai miegoti, nešokti nusigandus iš miego, su iš baimės 
piestu stojančiais plaukais! Galėti pasakyti sau, kad joks praeivis nežiūri į tave su 
pasišlykštėjimu! Svajojau apie tai, pone kavalieriau!.. 

- Aa... tai mane pasirinkai dorybės mokytoju... O kodėl būtent mane? 

- Galvojau apie tamsią, kavalieriau, nes mačiau, kad ne tik esi stiprus, kaip 
Herkulis ir drąsus, kaip Achilas... bet... ir turi gerą širdį... 

- Vargšas! - sukuždėjo Ragastenas. 

- Prisiekiu tau, pone, kad man gana senojo gyvenimo! O tas Garkonio, tas 
vienuolis, kuris slankioja tarp mūsų, nurodydamas aukas mūsų grobiui, tikėk 
manim, tamsta, pagaliau sukėlė manyje pasišlykštėjimo jausmą! Taigi, pone 
kavalieriau, kai sužinojau apie tamstos suėmimą, kai ant visų bažnyčių durų buvo 
kabinami skelbimai, kad tamstai bus nukirstos rankos, o paskui būsi pasmerktas 
mirti... apsiverkiau... taip, aš Spadakappa, negailestingas avantiūristas, aš, begarbis 
valkata... apsiverkiau... 

- Hm! Tai labai gražu iš tavo pusės... bet tai dar ne argumentas... 

- Tada, - kalbėjo toliau Spadakape, - tada, pone kavalieriau, panorau tamstą 
išlaisvinti ir paprašiau draugų pagalbos... Bailiai, atsisakė... Taigi nutariau apleisti 
Romą, nuvykti į Neapolį, verčiau būti lazzaroniu * negu toliau užsiimti tuo šlykščiu 


* Lazzaroni (sk. lacaroni) - elgeta Italijoje. 

amatu. Pavogiau arklį... 

- Pavogei? 

- Tai paskutinis mano blogas darbas... bet buvau priverstas taip pasielgti. 
Prietemoje pamačiau arklį... stovėjo pririštas prie kažkokios užeigos durų. Atrišau 
jį... ir visa afera... Be to, buvo taip silpnai pririštas, kad tik laukė progos nutrūkti 
ir pabėgti... 

- Laukė iki jam pamosi ranka, tiesa? 

- Šį rytą, - tęsė toliau Spadakape, dėdamasis negirdėjęs piktos Ragasteno 
pastabos, - šį rytą ramiai jojau Neapolio vartų link. Staiga pamačiau tamstą... Gali 
tamsta įsivaizduoti, kaip nustebau ir nudžiugau. Norėjau tamstą pavyti. Staiga 
sugaudė aliarmo varpai. Tamsta pašėlusiai puoli pirmyn... veju tamstą... Praleki 
tamsta pro vartus, kaip viską griaunantis viesulas... prajoju pro vartus tuoj paskui 
tamstą... Suspaudžiu žirgą pentinais... Tamsta sulaikai arklį...na, ir viskas! Ach! 
Pone kavalieriau, išgelbėk mane iš to pragariško gyvenimo, kurį iki šios dienos 
kenčiu! 

Spadakape buvo atviras. Ragastenas tuo patikėjo. Tai jį sujaudino. 

- Pagaliau, koks velnias privertė tave pasirinkti bandito amatą, jei jauti 
palankumą padoraus žmogaus amatui? 

- Nežinau! Pavyzdys, skurdas... įtaka... Kavalieriau, klausei mano vardo? 
Neturiu vardo. Mano tėvas? Nepažįstu jo. Mano motina? Jos taip pat nepažįstu! 
Vaikas būdamas - elgetavau, suaugęs - vogiau, kad numalšinčiau alkį. Esu 
niekšas... taip, bet labai norėčiau matyti ranką, kuri į mane išsitiestų, žvilgsnį, 
kuriame pamatyčiau gailestį, lūpas; kurios manęs nekeiktų... 

Ragastenas pasijuto labai sumišęs. Iš esmės labai norėjo turėti tarną, kuris jį 
suprastų, kuris prisitaikytų prie jo nuotykingo gyvenimo. O tas Spadakappa jam 
labai tiko. . 

Bet, deja, šiuo metu tokiai prabangai,kaip tarnas, neturėjo lėšų. Ragastenas 
buvo neturtingas, kaip Jobas, neturtingas, kaip paskutinis Tiberio žvejys. 

Suimant iš jo atėmė špagą ir diržą, kuriame buvo paslėptas kapšiukas. 

Tiesa, jo pasisavintas Cezario kardas buvo papuoštas keliais rubinais ir 
deimantais. Bet kada pasitaikys proga tas brangenybes paversti pinigais? Taig. 
nutarė su Spadakape atsisveikinti, bet tonas, kuriuo į jį prabilo, jau buvo daug 
švelnesnis nė prieš akimirką. 

- Klausyk: tikiu, esu įsitikinęs, kad papasakojai man visą tiesą. Prisipažįstu, kad 
nepaisant tavo tamsių reikaliukų - patinki man... gailiuosi truputį šiurkščiai su 
tavim pasielgęs... 

- Pone kavalieriau, esi man per daug geras. 

- Bet matai... nesu tiek turtingas, kad galėčiau turėti tarną... 

- Och, jei tik tokia kliūtis... 

- Man atrodo, kad priežastis yra pakankamai rimta... 

- Ne, pone kavalieriau; ne! Leisk man tau tarnauti. Prisiekiu tamstai, kad 
nepasigailėsi sutikęs! Nesi turtingas? Būsi kiek vėliau. Negali man mokėti? 

Sumokėsi, įgijęs turtą... 

- Povelnių, mano berneli! Kalbi įtikinančiai... tai man malonu girdėti... Priimu 
tave tarnybon. Nuo šios valandos esi mano šeimos narys! 

Sunku išreikšti tą kupiną melancholijos ironiją ir linksmą skepticizmą, kuriuo 
skambėjo Ragasteno balsas, kalbant apie savo „šeimą“. Spadakape sviedė į orą 
biretą. 

- Tegyvuoja saulė ir džiaugsmas! - sušuko. - Lik sveika, Roma ir tavo spąstai! 
Tegyvuoja kavalierius de Ragastenas, mano ponas! Eviva! 

- Vargšas! - pagalvojo to džiaugsmo sujaudintas Ragastenas. Jaunuoliškai, 
kilniai ir karštai pasitikėdamas net nepagalvojo, kad šis žmogus gali būti šnipas. 

Tiesa, toks įtarimas būtų labai neteisingas. Spadakape buvo atviras ir jo 
papasakoti gyvenimo nuotykiai buvo visiškai teisingi. 

Ragastenas sėdo ant žirgo ir zovada nulėkė į Neapolio plentą. Spadakape, 
didžiuodamasis savo naujomis pareigomis, sekė jį per penkiolika žingsnių, kaip 
buvo matęs, žiūrėdamas į Romos gatvėmis jojančius kilmingus ponus ir jų tarnus. 
Bet Ragastenas pasišaukė jį prie savęs. 

- Ar žinai kokį nors skersai einantį kelią, kuriuo galima būtų įjoti į Florencijos 
plentą? 

- Matai, pone kavalieriau, tą kamštinių ąžuolų kupstą maždaug per šimtą 
žingsnių nuo mūsų? Už jo stovi apleista koplytėlė, kurioje kartais praleisdavau 
naktį šv. Pankraco, jos patrono, globoje. Taigi už kelių dešimčių žingsnių nuo 
koplytėlės, kairėje pusėje, eina takelis, vedantis į Florencijos plentą. Tai tamsta 
nejosi į Neapolį? 

- O tamsta nori viską žinoti, pone Spadakape? 

- Och! Atsiprašau, senas įprotis... 

- Taip... įprotis reikalauti iš žmonių atsakymo... Arba kartais pinigų ir gyvybės... 

- Pone kavalieriau, nesi kilnios širdies?! - sušuko buvęs vagišius tokiu liūdnų 
tonu, kad sujaudino Ragasteną. 

- Na, na! - atsakė. - Tavo tiesa. Tavo pasipiktinimas man patinka... dabar aš 
atsiprašau... 

- Dabar, kavalieriau,esi per daug kilnios širdies! - tarė spindėdamas džiaugsmu 
Spadakape. 

Įjojo į ąžuolų miškelį. Ragastenas sustojo, atsigrįžo į Romos pusę, pasikėlė 
kilpose ir apžiūrėjo apylinkę. 

Tolumoje, labai toli, pamatė ant plento debesį duikių. 

- Mane vejasi! - pasakė. 

Apsidairė: aplink buvo tuščia, lygu; kiek apžvelgė akys galėjai matyti kiekvieną 
raitelį, kaip ant delno. Tik ąžuolų miškelis galėjo būti laikina apsauga nuo priešo. 

Ką daryti? Bėgti? Bet tuojau pat būtų lengvai pastebėtas. Dabar išsigelbėjimas 
priklausė tik nuo jojimo greičio...'bet persekiotojai atrodė turį gerus arklius... 

- Jok paskui mane, jei spėji! - tarė Spadakapei. 

Bet tą akimirką, kai jau norėjo bėgti, ūsuočius rankos judesiu jį sulaikė: 

- Neverta bėgti, pone kavalieriau. Tikrai tamstą sugaus... Po kelių minučių 
tamstos pėdsakus užtiks... 

- Tai ką turiu daryti? Juk negaliu pasislėpti šitame miškelyje... 

- Eik pone su manimi! Eik! 

Abudu puolė pirmyn ir keliais šuoliais perbėgo mažą, retą miškelį... Už jo 
stovėjo jau beveik griūvanti koplytėlė. Spadakape nušoko nuo arklio ir įkišęs įdurų 
spyną durklą; atidarė jas. 

- Prašau įeiti, pone kavalieriau. Tai laimė, kad žinau šį manevrą! - sušuko... 

- Po velnių! Geras sumanymas... Įeikime... Eik pirmas... 

- Ne, pone... turi įeiti vienas... Greitai! Och! - pridėjo Spadakape, pamatęs 
kavalieriaus akyse nepasitikėjimo ugnelę, - gali tamsta manim pasitikėti! 

Dar kartą kavalierius tiriamu žvilgsniu pažvelgė į savo naujai iškeptą tarną, į 
ką šis atsakė nebyliu protestu; tada, pasiduodamas likimui, nulipo nuo arklio ir, 
paėmęs savo ištikimąjį Kapitoną už pavadžio, įvedė jį su savim į koplyčią. 
Spadakape užtrenkė duris ir vėl užsėdo ant arklio. 

Per plyšį Ragastenas galėjo gerai matyti ir girdėti viską, kas dėjosi kelyje. Viena 
ranka suspaudė kardo rankeną, kita Kapitono šnerves, kad negalėtų žvengti; laukė 
įvykių eigos su tuo nepalaužiamu šaltumu, kuris visada teikė jam pranašumą, 
mintyse jau sukūrė galimos kovos planą. 

- Jei šis žmogus yra išdavikas - žuvau... Bet neturėjau ką pasirinkti! Ach! Štai 
ir vytis! 

Tikrai, ąžuolų miškelyje pasirodė zovada lekiantis būrelis, apie penkiasdešimt 
raitelių; lėkė kaip viesulas. Būrio priešakyje jojo karininkas. 

Spadakape risčia artinosi prie jų iš tos pusės, į kurią raiteliai lėkė. 

- Stok! - sušuko karininkas pamatęs atjojantį. - Alio! Iš kur joji? 

- Iš Neapolio, garbusis pone... Joju į Romą išpildyti apžadų ir pasistengti 
pamatyti mūsų mylimąjį Šventąjį Tėvą. 

- Ar nesutikai kelyje raitelio, kuris atrodytų lyg vejamas? 

- Raitelio? Taip, jūsų didenybe, net kalbėjau su juo. 

- Na... ką jis pasakė? 

- Paklausė, ar šis kelias į Neapolį, o kai jam atsakiau, kad taip, leidosi tokia 
zovada, lyg jį vytų ištisas velnių pulkas... 

- Laikome jį! Pasakyk man, koks nuotolis mus nuo jo skiria? 

- Daugiausia valanda kelio... Bet jei norite ponai jį sutrumpinti, galiu jums 
pasakyti. 

- Sakyk, atsilygindamas pasistengsiu, kad gautumei audienciją... 

- Ach! Kilnusis pone, kaip džiaugiuosi! Taigi, maždaug po pusės valandos kelio 
sustosite kryžkelėje. Kelias į dešinę sudaro ilgą kilpą... tai kelias, kuriuo nujojo 
bėgantis... antras - į kairę kerta 'aną... jokite šituo, ir mažiausiai pusvalandį 
laimėsite... 

- Pirmyn! - suriko karininkas. - Jau jį turime! Gerasis žmogau, ateik rytoj pas 
mane į šv.Angelo pilį, būsiu tarnyboje, už šią paslaugą būsi atlygintas... 

Raiteliai nulėkė pirmyn pašėlusia zovada. Po kelių minučių virš kelio, vedančio 
į Neapolį, pakilo dulkių debesis. Tada Spadakape atidarė koplyčios duris. 
Ragastenas iš jos išėjo ir sėdo ant arklio. 

- Nair ką, pone kavalieriau, ar matei tamsta viską?.. Ar visą pašnekesį girdėjai? 

- Nieko nemačiau ir nieko negirdėjau. Tada kaip tik kalbėjau su šv.Pankrasu, 
šios bažnyčios patronu , - atsakė šypsodamasis Ragastenas. 

- Aa... - sušuko apstulbęs iš nustebimo Spadakape. - O ką jis tamstai pasakė? 

- Pasakė man, kad atleido tau visas tavo senas nuodėmes. 

XXVII 
UŽEIGA „PO ŠAKĖMIS* 


Ragasienas įjojo į Spadakapės nurodytą takelį. Dvi valandas jojo risčia 
tylėdamas, tik kartkartėmis atsigrįždamas į savo draugą, kad žvilgsniu paklaustų, 
ar jo pasirinkta kryptis yra gera. 

Apie vidurdienį sustojo ties pat Amžinuoju Miestu iš šiaurės pusės, o išjoję iš 
jo, buvo prieš pietų vartus. Alkis draskė Ragasteno vidurius. Mostu pasišaukė 
Spadakapę. 

- Ką darai, kai nori valgyti? - paklausė jo. Kai jauti alkį, O neturi pinigų nueiti 
į užeigą? 

Arklininkas parodė ranka į keletą vidury lauko augančių medžių; jų susuktos 
šakos buvo apdengtos plačių, giliai iškirptų lapų. 

- Figos! - atsakė lakoniškai. 

- Figos! Galima atsigaivinti ir numalšinti alkį! 

- Taip, bet dar ne visai prinokusios... 

- Tai niekis... skubėkime figų! 

Kai sustojo po medžiu, Spadakape pradėjo žvalgytis, kaip įlipti į medį. 

- Palauk! - sušuko Ragastenas. - Noriu prisiminti laikus, kai tuštinau šarkų 
lizdus Monružo miškuose ir kuosų lizdus Monmartre... 

Nušoko nuo arklio ir įsirioglino į medį. Bet, pasiekęs aukščiau esančias šakas, 
paniekinamai išsišiepė: figos ne tik nebuvo prinokusios, bet ir iš viso jų nebuvo. 

- Liūdni pusryčiai! - sukuždėjo. - Ilgiuosi duonos ir vandens, Cezario man 
maloniai pristatomų. 

Vistik tarp lapų surado keletą vaisių; ėmė juos skinti ir mesti Spadakapei. 
Staiga pono Ragasteno arklininkas suriko nesavu balsu. 

- Figos! - sušuko, pakeldamas į savo poną nustebusį ir beveik baimės iškreiptą 
veidą. 

- Na, kas čia tokio? Figos?! 

- Bet šitos figos netinka! 

- Ką? Pasiutai? 

- Tik pasižiūrėk, tamsta! Štai paskutinė, kurią man ponas numetei... 

Spadakape ištiesė ranką ir padavė kavalieriui gražiai prieš saulę blizgantį 
auksinį dukatą. 

- Įdomu! Įdomu! - sušuko Ragastenas. 

- Dar viena! Dar viena! Aukso figų lietus! - rėkė Spadakape, nušokęs nuo 
arklio ir rinkdamas apie dešimtį iškritusių iš medžio aukso dukatų. 

Ragastenas nustebęs apsidairė aplink, ieškodamas paslėpto lobio, staiga 

žvilgsnis nukrypo į diržą, kuris veržė jo juosmenį. 

Kažkokia aštri šakelė užsikabino už medžiagos ir įplėšė ją. Iš šitos skylės 
pasipylė stebuklingas dukatų lietus. Iš Ragasteno krūtinės išsiveržė garsus juokas. 

- Cezario Bordžijos diržas! - sušuko. 

Skubiai išlipo iš medžio ir nusijuosė diržą; buvo pilnas aukso! Cezaris, kuris 
visada turėjo būti pasiruošęs apmokėti kokio nors valkatos paslaugas, neišeidavo 
iš namų be stambios pinigų sumos. 

Turėjo įprotį nešioti juos mažose kišenėlėse, prisiūtose išilgai diržo, prie kurio 
kabojo kardas. 

Taigi Ragastenas kartu su Cezario diržu ir kardu paėmė ir jo mažą lobį. Ėmė 
skaičiuoti pinigus. 

Buvo virš šimto aukso dukatų, neskaitant geros saujos pistolių ir kelių 
sidabrinių dukatų: ištisas turtas! . 

- Povelnių! - linksmai sušuko, - garbusis Cezaris, jei jau ką daro, tai solidžiai... 
Dėkoju tau, Cezarėli! Šios figos nėra valgomos, o ypatingai dabar. Ar žinai kokią 
užeigą, kurioje galėtume ramiai papusryčiauti.., ir kurioje mums niekas negrėstų? 

- Prie Florencijos plento, pone kavalieriau, per valandą kelio nuo čia, yra 
užeiga „Po šakėmis", joje būsi taip pat saugus, lyg būtumei mažiausiai už dviejų 
šimtų mylių nuo Romos ir nuo Bordžijų. Pažįstu šeimininką. Tai mūsų žmogus. 
Padėdavo mums, taip, tiesiog iš palankumo, slėpdamas savo rūsyje kai kurias 
keblias prekes, kol galėdavom jas padoriu būdu perleisti... imdavo už tai tik mažą 
nuošimtį... 

- Hm! Trumpai tariant, sąžiningas vogtų daiktų slėpėjas! Bet neturiu 
pasirinkimo... Tesie užeiga „Po šakėmis“, ypatingai, kad ji man jau kiek žinoma. 

Ragastenas nusišypsojo, prisiminęs savo pirmą susitikimą su Cezariu Bordžija 
ir dvikovą su baisiuoju Astorre, kuriam taip vikriai subadė švarką. 

Buvo jau apie pirmą valandą po pietų, kai sustojo ties užeiga „Po šakėmis". 
Tuo tarpu, kai Spadakape nuvedė arklius į arklidę, Ragastenas įėjo į žemą bendrą 
salę, kurioje po langais kabėjo drėgnos paklodės; tai buvo būdas vėsinti tvankų 
patalpos orą. Silpo iš alkio. 

Pirmiausiai užsakė stiprius pusryčius. Jau pradėjus dengti stalą, įėjo į salę 
užeigos šeimininkas ir sveikindamas nusilenkimu svečią, pusbalsiu sukuždėjo: 

- Man tamstos tarnas paaiškino, kad esi „mūsų žmogus"?.. 

- Jūsų? Ach, taip! 

Šeimininkas reikšmingai mirktelėjo. 

- Oo... gali tamsta nieko nebijoti... Jei nori, galiu nuvesti į visai saugų kampelį, 
kur turėsiu garbės pats tamstai patarnauti... 

- Puikus nuotykis! - tarė sau Ragastenas, nuoširdžiai juokdamasis. - Turiu 
garbės figūruoti ponų Romos vagišių gretose... 

Nusekė paskui šeimininką. Šis įvedė į pirmame aukšte esantį kambarį, į kurį 
buvo įeinama siaurais laiptais iš kiemo. Įėjimas į laiptus buvo užmaskuotas tankių 
krūmų. 

- Niekam nė į galvą neateis tamstos čia ieškoti, - pareiškė šeimininkas. - Čia 
tamsta gali būti be jokios rizikos net keletą dienų. 

- Dėkoju, mano drąsuoli. Pirmiausiai prašysiu pusryčių. 

Kambarėlis buvo mažas, bet ganėtinai apstatytas. Ten buvo lova, sofa, fotelis, 
stalas, keli vaško Žibintai ir net kelios knygos laikui praleisti. Mažutis langas, 
užleistomis langinėmis, buvo iš kelio pusės. Ypatingo pavojaus atveju galima 
buvo per jį pabėgti. 

Greit grįžo savininkas, nešinas krepšiu, pilnu visokių užkandžių. 

- O Spadakape? - paklausė Ragastenas, vilko apetitu griebdamas sultingą 
ungurio paštetą. 

- Tamstos tarnas pusryčiauja virtuvėje. 

- Pavalgęs teateina čia. 

Valgydamas Ragastenas galvojo: 

- Keista: susidūriau su garsiais Romos ponais ir pamačiau tik žiaurius 
nusikaltimus, bjaurias mintis, despotizmą vienų ir žemą pataikavimą kitų. Sutikau 
savo kelyje vagišių - ir jis išgelbėjo man gyvybę! Sustojau pas paprastą smuklininką, 
ir šis suteikia man globą. Nuoširdumo reikia ieškoti kuo toliausiai nuo 
dokumentuotos bajorijos? 

Spadakapės pasirodymas pertraukė jo filosofiškus apmąstymus. 

- Ar jau pavalgei? - paklausė kavalierius. 

- Turbūt jau dešimtį metų taip nevalgiau, pone! Net keista, kaip padidina 
apetitą mintis, kad duona, kurią valgai, nėra sutepta artimo krauju. 

- Gerai jau, gerai. Ar kiek pailsėjai? 

- Galiu išbūti ant balno net iki nakties, jei būtų reikalas. 

- Na, tai puiku. Grįši į Romą. 

- Į Romą! - sušuko Spadakape. - Ar jau tamstai nusibodau? 

- Ne, ne! Nurimk... Gera risčia nuvyksi į Romą. Ar žinai Keturių Fontanų 
gatvę? 

- Aš manau! Šio fontano vanduo, tekantis iš keturių lūpų, dažnai man 
atstodavo putojantį Asti*... o tamsta žinai, kad Asti yra... 

- Taigi! - pertraukė jį Ragastenas, - pasibelsi į duris namo, esančio priešais 
fontaną. Pasakysi, kad nori pasikalbėti sa Makiaveliu... Ar atsiminsi vardą... 

- Makiavelis, jau atsimenu! 

- Kai jį pamatysi, pasakysi, kad pasakytų savo draugui Rafaeliui Sancio, jog 
esu čia ir lauksiu jo iki rytdienos. Paskui grįši. Supratai? 

- Puikiai. Kada turiu vykti? 

- Tuojau. 

Spadakape skubiai išpildė įsakymą. Jau po poros minučių Ragastenas išgirdo 
arklio kanopų bildesį, kuris greitai nutilo tolumoje. 

-Dabar, - tarė, - turiu porą valandų savo reikalams. Pasistenkime jas naudingai 
* 


Asti - putojantis italų gamybos vynas, gaminamas Asti m. apylinkėse. 

praleisti, tai reiškia, pastiprinti kiek išsekusias jėgas. 
Išsitiesė ant sofos. Dar akimirką jo vaizduotė gyveno miglotais Primaveros, 
Lukrecijos ir Cezario paveikslais. Neilgai trukus stipriai užmigo. 


Stiprus Cezario Bordžijos organizmas padėjo jam atlaikyti geležinių 
Ragasteno pirštų spaudimą; palengva atgavo sąmonę. Sunku aprašyti jo 
nustebimą, kai pamatė pančių sukaustytas rankas ir kojas, kai pamatė kalėjimo 
rūsį, apšviestą balzganos gęstančio žibinto šviesos. 

Tačiau nustebimas buvo labai trumpas - užleido vietą pašėlusiam pykčiui. 
Pradėjo staugti iš pasiutimo. 

Paskui pasiutimas virto siaubu. Niekas negirdėjo jo šauksmo. Niekas 
neskubėjo jį išlaisvinti. Plaukai atsistojo piestu iš baimės, kai pagalvojo, kad gali jį 
visai užmiršti. 

Staiga jo ausis pasiekė skubių žingsnių atgarsis; nuo jo veido, lyg magiškos 
lazdelės paliesto, dingo siaubo išraiška, akys sužibo laukiniu pykčiu. Tylėjo, 
svarstydamas sieloje baisaus keršto planą. 

Įsiveržus į jo kamerą būriui karininkų, sargybinių ir prižiūrėtojų, užkimusiu 
balsu sukriokė: 

- Sutrupinkit šiuos pančius!.. 

- Ach, jūsų kunigaikštiškoji didenybe, jūsų kunigaikštiškoji didenybe! - 
švebeldžiojo nelaimingi, drebėdami, pamatę įsiutusį Cezarį ir jausdami, kad visa 
jo pykčio audra palies tik juos. 

Buvo girdėti tik pjūkliukų ir replių girgždėjimas. Pagaliau nukrito perpjauti 
pančiai: Cezaris buvo laisvas. 

Kraujo pasruvusiomis akimis pažvelgė į aplink jį susigrūdusius prižiūrėtojus. 
Baisi, žudynėmis dvelkianti tyla pakibo virš jų galvų. 

- Kas budėjo ketvirtame kalėjimo rate? - paklausė Cezaris. 

- Aš, jūsų kunigaikštiškoji didenybe! - išstenėjo suveltų plaukų ir baisių 
kumščių milžinas, vienu žingsniu prisiartindamas prie pono ir valdovo, iš baimės 
išbalęs. 

- Negirdėjai mano šauksmo? 

- Ne, jūsų kunigaikštiškoji didenybe!.. 

- Ach! Nieko negirdėjai! Miegojai! Tiesa? Palauk, užmigdysiu tave amžiams... 

Griebė milžiną už rankos ir ėmė stumti prieš save; šios scenos liudininkai, 
traukdamiesi atgalios, prisiplojo prie sienos, drebėdami iš baimės, vos 
pastovėdami ant kojų. Herkulis leidosi stumiamas kaip vaikas. Cezaris įstūmė jį į 
mažą, dešinėje pusėje esantį koridorėlį... sustojo su savo auka ties apvalia juoda 
„Itūtų duobės“ anga... ties šeštuoju Bordžijų pragaro ratu!.. 

- Šok! - šaltai įsakė. 

Milžinas, maldaujamai sudėjęs rankas, puolė ant kelių. 


- Pasigailėjimo, jūsų kunigaikštiškoji didenybe! 

- Šok, gyvuly! 

- Pasigailėjimo mano žmonai ir vaikams! Pasigailėjimo! 

Daugiau pasakyti nespėjo. Staigiu kojos spyriu Cezaris įmetė jį į šulinį. Dar 
akimirką nelaimingasis stengėsi įsikabinti į mūro kraštą. Bet akmens plytos buvo 
plokščios ir slidžios... veriamai staugdamas nukrito į gelmę... Ištiško vanduo, 
paskui iš šulinio gilumos pasigirdo kažkoks kimus urzgimas, kažkoks cypimas; tai 
nelaimingasis prižiūrėtojas tamsoje kovojo su išalkusiomis žiurkėmis... 

Cezaris atsigrįžo į aplink stovinčius karininkus. 

- Kas buvo sargybos viršininku svarbiajame aukšte? - paklausė. 

- Aš, jūsų kunigaikštiškoji didenybe, - atsakė vienas karininkų, išeidamas į 
priekį. 

Staigiu judesiu Cezaris griebė vieno prie jo stovinčio sargybinio durklą ir 
suvarė jį iki pat rankenos į karininko nugarą. Nelaimingasis krito, neištaręs nė 
žodžio; iš lūpų pasipylė kraujas; greitai sustingo. 

Drebėdamas, nesuvaldomo, pašėlusio pykčio priepuolyje, Cezaris pažvelgė į 
kitus karininkus ir kareivius. Truputis baltų putų pasirodė jo lūpų kampeliuose. 

Prieš jį stovėjo dvidešimt keturi vyrai; suskaitė juos žvilgsniu. Tai buvo 
drąsiausieji karininkai, daug kartų statę pavojun savo gyvybę, - milžiniško ūgio 
kalėjimo prižiūrėtojai, galį jį sutriuškinti vienu smūgiu; nė vienas nekrūptelėjo. 
Buvo išbalę kaip lavonai - laukė. 

- Ojūs!.. - staiga sušuko Cezaris. 

Ieškojo. Akimirkai stojo baisi, niūri tyla, buvo girdėti tik pasiutęs 
besiblaškančio „liūtų duobėje" bepročio urzgimas. 

- Ojūs, - pridėjo, staiga sužalvojęs, - marš, ten! 

Parodė į kamerą, kurioje buvo uždarytas Ragastenas. Be nereikalingų 
prašymų, be maldaujamų gestų visi įėjo į kamerą. Cezaris užtrenkė geležines duris. 
Tik tada išsiveržė iš jo krūtinės kimus ir gilus palengvėjimo atodūsis. 

- Tedvesia! - sukuždėjo. - Tedvesia iš alkio ir troškulio... visi! 


Beveik penkiolikai metų praslinkus, šioje kameroje buvo rasti dvidešimt 
keturių žmonių griaučiai šlykščiai fantastiškose pozose; sakytumei, kad tai 
griaučiai laukinių žvėrių, kuriuos ištiko mirtis akimirką, kai norėjo vienas kitą 
suėsti. 


Cezaris išėjo į koridorių, esantį kairėje Ragasteno kameros pusėje; ėjo keliu, 
kuriuo buvo ėjęs kavalierius. Ties laiptais prieš jį išdygo kažkoks šešėlis. 
- Kas čia? - sušuko. 

Į klausimą jam atsakė juokas. Šešėlis atidengė apsiaustą, nušviesdamas savo 
veidą rankoje laikomu žibintu. 

- Lukrecija! - riktelėjo Cezaris. 

- Aš pati! Atvykau aliarmuodama sargybą, kad eitų tave gelbėti. 

- Tu? Kaip apie tai sužinojai? 

- Eikš... papasakosiu tau visą nuotykį... Pats Ragastenas buvo tiek ciniškas, kad 
pasigyrė man savo žygiu... Paskui niekšas norėjo mane nudurti... Eikš, papasakosiu 
tau viską smulkiai... 

Jau praslinkus kelioms minutėms, iš Cezario lūpų veržėsi įsakymas po 
įsakymo, siuntė estafetę po estafetės, trijuose šimtuose Romos bažnyčių bokštų 
gaudė aliarmo varpai, visi miesto šaukliai lakstė gatvėmis, savo skelbimais ir 
pažadais patraukdami žmones. 

„Kiekvienam bajorui ar kaimiečiui, miestiečiui ar riteriui, dvasiškiui ar šiaip 
žmogui, romiečiui ar svetimšaliui mūsų Šventasis Tėvas, popiežius Aleksandras 
VI, prižada ir prisiekia suteiksiąs: visišką atleidimą kalčių, arba net padarytų 
nusikaltimų; atleis visas senas ir esančias nuodėmes, suteiks atlaidus visam 
gyvenimui, - už suėmimą baisaus, pasiutusio nusikaltėlio Ragasteno. .. 

Be to, tūkstantį dukatų, jei pristatys popiežiaus teismui galvą bandito 
Ragasteno, kaltinamo išdavimu, atskilimu nuo bažnyčios, žmogžudyste ir 
pasikesinimu nužudyti. 

Be to, tris tūkstančius aukso dukatų tam, kas sugaus minėtąjį banditą 
Ragasteną ir atiduos jį gyvą į popiežiaus teisingumo atstovų rankas,,. 


XXVIII 
KELIONĖS LEKTIKA 


Saulė jau pasislėpė už horizonto, kai žingsnių mediniuose laiptuose aidas 
pažadino saldžiai miegantį užeigoje „Po šakėmis“ Ragasteną. Pašoko ir atidarė 
duris. Į kambarėlį įėjo Spadakape, o jį sekė Rafaelis Sancio ir Makiavelis. 

- Atvykote! - linksmai sušuko kavalierius, tiesdamas abi rankas jaunajam 
dailininkui. 

- Brangus drauge! - atsakė Rafaelis, - kas čia įvyko? Sužinojau apie tavo 
suėmimą... Sužinojau apie greitai įvyksiantį sprendimo įvykdymą... O paskui, 
šiandien rytą, užvirė visas miestas... sugaudė aliarmo varpai... šaukliai skelbė, kad 
tavo galva įkainota... 

- Laikykimės tvarkos, - tarė Ragastenas, nustebintas besišypsančio ir, atrodė, 
visiškai sutikusio su Rozitos dingimu, Rafaelio. - Pirmiausia supažindink mane su 
šiuo ponu... 

- Mano draugas Makiavelis, didis galvočius, riteris, žodžiu, žmogus, greitai 
nustebinsiąs visą pasaulį. 

- Bet tuo tarpu, - tarė Makiavelis, paduodamas ranką Ragastenui, - tamsta esi 
žmogus, nustebinęs Amžinąjį Miestą!.. Ach! Kavalieriau, tik apie tave kalba 
šiandieną visoje Romoje... ypatingai nuo to momento, kai Bordžija įkainojo 
tamstos galvą trimis tūkstančiais dukatų... Po velnių, leisk tave pasveikinti, 
kavalieriau!.. 

- Ech! - sušuko kvatodamas Ragastenas, - neįvertins manęs niekas taip, kaip 
aš pats save vertinu. Bet už visų Bordžijų galvas kartu neduočiau net nė vieno 
talerio... Šlykštūs sutvėrimai! Tai reiškia įkainojo mano galvą? Ir tu šitą žinojai? - 
pridėjo, kreipdamasis į Spadakape. 

- Pirmas daiktas, kurį pamačiau įjodamas į Romą, buvo lentelė, prikalta prie 
vienos bažnyčios durų. Pamačiau popiežiaus ediktą, kontrasignuotą kunigaikščio 
Cezario. 

- Ir ką tada pagalvojai? 

- Kad galiu didžiuotis, tarnaudamas tokiam brangiam ponui! - atsakė naiviai 
Spadakape. . 

- Bravo! Taigi atnešk mums keletą butelių Chianti*, šalčiausio! 

Spadakape išlėkė iš kambario kaip viesulas. 

-Ponai;tarė tada Ragastenas, - žmogus, kurį čia matėte, dar tik prieš dvi dienas 
užsiėmė nepadoriu žmonių plėšimo amatu. Pažįstu jį tik nuo šios dienos ryto. 


————- 
* Chianti (sk. Kianti) - italų gamybos vynas. 


Pasiunčiau jį į Romą, ten sužinojo, kad suėmęs gali uždirbti tris tūkstančius aukso 
dukatų. Bet vis dėlto neišdavė manęs! Ar suprantate? 

- Labai neatsargu iš tamstos pusės taip pasitikėti šiuo vyruku, - sušuko Sancio. 
- Atlyginimas yra aukštas, kavalieriau, o žmogaus sąžiningumas nepastovus. 

- Taip, - pridėjo Makiavelis, - tai tiesa, bet kavalierius, parodydamas šiam 
vargšui tokį didelį pasitikėjimą, pririšo jį prie savęs amžiams. 

Tas, apie kurį buvo kalbama, grįžo į kambarį apsikrovęs vyno buteliais. 

- O dabar pasikalbėsime, - susėdus visiems prie stalo, prabilo Ragastenas. - 
Klausėte manęs, kas mane ištiko... Labai paprastas dalykas... 

Smulkiai nupasakojo savo gyvenimą Angelo Pilyje, tepraleido nugirstą 
Lukrecijos ir Garkonio pasikalbėjimą apie Rozitos pagrobimą. 

Kiausydami fantastiško pasakojimo, Rafaelis ir Makiavelis, siaubo apimti, 
keletą kartų krūptelėjo... buvo sužavėti Ragasteno nerūpestingumu, gyvumu ir 
drąsa, kaip ir jo paprastumu. 

- Štai mano Odisėja“, - tarė baigdamas savo pasakojimą. - Dabar jūsų eilė. 
Pasakyk man, Rafaeli, kas įvyko, kad atsisveikinęs su manim sieivartaudamas, 
dabar esi beveik linksmas? Ar suradai pagrobtąją? 

- Ne! - atsakė Rafaelis, - bet reikalas įėjo į geras vėžes. 

- Hm... - įterpė abejingai Makiavelis. 

- Amžinai abejoji!.. 

- Ne, Rafaeli, neabejoju, noriu tikėti. Bet turi prisipažinti, kad kavalierius, 
papasakojęs mums savo nuotykius, taip pat palaikys mano nepasitikėjimą tuo 
žmogumi... tiksliau, ta baidykle! 

- Tai tiesa, - sutiko Rafaelis, staiga susimąstydamas. - Bet... jo pažadai buvo 
tokie tikslūs... nejau būtų galima, kad?.. 

- Ponai, nieko nesuprantu, apie ką kalbate? - pertraukė juos Ragastenas. 

- Tuoj suprasi, mano bičiuli... Išsiskyręs su tavim, nuėjau pas Makiavelį, kuris 
veitui stengėsi mane paguosti... Nėra reikalo pasakoti tau, kaip išgelbėjai man 
gyvybę, ir apie tai, kad norėjai man pagelbėti nelaimėje, gelbėdamas mane iš 
didesnės bėdos... negu mirtis. 

- Tai keisia, - pagalvojo Ragastenas, - dabar vėl atrodo taip pat stipriai 
įsimylėjęs... 

- Slinko vaiandos, - kalbėjo toliau Rafaelis. - Negalėdami tavęs sulaukti, 
išėjome iš namų, norėdami vykti į „Gražiojo Januso" užeigą, tikėdamiesi ten ką 
nors apie tave sužinosią. Naujienos buvo baisios; ponas Baltramiejus papasakojo 
mums tai, ką jau žinojo visa Roma, būtent apie tavo suėmimą ir baisų nusikaltimą. 
Manau, nėra reikalo sakyti, brangus drauge, kad nė sekundės nepagalvojau, kad 
toks geras, toks kilnus, toks riteriškas žmogus, kaip tu, galėtų būti niekšingas 
žudikas. Tik Makiavelis stengėsi suderinti su tavo asmeniu Pranciškaus Bordžijos 


* Odisėja - graikų mitas, poema, kurioje atpasakojami legendiniai graikų 
didvyrio (mitinio) Odisėjaus žygiai grįžtant iš Trojos karo. Priskiriama Homerui. 

nužudymo galimumą... 

- Mano brangusis, - pertraukė jį Makiavelis, - atimti Bordžijai gyvybę tai visai 
nėra žmogžudystė... Tai būtų tik teisingumo žygis! .. Durklo smūgis į krūtinę tokio 
despoto, niekuo nesiskiria nuo nuodingos gyvatės sutraiškymo... 

- Taigi, - tęsė Rafaelis, - buvau tavo nelaimės prislėgtas. Prisipažinsiu, mano 
didžiai gėdai, kad gailesčio jausmą kiek paskatino truputį egoistiniai sumetimai... 
Nežinau kaip tai įvyko, bet įgavai beribį mano pasitikėjimą. Tvirtai tikėjau, kad 
tavo padedamas atgausiu Rozitą. Jutau, kad be tavęs esu žuvęs... Per daug ilgai 
užtruktų pasakojimas visų mano planų, kurių vienas buvo beprasmiškesnis už kitą. 
Užteks,jei pasakysiu, kad visą laiką dar tikėjau tavim. Kartojau sau, kad įvyko 
kažkoks nesusipratimas, kad greitai išleis tave iš kalėjimo... Deja! Sužinojome, kad 
būsi teisiamas ir pasmerktas mirti! 

- Geras teismas! - pertraukė jį Ragastenas. - Bylą išsprendė per dešimtį 
minučių... Oo... Šitie ponai greitai tvarko savo reikalus... 

- Pagaliau, šį rytą visai nusiminiau... tada nutariau... 

- Nutarimas, prieš kurį energingiausiai kovojau, - tarė Makiavelis. 

- Klausau, klausau, - atsiliepė Ragastenas. 

- Taigi nutariau kreiptis į popiežių... 

- Į popiežių! - sušuko Ragastenas, nenoromis krūptelėjęs... 

- Taip! Nepaisant visų ydų, taip pat net jam priskiriamų nusikaltimų, šis senis, 
mano akimis žiūrint, turi vieną gerą ypatybę - myli meną. Be to, keletą kartų įrodė 
man savo, tiesiog jaudinantį, palankumą. Taigi pagalvojau, kad neatsisakys man 
pagelbėti, ištikus nelaimei! 

- Jis kreipėsi į popiežių! - pakartojo siaubo apimtas Ragastenas. 

- Taigi šį rytą nuėjau į Vatikaną, - kalbėjo Rafaelis, nekreipdamas dėmesio į 
Ragasteno nustebimą. - Pirmas mano patirtas džiaugsmas buvo žinia apie tavo 
pabėgimą iš Romos per Neapolio vartus; ištrūkimas iš kalėjimo ir pabėgimas buvo 
visų pokalbių tema. Atvykęs į Vatikaną, tuojau buvau įvestas į popiežiaus 
kambarius, nors neturėjau raštiško leidimo audiencijai. Padėkojau jam už tą 
malonę; atsakė man, norįs su manim pasikalbėti apie „Viešpaties Atsimainymą", 
kurio škicą jau buvo matęs. Tada pareiškiau jam, kad dabar dirbti negaliu; keliais 
žodžiais papasakojau jam Rozitos pagrobimo istoriją. Ėmė mane guosti, drąsinti 
ir liepė pakviesti markizą de Rokasantą, vyriausiąjį policijos šefą. Popiežiaus 
įsakytas papasakojau jam visą įvykį. Mano didžiam džiaugsmui markizas 
šypsodamasis man atsakė, jau apie šį pagrobimą girdėjęs ir jau radęs, jam atrodo, 
dingusios merginos pėdsakus. Mano akivaizdoje popiežius jam įsakė tuojau 
pradėti kuo rūpestingiausią kvotą, pagaliau pareiškė, kad galįs nustoti vietos, jei 
šis parėdymas nebus tiksliai išpildytas. Markizas pasižadėjo įvykdyti Jo 
Šventenybės įsakymą. Nežinojau, kaip bedėkoti garsiajam senukui. Pasisakė man 
turįs dar tą pačią dieną išvykti kuriam laikui poilsiui į Tivolį, ką kasmet daro. Labai 
maloniai su manim atsisveikino, patardamas nurimti ir žadėdamas, nors ir 
nebūsiąs Romoje, prižiūrėti bylos eigą. Atlyginimui pareikalavo iš manęs 

kruopštaus darbo, ką prižadėjau. Taigi matai, mano drauge, kas mane nuramino. 

Ragastenas atidžiai klausė šio pasakojimo. Rafaelis metė į jį klausiamą 
žvilgsnį, lyg norėdamas sužinoti jo nuomonę dėl šios priemonės. 

- Ką tamsta manai apie visą tai, pone Makiaveli? - paklausė kavalierius. 

- Manau, kad Aleksandras VI yra puikiausias žiauraus egoizmo pavyzdys. Aš 
bent nė kiek nepasitikėčiau jo pažadais, o jo mandagumas tik padidintų mano 
budrumą. 

- Bet, - kalbėjo toliau susimąstęs Ragastenas, - sakei, mano brangusis, kad jis 
šiandieną vyks į Tivolį? 

- Jau vyksta, - atsakė Rafaelis. - Aplenkėme jo palydą, jodami takeliu, kuris 
kerta plentą. Greitai turbūt važiuos pro šią užeigą... tik klausykit... ar girdit? 

Iš tolo pasigirdo duslus greit artėjančių raitelių dundėjimas. Ragastenas priėjo 
prie lango. 

Per penkis šimtus žingsnių nuo užeigos pamatė didelę lektiką, nuleistomis 
užuolaidomis; lektiką puošė raudoni popiežiaus herbai, ją traukė dvylika asilėnų. 
Lektiką supo minia raitų ponų, iš jų skyrėsi savo raudonomis skrybėlėmis 
kardinolai. Šio būrelio priekyje jojo stiprus garbės sargybos būrys, kitas būrys sekė 
iš paskos. 

Prie pat užuolaidos, dengiančios lektikos vidų nuo smalsuolių akių, jojo 
Cezaris Bordžija - susimąstęs, niūrus, juodo aksomo gedulo rūbais išsiskiriantis iš 
visų, puikiai pasipuošusių, didžponių tarpo. 

Makiavelis ir Sancio priėjo prie lango. Lektika vis artėjo. Jau pirmi sargybos 
būriai prajojo pro užeigą. 

- Kad Cezaris žinotų tave čia esant! - sukuždėjo Rafaelis, griebdamas 
Ragasteną už rankos. 

Šis nenuleido nuo lektikos akių. Staiga vėjo pūstelėjimas truputį pakėlė 
užuolaidą: lektikos viduje šmėstelėjo popiežius, pusiau gulįs ant priegalvių. Skaitė 
knygą. Puikiai atrodė jo balta galva šios prabangos ir jėgos dekoracijos fone. Tai 
buvo staigi vizija, dingusi nusileidus užuolaidoms. 

- Matei? - tarė Ragastenas. 

- Popiežius! 

- O dabar gal nori sužinoti, ko vertas Aleksandro Bordžijos draugiškumas? Ar 
nori žinoti, kaip reikia vertinti jo pažadus? Ar nori žinoti, kur vyksta šis senis, dar 
šįryt tau žadėjęs surasti tavo mylimąją? 

- Sakyk! - sukuždėjo baldamas Sancio, išgąsdintas rimtos Ragasteno veido 
išraiškos. 

- Noriu tau pasakyti, kad pažįstu įsakiusį pagrobti Rozitą. 

Rafaelis baimingai sušuko: 

- Sakyk! Sakyk! - pakartojo virpančiu balsu. 

- Būk stiprus... būk drąsus! Nes priešas, su kuriuo nori grumtis, yra be galo 
galingas, niekas nesuvaldys jo noro patenkinti savo geidulius. Juokėsi iš tavęs, 
žadėdamas tau sugrąžinti tą, dėl kurios sielojies. 

- Popiežius! 

- Taip, Rafaeli, popiežius! 

- Och! Tai neįtikėtina! Tai būtų per daug baisu! 

- Tačiau taip yra! Šio senio žvilgsnis sustojo ties jaunyste spindinčia Rozita... 
kaip vilkolakis iš pasakos, jis mėgsta šviežią mėsą... Neklystu, šį rytą girdėjau savo 
ausimis, mačiau savo akimis. 

Sancio prislėgtas krito į krėslą. 

- Och! - pasakė, - prisimenu! Taip... neklysti! Kai atnešiau jam „Madoną", 
metė į paveikslą kažkokį keistą žvilgsnį, kurio nesupratau. Klausinėjo mane apie 
modelį... pasakė norįs jį pažinti... Dabar suprantu viską! Tai baisi niekšybė! | 

- O, taip, - patvirtino Makiavelis, - tai Bordžijos vertas žygis. 

- Dabar, - prabilo Ragastenas, - reikia gerai apsvarstyti padėtį. Popiežius 
važiuoja į Tivolį, tiesa? Taigi Rozita nugabenta kaip tik tenai... Alio, ką nori 
padaryti? Kur skubi?.. 

- Niekšas! Pavysiu jį! Tuoj išmuš jo paskutinė valanda! 

- Truputį kantrybės, po velnių, arba viskas žus! Pirma negu ištarsi žodį, negu 
suskubsi padaryti bent vieną judesį, krisi sutriuškintas, kaip jau daugelis prieš 
tave... Ne tavo mirtis išgelbės Rozitą, po velnių! 

- Tai tiesa! -sukuždėjo, braukdamas ranka per kaktą, Rafaelis, - bet ką daryti? 

- Pirmiausia - nenustoti vilties. Bordžija yra stiprus, gresiąs Rozitai pavojus 
labai didelis! Bet jei prieš jėgą pastatysime inteligenciją, prieš grąsinimą 
nepalaužiamą pasiryžimą - nugalėsime. Būk šaltakraujis! Suprantu, kad būklė 
nėra linksma, bet pagalvok, prašau, kad dar prieš keletą valandų aš pats buvau 
prirakintas prie sienos, atskirtas nuo pasaulio geležinėmis durimis, sėdėjau 
penkiasdešimt pėdų po žeme nuteistas mirti, o štai - esu laisvas, gyvenu, esu 
pasiryžęs padaryti viską, kad išgelbėčiau tave iš tos bjaurios padėties. Taigi matai, 
kad nėra tokios blogos padėties, iš kurios nebūtų išeities! 

Ragastenas kalbėjo su tokiu įkarščiu, jo akys švietė tokia drąsa ir pasitikėjimu 
savo jėgomis, kad, nepaisant viso savo šaltumo, Makiavelis griebė jį už rankos. 

- Kokia tamstos jėga! - sušuko. 

Rafaelis taip pat pajuto staigų jėgos antplūdį. 

- Išgelbėjai man gyvybę, o dabar, brangusis, gelbsti mane nuo sielvarto! 
Tebūnie palaiminta valanda, kurią likimas mane su tavim suvedė! - tarė 
susijaudinęs. 

- Gerai jau, gerai! Truputį pasistiprinai. Dabar sudarysime kovos planą. 

- Sakyk, brangus drauge, ką privalome daryti? 

- Pirmiausiai pietūs. Tuščias pilvas nėra palankus didiems ir praktiškiems 
sumanymams. Nors padavimas sako, netikiu, kad galima būtų rasti teisybę tuščio 
šulinio dugne, o tuo tarpu ji dažnai randama butelyje gero vyno. Alio, pone 
Spadakape! 

„Skubiai įbėgo. O Ragastenas sudarė pietų meniu, kuriuos pompastiškai 
pavadino „kovos pietumis". Netrukus trys draugai jau sėdėjo prie stalo. Sancio, 

padrąsintas geros draugo nuotaikos, Makiavelis susimąstęs, o Ragastenas 
sunerimęs, slėpdamas savo nerimą po įkarščio kauke... 

Papasakojo jiems popiežiaus audiencijų salėje nugirstą Cezario Bordžijos ir 
Lukrecijos pasikalbėjimą Rozitos pagrobimo... 

- Pažįstu šį vienuolį, - tarė Makiavelis. - Įsigijau jo palankumą; taigi jo pagalba 
gaunu kartais labai svarbių žinių, už kurias jam moku komplimentais, nes tas 
niekšas turi pretenzijų didelio politiko vaidmeniui. 

- Gerai! Tai ateityje gali būti naudinga. 

Jau nakčiai užėjus baigė pietus. Nepaisant visų Ragasteno pastangų, jų 
nuotaika buvo niūri. Kūrė ir atmetinėjo daugybę įvairiausių sumanymų. Pagaliau 
nutarė visi drauge vykti į Tivolį, o ten sudaryti naują veikimo planą, taikantis prie 
aplinkybių. 


Kitą dieną, švintant, Ragastenas, Makiavelis ir Sancio išvyko drauge su 
Spadakape. Ragastenas svarstė priešo užpuolimo planą. Rafaelis paskendo 
sielvarte, o Makiavelis stengėsi prisiminti smulkų Aleksandro Bordžijos 
vasarnamio išdėstymą, nes jau turėjo progos jį pažinti. 

Netrukus patekėjo saulė, uždegdama horizonte kruviną pašvaistę. Ragastenas 
pasipurtė, kaip paukštis po audros. 

- Po velnių! - sušuko, - mūsų nuotaika tokia, lyg jotume paskui laidotuvių 
eiseną. Juk norime kovoti už gyvenimą, už jaunystę, už meilę! Kai pagalvoju, kad 
ši puikioji saulė turėjo nušviesti mano egzekuciją! Šiandieną turėjo nukirsti man 
galvą ir mane sukapoti... Žinot, apie ką galvoju? 

- Sakyk! - tarė Makiavelis. 

- Galvoju apie nelaimingą Romos budelį. Iš tiesų - gaila man jo. Vyrukas 
turbūt nejaučia man simpatijos. Atėmiau iš jo tokią retą galimybę - nukapoti 
rankas, nukirsti galvą. Svarbiausiuoju momentu, svarbiausias šios apeigos dalyvis 
apvilia. Koks iš mano pusės džentelmeniškumas! Galima nusivilti! 

Makiavelis ir Rafaelis negalėjo susilaikyti nenusijuokę. 

- Man dar lieka atpratinti savąjį Bordžiją nuo merginų grobiko amato. Po 
velnių, pone Bordžija, tos gražios lūpytės ne tau, seni! Bet ar nenuklydome iš 
kelio? : 

- Nė „er plauką! - tarė Makiavelis. 

- Dėkoju tau, drauge, - pareiškė Sancio. - Tavo ranka stipri, o protas gyvas. 
Vieną ir kitą atiduodi paslaugoms įsimylėjusio vargšo, kurio beveik nepažįsti... 
Nežinau, kaip turiu tau dėkoti?.. 

- Na! Įamžinsi mano profilį viename savo paveikslų. Aš truputį padidinsiu tavo 
laimę, o tu man suteiksi nemirtingumą... Tai aš būsiu tavo skolininkas, mano 
brangusis! 

Ta švelni pagarba jo talentui, tas pasitikėjimas savimi, su kuriuo Ragastenas 


kalbėjo apie draugo laimę, prie kurios jis prisidės, visa tai padarė Rafaeliui 
nepaprastą įspūdį. 

- Kavalieriau, užtikrinu savo draugiškumą iki karsto lentos! 

- Tikiuosi, po velnių! - buvo Ragasteno atsakymas. 

Jau dvi valandos, kai pasuko iš Florencijos kelio ir, eidami Makiavelio 
nurodymu, artėjo prie virtinės kainų, panašių į kažkokius milžiniškus Apokalipso 
arklius, kurių fantastiški siluetai lėkė zovada žydruoju dangaus pientu. 

- Tivolis! 

Parodė ranka į besislepiančius susigūžusius baltus namelius, pakibusius ties 
bedugnėmis, kuriose triukšmingai savo bangas rito kalnų upokšniai, sudarydami 
putojančius krioklius. 

Rafaelis žiūrėjo su neapsakomu susijaudinimu į tą kaimą, kur nugabeno jo 
jauną žmoną, kaip kondoras nutempia beginklį paukštį į savo lizdą, esantį išraitytų 
uolų pašlaitėse. 

- Rozita! - sūkuždėjo-susijaudinimo prislėgtu balsu. 

Makiavelis suprato jo dvasios būklę. 

- Žiūrėk! Matai ten, kairėje, tą gilią sąsmauką, sudarančią uolėtą bedugnę, 
matai... Šioje bedugnėje dingsta Anio, bet vandens šniokštimas pasiekia mūsų 
ausis... , 

- Matau... matau... sakyk toliau! 

- Taigi, dešinėn nuo šventyklos, per tūkstantį žingsnių nuo Anio bedugnės - 
matai tuos pastatus, apsuptus kiparisų ir laukinių figų, apsuptus to puikaus sodo, 
aptverto aukšta siena... Tai Aleksandro Bordžijos vasarnamis... 

- Mano Razita! - kimiai pakartojo Rafaelis, tiesdamas rankas į elegantišką 
gėlėtą vasarnamį, pilną svaiginančio kvapo, spindintį vasarnamį, kurio grožis ir 
gėlės slėpė paslaptį baisios dramos, galinčios sutriuškinti dvi tyras, mylinčias 
širdis... 

Gailesčio apimti, Ragastenas ir Makiavelis nutempė paskui save nelaimingąjį 
jaunuolį. Valandai praslinkus, visi trys įjojo į mažą Tivolio miestelį ir sustojo 
kuklioje, nuošaliai esančioje užeigoje. 

XXIX 
ALEKSANDRO BORDŽIJOS SENATVĖ 


Vasarnamis, į kurį Rafaelis Sancio sielvartaudamas tiesė rankas, buvo didelis 
ir įrengtas taip, kad teiktų kuo didžiausią poilsį dvasiai ir malonumą akims. 

Sode, kurio gilumoje stovėjo marmurinis Amūras, žaidžiąs su Satiru, ant 
rausvo marmuro suolelio sėdėjo jauna mergina. Jos gražios akys, kuriose 
kartkartėmis sužibėdavo ašaros, betiksliai klaidžiojo po supantį ją grožį. 

Toji mergina buvo Rozita. 

Netoliese, keturiasdešimtmetė, stipraus sudėjimo moteris atidžiai sekė 
kiekvieną jos judesį. Už moters, pasislėpę krūmuose, budėjo du vyrai, pasiruošę 
atbėgti šūktelėjus. 

Jau keturios dienos mergina buvo uždaryta Tivolyje, stengdamasi suprasti, kas 
ją ištiko. Kuriuo tikslu čia pateko? Kodėl buvo taip brutaliai pagrobta? 

Nieko nežinojo... nesuprato visiškai nieko! Kad nors pajėgtų verkti! Kad 
galėtų palengvinti širdį ašaromis! 

Bet ne... visą laiką prie jos budi ta moteris. Net naktį jos vienos nepalikdavo; 
toji moteris, maloni kaip saldymedis, toji prižiūrėtoja laukia iki ji užmerks akis, 
tada tik gula nakčiai ant sofos... 

Kas ištiko Rafaelį? 

Šis klausimas neduoda jai ramybės... bijo šio klausimo. Jis degina jos širdį ir 
lūpas... 

Tačiau nė akimirkai nekilo mintis ko nors paklausti ją saugančią moterį, šešėlį, 
sekantį kiekvieną jos žingsnį, piktą lemiantį paukštį, kurio platūs sparnai plasnojo 
ties ja. Ši moteris kėlė jai baimę... 

Vieną rytą suprato, kad viskas, kas ją supa, užvirė kažkokiu nepaprastu 
gyvumu. Išgirdo vežimų bildesį, žvengimą, pagaliau bėgiojimą ten ir atgal 
koridoriuje. 

Povalandos vėlviskas paskendo tyloje. Tuo laiku Rozita buvo savo kambaryje. 

Netrukus įėjo kažkokia moteris ir kažką sukuždėjo prižiūrėtojai, pagaliau 
atsisėdo į fotelį, smalsiai žiūrėdama į Rozitą. 

- Turiu dabar naują sargą, - pagalvojo mergina , nejausdama nei džiaugsmo, 
nei liūdesio, net nežvilgtelėjusi į atvykusiąją. 

Tuo tarpu prižiūrėtoja skubiai išėjo iš kambario. Nuėjo į fligelį, kuriame buvo 
popiežiaus apartamentai. Jaunas -kunigas įvedė ją į didelį kambarį, kuriame 
kelionės nuvargintas ilsėjosi vienas ir tylus jo Šventenybė. 

- Na ir kaip, Pierina? - paklausė, prižiūrėtojai įėjus į kambarį. 

- Šventasis Tėve... - sukuždėjo „pagarbos verta matrona", priklaupdama su 

nuduota pagarba ir susijaudinimu. 

- Mano Pierina, - sausai tarė senis, - draudžiu tau daryti tas nuobodžias 
demonstracijas. Corpio di bacco, čia visai nesvarbu tas tavo puldinėjimas ant 
kelių... Atsimink, kad esu tik grovas Faenca... Rodrigas Faenca... Supratai? 

- Taip, ponas grove, - atsakė pakildama. 

- Taigi, papasakok man apie tau pavestą užduotį! 

- Kelionė pavyko be jokių kliūčių,ponas grove... mažytė, išliejusi visą jūrą 
ašarų, prisirėkusi ir prisivaitojusi, atrodo priprantanti prie naujo gyvenimo būdo. 

- Gerai. Pripranta. Ką sako? 

- Nieko! 

-Povelnių! Tas komplikuoja reikalą. Pasakyk man, ar stengeis ją prašnekinti? 
Nors apie niekus... tiesiog pramogai? 

- Visos mano pastangos nuėjo niekais; greičiau parkalbėtų stovinti sode 
marmuro stovyla, o ne ji... 

Aleksandras VI, nuleidęs galvą, valandėlę susimąstė. Moteris niūriai žiūrėjo į 
J ' 

- Pierina! - pagaliau prabilo Bordžija, pakeldamas akis į senę. 

- Ponas grove? 

- Reikia... Tik gerai mane suprask... Reikia apgalvoti mano pasimatymą su ta 
mergina... Turiu jai daug pasakyti, daug... dalykų,patį viena supranti. Slaptai... 
apie jos kilmę ir šeimą .... tik ji gali tą girdėti. 

- Ponas grovas yra čia viešpats... užteks įsakymo... 

- Taip, tikrai esu čia viešpats, - tarė suraukdamas antakius Bordžija. - Be tas 
kūdikis, kurį pagrobė jėga, žiūrint jo paties gerbūvio, to nežino... galėtų manyti, 
kad nori ją kalinti, tuo tarpu man rūpi grąžinti jai priklausomą titulą, | teises ir 
privilegijas ...Tik tas rūpi, niekas kitas, ar girdi, Pierina? 

- Girdžiu, ponas grove... taigi reikia paruošti merginą tamstos vizitui, klausyti 
tamstos žodžių... 

- Taip, išklausyti tėviškų žodžių. Ne , per bacco...ne tėviškų... draugiškų... tikro 
draugo žodžių, kuris rūpinasi jos laime. Gali eiti, Pierina! 

Ponios Pierinos lūpose pasirodė šlykšti šypsena, paskui atsargiai išslinko iš 
kambario. 

Kitą dieną Aleksandras Bordžija atliko tame pačiame kambaryje kitos rūšies 
konferenciją. 

Popiežius sėdėjo fotelyje su žema atrama. Buvo apsisupęs iki pat kaklo plačiu 
baltu drobės apsiaustu. Prieš jį, ant mažo staliuko, gulėjo įvairaus dydžio frizavimo 
replės, indeliai su kosmetika, žodžiu, visi tualetiniai reikmenys. Prie lango 
popiežiaus favoritas, kunigas Andželo, balsiai jam skaitė. Aplink fotelį, kuriame 
popiežius sėdėjo, sukiojosi liesas, vikrus vyras; vaikštinėjo tai šen, tai ten, 
griebdamas tai indą, tai buteliuką, tai reples plaukams. Jo vikrūs pirštai lakstė 
senio veida. 

Laikas nuo laiko paduodavo jam venecijietišką veidrodį. Tada popiežius, 

atidžiai apžiūrėjęs jo darbą, gyrė jį arba peikė. Tai truko beveik valandą. Baigus 
tualetą, Aleksandras VI dar kartą į save įsižiūrėjo ir tarė: 

- Gerai... esi tikras menininkas... 

- Ach! Jei ponas grovas teiktųs man pavesti! Tiesiog menkniekiu pajauninčiau 
jį dvidešimčia metų; nieko, tik suvilginti plaukus štai šito buteliuko turiniu... 

- Ne, geriau mano žili plaukai! Povelnių! Nesu juk snarglius, kuris ieško meilės 
nuotykių! Užtenka paslėpti giliausius veido bruožus ir raukšles... Gerai jau... 

„Menininkas“ nusilenkė ir išėjo iš kambario. 

- Kaip tau patinku, Andželo? - paklausė senas Bordžija, pakildamas iš fotelio. 

Kunigas lektorius atidžiai įsižiūrėjo į senį ir atsakė gana rimtai: 

- Matau rūstų ir majestotingą grožį. 

Nesumelavo. 

Tą akimirką negalėjai pasakyti Rodrigą Bordžiją turint septyniasdešimt metų. 
Jo juodos akys degė niūria ugnimi iš po išsišakojusių antakių. Tiesa, jo plaukai 
buvo balti, bet jie teikė jo veidui melancholijos, švelninančios per aštrius bruožus. 
Atrodė tą akimirką lyg žmogus, kurį sendino dideli rūpesčiai, bet, kuris mokėjo 
išlaikyti pilną jėgų subrendusio žmogaus grožį. 

Į kambarį įėjo tarnas ir ėmė rengti popiežių violetinio aksomo riterio rūbais, 
ant kurių užmetė elegantišką, lengvą, trumpą violetinio šilko apsiaustą. Apsijuosė 
šilkiniu diržu, prie kurio kabojo iškilmių kardas su puikia rankena. Ant galvos 
užsidėjo biretą, iš po kurio ant karbinių apikaklės gražiai krito plaukai. 

Andželo sušuko nuoširdžiai nustebęs. Valia nugalėjo Bordžijos senatvę. 
Norėjo būti vertas dėmesio; būdamas lankstaus diplomato proto, nesistengė 
atsijauninti, bet rūpestingai apgalvotas parėdas, kosmetika, pagaliau valios jėga, 
padarė iš jo vyrą, vertą kiekvienos moters dėmesio. 

Nusišypsojo ir, rankos mostelėjimu atsisveikinęs su savo lektoriumi, išėjo iš 
kambario. 

Eidamas pas Rozitą, nė kiek neabejojo dėl savo pašnekesio su ja sėkmės. 
Mergina jam pasiduos - buvo įsitikinęs. Jei ne tą pačią dieną, tai artimiausioje 
ateityje tikriausiai. Taigi buvo visiškai ramus, tik geismo nekantrumas kartais jį 
staiga sukrėsdavo. 

Įėjo į merginos kambarį ir sustojo ant slenksčio, pasveikindamas ją 
nusilenkimų. 

- Štai ponas grovas Faenca, kuris atėjo pas tave su vizitu,- tarė „prižiūrėtoja“, 
išslinkdama iš kambario. 

Bordžija uždarė duris ir priėjo prie merginos. 

= Mano vaikeli, ar leisi man su tavimi pasikalbėti? Turiu tau pasakyti daug 
dalykų, kurie tikrai tave sudomins... 

Bet Rozita atsitraukė, plačiau praverdama akis, kuriose pasirodė nenusakomo 
nustebimo išraiška; sudėjusi rankas, stovėjo lyg ruošdamasi pulti ant kelių. 
Sukuždėjo: 

- Popiežius! 

Bordžija piktai krūptelėjo. Visas jo taip kantriai apgalvotas planas suiro. 
Rozitajį pažino! Rozita išveido jį pažinojo! Akimirkai nustojo pasitikėjimo savimi. 

- Klysti, - suvapaliojo. - Esu tik grovas Faenca... 

Mergina atsiklaupė. 

- Ne, neklystu! Šventasis Tėvas! Mačiau Jūsų Šventenybę keletą karių per 
procesijas, per mišias, per Velykas, šv.Petro dieną... O ne! Šventasis Tėve! Esi 

- Nurimk, mano vaikeli, kelkis! 

- Šventasis Tėve, - karštai jį pertraukė mergina, - esu auka nusikaltimo... 
smurto... Pagrobė mane naktį jėga, smurtu... Išplėšė mane iš mano vyro rankų, 
mano jauno vyro... Paskui atvežė mane čia... Šventasis Tėve, maldauju teisybės! 
Tikriau, prašau tik, kad man atidarytų šių namų duris... kad mane išlaisvintų nuo 
priežiūros šios šlykščios moters, kad man leistų grįžti pas savo vyrą - pas Rafaelį, 
kuris mane myli... Šventasis Tėve, pažįsti jį, visada buvai jam palankus... Dar taip 
neseniai buvo toks laimingas, galėdamas tau nuvežti paveikslą, vaizduojantį 
Madoną. Och! Tik įsivaizduokit , Jūsų Šventenybe... atleiskit mano nesivaržymą, 
nemoku gerai išsireikšti... moku sakyti tik tą, ką jaučiu. Grįžtu prie savo minčių... 
buvau taip sielvarto prislėgta, kad man atrodė, jog už visą šitą užmokėsiu gyvybe... 
Bet dabar esame išgelbėti, juk užtarsi mus?! 

Pravirko. Bordžija beveik negirdėjo jos žodžių. Nenuleido nuo merginos 
žvilgsnio. Vertino visas jos idealaus grožio smulkmenas, vaizduotėje jau plėšė jos 
rūbus, apnuogino jos stebuklingas formas. 

Lengvas prakaitas išpylė jo kaktą. Jautė nustojąs savitvardos. Pasilenkė, griebė 
Rozitą už rankos. 

- Atsistok! - tarė, kaip jam atrodė, visiškai tvirtu balsu, tačiau balsas virpėjo 
su kiekvienu žodžiu... - Atsistok, negaliu žiūrėti, kai * guli prie mano kojų. 

Jo ranka, palietusi Fornarinos ranką, ėmė mėšlungiškai trūkčioti. Merginos 
nustebimas buvo nenusakomas. Popiežiaus elgesys rodė jai štykščios tiesos 
vaizdus; įtempusi valią stengėsi tuos vaizdus atstumti. Švelniai išsilaisvino savo 
ranką iš Bordžijos pirštų spūsties ir, negalėdama nustaovėti, krito į fotelį, tardama: 

- Atleisk, Šventasis Tėve, bet susijaudinimas mane smaugia. Tiek iškentėjau 
per kelias dienas... 

- Mano vaikeli, jei tik panorėsi, nebekęsi daugiau... 

- Och! Tiesa! Leisi man vykti? Įsakysi mane nuvežti pas Rafaelį? 

- Taip... tikrai... prižadu tau... . 

Iš Rozitos krūtinės išsiveržė pašėlusio džiaugsmo šauksmas. Pati griebė 
popiežiaus ranką ir pakėlė ją prie iūpų. 

- Och! Esi geras! Žinojau, kad mane išgelbėsi! Galėsiu tuojau iš čia išvykti... 
Tiesa? 

- Ne, mano vaikeli, ne tuojau... Paklausyk manęs... Turi čia praleisti dar kelias 
dienas... 

Rozita atsitraukė, nubalo. Vėl atgijo baisi mintis, kurią iš karto buvo 

atmetusi... ta mintis kilo staigiai. 

- Och! - sušuko, - tai tu įsakei mane pagrobti! Tu! Popiežius! Och! 

Bordžija virpėjo; nebegalėjo galvoti, brutaliai priėjo prie Rozitos ir griebė ją 
už rankų. 

- Taip, taip... tai aš! - sušvokštė jai tiesiai į veidą užkimusiu balsu... - Tai aš 
įsakiau tave pagrobti. Taip, aš... popiežius... Ar drįsti priešintis visos bažnyčios 
galvos įsakymams? 

Rozita nieko neatsakė... išsitempė, siaubo apimta, stengdamasi ištrūkti iš jo 
glėbio, nuo jo bučinio, kurį juto jau beveik ant savo lūpų... 

- Kalbėk man dar, -vapaliojo Aleksandras VI, apsvaigęs nuo staiga jį apėmusių 
geidulių, - kalbėk man... Pasakyk tik, kad nesu tau šlykštus... Leisk! Och! Leisk 
man paliesti tavo plaukus , tik paliesti juos lūpomis... 

- Niekšas! - sunkiai išsiveržė iš siaubo sukaustytos merginos gerklės. 

- Nori tapti kunigaikštiene... Aš viską galiu... Esi mano! 

Užvirė trumpa kova. Bordžija nukarusia lūpa, blizgančiomis akimis, apsvaigęs, 
stengėsi iš paskutiniųjų, murmėdamas: 

- Esi mano... turiu tave... 

Staiga sustojo iš nustebimo apstulbęs, nusigandęs, nebylus: Rozita, vikri ir 
stipri savo sielvartu, išsprūdo iš jo rankų; atšoko atgal, griebdama jo durklą - 
žaisliuką, kabantį prie diržo. 

- Šventasis Tėve, - tarė šaltai, - jei žengsi nors vieną žingsnį į mano pusę - 
priversi mane nusikalsti - užmušiu tave... 

Nepaprastas ramumas, su kuriuo ištarė šiuos žodžius, parodė jam, kad šis 
kūdikis yra labai sujaudintas. Jos žodžiai paveikė jį kaip šaltas vanduo. 

- Nebijok nieko! - tarė. 

- Dabar nieko nebijau! - atsakė, atsiribodama nuo užpuoliko plieniniu durklo 
smaigaliu. 

Bordžija palingavo galvą. 

- Iki pasimatymo, dar grįšime prie mūsų pokalbio, cara mia*! 

Žiūrėjo į išeinantį, bijodama net pajudėti. 

Likusi viena, su tuo pačiu laukiniu ramumu nulaužė durklo smaigalį, 
palikdama tik mažą jo dalį prie pat rankenos. Turėjo dabar mažą, aštrų durklą... 
Tada jos krūtinę supurtė verksmas. 

Popiežius, sutvarkęs sulamdytus grumtynėse su mergina drabužius, slegiamas 
minčių, grįžo į savo kambarį. 

- Jau senstu, - pagalvojo šypsodamasis. - Viską sugadinau per dideliu 
staigumu. O paskui apėmė mane baimė, pasitraukiau ... Ach! Seniau durklas 
gražioje rankutėje manęs nesulaikytų... Baigta! Tačiau, reikalai yra visiškai 
neblogi... Pirmas smūgis suduotas, tai svarbiausia... Apsigalvos... 

Grįžęs į savo kambarį ir pamatęs lektorių, kunigą Andželo , skubiai einantį ji 


* Ir. - mano brangioji (vert.) 

sutikti, paklausė: 

- Ar žinai Anio bedugnę? 

- Tą prie Sibilės šventyklos?.. Taip, Šventasis Tėve... ponas grove. 

- Dabar gali mane vadinti senoviškai, slapstymasis jau nebereikalingas. Taigi, 
Andželo, ties pat bedugnės kraštu yra kažkas panašaus į olą. Pasivaikščiok tenai 
ir patikrink, ar ola neturi savo Sibilės... kitaip sakant, ar gyvena joje viena senė, 
žinoma Romoje Magos vardu... 

- O jei senė ten bus, Šventasis Tėve? 

Pasakyk jai, kad šią naktį lauktų svečio... 

XXX 
NEMALONI PONO DARŽININKO BŪKLĖ 


Ragastenas ir du jo draugai apsistojo prie įėjimo į Tivolį esančioje, menkai 
atrodančioje, „Gėlių pintinės" užeigoje. 

Spadakapei nuvedus į arklidę arklius, kai trys draugai jau kiek pasistiprino 
kelionės nusilpnintas jėgas, Ragastenas vienas išėjo į miestą. 

Po valandos grįžo ryšuliu nešinas. Dingo savo kambaryje. 

Tuo tarpu Makiavelis braižė ant popieriaus popiežiaus vasarnamio planą. 
Prieš metus ten lankėsi, dabar stengėsi prisiminti visą jo išdėstymą bendrais 
bruožais. 

Įėjo Ragastenas. Buvo nenusakomai pasikeitęs. Buvo be galo panašus į 
vokiečių studentą, kurie anais laikais dažnai atvykdavo į Italiją pasisemti senovės 
romėnų mokslo iš pirmapradžio jo šaltinio. 

- Pats ponas Cezaris manęs nepažintų, - pareiškė. - Dabar galiu mėginti ištirti 
padėtį.. 

- Eisime su tavimi, - sušuko Rafaelis. 

- Ne, mano drauge... šiandieną man rūpi tik gauti amunicijos, tai yra. gauti 
žinių... Nebijok, jei reikės skelbti atvirą kovą, dalyvausi joje... po velnių! 

-Bet ar negaliu tau pagelbėti šiandien? - spyrėsi nekantraudamas jaunas 
dailininkas. 

- Leiskime kavalieriui veikti savarankiškai, - įterpė Makiavelis. 

- Laimingai! Tuo tarpu galitc kaupti jėgas labai sunkiam darbui... 

- Ar jau turi planą pagrobii Rozitą? 

- Ne! - atsakė Ragastenas, - privalome pagrobti ką kitą... 

- Kitą? Ką? 

- Popiežių! 

Išėjo, palikdamas nustebusius draugus. 

- Jo tiesa, - pagaliau pareiškė Makiavelis. - Puikus sumanymas... Tikrai... 
Negyvas žvėris, nepavojingi nuodai... Kas gręsia Rozitai? Senas Bordžija. Taigi 
pirmiausia turime pulti jį. Nėra jokių abejonių, kad sudavus jam smūgį, Rozita 
bus išgelbėta. Rafaeli, tas Ragastenas neįkainojamas žmogus. Veiklus, sąžiningas, 
ziteriškas, syvo proto ir didžios inteligencijos, jis yra vienas tų žmonių, kurie, 
pakliuvę į įvykių sūkurį, atsveria niekšingumą ir sugedimą. 

Ragasteno elgesys visame šiame reikaie buvo dar labiau keistas, negu atrodė 
Makiaveliui. Jo širdis buvo kupina meilės, o siela kupina nerimo. Jo mintys taip 
pat veržėsi į dievinamąją Primaverą, į jos , kaip žvaigždės, žibančias akis, 
pavergusias jo širdį. Bet jis tylėjo. 

Slėpė širdies gelmėse savo asmeninį skausmą ir rūpesčius. Tik viena bendra 
aplinkybė rišo jo ir jo draugo Rafaelio reikalus. 

- Tivolis, - galvojo jis, - yra kelyje į Montefortę. Cezario kariuomenė privalo 
eiti būtinai pro čia. Kai pamatysiu žygiuojant kariuomenę , durdant patrankas ir 
gurguoles, kai pamatysiu... kol kas ... 

Kolkas Ragastenas žengė dideliais žingsniais popiežiaus vasarnamio link, ties 
kuriuo praleido likusią dienos dalį. Vakare, grižęs į „Gėlių pintinę", pasakė savo 
draugams: 

- Jau yra pirmos žvalgybos išdavų. Žinome priešų skaičių: pačiame 
vasarnamyje ir prie jo prieinančiuose pastatuose yra penkiasdešimt ginkluotų 
sargybinių, apie trisdešimt įvairių tarnų, arti dvidešimt sekretorių, dvasininkų, 
ponų ir vyskupų. Tiesa, turėsime reikalą su labai stipriu priešu. Bet tuo didesnė 
garbė, po velnių! 

Kitą dieną, anksti rytą, vėl išėjo žvalgybon. Praeitą dieną šį tą sužinojo iš vieno 
tarno. Šį kartą tikėjosi pasieksiąs geresnių rezultatų. 

„Pasislėpęs už uolų ir aukštų paparčių krūmokšnių atidžiai stebėjo vasarnamį 
ir jo aplinką: kadangi buvo pasislėpęs vietoje, esančioje aukščiau Tivolio, galėjo 
matyti net dalį vidaus sodų. 

Jau valandą tupėjo savo stebėjimo punkte, įdėmiai studijuodamas šen bei ten 
slankiojančius tarnus, kai staiga pamatė jo link einantį senelį. Ėjo iš lengvo, 
šluostydamas nuo kaktos prakaitą. Senukas išėjo iš vasarnamio pro mažus sodo 
vartelius, už kurių vingiavo kelias į Tivolio miestelį. 

- Gal dabar padarysiu gerą biznį! - manė Ragastenas. 

Išėjo iš slėptuvės ir žengė prie pusiau miestictiškai apsirengusio senuko. 
Priėjęs pasveikino jį taip maloniai ir su tokia nuoširdžia šypsena, kad nustebęs 
senukas net sustojo. 

- Guten Morgen! - prabilo Ragastenas. 

Tai buvo vienintelis jo žinomas vokiečių kalbos sakinys, 

- Non capisco, signor!* - atsakė senukas. 

- Na, tai kalbėsime itališkai, - atrėžė Ragastenas, vis linksmiau šypsodamas ir 
tyčia bjauriausiai darkydamas Dantės kalbą. - Tamsta man atleisi, kad blogai 
tariu? 

- Vadinasi, tamsta esi svetimšalis? 

- Esu vokietis, vokietis tamstos paslaugoms... vykstu į Romą įvairiais reikalais, 
bet pirmiausia noriu nors iš tolo pamatyti garsųjį Šventąjį Tėvą, Aleksandrą 
Bordžiją, tesaugo jį Viešpats! 

Nusiėmė nuo gatvos biretą. Senukas padarė tą patį, tardamas: 

- Amen... 

- Bet, jaunuoli, abejoju ar pasiseks tau įvykdyti dievobaimingą sumanymą, nes 
Jo Šventenybės dabar nėra Romoje... 


* It.- Nesupratau, pone! (vert.) 

- Ach! Kokia nelaimė!... Atvykstu iš taip toli... ir dargi pėsčias... 

- Šventasis Tėvas dabar yra čia, šiame vasarnamyje, iš kurio niekad neišeina. 

- Iš kur tamsta tai žinai?.. Ar turi garbės ir laimės priklausyti jo šeimynai? 

Senis išdidžiai išsitiesė: 

- Esu jo vasarnamio sodininkas; matau jį beveik kasdieną, pasivaikščiojimų po 
sodą metu. 

- Sodininkas! - sušuko Ragastenas. - Paduokim viens kitam rankas! Aš taip 
pat studijuoju šį meną... Ach! Sodininkystė... Puikus menas, kurio paslaptys vis 
labiau užmirštamos! 

- Kaip tai, jaunuoli? - paklausė senukas didžiai patenkintas, išgirdęs giriant 
jo amatą, - tu taip pat studijuoji augalų ir gėlių auginimo meną! 

- Tai reiškia, kad niekad nesu turėjęs kito pasididžiavimo. Turiu tamstai 
prisipažinti, kad be noro pamatyti Šventąjį Tėvą (tai tardamas nusiėmė biretą, 0 
senukas dėl visa ko murmtelėjo „amen“) į Italiją mane viliojo troškimas pažinti 
puikiuosius Tivolio sodus, kurių garsas pasiekė Vokietiją. 

- Kaip? Vokietijoje kalba apie Tivolio sodus? 

- Pone, apie tuos sodus kalba visame pasaulyje. 

Padorusis senelis pakėlė akis į dangų: buvo apsvaigintas garbės. Įsitikinęs, kad 
tie žinomi visame pasaulyje Tivolio sodai gali būti tik popiežiaus sodai - reiškia, jo 
sodai - patenkintas nusišypsojo. Keletą sekundžių pasigardžiavęs pagyrimų 
nektaru, tęsė toliau: 

- Taigi, jaunuoli, nori būti sodininkas? 

- Tai yra mano tikslas ir tikiuosi pasieksiąs kokių nors laimėjimų šiame mene, 
kurį jau keli metai studijuoju... 

- Ar moki skiepyti? 

- Och! Skiepijimo menas jau nebeturi man jokių paslapčių. Kriaušių medžius 
paverčiu obelimis, esu užauginęs apelsinus ant citrinos medžių... 

- Po velnių! Na, o kaip gėlių reikalai? 

- Oo... tai mano specialybė! Žinau du tūkstančius rūšių, tris šimtus atmainų 
geranium šeimos, iš pirmo žvilgsnio pasakysiu rezetos ar gvazdiko amžių, galiu 
neatsikvėpęs išvardyti visas lelijų ir aguonų atmainas... 

Popiežiaus sodininkas klausėsi šių plepalų iš nustebimo net išsižiojęs. 

- Tas jaunuolis, tai žinių šulinys, - pamanė. - Na, ovaisiai, mano pone, o vaisiai? 
- pridėjo balsu. 

- Ach! Vaisiai! Vaisiai! 

- Nejau būtumei užmetęs tokią svarbią šaką... 

- Aš? Pamiršau vaisius? Bet tai brangiausias mūsų žinių vainikas... Klausyk, 
pone... kai ką tamstai pasakysiu... 

Paėmė senelį už parankės. 

- Sakyk, pone, sakyk, - sukuždėjo senas sodininkas virpančiu iš susijaudinimo 
balsu. 

- Tai... aš vienas... Nežinau, ar galiu tamstai pasakyti? Nežinau, ar išsaugosi 


paslaptį... 

- Prisiekiu Madona, šv. Bonifacu ir šv.Petronėle. 

- Na, jei taip... Taigi, aš vienintelis žinau paslaptį vienos niekam nežinomos ir 
niekieno neužaugintos persikų atmainos! 

- Ar tai gali būti? - sušuko senasis sodininkas baldamas. 

Ragastenas palingavo galvą, patvirtindamas šiuo judesiu savo žodžius. 
Senukas atsisėdo ant akmens, kelių medelių pavėsyje; reikalas darėsi vis rimtesnis. 
Reikėjo susikaupti. Ragastenas atsisėdo greta jo. 

- Maestro, - staiga tarė, - parodyk man popiežiaus sodus, kuriuos pamatyti 
atvykau iš taip toli. 

Sodininkas suvirpėjo iš džiaugsmo ir iš baimės. 

Iš džiaugsmo, kad per visą ilgą gyvenimą jį pirmą kartą pavadino „maestro“. 
Iš baimės, nes suprato, kad pasiūlymas buvo lygus piktos dvasios pagundai. 
Pažvelgė į visiškai ramų kavalierių tiriamu žvilgsniu. 

- Jaunuoli, - paklausė, - kuo esi vardu? 

- Petrus Meiningbaukirchen. 

- Amen! - sušuko nusigandęs senukas. - O aš, pone Petrai, esu Bonifacas 
Bonifazi... Taigi, pone Petrai, matai prieš save baisiausiai nusiminusį žmogų. 

- Tikrai, kai turėjau garbę tamstą sutikti, iš karto pastebėjau tamstos liūdesį... 
Ar galiu sužinoti jo priežastį? 

- Ach! Prieš tokį kaip tamsta, kolegą, nieko neslepiu... Tai įdomu! Sukeli 
tamsta manyje neišaiškinamą pasitikėjimo jausmą. 

- Abipusio pasitikėjimo, įžymusis maestro... Taigi, sakei kad... 

Bonifacas Bonifazi negalėjo atsigėrėti jam suteiktu „maestro"vardu. Pagaliau 
prabilo labai susijaudinęs: 

- Taigi, pone Petrai... Niekad negalėsiu atminti tamstos pavardės... Žinok, kad 
persikai yra mėgiamiausias mūsų Šventojo Tėvo skanėstas. Tarp mūsų kalbant, 
man atrodo, kad čia atvyksta tik tam, kad iki soties jų prisivalgytų... 

- Tamstos žodžiai mane džiugina. Aš taip pat mėgstu persikus labiau negu bet 
kuriuos kitus vaisius. 

- Supjaustyti riekelėmis, sudėti į taurę ir užpilti porto makono vynu, truputį 
cukruoti, jie yra puikūs. Tai sinjoros Lukrecijos receptas, ir taip juos valgo Jo 
Šventenybė. Bet persikas turi būti visai prinokęs, o svarbiausia nepažeistas 
vabzdžių - tai yra dvi neišpildomos sąlygos. Nes, jei nuskinsiu dar nesubadytą 
vaisių, jis nebus visai nunokęs, o jei lauksiu iki prinoks, bus bjauriai sugadintas... 
Tačiau iki šiai dienai šiaip taip išsiversdavau... Bet šįmet... 

- Šimet? 

- Tai baisu, mano pone... Visi persikai bus sugadinti... galėjau apsaugoti tik 
vieną medelį... Bet ar pavyks jį apsaugoti nuo pavojaus iki galo? O žinai tamsta, 
kas bus, jei nebeturėsiu Šventajam Tėvui persikų? 

- Sakyk, maestro! 

- Būsiu pakartas! 

- Gąsdini mane! Pakartas! Pakartas dėl persikų stokos! | 

- Vis dėlto taip bus! Pereitais metais, kai pasakiau Jo Šventenybei, kad žuvo 
vienas medelių, vabzdžių nusiaubtas, Šventasis Tėvas ramiai man pasakė: „Daryk, 
ką žinai! Bet dieną, kurią pritrūksiu persikų, įsakysiu tave pakarti ant labiausiai 
užkrėsto medelio. Gal tas juos pagydys". 

- Suvokiu, kad Jo Šventenybė mėgsta juokus krėsti... Bet pasiguosk, maestro... 
Išgelbėsiu tave! Nieko nebijok! Žinau puikų būdą apsaugoti persikų medelius 
nuo... 

- Ach! Jaunuoli, -sušuko senasis sodininkas, griebdamas Ragasteną už rankų, 
- dangus manęs pasigailėjo, atsiųsdamas tave. Pasakyk man savo paslaptį, o mano 
dėkingumas... 

- Negalimas dalykas! - pertraukė jį Ragastenas, purtydamas galvą. - Aš pats 
turiu tai padaryti... 

- Bet, - sušvebleno sodininkas, - kad galėtumei tai padaryti, turi įeiti į sodą... 

- Taip, tai būtina sąlyga. 

- Bet aš taip pat būsiu pakartas! Arba dar blogiau! 

- Kaip tai? 

- Klausyk! Tik aš turiu teisę įeiti į privatų Jo Šventenybės sodą... Tik aš galiu 
ten įeiti drauge su mano padėjėjais, kuriuos privalau labai atidžiai sekti! Jo 
Šventenybė turi dau g priešų... Supranti,tamsta? 

- Ne, nesuprantu, - kuo naiviausiai atsakė Ragastenas. 

- Gerasis jaunuoli! - atsiduso sodininkas... - Matyt, netiki piktu. Bet yra 
pasaulyje blogų žmonių , galinčių užnuodyti Šventajam Tėvui skirtus vaisius! 

- Tai baisu! 

- Taip... Jo Šventenybė pasirūpino apsaugos priemonėmis. Jis pašitiki tik 
manim. Bet įspėjo mane, kad jei nors vienai akimirkai bet kokiu tikslu kuris nors 
svetimšalis įžengs į sodą, man gyvam bus nulupta oda, arba geriausiu atveju būsiu 
pakartas... 

- Po velnių! Pakartas, kad kažkoks kvailas vabzdys subadys persikus... 
pakartas, jei įleisi į sodą tą, kuris gali apsaugoti persikus... per daug žiaurus 
sprendimas. 

- Na! Nėra reikalo tai man sakyti! 

- Nekalbėkime daugiau apie tai, maestro. Pagaliau gal bc mano pagalbos 
pasiseks tamstai išsaugoti savo paskutinį medelį... 

- Hm! Labai abejoju... 

- Tiesą sakant, tik tamsta žinotumei, kad buvau įėjęs, gerai pasislėpsiu ir 
Šventasis Tėvas niekad nesužinos apie šią apgaulę... 

- Jaunuoli, gundai mane! 

- Tiesa, apsaugočiau tave nuo kartuvių, išgelbėdamas esančius pavojuje 
persikus, be to, dar suteikčiau tau garbę, atskleisdamas mano išrasto stebuklingo 
skiepijimo būdo paslaptį... 

- Ach! Pone Petrai, tylėk, tylėk! 


- Pagaliau sužinotumei ypatingas paslaptis, bet kadangi nėra galimybių, tad 
nekalbėkime apie tai! 

- Jaunuoli! Jaunuoli! Aš pasiryžau: įeisi į sodą! 

- Tiesa! Pasislėpsiu taip gerai, kad niekas, be tamstos , manęs neparnatys!.. Bet 
tamstos sąžinė?.. Ar ji neprikaišios, kad sulaužei duotą pažadą? Ne, 
nebekalbėkime daugiau apie tai! 

- Dieve, koks tamsta esi naivus, jaunuoli! Nesirūpink mano sąžine... Tu turi 
įeiti į sodą! 

- Na, jeigu to nori!.. Bet darau tai, tik norėdamas patenkinti... 

- Klausyk, gyvenu sode, mažame paviljone... Vakare, aštuntą valandą, mano 
padėjėjai išeina; jie gyvena bendrėje. Tada aš uždarau visus įėjimus į sodą ir niekas 
nebegali ten įeiti, išskiriant Jo Šventenybę, kuris kartais ateina, kad užmirštų savo 
rūpesčius. Šį vakarą, dešimtą valandą, ateik prie mažų vartelių... matai? Aš tamstą 
įleisiu ir galėsi naktį dirbti... Dieną galėsi pasislėpti mano bute... 

- Sutinku, norėdamas tamstai pasitarnauti, maestro! 

- Atsilygindamas aš tamstai parodysiu sodus ir surasiu progą pamatyti Jo 
Šventenybę, Jam tamstos nematant... 

- Ach! Išpildai visus mano norus! - sušuko Ragastenas. - Tai yra daugiau negu 
galėjau tikėtis. 

- Tai taręs, gerasis senelis nuoširdžiai paspaudė Ragasteno rankas ir nuėjo 
popiežiaus vasarnamio link, o kavalierius nužingsniavo į Tivolį, stengdamasis 
išlaikyti ramumą ir neparodyti savo džiaugsmo. 

- Bordžija įkliuvo! - tarė eidamas į „Gėlių pintinę", - sukaupkime dėmesį, 
mano draugai! Šį vakarą pradėsime žygį... 

XXX 
ANIO BEDUGNĖ 


Netoli griuvėsių, kuriuos liaudis vadino ir tebevadina Sibilės šventyklos 
griuvėsiais, Anio, mažas smarkus kalnų upokšnis, krito šniokšdamas į gilios daubos 
žiotis. Abu upokšnio krantai buvo visai statūs ir sudarė aukštas uolėtas sienas, 
milžiniškas uolų nuolaužas, tarp kurių augo tankūs krūmai. 

Daubos dugne šmiokštė upokšnio vanduo, aisimušdamas į žaisvas uolas; 
vienoje vietoje upokšnis teikėsi į mažą tvenkinį ir vėl tekėjo toliau, keistais 
posūkiais verždamasis pro milžiniškas granito nuolaužas. Tai buvo Anio bedugnė. 

Daubos viršuje, ties pat tvenkiniu, uolų nuolaužos sudarė natūralią olą, apie 
kurią sklido keisti gandai. Daugumai apylinkės gyventojų tai buvo vartai į Pragarą. 
Tikriausias to įrodymas - neginčytinas įrodymas - buvo tai, kad laikas nuo laiko iš 
tos olos veržėsi kažkokie svaiginantys dūmai ir garai. 

Apskritai, ši vieta buvo įtartina ir joks protingas žmogus, nakčiai i užėjus, 
nedrįstų į tą pusę leistis. 

Olos vidus buvo apšviestas balzganos degančio žibinto šviesos; sienomis 
ropojo keisti, bauginą šešėliai. Viename kampe kūpsojo krūva sausų lapų, 
sudarančių guolį senos moteriškės, kuri buvo užimta kažkokiu keistu darbu. 

Toji moteris buvo Maga, tikriau, Rožė Vanozzo. Ji vertė didžiulę granito 
nuolaužą, gulinčią prie urvo gilumoje esančios angos. 

- Gerai, - pagaliau sukuždėjo, - mechanizmas veikia... reikalui esant, mano 
pabėgimas užtikrintas... 

Granito nuolaužą pridengė sausais lapais ir žemės grumstais. Patenkinta savo 
darbo vaisiais, išėjo iš urvo ir siauru takeliu, einančiu iš olos į bedugnės krantą, 
užkopė į nedidelę plokščią kalvą, esančią aukščiau apylinkių; iš ten tiriamai žvelgė 
į nakties tamsą ir įsiklausė. 

- Eina, - sukuždėjo, - eina! Po poros minučių tas žmogus, buvęs didžia mano 
gyvenimo meile, bus šaltas lavonas, kurį Anio srovė nuneš į kalno bedugnės 
sūkurį... Eina kupinas pasitikėjimo ir nežino, kad aš laukiu jo ateinant! Eina 
meilės, kaip man sakė Romoje, bet ras kerštą... O! Šį kartą būsiu stipri... Dabar 
viskas baigta... Rozita, vienintelė esybė, rišanti mane su gyvenimu, išvažiavo... Šiuo 
metu jau niekas jai negresia... turbūt jie jau atvyko į Florenciją... Taigi... atėjo 
laikas... Šiandieną Rodrigas, rytoj Cezaris... o paskui aš pati... prasideda prakeiktos 
giminės žlugimas... 

Staiga pasilenkė. Jos ausys nugirdo artėjančių žingsnių lengvą atgarsį... 

- Štai jis! Po poros minučių sužinos, kas esu! O paskui... vienas smūgis! Paskui 
jau nebeliks nieko... jokių Rožės meilužio pėdsakų! 

Neskubėdama, susimąsčiusi įėjo į urvą ir susigūžė netoli degančio žibinto, savo 
įpročiu įrėmusi smakrą į kelius. 

Neklydo. Kažkas ėjo. Tai buvo senasis Bordžija. Greitai pasirodė nakties 
tamsoje, atsargiai apėjo akmenų nuolaužas, pažvelgė į bedugnės pusę ir sustojo 
urvo angoje. į 

Įėjo į vidų, tačiau Maga net nepakėlė galvos. Atsisėdo ant vieno didžiulių 
akmenų, atstojančių priešistorinius fotelius šiame primityviai įrengtame būste. 

Maga laukė jį pradėsiant kalbėti, - laukė nejudėdama, sustingusi. 

- Na. kaip, Maga, - staiga prabilo, - palikai Romą? 

- Palikau, kad tavęs čia palaukčiau... 

- Iš kur žinojai mane čia atvyksiant? - paklausė Bordžija krūptelėjęs. - Nejau 
iš tikrųjų esi aiškiaregė? 

Maga gūžielėjo pečiais. 

- Argi ne kasmet atvyksti į Tivolį? Argi neatvyksti čia praleisti porą savaičių 
visados maždaug tuo pačiu laiku? 

- Tai tiesa. Iš esmės tavo burtai tėra milžiniški stebėjimo gabumai, - tarė 
pašiepiamai popiežius. - Tačiau žinai dalykų, apie kuriuos kiti neturi supratimo... 

- Tik ištyriau augalų savybes ir viskas. 

- Kur? Egipte? 

- Ne, Ispanijoje. 

- Ispanijoje! - kimiai sušuko Bordžija. - Gyvenai Ispanijoje? 

- Taip... Bet, - tęsė abejingu tonu, kuris staiga sukėlė keistą nerimą Aleksandro 
VI širdyje, - mokiaus ir įgijau žinių Italijoje, pačiame Tivolyje... Žinau raminančias 
žoles, moku paruošti gėrimą, kuris gydo ir tokį, kuris užmuša, tokį, kuris aineša 
mirtį, kuris duoda meilę... 

- Meilę! 

- Meilė... mirtis: dvi vienodai svarbios sąvokos ir kiekviena jų vienodai baisi... 

- Kalbi taip karčiai... 

- Daug kentėjau. 

- O dabar? 

- Greitai jau nustosiu kentėjusi... 

- Esi keista moteris! Bet pasakyk man, kuriam tikslui panorai šių žinių įgyti? 
Kas stūmė tave draudžiamos magijos studijoms? 

- Mintis, kuri iki šios dienos leidžia man gyventi: keršto troškimas! 

Dar kartą krūptelėjo. Matė Magą esant kažkokią baisią esybę; staiga jam 
pasirodė, kad ją supanti paslaptis turi keisto sąryšio su juo pačiu! Papurtė galvą. 

- Maga, -tarė, - ar atsimeni, ką man pažadėjai Romoje? Sakei paruošianti man 
gėrimą, kuris privers jį išgėrusią moterį mane pamilti... Gal tau pasisekė jį 
paruošti?.. 

- Gėrimas jau paruoštas! - atsakė automatiškai, kad tik bet ką pasakytų, kad 
dar turėtų truputį laiko pagalvoti. 

Jos mintys buvo šiurpios. Apsvarstė visas mirties smulkmenas Rodrigo 

Bordžijos, savo meilužio, jos vaikų tėvo, dėl kurio jau tiek daug buvo kentėjusi... 
Tą akimirką, kai Bordžija pasiruoš eiti, puls jį ir stipriu smūgiu įstums į bedugnę, 
kuri dar niekad savo grobio negrąžino gyvenimui... 

Taip... atsistos prieš jį, deganti kerštu, panaši į baisųjį keršto genijų, panaši į 
mirties archangelą. Mes jam į veidą Rožės Vanozzo vardą, prieš kurį Rodrigas 
nulenks galvą. 

Štai apie ką galvojo Rožė. Kad išloštų laiko, kad parinktų tinkamus žodžius, 
pridėjo, išgirdusi džiaugsmingą Rodrigo šūkį: 

- Gėrimas jau paruoštas... Bet ar grįši su juo į Romą? 

- Į Romą? O kam? - paklausė nustebęs. 

- Sakei man tada, kad šis gėrimas tau reikalingas vienai merginai, kurios 
portretą nutapė kažkoks jaunas dailininkas... Sakei, kad tai Fornarina... 

- Taip... Bet neturiu reikalo grįžti į Romą, nes Rornarina yra čia... Tivolyje... - 
pridėjo labai ramiu tonu. 

Galima įsivaizduoti Magos nustebimą, baimę ir siaubą, kuriuos sukėlė šie 
žodžiai, kritę kaip perkūnas iš giedro dangaus. 

Tačiau taip mokėjo valdyti savo jausmus, kad iš lūpų neišsiveržė nė mažiausias 
garsas, nė vienas žodis... Visa jos valia, visos jos mintys krypo į vieną tikslą: į 
klausimą, ar įstengs išlaisvinti Rozitą ir kuriuo būdu. 

Išsitiesė standi kaip akmuo. Mėšlungiškai virpėjo, kratoma nežmoniškos valios 
įtampos, bijodama išsiduoti. Kaleno dantimis, o siaubo išplėstos akys žibėjo 
tamsoje kaip laukinio žvėries - patelės, ginančios pavojaus ištiktus jauniklius. 
Bordžija taip pat pašoko nuo akmens ir padėjo ranką ant durklo rankenos. 

- Alio! - sušuko, - kas tau pasidarė, senoji beprote?! 

Maga susivaldė ir ištarė keletą žodžių, kurie išblaškė staiga kilusį Rodrigo 
įtarimą. 

- Nekreipk, pone, dėmesio... jokio dėmesio... tai nervų priepuolis... ištinka 
mane kartais... tai praeis... nebijok... tai praeis. 

Pasiaiškinimas buvo įtikinantis... senė turbūt buvo pusiau pamišusi, tikriausiai 
tai buvo nuodų, kuriais visą laiką operavo, įtaka. Taigi įkišo durklą į makštis ir 
atsisėdo senoje vietoje; grįžo pasitikėjimas savimi. Pirmiausiai norėjo gauti 
gėrimo, kurio buvo atėjęs. Kantriai laukė, kol priepuolis praeis. 

Rožė tuo tarpu galvojo: 

-Jei nužudysiu Rodrigą, Rozita gali žūti... Yra Cezario ir Lukrecijos rankose... 
Lukrecija turi velnio sielą; kodėl jos pagailėjau? Žino Rodrigą čia esant... Jam iš 
čia negrįžus, įspės viską... Taip, jei nužudysiu Rodrigą, Rozita taip pat žus... 

Tos mintys pynėsi galvoje, skraidė kaip žaibai audros metu. Stovėjo kryžkelėje, 
o mintys slėgė galvą kaip sunkios geležinės replės. 

Vadinasi, privalo Rodrigo pasigailėti. Bet tuomet ne tik atidėtų savo keršto 
įvykdymą ir galbūt visam laikui, bet ir atiduotų Rozitą į to siaubo rankas. Reiškia, 
nužudyti jį. Bet įsitikinusi, kad Cezaris ir Lukrecija taip pat yra popiežiaus 
vasarnamyje, neabejojo merginą taip pat būsiant nužudytą. 

Staiga šypsena nušvietė jos išvargusį veidą. Atsisėdo, nusišluostė šalio prakaito 
išpiltą kaktą ir nepaprasiai ramiu balsu tarė: 

- Tai mergina yra Tivolyje? Gerai... labai gerai... tai gerokai palengvina būklę... 

- Tavo tiesa, Maga. Jei palikčiau ją Romoje, grįžęs jau jos nerasčiau... 

- Aa... žiūrėk tiktai! 

- Mažai tetrūko, kad iš manęs paspruktų. "Bet tai nesvarbu... Tas gėrimas, 
Maga, tas gėrimas, kurį man žadėjai... sakai, kad jau paruoštas? 

- Jau paruoštas, pone... 

- Tai duok! - skubiai tarė Bordžija. 

Maga pradėjo ieškoti kabančiame prie jos apdaro diržo maišelyje. Jos rankos 
drebėjo. Keista veido išraiška įsižiūrėjo į mažą buteliuką, kurį laikė rankoje. 

- Štai! 

Džiaugsmingai sušukęs, Bordžija stvėrė buteliuką. 

- Ką reikia su juo daryti? 

- Įpilti į vandenį arba vyną. 

- Viską? * 

- Ne. Tris lašus. Keturi užmuša. 

- Tris. Gerai. O pasekmės? 

- Pamatysi! 

Klausimai ir atsakymai pylėsi kaip kovotojų kardų smūgiai; balsai skambėjo 
kimiai. Paskui stojo tyla. Bordžija užsimetė apsiaustą, metė ant žemės pasipūtusį 
pinigų maišelį, į kurį Maga net nekreipė dėmesio, ir tylėdamas išėjo iš urvo. 

Dar akimirką Maga klausėsi tolstančių žingsnių atgarsio; greitai juos 
nuslopino bedugnėje šėlstančio Anio ūžimas; tik tada išvarginta krito ant žemės... 
be kvapo... apalpo... 

XXXII 
LAIDOTUVIŲ VARPAI NAKTĮ 


Ponas Bonifacas Bonifazi, vyriausias popiežiaus vasarnamio Tivolyje 
sodininkas, buvo savos rūšies įžymi asmenybė. Aleksandras VI labai jį brangino; 
Lukrecija rodė jam savo palankumą. 

Bordžija, tiek daug žmonių pasiuntęs į aną pasaulį nuodų pagalba, amžinai 
bijojo žūsiąs nuo tokio pat ginkto. Taigi tėvas Bonifacas gavo daugybę smulkiausių 
nurodymų, liečiančių sodo priežiūrą. 

Tačiau dar didesnei savisaugai Aleksandras VI įsakė, kad pats ponas 
Bonifacas pradedant pietauti atneštų jam vaisių. Popiežius nežiūrėdamas 
paimdavo porą vaisių, kuriuos Bonifacas turėdavo suvalgyti pono akivaizdoje. 
Visą pietų laiką ponas sodininkas privalėjo stovėti prieš popiežių, o kai po valandos 
ateidavo vaisių eilė, Aleksandras VI juos vaigė ramiai, nes matė, kad sodininkui 
nieko neatsitiko. Taip pat jis elgėsi su savo vynininku ir virėju. 

Taigi, ponas Bonifacas Bonifazi, gerbiamas ir vertinamas, turėdamas savo 
žinioje ištisą armiją padėjėjų, kurie atlikdavo sode paprastesnį darbą, gyveno 
mažame atskirtame paviljone, esančiame specialiame popiežiaus sode, kur tik jis 
vienas galėjo įeiti. Nesunku suprasti, sa kokiu stropumu pildė Bonifacas jam 
duotus įsakymus: jis rizikavo savo gyvybe. 

Savo vaisiam ir gėlėm senelis jautė tokią beribę meilę, kokią tegali jausti savo 
kūriniams tikri menininkai. Šitoji beribė meilė vertė jį sulaužyti pono įsakymą. 

Viltis apsaugoti persikus nuo kenkėjų, dar patrauklesnė viltis pažinti naują 
persikų atmainą, neva, žinomą Ragastenui, nugalėjo mirties baimę. Tačiau ne be 
nerimo įvedė Ragasteną sutartą valandą į popiežiaus sodą. Nuvedė jį į savo 
paviljoną. 

Kitoje sodo tvoros pusėje, per kokį šimtą žingsnių nuo mažųjų slaptų vartelių, 
pasislėpę senų kiparisų pavėsyje, Makiavelis ir Rafaelis sekė tolimesnę įvykių eigą. 
Nutarė praleisti naktį, o jei būtų reikalas, dar dieną ir kitą naktį po atviru dangum. 
Spadakape turėjo slankioti tarp užeigos ir kiparisų šilo ir tiekti jiems maistą. 
Netoliese buvo pririšti pabalnoti arkliai, kad kiekvienu metu galėtų juos pasiekti. 
Taigi, sutvarkęs visas šias smulkmenas, nakčiai užėjus, Ragastenas atvyko prie 
mažųjų sodo vartelių ir įėjo į vidų. Atsiradęs paviljone, kur jį įvedė Bonifacas, 
žvakei šviečiant, pamatė išbalusį ir sujaudintą sodininko veidą ir suprato, kad 
senukas labai rizikavo. 

Skubėjo paguosti nelaimingąjį „floros numylėtinį", kaip poetiškai buvo 
vadinami ano meto sodininkai. 

- Maestro, - sušuko, - tiek esu laimingas patekęs į šiuos garsius sodus, kad 


nutariau pasidalinti su tavim visomis savo profesijos paslaptimis... 

- Net ir ta, kuri liečia dar niekam nežinomą persikų atmainą? 

- Net ir ta... 

- Ach, jaunuoli, - sušuko sužavėtas Bonifacas, - būsiu tau dėkingas visą 
gyvenimą! 

Tuo tarpu Ragastenas vis žvilgterėdavo į sodo pusę. 

- Na, o būdas apsaugoti nuo kenkėjų mano subadytus persikus, - užklausė 
Bonifacas. 

- Ach, tai yra labiau painus reikalas. Rytoj duosiu tau visą sąrašą augalų, kurių 
man pririnksi, kad galėčiau pagaminti tokius miltelius, nuo kurių iškris visi 
vabzdžiai ir kirminai... 

- Vadinasi, iki rytojaus... 

- Bet pasakyk man, maestro, ar nesi sakęs, kad Šventasis Tėvas kartais ateina 
įšį sodą pasivaikščioti? | 

- Taip, naktį; beveik kas vakarą Šventasis Tėvas mėgsta vienas paslankioti tarp 
lysvių. Bet šiandieną pavojus negręsia... jau vėlu... šią valandą popiežius miega... 

- Matai! Kaip tik turėjau viltį pamatyti Jo Šventenybę! 

- Pamatysi jį rytoj, jaunuoli. Per šį langą, pakėlęs užuolaidą... galėsi prisižiūrėti 
iki valiai... jei iš viso galima ką nors naktį matyti... 

- Kadangi Šventojo Tėvo pasivaikščiojimas įvyks tik rytoj, gal, pasinaudoję ta 
proga, eitume pažiūrėti tavo sergančių medelių... Tuo būdu galėsiu jau rytojaus 
naktį griebtis darbo, susipažinęs su padėtim. 

- Tavo tiesa... Einam... 

Užgesinę šviesą, išslinko į sodą. 

Jis tikrai buvo vertas pagyrų, kurių Ragastenas negailėjo sodininkui. Jei 
kavalieriaus dėmesys nebūtų buvęs užimtas svarbesniais dalykais, tikrai galėtų 
stebėtis puikiomis lysvėmis, pavyzdinga tvarka ir žavėtina medžių švara. Taip pat 
apžiūrėjo sergančius persikus ir Ragastenas pareiškė, kad jaučiasi galįs juos 
pagydyti. 

Pagaliau abu grįžo į paviljoną patenkinti: Ragastenas įdėmiai ištyręs „kovos“ 
vietą, o Bonifacas - taip lengvai įgijęs stebuklingų receptų bei nurodymų. 

Naktis praėjo ramiai. 

Visą kitą dieną Ragastenas tūnojo pasislėpęs sodininko paviljone, trindamas 
ir maldamas Bonifaco atneštus augalus, kuris atidžiai dėmėjosi stebuklingų vaistų 
gaminimo smulkmenomis. Reikia pasakyti, kad Ragastenas dabar puikiai žinojo 
visą paviljono išdėstymą. Paslėpė kampe du ryšulius virvių ir du burnai užkimšti 
kamščius, kuriuos pagamino iš baltinių. 

- Vienas maestro Bonifacui, o kitas jo Švantenybei, - kuždėjo ruošdamasis. 

Tik vieno negalėjo išsiaiškinti, nepaisant viso jo pastabumo, kur sodininkas 
slepia raktus nuo mažųjų slaptų durų. 

Diena slinko pamažu. Nuobodžiaudamas turėjo visą laiką kalbėti apie gėles ir 
vaisius, atsakinėti į tūkstančius Bonifaco klausimų apie sodininkystės meną 

Vokietijoje. Pagaliau atėjo vakaras. 

Sodininkas kruopščiai uždarė paviljono langines ir užžiebė žvakę. 

- Galbūt Jo Šventenybė šiandieną eis į sodą pasivaikščioti, - tarė. 

- Kelintą valandą Šventasis Tėvas paprastai vaikšto? 

- Apie devintą. Vaikšto maždaug pusvalandį. Dešimtą visi vasarnamyje miega, 
išskyrus tuos prakeiktus naktinius vabzdžius, kurie ėda mano persikus, - atsidusęs 
pridėjo Bonifacas. 

Ragasienas nieko neatsakė. Buvo susinervinęs ir negalėjo nusėdėti vietoje. 
Išmušė devynios. Atsisėdo prie langinės. Slinko minutės... paskui ketvirčiai... 

- Jau dešimta, - pagaliau tarė Bonifacas... - Šventasis Tėvas jau nebeišeis į 
sodą... Tikriausiai pamatysime jį rytoj, nes retai teatsitinka, kad dvi dienas neišeitų 
pakvėpuoti tyru oru ir vienatvėje pagalvoti. 

Ragastenas tramdė savo nekantrumą. 

Jau senas sodininkas, grįžęs prie savo mėgiamos temos, pasakojo jam apie savo 
vargus, kurie jį slėgė dėl tų nelaimingų persikų medelių... Užėjo naktis. 

- Na, - pagaliau pasakė, - jau laikas, jaunuoli... eikime gulti. 

Galėjo būti apie dvyliktą. Staiga pasigirdo niūrus varpo balsas. 

- Kas tai? - paklausė Ragastenas, staigiai krūptelėjęs. 

- Tai vasarnamio koplyčios varpas praneša, kad vasarnamį aplankė mirtis. 
Kažkas čia baigė gyvenimą... kažkas žymus... nes kitaip naktį varpais 
neskambintų... 

Kažkoks baisus nujautimas suspaudė Ragasteno širdį. Senas sodininkas priėjo 
prie lango. Kartas nuo karto siuntė varpas pasauliui ir nakčiai savo niūrų skundą. 

- Mirė moteris! - pridėjo senis. 

- Moteris! - suriko siaubo apimtu balsu Ragastenas. 

- Taip, jei būtų vyras, kiekvienas skambtelėjimas būtų dvigubas... Klausyk, 
tamsta... Ach! - sušuko staiga. 

- Kas atsitiko? 

- Popiežius! 

- Kas čia vyksta? - kuždėjo senas sodininkas. - Kad Šventasis Tėvas šią valandą 
nemiegotų, kad būtų taip didžiai susinervinęs, turėjo įvykti kas nors tikrai... 

Nespėjo baigti sakinio, jo burna buvo užkimšta. Nusigandęs norėjo atsigręžti, 
staiga paslydo ir griuvo atbulas, iš baimės pabalęs... 

Pamatė Ragasteną, vikriai pančiojantį jam kojas... 

Per vieną akimirką buvo virvių suvystytas kaip kūdikis, negalėjo net krūptelėti. 

Ragastenas pasilenkė prie jo: 

- Jei mėginsi pajudinti nors pirštą, mirsi! Kur yra raktas nuo mažųjų sodo 
vartelių? Greitai! Užteks, jei parodysi žvilgsniu... 

Bonifacas didvyriškai užmerkė akis. Tai buvo ženklas, kad nepasakys nieko. 
Ragastenas griebė durklą ir pridėjo jo smaigalį prie senio gerklės. 

- Skubėk! - sušnypštė šaltu, ryžtingu balsu. 

Bonifacas pažvelgė į jį su skausmingu priekaištu, paskui nugalėjo baimę: 


perkėlė žvilgsnį į savo krūtinę. 

Ragastenas skubiai ėmė jį kratyti. Jo prištai užčiuopė geležį: tai buvo raktas... 
Įsikišo jį kišenėn, griebė antrą kamštį, antrą virvių ryšulį, kuriuos buvo numetęs 
ant stalo, kai puolė sodininką... Išbėgo į sodą... 

Naktis buvo tamsi, nors žibančių žvaigždžių milijardai skleidė kažkokią 
stebėtiną pašvaistę, tepažįstamą pietų krašto gyventojams. Bėgdamas, tikriau 
šliauždamas, nuo medžio prie medžio, Ragastenas pasiekė alėją, kurioje 
vaikščiojo popiežius. 

Trys liepų eilės vienoje ir kitoje alėjos pusėje slėpė tamsų, tarsi šešėlis, 
apsiaustą. Tačiau Ragastenas iš karto pažino Bordžiją, vaikščiojantį nervingai 
sukryžiuotomis užnugary rankomis, nuleista galva; iš jo lūpų veržėsi atskiri 
sakiniai... 

Staiga prie jo prišoko Ragastenas ir parmetė ant žemės. Iš nustebimo 
apstulbęs, Bordžija akimirką negalėjo ištarti nė žodžio: tos akimirkos Ragastenui 
užteko. Kai Aleksandras VI kiek atsipeikėjo ir norėjo šauktis pagalbos - jau buvo 
per vėlu - burna buvo užkimšta. 

Ragastenas suvystė jį taip kruopščiai ir skubiai, kaip Bonifacą; pakėlė, 
užsimetė ant pečių ir, lenkdamasis nuo kūno svorio, grįžo į sodininko paviljoną. 
Paguldė Bordžiją ant lovos; popiežiaus akys svaidė grasinimų žaibus, tačiau 
Ragastenas nekreipė į tai jokio dėmesio. 

Kai šita programos dalis buvo jau įvykdyta, vėl išbėgo į sodą ir atidarė 
mažuosius vartelius. Makiavelis ir Rafaelis buvo savo vietose. Spadakape už 
kiparisų saugojo arklius... 

- Greičiau! - sukuždėjo Ragastenas... - Jau jį turime... 

Visi įsmuko į sodą ir pasilenkę slinko paviljono link. 

Rafaelis jautė, kad širdis nebetelpa krūtinėje. Makiavelis, kaip ir visada, buvo 
šaltas ir viskam pasiryžęs. Ragastenas tą akimirką buvo kupinas išdidumo, kaip 
žmogus, kuris laiko savo rankose vieno pasaulio valdovų gyvybę. 

Ir dar kokio valdovo! Galingiausiojo... didžiausiojo despoto! To, kuris 
įsakinėjo ne tik šiaip žmonėms, bet ir jų valdovams, ir ištisų tautų sieloms... 

Tuo laiku, kai taip slinko per sodą, tuo laiku, kai jų galvose pynėsi įvairios 
nepaprastos mintys, koplyčios bokštelyje be perstojo skambino laidotuvių varpas, 
siųsdamas duslius, niūrius garsus, kurie plaukė, skverbdamiesi į didžią nakties tylą. 

XXXIII 
MEILĖS GĖRIMAS 


Po naktinio vizito pas Magą, Rodrigas Bordžija grįžo į savo kambarį. Niekas 
nepastebėjo jo išėjimo. 

Tivolyje, kaip ir Vatikane, pagaliau kaip ir kiekvienuose jo rūmuose ar 
vasarnamyje, buvo slapti, jam vienam težinomi, išėjimai ir įėjimai. 

Įėjęs į kambarį, išėmė iš apdaro klosčių miniatiūrinį buteliuką, burtininkės 
įteiktą, ir ėmė jį žiūrinėti. Vartė jį ir kratė, tyliai džiaugdamasis. 

- Rytoj! - sukuždėjo su palengvėjimo atodūsiu. - Rytoj ji bus mano... Niekad 
dar nejutau tokio aistros troškulio. Jei šioji mergina dar ilgiau spirtųsi, galėčiau... 

Suspaudė kumščius, lūpose pasirodė pasiryžimo išraiška, o akyse sužibo pikta 
ugnis. Tačiau greit nurimo. 

- Dabar nepaspruks! 

Mūsų laikais meilės gėrimų paruošimo menas jau mirė; Bordžijų epochoje dar 
buvo gyvas. Ne vieną kartą, esant reikalui, naudojosi juo; gerai žinojo jo pasekmes. 

Taigi buvo įsitikinęs, kad Magos paruošto gėrimo dėka, nekalta mergina virs 
meilės tarnaite. 

Likusią nakties dalį gulėjo nejudėdamas, be žodžio, pasinėręs mintyse; kūrė 
planus, vaizdus, kuriuose aistra beveik ribojosi su žiaurumu. Išaušo; diena slinko 
lėtai ir tas Mėtumas beveik iki sielvarto dirgino jo nesutramdomus geidulius. 
Pareiškė visiems, kad nori būti vienas. . 

Vakare pasišaukė Pieriną, garbiąją matroną* , kuriai buvo pavesta prižiūrėti 
nelaimingą jo gašlių geidulių auką. 

- Pierina, - paklausė, - kur yra mergina? 

- Sode. 

- Kada grįš į savo kambarį? 

- Už poros minučių... 

Nutilo. 

- Pasakyk man, Pierina, ar prieš užmigdama ji ką nors geria? 

- Geria daug, turbūt turi karščio... 

- Ką geria? 

- Vandenį; vandenį, kuris esti karafoje... ant staliuko... 

Matrona kalbėdama įdėmiai žiūrėjo į Bordžiją. 

Geidulių apniktas, regėjo vis kitus vaizdus, į kuriuos mielai mielai 
nugrimzdavo... Vėl ir vėl pasiduodavo aistringai svajonei... Staiga įtempęs valią 


* Matrona - romėnų garbingųjų (aukštos kilmės) moterų pavadinimas. 

grįžo prie pertraukto pokalbio. Tačiau pamatė, kad Pierina buvo jau dingusi. 

Nekantraudamas treptelėjo koja ir jau stvėrė plaktuką, norėdamas gongu ją 
pašaukti, kai tą pačią akimirką moteris atsirado ant slenksčio. 

Rankoje laikė karafą. 

Senasis Bordžija nusišypsojo. Šioje šypsenoje atsispindėjo išdidumas, kad turi 
tokius išmiklintus tarnus, kurie supranta kiekvieną savo pono mintį, 
nereikalaudami ją išreikšti žodžiais. 

- Pamaniau, - tarė Pierina, - kad gal reikia šią karafą parodyti. Atnešiau ją. Ji 
pripilta iki pusės šviežio ir skanaus vandens. 

Pastatė karafą ant stalo. Nė mažiausiu judesiu neparodė, jog jis patenkintas 
jos žygiu, tik pasakė: 

- Pierina, pasakyk kunigui Andželo, kad šiandieną jo patarnavimų nereikia. 
Noriu miego, o skaitymas mane vargintų. Paskui grįžk pas mane. 

Moteris išslinko iš kambario; Bordžija skubiai priėjo prie karafos. Visiškai 
tvirta ranka griebė buteliuką, atkimšo jį ir įlašino į vandenį tris lašus. Vanduo 
spalvos nepakeitė; pauostė - nepajuto jokio ypatingo kvapo. Sėdo į fotelį. 

Kai moteris grįžo į kambarį, pirmas jos žvilgsnis krito į karafą su vandeniu. 
Tylėdama laukė, iš anksto žinodama, kas įvyks toliau. 

- Gali eiti, Pierina, - ramiai tarė popiežius. - Jau nebesi man reikalinga... Bet 
pasiimk tą atneštąją karafą. Ką nori, kad su ja daryčiau, po velnių? 

Moteris griebė karafą, išdidžiai ją apgaubdama savo skaros galu, lyg 
pabrėždama ją turint būti paslėptą nuo smalsuolių akių. Išėjo. 


Skęsdamas fotelio pagalvėse, popiežius galvojo apie tai, kas įvyko. Greitai jo 
smilkiniai pradėjo tvinksėti. Pakilo ir lūkuriuodamas perėjo per kambarį. 

Apie pusę dešimtos išėjo iš savo kambario ir lygiu, ryžtingu žingsniu nuėjo pas 
Rozitą. Tamsiame koridoriuje išdygo prieš jį Pierina. 

- Išgėrė, - sukuždėjo, - paskui greitai užmigo. Uždariau duris. Štai raktas... 

Bordžija jį paėmė iš jos rankų. Moteris pasitraukė ir dingo kaip šmėkla. 

Popiežius sustojo ties durimis, vedančiomis į Rozitos kambarį; palengva jas 
atidarė. Jo veidas buvo išbalęs, rankos langvai virpėjo, pajuto sausrą mėšlungiškai 
suspaustoje gerklėje. Peržengė kambario slenkstį. 


Kambaryje buvo prietema. 

Lova stovėjo kairėje durų pusėje, ją gaubė milžiniškos užuolaidos iš spalvotos 
šilko medžiagos. Galvugalyje stovėjo mažas, elegantiškas staliukas, ant jo 
krištolinis padėklas. Ant padėklo fatališkoji karafa, prie jos pustuštė vandens 
stiklinė. Kojūgalyje, prieš užuolaidą, stovėjo antras staliukas, ant kurio buvo 

sustatytos vaškinės žvakės, skleidžiančios malonią šviesą. Mieganti mergina 
skendo prieblandoje. 

Bordžija vos galėjo įžiūrėti jos bruožus. Greičiau įsivaizdavo, negu matė 
plaukų bangas, supančias jos veidelį, jos kūno linijas po antklode ir vieną nuogą 
petį, besiilsintį ant antklodės, petį, kuris it sniegas baltavo prietemoje. Suvirpėjo... 

Tyliai uždarė duris ir ant pirštų priėjo prie lovos. Pasilenkė. 

Kaipgi turi ją pažadinti, jai ne ugningu bučiniu, po kurio pašoks iš guolio 
deganti aistra, sukelia raganiško gėrimo? Ieškodamas merginos lūpų, palietė 
karščiu degančiu delnu jos lyg sniegas baltą petį. 

Staiga siaubo apimtas išsitiesė, skubiai atitraukdamas ranką... jo lūpos nespėjo 
paliesti merginos lūpų; šaltas prakaitas išpylė kaktą, jo akis plačiai išplėtė baimė. 

Paliestas merginos petys buvo šaltas... jis dvelkė kapų šalčiu. Lūpos, ties 
kuriomis pasilenkė, buvo negyvos; nejuto nė menkiausio kvėpavimo... 

Pasitraukė ir dar kartą pažvelgė į merginą - ji visai nejudėjo; jos kūnas buvo 
sustingęs. 

Apstulbęs iš nustebimo ir baimės vis traukėsi... pagaliau sustojo lovos 
kojūgalyje ir griebė vaškinę žvakę. Tačiau bijojo apšviesti jos veidą... 

Valandėlę palaukė, stengdamasis suvaldyti jaudinimąsi ir virpėjimą... Pagaliau 
truputį aprimęs, priėjo arčiau. Žibinto šviesa krito ant Fornarinos veido. 

Sulaikė gerkię suspaudusį siaubo šauksmą - mergina buvo mirusi! 

Pusiau pramerktos akys buvo lyg stiklinės; veidas išbalęs, su vaško atspalviu, 
lūpos buvo iškreiptos priešmirtinių konvulsijų, rodydamos eilę mažų, kaip 
dramblio kaulas, baltų dantų. 

Tada staiga, lyg bijodamas, kad jo neužtiktų nusikaltimo vietoje, užpūtė žiburį. 
Tačiau apgaubusi miegamąjį tamsa, pripildė jo širdį baimės... Iš nusilpusios rankos 
išslinko žvakė ir su dusliu bildesiu krito ant grindų... Sulaikydamas kvapą, 
pasitraukė prie durų... tik peržengęs slenkstį kiek susivaldė. 

Akimirką, kuri jam pasirodė lyg ilga valanda, stovėjo atsirėmęs į duris, 
prislėgtas nenusakomo nustebimo. 

Pagaliau atsipeikėjo. Atidžiai uždarė duris ir paslėpė raktą kišenėje. Nuėjo... 
Galvoje pynėsi keisčiausios mintys: 

- Negyva... Kaip tai? Negyva! Bet taip yra... Senė pasakė... tris lašus... Negyva! 
Ar tai gali būti? Kažin ar nėra išsigelbėjimo? Kokių nors vaistų? Gal dar yra laiko... 
Negyva... Jei tik galima pagelbėti, Maga turi tai žinoti... 

Po valandėlės jau bėgo į Anio urvą... Atsidūręs kieme, truputį nurimo, o įėjęs 
į urvą, visiškai atgavo pirmykštę savitvardą, kuri buvo jo jėga. 

Maga galbūt jo laukė. Sėdėjo prie įėjimo į urvą, įbedusi akis į nakties tamsą. 

- Maga, atsitiko labai keistas dalykas. Galbūt įpilta tavo gėrimo daugiau negu 
sakei... galbūt tu pati suklydai, nustatydama dozę... Bet šiaip ar taip mergina 
serga... labai serga... Ar turi kokį nors priešnuodį?.. 

- Ach! Serga! Labai kenčia? 

- Maga! Duok priešnuodį! Ar turi ką nors, po velnių! 

- Dažnai meilės gėrimai iškrečia pokštus tiems, kurie jais naudojasi... Vyras 
pasilenkia ties dievinamąja moterimi... prispaudžia prie savo krūtinės jos mylimą 
kūną ir staiga siaubo apimtas mato, kad glamonėja šaltą lavoną. 

- Maga! - suurzgė Bordžija, purtydamas keistos burtininkės ranką, kuri net 
tokios katastrofos akivaizdoje liko visiškai rami. - Maga, ar girdi? Sakau tau, kad 
ji miršta! Sakau tau, kad atrodo, lyg mirusi! Ar turi priešnuodį? Priešnuodį tavo 
meilės eleksyrui! 

- Na, tai nesakyk tamsta, kad ji miršta, bet pasakyk paprastai, kad mirė... 

- O priešnuodis? 

- Ar matei jos akis? Kokios yra jos akys? Atsakyk, tamsta! 

- Stiklinės... nieko nematančios. 

- O lūpos? Pastebėjai, kokios jos lūpos? 

- Iškreiptos... pabalusios... pravertos... 

- Dar vienas klausimas. O rankos? Ar atkreipei dėmesį į jos nagus? 

- Nagai pamėlynavę... Priešnuodį! Duok priešnuodį! Esu įsitikinęs, kad ją dar 
galima išgelbėti. 

Senė papurtė galvą ir trumpai tarė: 

- Taip! 

- Ach! Turi priešnuodį? Privalai jį turėti. Turi... tiesa? 

- Taip. 

Senasis Bordžija lengviau atsiduso. 

- Greitai! Duok! 

- Neduosiu! - atkirto Maga. 

Valandėlę Bordžija negalėjo ištarti nė žodžio. Stovėjo ne mažiau sukrėstas nei 
prie Fornarinos lovos. Nieko nesuprato. Mergina nunuodyta miršta! Taip! Bet 
senė turi priešnuodį, galintį mirštančią išgelbėti. Prašo burtininkės priešnuodžio, 
o girdi atsakymą: „Neduosiu!“ Ką tai reiškia? 

- Klausyk, Maga, - prabilo, manydamas radęs atsakymą į savo kiausimą, - 
atsipeikėk. Esi padūkimo priepuolyje... tą merginą reikia išgelbėti! 

Papurtė galvą ir atsakė: 

- Niekad dar neturėjau tiek sąmonės, kaip dabar, Bordžija! 

Popiežius krūptelėjo. Pirmą kartą Maga balsiai ištarė jo vardą. Atrodė, kad 
tuoj jį ištiks kokia nors nelaimė. 

- Nenori man duoti priešnuodžio? Kodėl? 

- Nes noriu, kad kentėtumei, Rodrigai! 

Dabar Bordžiją apėmė siaubas. Magos balsas pasikeitė... jam atrodė, kad 
kadaise jau ją pažinojo... kur galėjo ją pažinoti? Kada girdėjo tą balsą? 

Pasitraukė keletą žingsnių, lyg pamatęs išeivį iš ano pasaulio. 

- Vadinasi, nenori išgelbėti tą nelaimingąją? - suvapaliojo, prislėgtas kažkokios 
paslaptingos baimės. 

- Ne, Rodrigai, - atsakė Maga, pasitraukdama į urvo gilumą taip, kad Bordžija 
visai nebegalėjo jos pastebėti. - Ne! Nenoriu išgelbėti merginą... nes... pažįstu tave! 

- Tu mane pažįsti? - pakartojo apstulbęs iš nustebimo. 

= Ją taip pat pažįstu! Klausyk, Rodrigai! Prieš šešiolika metų ši mergina buvo 
pamesta ant Angelo bažnyčios laiptų... Jos nuodėminga motina... Negalėjo būti 
kitokia... nes tau priklausė! Jos motina pametė ją... ar girdi? 

- Angelų bažnyčia! - suvapaliojo Rodrigas. - Och! Prisimenu!.. Prisimenui.. 
Jos motina... tai buvo... 

- Grovienė Alma, tavo meilužė!.. pamestas kūdikis... kūdikis, kurį pakėliau... 
kūdikis, kurį sutepė nešvarus tavo aistros geidulys... kūdikis, kurį tu nunuodijai, 
pone Bordžija... tai tavo duktė!.. 

Bordžija susiūbavo... jo kojos sulinko. 

Niūrus Magos balsas gręžė jo smegenis, kaip iki baltumo įkaitinta geležis. 

- Mano duktė! - sukuždėjo. 

- O dabar gal nori žinoti, Rodrigai, kodėl, galėdama ją išgelbėti, to nedarau? 
Ar nori žinoti? 

Tačiau Bordžija jos toliau nebeklausė... negirdėjo nieko... Iš baimės ir siaubo 
apsvaigęs, išsmuko iš urvo ir nežiūrėdamas leidosi bėgti, susikūprinęs, 
sverdėdamas bėgo pirmyn, o iš jo lūpų veržės žodžiai, kurie trenkė jį kaip 
perkūnas: 

- Mano duktė! Mano duktė! 

- Tai bausmės pradžia! - sukuždėjo Rožė Vanozzo. 

XXXIV 
TĖVAS 


Beveik valandą Rodrigas Bordžija slankiojo kalnuose, susikruvindamas 
rankas į krūmų dyglius, šokinėdamas per nuolaužas. 

Ta nakties kelionė sumažino nervinį sukrėtimą. Siaubo jausmas palengva 
išsisklaidė. Grįžo šaltakraujiškumas ir išskaičiavimas. Tai jau nebebuvo žmogus, 

r idžiantis laiką dūsavimams. Šauksmas, išplėšęs iš jo krūtinės tėvišką instinktą, 
greitai apmirė jo lūpose. Iš viso susijaudinimo, kuris savo svoriu iš karto jį beveik 
prislėgė, pagaliau teliko vos nustebimas ir lyg ligotas nutirpimas. Negalvokime 
apie tai! - kuždėjo sau, eidamas vasarnamio link. 

Bet nežiūrint viso savo nusistatymo - galvojo: per daug didelis buvo 
sukrėtimas. Staiga prisiminė, kad šiuo metu jo pasiuntiniai stengiasi atvilioti pas jį 
grovą Almą. Tą mintį sekė kita: Cezaris renka kariuomenę, ruošdamasis jos 
priekyje žygiuoti į Montefortę, ginamą Beatričės... mirusios sesers!.. antrosios 
grovienės Almos dukters! 

- Likimas! Likimas! Dvi šeimos kovoja tarpusavy... viena jų privalo išžudyti 
antrąją! 

Kai grįžo į vasarnamį, šį kartą net nesistengdamas to slėpti, - iš viso sukrėtimo 
beliko vidinis susinervinimas, kurio neįstengė gerai suvaldyti. Grįždavo dar 
momentais siaubo banga, grįždavo dar aukos gailesčio jausmas, bet visus šiuos 
jausmus neatidėliodamas nusteibdavo. 

Nuėjo į kambarį, kuriame nelaiminga mergaitė miegojo amžinu kapų miegu. 
Norėjo pasižiūrėti kokia yra jo „duktė“; norėjo pažvelgti į ją tėvo, ne meilužio 
akimis. Tačiau iš pusiaukelės grįžo, apimtas iki šiol nejaustos prietaringos baimės. 
Mintis atsirasti prie lavono purtė jį... Būtinai turėjo pasikalbėti su kokiu nors gyvu 
žmogumi. 

Taip galvodamas ėjo pro kunigo Andželo kambarį; garsiai pasibeldė. Kunigas 
atidarė ir nustebęs sušuko: 

- Dieve! Šventasis Tėve!.. Nejau Jūsų Šventenybė serga? 

- Ne, ne, Andželo. , 

- Šią valandą nemiegat... Jau greit vidurnaktis... Koks neatsargumas! 

- Norėjau tave pamatyti! - murmėjo Bordžija. 

Kunigas nustebęs, kupinas nerimo - laukė. 

+ Ach, taip, norėjau tau pasakyti... Liepk skambinti laidotuvėms... 

- Laidotuvėms! Naktį! 

- Aš taip noriu... 

- O kas mirė, Šventasis Tėve? - sušuko beveik siaubo apimtas kunigas - 

lektorius. 

- Jauna mergaitė... Tas kūdikis... žinai? Ta, kurią Pierina atvežė iš Romos... 
Eik, Andželo, liepk skambinti varpais už jos vargšę sielą... Gal man kiek 
palengvės... 

- Klausau, Šventasis Tėve! Ach! Kokia nelaimė! Tokia jauna... tokia graži... 
Liepsi man grįžti pas tave, Šventasis Tėve? 

- Ne, Andželo... eisiu ilsėtis... eik... eik! 

Andželo nubėgo į koplyčią. Bordžija nepasijudino iš vietos: stovėjo nuleidęs 
galvą, paskendęs mintyse. Staiga pasigirdo pirmas laidotuvių varpo skamtelėjimas. 

Tada pasijuto neturįs drąsos įeiti į savo kambarį... Tas varpų skambėjimas dar 
kartą sukėlė jo prietaringą baimę... Pradėjo siinkti į sodą, kurį pasiekė 
nepastebėtas nei tų, kurie dar nemiegojo, nei tų, kuriuos pažadino laidotuvių 
varpo garsai. 

Sode giliai atsiduso ir pajuto, kad sugeba save suvaldyti ir, kad niūrios mintys 
skrenda tolyn. 

Staiga kažkokios rankos, pasinaudodamos visiška tamsa, jį suėmė ir sulaikė. 
Didelis kamštis užspaudė jo lūpas. Vienukart suklupo ir atbulas griuvo. 

Tuoj surišo jam rankas ir kojas. Tą atlikęs, vyras pasilenkė ties juo ir 
pašiepiančiai sukuždėjo: 

- Prašau laikytis ramiai, priešingai, didžiai gailėdamasis, būsiu priverstas 
truputį per stipriai paspausti tamstos gerklytę. Toks jau mano įprotis... Tamstos 
sūnelis apie tai truputį žino... 

Ragastenas padėjo Rodrigą Bordžiją ant lovos, o pats nubėgo prie mažųjų 
sodo vartelių ir įleido draugus. Atsiradę Aleksnadro VI akivaizdoje, trys draugai 
susėdo ant kėdžių. 

Rafaelis buvo labai susijaudinęs. Ragastenas labai šaltas, o Makiavelis labai 
domėjosi visu šiuo nuotykiu. Pirmasis prašneko Ragastenas: 

- Dėmesio, Šventasis Tėve. Atkimšiu tau burną; prisiekiu, kad nieko blogo tau 
neatsitiks. Mūsų trejukė nutarė tave teisingai nubausti, bet mes nesame 
žmogžudžiai. 

Tonas, kuriuo Ragastenas ištarė žodį „mes“, sukrėtė Bordžiją, nes skambėjo, 
kaip aiškus kaltinimas. 

- Tačiau, - kalbėjo Ragastenas toliau, - nors esame nusistatę nesikėsinti prieš 
senio gyvybę ir nors didžiai gerbiame Jūsų Šventenybės asmenį, aiškiai perspėju, 
kad jei tamsta mėgintumei šauktis pagalbos, sukišiu štai šitą durklą į tamstos 
gerklę. 

Aleksandras žvilgterėjo į Ragasteno pusę ir iš jo veido išraiškos pamatė jį esant 
pasiryžusį išpildyti grasinimą. Judesiu parodė klausysiąs. 

Ragastenas atrišo jam burną ir patogiai pasodino ant lovos. 

Bordžijai palengva grįžo drąsa. Prie to labai prisidėjo Rafaelio Sancio buvimas. 
Padarė abejingą veido išraišką, griebdamasis savo apsukrios diplomatijos. 

- Tu taip pat tapai auka, mano vargšas Bonifacai, - tarė pastebėjęs taip pat 

surištą ir gulintį sodininką. - Guoskis, mano drąsuoli, šie ponai yra per daug geri 
krikščionys, kad piktam išnaudotų susidariusią padėtį... Turiu viltį, kad jų pyktis, 
jei net ir turi pagrindą, palies tik mane ir nekenks ištikimam ir beginkliam tarnui. 

Iš tikrųjų stengėsi sužinoti, kokį vaidmenį suvaidino šiame nuotykyje 
nelaimingas sodininkas. Ragastenas tai suprato ir pasiryžo nelaimingąjį išgelbėti. 

- Dievaži, Šventasis Tėve, - pasakė, - dar neaišku, ar dovanosiu gyvybę šiam 
senam kiemsargiui... Po velnių, tai pasiutęs šuo! Nedaug trūko, kad savo 
pasiutusiu gynimusi ir tąsymusi atkreiptų į mus visų dėmesį... Norėjo įkąsti! Šaukė 
kaip pašėlęs, norįs mirti už Jūsų Šventenybę ir t.t., ir t.t. Bet niekšas turės reikalą 
su manim! 

- Bonifacai, - tarė tada popiežius, - jei tik šis nuotykis pasibaigs laimingai, 
pasižadu padidinti tavo atlyginimą šimtu aukso talerių metams, o dabar teikiu tau 
palaiminimą. Dabar, - tęsė toliau, - noriu išgirsti, kokių pretenzijų tamsta turi 
man... Nerėksiu, ne! Nesistengsiu gintis! Tačiau tokia padėtis negali ilgai būti. Jei 
turite ką prieš mane, užmuškite mane, ir baigta! . 

- Šventasis Tėve, jau esu sakęs, kad nei šie ponai, nei aš nesikėsinamė į tavo 
gyvybę... 

- Tai ko norite? 

- Teisybės! - sušuko Rafaelis. - Teisybės, Šventasis Tėve! 

- Mano vaikeli, nieko taip netrokštu, kaip kad būtų visur elgiamasi teisingai... 
Mano žodžius gali laiduoti mano būdas ir mano pareigos... 

- Šventasis Tėve, - gyvai jį pertraukė Ragastenas, - nekalbėkime, prašau, nei 
apie tavo būdą, nei apie tavo pareigas... Ne tame reikalas... Ne tas dabar svarbu... 
Mielas Rafaeli, leisk man kalbėti ir leisk šį kartą apsaugoti tave patį ir mus nuo 
tavo geros širdies... Esame pasiryžę reikalauti bausmės nusikaltėliui... 

- Kas yra tas nusikaltėlis? - paklausė Rodrigas Bordžija. 

- Tu pats, Šventasis Tėve! 

- Įžeidi Bažnyčios Galvą! 

- Leisk man kalbėti! Dabar jau nebesi popiežius. Pašalinam tave iš einamųjų 
pareigų. 

Bordžija pabalo ir vėl pajuto baimę, kad šis nuotykis gali blogai baigtis. 

- Taip, - kalbėjo Ragastenas, - esi šią valandą tik karo belaisvis... paimtas 
pralaimėtoje kovoje... 

- Graži kova... Trys jauni vyrai prieš vieną septynių dešimčių metų senį! 

- Klysti; trys jauni vyrai prieš valdovą, apsuptą sargybos, kariuomenės ir tarnų, 
prieš senį, kuriam suraukus antakius, dreba visas pasaulis. 

- Bet pagaliau... jei jau esu tas nusikaltėlis, koks gi yra mano nusikaltimas? 
Žiūrėkite, mano ponai, neapsvarstę nekaltinkite neteisingai... 

- Įsitikinsi tamsta, kad kaltinimas nėra neteisingas. Pirmiausia galėčiau tave 
kaltinti grovienės Almos mirtimi, kuri neseniai buvo tavo įsakymu nunuodyta... 

- Neturiu nieko bendra su tos vargšelės mirtimi, kurios visa širdimi gailėjau... 
Almos turi Romoje nepermaldaujamų priešų... 

- Galėčiau tave kaltinti, - tęsė toliau Ragastenas, - mano suėmimu ir niekšingu 
„teismu“, kurį patyriau... 

- Tamstos suėmimu! Kas gi tamsta esi? - sušuko popiežius, dėdamasis taip 
nustebęs, kad Makiavelis iš nustebimo net sušuko. 

Tikrai Bordžija tiktai dėjosi nustebęs, nes iš pirmo žvilgsnio pažino Ragasteną. 

Kavalierius atsakė: 

- Esu Ragastenas, kuriam paruošei pinkles... todėl, kad nenorėjau dalyvauti 
tavo niekšinguose sumanymuose; įsakei.tada mane suimti savo tarnams, 
pastatytiemns kelyje, kurį man pats nurodei... 

- Ach! Mano sūnau! Koks man nemalonus tas stropumas vienuolio, kuris 
apsiėmė tave suimti! Nieko nežinojau. Negali įsivaizduoti, kaip viskas daroma be 
mano žinios! Nežinojau nieko, net apie tave pasmerkiantį teismo sprendimą... 
Sužinojau tik tada, kai jau už tavo galvą buvo paskirtas atlyginimas... be mano 
įsakymo... Tuoj panaikinau šį parėdymą... Pasiuntęs ką į Romą, gali įsitikinti, kad 
sakau tiesą... 

Ragastenas nustebo. Senasis Bordžija į viską sugebėjo atsakyti. 

- Jei sako tiesą, - pamanė, - būsiu apsirikęs. Jei meluoja - puikus iš jo 
komediantas... 

Iš tiesų Bordžijos veidas buvo liūdnas ir dvelkė stebėtinu rimtumu. Jo 
žvilgsnyje negalėjai pastebėti nei pykčio, nei priekaišto, tik skausmingą saldumą - 
nusivylimą garbingo žmogaus, kurio geri norai nesuprasti. 

- Kalbėsime toliau, - vėl prabilo Ragastenas. - Dar lieka viena aplinkybė, kurios 
dėka čia esame... Naktį Romoje buvo pagrobta viena jauna moteris: tą padarė 
niekšų gauja ir prievarta ją nusivedė. Tas pagrobimas, tas brutalus, šlykštus, tiesiog 
nesuprantamai akiplėšiškas žygis buvo atliktas tavo įsakymu, Šventasis Tėve... 
turiu nepaneigiamų įrodymų... 

- Nori kalbėti, - tarė ramiai popiežius, - apie jauną merginą, kuri buvo pagrobta 
Angelų bažnyčioje tuojau po jungtuvių su mano prietelium Rafaeliu Sancio, čia 
esančiu? 

- Och, taip, Šventasis Tėve! - sušuko dusliu balsu Rafaelis. - Jos reikalauju iš 
tavęs! Turiu tam vyro teisę, šventą teisę, kurios jokiu būdu negali užginčyti... 

- Deja! Deja! - sukuždėjo popiežius. 

Viena ašara nuriedėjo per jo skruostą. 

- Ar nori pasakyti, kad apie pagrobimą taip pat nieko nežinai? Ar nori išsiginti? 

- Nesiginu... Balsiai pareiškiu, kad taip įvyko... 

- Tai peržengia visas ribas... Ta mergina, mano pone... tai smurtas! Kokiu 
niekšingu tikslu tai padarei? Sakyk! Nes duodu žodį, neįstengsiu susivaldyti net 
tavo žilų plaukų akivaizdoje! 

- Kalbi apie niekšingą tikslą! Ach! Pone! Kad netektų gailėtis tų žeminančių 
įtarimų, kuriais sutepi tą nekaltą kūdikį! 

- To jau per daug! Kam gi tamsta ją pagrobei? 

- Nes turėjau teisę! 

- Teisę?! Reiškia, turi teisę elgtis kaip tinkamas su žmonių gyvybe? 
- Taip, turiu teisę į tą merginą, pakvaišėli! Tai yra tėvo teisė! Verti mane 
išpažinti jums tą paslaptį! Taip, tėvo teisę, nes ta mergina - mano duktė! 


XXXV 
JI MIRĖ 


Neapsakomai nustebinti Ragastenas, Makiavelis ir Sancio susižvalgė: 
. -Jo duktė! k 

Tas šauksmas išsiveržė kartu iš trijų krūtinių; Bordžija žiūrėjo į juos su 
suktumo išraiška veide. 

Labiausiai susijaudinęs buvo Rafaelis. Spiečius viena kitai priešingų minčių 
ūžė jo galvoje. Jį sukrėtė Aleksandro VI žodžiai. Atvyko čia pykčio ir skausmo 
prislėgtas, o dabar jautė, kad jo širdyje gimsta naujas, priešingas jausmas. Žmogus, 
kurį norėjo nubausti, buvo Rozitos tėvas! 

Ach! Kaip dabar viskas buvo aišku! Pyktis užleido vietą jautrumo, pagarbos 
jausmui; dabar gėdijosi pasipiktinęs Bordžijos žygiu, kuris šiuo metu jam atrodė 
visai teisus. 

- Šventasis Tėve, - išstenėjo, - dabar esi man dvigubai šventas, nes esi tėvas tos, 
kurią myliu... 

Negaivodamas ką daro, pašoko iš vietos ir atrišo senąjį Bordžiją. Ragastenas 
gūžtelėjo pečiais ir pasitraukė, lyg jo įsikišimas jau būtų nebereikalingas. 
Makiavelis ramiai laukė pabaigos. 

- Mano sūnau, - tarė švelniai Bordžija, - mano brangus kūdiki... žinojau apie 
tavo meilę mano dukrai... mano širdis apsipylė krauju, kai turėjau pavartoti tokią 
smurtišką priemonę... 

- Nuvesi mane pas ją, tiesa? Šventasis Tėve?.. Ach, pasakyk... neatsakysi 
suteikti tą laimę jai ir man?! 

- Nuvesti tave pas ją! - sušuko popiežius. - Deja! Nežinai visko! Ponai, prieikite 
arčiau... Turite teisę išgirsti tai, ką pasakysiu! Pasitenkinsiu jūsų žodžiu, kad niekad 
neišduosite mano paslapčių! Prieik arčiau, kavalieriau... 

- Jūsų Šventenybė gali kalbėti. Ir iš čia puikiai girdžiu! - atrėžė Ragastenas. 

Kai Rafaelis jį atrišo, Bordžija atsikėlė iš lovos. Greitu žvilgsniu permetė 
kambarį, norėdamas įsitikinti, ar galės prieiti prie durų. Bet kaip tik į duris 
atsirėmęs stovėjo Ragastenas; sukryžiavo rankas ant krūtinės ir atidžiai sekė, kas 
vyksta už lango. Kai popiežius žengė į tą pusę, kavalierius tarė ramiu, kaip tik 
galėjo, balsu: 

- Šventasis Tėve, pasilik vietoje, labai prašau! Per daug arti priėjus prie lango, 
tau gali pakenkti nakties drėgmė... 

Popiežius į jį pažvelgė ir atsisėdo. 

- Mano tėve, -sukuždėjo Rafaelis... - Leisk man tave tuo vardu vadinti... kalbėk 
man apie Rozitą... pasakyk, ar greit galėsiu ją pamatyti? 

- Buvo vardu Rozita! - tarė su skausmingu pasigėrėjimu Bordžija. 

- Tas vardas parinktas tos, kuri ją priglaudė... 

- Vargšė Maga... tiesa? Taip, žinau šitą... Vargšė moteris, tokia mielaširdinga 
ir tokia gera! Kiek kartų norėjau ištraukti ją iš vargo, kurį taip pamėgo... Bet, deja, 
jos išvargęs protas visur tematė priešus... 

Paskutiniai Bordžijos žodžiai galutinai įtikino Rafaelį. 

- Ponai, - tęsė toliau savo pasakojimą, - turite sužinoti viską... Ta išpažintis man 
yra labai sunki... - 

- Šventasis Tėve, iš mūsų pusės būtų neteisinga versti tave prisiminti įvykius, 
kurių teisėjais neturime teisės būti... 

- Leisk kalbėti Jo Šventenybei, - įsikišo Ragastenas. 

- Ypatingai, kad tai yra reikalinga, - prabilo Bordžija, supratęs Ragasteno 
ironiją, - ypatingai, kad dabar turi teisę į... mano dukterį... Bet tai, kas įvyko, yra 
taip baisu, kad nepatikėtumei manim, neišgirdęs visos teisybės... 

- Taip! Baisu! Ach! Ką gi man pasakysi?! Drebu iš baimės... Och! Tas varpas! 
Tas varpas! - suriko širdį veriančiu balsu Sancio. 

Bordžija pakilo iš vietos. Jo veidas, apsuptas aureole baltų kaip pienas plaukų, 
šią akimirką buvo tikrai kupinas kilnumo. Jo virpantis, dvelkiąs skausmo didybe, 
balsas sujaudino net Makiavelį. 

- Rafaeli, - prabilo iškilmingai, - mano brangus kūdiki, žinai, kad iš visų 
susirinkusių Romoje menininkų, mano širdis teišrinko tave vieną... Jei kada jautei 
man kokį jausmą, šaukiuos jo... Išklausyk mane ramiai, kaip tinka krikščioniui ir 
stipriam Žmogui... 

- Sakyk, - sukuždėjo dusliu balsu Sancio, baisiai baldamas. 

- Turiu prisiminti labai tolimus įvykius... Taip, mano ponai, nusidėjau... Aistros 
demonas vieną dieną mane sugundė... Pasidaviau... kokia ašarų jūra ir kokiomis 
maldomis atpirkau paskui savo nuodėmę vien Dievas težino, nes aš jau nebegaliu 
suskaičiuoti savo ašarų ir maldų... Kai grovienė Alma tapo motina, kažkas grovui 
pranešė apie jos neištikimybę. Pašėlusi iš baimės pametė kūdikį! Kiek tada 
iškentėjau! Och! Už karališką vainiką nenorėčiau dar kartą pergyventi panašių 
kančių... 

Lyg negalėdamas atgauti kvapo, popiežius akimirkai nutilo, paskui tęsė toliau: 

- Iš tolo budėjau ties kūdikiu, kurį prigtaudė Maga... Deja! Dar kažkas budėjo, 
ruošdamas iš pasalų baisų kerštą; tai buvo grovas Alma! Visa jo neapykanta man 
krito ant nekalto kūdikio. Kaip dėl jos tada drebėjau! Nurimau tik sužinojęs, kad 
grovas nežino, kur kūdikis pastėptas. Kad apsaugoti ją nuo grovo keršto, nutariau 
palikti pas Magą, kad augtų kaip paprasta liaudies mergaitė... Ilgus metus turėjau 
viltį, kad man pasiseks ją išsaugoti... 

- Brangioji Rozita! - karštai sukuždėjo Sancio. 

- Vieną dieną - tai buvo džiaugsmo ir laimės dieną - sužinojau, kad ją myli... 
dievina jaunikaitis, taip pat vertas meilės. Pasišaukiau jį; įrodžiau jam savo 
palankumą, suversdamas jį mano gražių paveikslų meilei... ar ne tiesa, Rafaeli? 

- Tiesa, Šventasis Tėve... 

- Laikas bėgo... Tikėjausi grovą Almą savo neapykantą užmiršus. Deja! 
Dangus nepanoro padaryti tokį stebuklą... Staigi žinia trenkė mane kaip perkūnas 
iš giedro dangaus. Sužinojau, kad grovas pasamdė niekšus Rozitai pagrobti... 
perspėjau Magą... 

- Ach! Dabar suprantu viską! - sušuko Rafaelis. - Tai tada Maga ėmė mane 
raginti paskubinti jungtuves ir bėgti su Rozita į Florenciją... 

- Taip, - patvirtino popiežius, užmerkdamas akis, kad neparodytų savo 
džiaugsmo... - Tai aš pakišau jai tą mintį... prašiau ją... Deja! Deja! Tą vakarą, kai 
turėjo įvykti jungtuvės, apie kurias man pranešė Maga, sužinojau grovą 
pasamdžius niekšus nelaimingam kūdikiui pagrobti... Tada nutariau veikti... 
Reikėjo išlaikyti švenčiausią paslaptį... Negalėjau parspėti Sancio, neišpažinęs jam 
savo nuodėmę, kurią tikėjaus nusinešti su savim į kapus... Įsakiau pagrobti savo 
kūdikį! Norėjau ją atgabenti čia, o paskui nuvežti į Florenciją ir pranešti apie tai 
tau, Rafaeli, per savo policijos viršininką, lyg aš neturėčiau su tuo nieko bendra... 
Turbūt atsimeni, grovas de Rokasanta žadėjo surasti tavo žmoną. 

- Tai tiesa, Šventasis Tėve! 

- Jis žinojo mano sumanymą. Policijos šefui galima patikėti tokias paslaptis... 
Taigi Rokasanta, kuris suorganizavo pagrobimą, atvežė merginą čionai ir atidavė 
ją vienos dievobaimingos ir doros moters globai: tas pats Rokasanta turėjo 
pranešti ją esant be pavojaus Florencijoj... Dabar, Rafaeli, norėdamas toliau 
kalbėti, sakau, būk drąsus... 

- Och! Visas drebu!.. Bijau, Šventasis Tėve... bijau... 

- Skubėjau į Tivolį, - dūsaudamas kalbėjo toliau popiežius. - Atvykau... 
pasistengiau įtikinti savo dukrą, kad jai jau niekas nebegręsia, tačiau nepasakiau 
visos teisybės... Baisus dalykas! Mačiau, kad bala ir džiūsta kas valandą... Kas 
atsitiko? Baisi nelaimė, mano kūdiki! Arba tikriau šlykštus nusikaltimas! 

Rafaelis pabalo kaip lavonas, iš jo krūtinės išsiveržė baisus vaitojimas. 

- Rozita! Rozita! 

Negalėjo daugiau kalbėti; nustojęs sąmonės krito. Makiavelis pagriebė jį ant 
rankų. Ragastenas stengėsi jį atgaivinti, vilggadamas smilkinius šaltu vandeniu. 

-Povelnių, mano pone! - sušuko, triūsdamas prie apalpusiojo, - kankini tamsta 
šį jaunuolį! Ar nori jį užmušti? 

Bordžija pakėlė akis į dangų su išraiška nelaimingojo, nutarusio savo karčią 
taurę išlenkti iki dugno. 

-Jei reikia tylėti, nebepasakysiu daugiau nė žodžio, -sukuždėjo prislėgtu balsu. 

Rafaeliui ėmė grįžti sąmonė. Kambarėlį supančioje tyloje keletą minučių 
tegalėjai girdėti jo skausmingą verksmą. 

- Och! - kuždėjo, - noriu žinoti viską... viską... Tiesos, pasigailėk, Šventasis 
Tėve, tiesos! 

„ Nori to, Rafaeli... mano kūdiki... Gerai! Tai yra tiesa, baisi, karti tiesa, kad 
keletą valandų prieš jūsų jungtuves mano dukrai buvo duoti nuodai... 

- Baisu! Baisu! Tai negali būti! 

- Tą padarė moteris... šlykštybė... papirkta grovo Almos... Pati Rozita viską 
gydytojams papasakojo! Viską vargšelė prisiminė! Jau buvo per vėlu. Och! Aš 
nelaimingas tėvas! Esu prakeiktas, nes dangus leido įvykti tokiems dalykams! 
Visos priemonės nieko negelbėjo! Apvylė visi priešnuodžiai! Buvo per vėlu! Och! 
Mano duktė! Mano duktė! 

Popiežius krito į lovą, slėpdamas delnuose galvą; raudojo, lyg nebegalėdamas 
iškęsti ilgai slėpto skausmo. 

Dabar Rafaelis nebeverkė... Žvelgė klaidžiojančiu žvilgsniu tai į popiežių, tai 
į Makiavelį... kuždėjo: 

- Tai varpas! Tas baisusis varpas!.. Girdit, kaip skamba?! Tai Rozitos 
laidotuvių varpas! 

Staiga pašoko ir suriko balsu: 

- Noriu ją matyti! 

Bordžija pakėlė galvą; atsistojo nuo lovos ir paėmė Sancio už rankos: 

- Eik, mano kūdiki... verksime kartu... Eikite ir jūs, ponai... 

Traukdamas su savimi Rafaelį, skubiai žengė durų link. 

- Atsiprašau! - šaltai tarė Ragastenas, užstodamas duris. 

- Ką tamsta nori padaryti, mano pone! Nejau nori sukliudyti šiam jaunuoliui 
pažvelgti paskutinį kartą į tą angelą, kurį mylėjo... 

- Ko aš noriu? Tiesiog nenoriu grįžti į Šventojo Angelo požemius! Taip pat 
noriu sukliudyti tamstai įmesti ten tą jaunuolį, kaip tamsta jį vadini. 

- Sutinku su tamstos nuomone, - šaltai pridūrė Makiavelis. 

- Ponai... jūsų įtarimai... po mano padarytų baisių prisipažinimų... 

- Tai ne įtarimai, tai tik atsargumas, daugiau nieko! 

- Draugai! - sukuždėjo Sancio... - Tai Rozitos tėvas! Pasigailėkite jo! 
Pasigailėkite manęs! 

Ragastenas nerviškai suko ūsą. Davė ženklą Makiaveliui, kuris. jam atsakė 
galvos linktelėjimu. 

- Rafaeli, - tarė tada Ragastenas, - suprantame ir gerbiame tavo beribį 
skausmą, atjaučiame jį... Tikime viskuo, ką čią pasakė Šventasis Tėvas... Bet jau 
esame patyrę, kad Jo Šventenybė nepraleidžia keršto progos... Atėjome čia 
priversti Šventąjį Tėvą išduoti mums Rozitą... Paaiškėjo, kad ji yra jo duktė! 
Paaiškėjo, kad suklydome blogai suprasdami jo tikslus... Pagaliau paaiškėjo, kad 
įsikišimas yra nereikalingas... nes... įvyko baisi nelaimė... Bet taip pat yra visiškai 
aišku, kad įžeidėm Šventąjį Tėvą ir, kad praslinkus porai minučių, visi trys galime 
ats idurti požemyje... Taigi, kaip jau sakiau, esu atsargus... Einam, Makiaveli... 

Mekiavelis griebė Rafaelį už rankos: 

- Eikš, drauguži! 

- Och! Palik mane! Eik, jei nori! - suvaitojo sielvarto apimtas nelaimingasis. 

- Rafaeli! Nori būti mūsų mirties priežastim? 

Sancio pažvelgė klaidžiojančiu žvilgsniu į Makiavelį ir Ragasteną. Skausmas 

atėmė jam ryžtingumą, jis buvo kaip mažas, beginklis kūdikis, įsikalė tik vieną mintį 
- dar kartą pamatyti Rozitą. 

Paskutiniai Makiavelio žodžiai jį staigiai sukrėtė; paleido Bordžijos ranką. 
Makiavelis pasinaudojo ta silpnumo akimirka. Atidarė duris ir išsmuko į sodą, 
traukdamas su savimi draugą, kuris leidosi vedamas be jokio pasipriešinimo. Tada 
Ragastenas kreipėsi į popiežių: 

- Pone, - tarė, - leisk, kad tau... 

- Pone, - atsakė Bordžija, - išėjęs iš čia bėk! Niekad nepakliūk į mano rankas, 
nes, dievaži, mirsi baisia mirtimi! 

- Aa... Toks, koks esi šią akimirką, tamsta man labiau patinki! Po velnių! Buvo 
momentas, kad mane sujaudinai! 

Taip kalbėdams, Ragastenas vėl surišo Bordžijos pečius ir rankas, kuris pykčio 
iškreiptu veidu, „leido, kad"... kaip pasakė Ragastenas. 

- Sudieu, pone Bordžija, - tarė Aleksandrui VI. - Pasinaudosiu tamstos 
patarimu. Neužrišiu tamstai burnos, matai - esu kilnus ir mano lošimas padorus... 
Rėk! Rėk! Tavo žmonės negaišdami atbėgs, išgirdę tavo šauksmą. 

Tai pasakęs, Ragastenas išdidžiai nusilenkė ir šoko į sodą. Vos ten įbėgęs, 
išgirdo pagalbos šaukiantį Bordžijos balsą. 

- Neišgirs jo greičiau, kaip per dešimtį minučių, - sukuždėjo bėgdamas, - 
penkios minutės jį surasti, tiek pat pabalnoti arklius, 0 mes tuo tarpu būsime jau 
toli... 

Pasivijo Makiavelį ir Sancio. 

- Gyviau! Skubėkime pas Spadakape ir bėkime! Per penkiolika minučių mūsų 
pėdomis lėks visa gauja popiežiaus draugų... Laiminga naktis - tamsi... Bėkime! 

- Bėkite! - atrėžė niūriai Rafaelis. 

Ragastenas pakėlė rankas į dangų ir beviltiškai jas nuleido. 

- Tai tau! - samurmėjo. 

Makiavelis pažvelgė į jį, lyg tuo žvilgsniu sakydamas: 

- Ko gi nori? Nieko nebeišeis... 

- Bėkite, - pakartojo Rafaelis. - Pavojus gresia tik jums; prisiekiu jums, mano 
brangieji, kad popiežius manęs nenuskriaus... Bėkite... bėkite, dėl Dievo! Nejaugi 
norite, kad pašėlčiau iš sielvarto? Ar jums kliudo, kad pažvelgsiu į ją paskutinį 
kartą? Pagaliau, jeigu net žūčiau, tuo geriau! Kaip galite norėti, kad dabar 
gyvenčiau?! | 

- Pagaliau. mirti čia, ar kur kitur... - šaltai tarė Ragastenas, sėsdamas ant 
akmens. 

- Bėkite! - pakartojo laužydamas rankas Rafaelis. 

- Klausyk! - staiga tarė Makiavelis, - eik sa mumis! 

Rafaelis, lyg užsispyręs kūdikis, neigiamai papurtė galvą. 

- Prisiekiu tau, kad be tavęs neisime. Eikš... žinau slėptuvę daugiausia per 
penkiasdešimt žingsnių nuo čia... pasislėpę praleisime naktį... Rytoj rytą galėsi 
elgtis, kaip tinkamas. , 

- Prisieki man? 

- Prisiekiu! 

Visi trys pakilo eiti. 

- Pats laikas! - tarė Ragastenas, rodydamas į vasarnamį, kurio lahguose sužibo 
žibintų šviesa. 

- O mano Rozita! - dusliai vaitojo Rafaelis. 

Vis ėjo, Makiavelis rodė kelią. 

- Tai čia! - staiga sušuko. - Vieta gera... 

Sustojo Magos oloje. Makiavelis šį urvą žinojo. Kadaise aplankė jį smalsumo 
vedamas, nes visi apie jį pasklidę gandai jam buvo žinomi. 

- Nemanau, kad norėtų mūsų čia ieškoti, jei pradėtų mus vytis. Šis urvas 
saugomas slibino, o tokia baisenybė, bent naktį, tikriausiai sulaikys net 
drąsiuosius... 

- O koks šio slibino vardas? - paklausė Ragastenas. 

- Prietaras! Visa apylinkė tiki, kad šia natūralia anga, jungiančia išorės pasaulį 
su požemiu, įeina ir išeina velnias. 

Staiga jų ausis pasiekė aidas labai tolimo triukšmo... Ragastenas skubiai išbėgo 
iš urvo, užkopė ant vienos uolos nuolaužos ir peržvelgęs apylinkę, grįžo į urvą, 
tardamas: 

- Mano brangusis, tas tavo slibinas nevertas nė skatiko... visi žygiuoja čionai ir, 
jei spręsti iš deglų skaičiaus, nemažas būrys puls mūsų slėptuvę... 

Vos baigė kalbėti, kažkoks šešėlis atsiskyrė nuo vidinės urvo sienos. Tas šešėlis 
žengė jų link. Ragastenas ir Makiavelis žiūrėjo į jį nustebę. Lauke balsų ūžesys 
artėjo. 

- Reikia bėgti! - sušuko Makiavelis, visai nekreipdamas dėmesio į staiga urve 
pasirodžiusią paslaptingą asmenybę. 

- Bėgti! Lengva pasakyti... Bet pro kur? Esame apsupti. Galvokime apie 
gynimąsi. Prieš pakliūdami į jų rankas, numesime į bedugnę bent dešimtį banditų... 
Rafaeli! Gyviau, Rafaeli! 

Padėjo ranką ant Sancio peties, kuris paliestas suvirpėjo, lyg žmogus, staiga 
pažadintas iš miego. 

- Rafaelis! - sukuždėjo paslaptingasis šešėlis. 

Prišoko prie dailininko, griebė jį už rankos, godžiai pažvelgė į jo veidą ir 
džiaugsmingai sušuko: 

- Tai tu! Tai tu, mano Rafaeli! 

- Maga! - ištarė Rafaelis visai nenustebęs, lyg po ištikusio jį smūgio niekas 
nebegalėjo jo nustebinti. 

- Laikyk! Laikyk! - sušuko nakties tamsoje gausūs persekiotojų balsai. - Imkit 
juos gyvus! Laikyk burtininkę ir velnius! 

- Och! Sekite mane! - sušuko Maga, tesuprasdama Rafaelį esant persekiojamą 
ir reikalingą pagalbos. 

Nutempė jį urvo gilumon, kur skubiai atrausė krūvą sausų lapų. Pasirodė 

apvali, tamsa dvelkianti anga. 

- Greitai! Lipkite žemyn! - tarė ji, kreipdamasi į Makiavelį ir Ragasteną, visai 
neklausdama, kas yra šie pašaliniai žmonės... tikriausiai draugai, jei atėjo kartu su 
Rafaeliu. 

Nuolauža, uždaranti įėjimą į angą, dabar buvo atitraukta ir paremta dviem 
trumpais, šakotais medžio gabalais, P-abėjo virš angos, lyg tam padarytas dangtis. 

Prisiminkite, kad atvykus į jos urvą Bordžijai, Maga rūpestingai uždengė 
įėjimą į angą šakomis ir sausais lapais. 

- Išgelbėti! - sušuko Ragastenas, vienu žvilgsniu nustatęs šios slėptuvės vertę. 

Tuo tarpu Makiavelis, traukdamas su savim Sancio, jau dingo angoje, juos 
sekė Maga. Ragastenas įėjo paskutinis... 

- Ramsčiai! - metė Maga. 

- Žinau! Mačiau... suprantu... 

Ištraukė iš po uolos'ją laikančius šakoto medžio gabalus, uolos nuolauža 
sunkiai nuslinko ir uždarė įėjimą į angą. 

- Laikyk, laikyk! Stok! Pasiduokite! 

Staiga pasigirdo šauksmai persekiotojų perpildytame urve... Ragastenas 
palaukė dar keletą minučių... vėl pasigirdo balsai, iš nusivylimo pasiutę. Tik tada 
pradėjo atsargiai lipti žemyn. 

Siauras praėjimas, vedęs į kalną, kaskart ėjo žemyn natūraliais laiptais, iškaltais 
uoloje Motinos Gamtos ranka. Pora žingsnių prieš save staiga pamatė šviesą - tai 
Maga uždegė smaluotą balaną. Šiam žibintui šviečiant, lipo kaskart žemiau. 

Dabar Maga žengė pirma. Su virš galvos iškeltu deglu atrodė lyg kažkoks 
fantastiškas pasaulio genijus. Pagaliau sustojo; siauras praėjimas perėjo į galeriją, 
sudarančią žemyn einantį koridorių. Maga negalvodama įėjo į įį- 

Tą pačią akimirką Ragastenas išgirdo virš savo galvos kažkokį niūrų ūžesį ir 
suprato, kad jie atsidūrę po Anio vaga... Nuėjus apie šimtą žingsnių, koridoriaus 
lygis palengva pradėjo kilti, baigdamasis pagaliau erdviu urvu, atrodančiu be 
išėjimo. Maga sustojo. 

- Esame kitame bedugnės krašte, - pareiškė, - pačiame daubos dugne. Šia 
krūmų uždengta dauba gali praeiti žmogus... Paskui tik reikia eiti Anio tėkme... 

- Paskui, - tarė Makiavelis. - O tu? 

Aš... pasiliksiu... neklauskit manęs nieko... Ar jums neužtenka, kad išgelbėjau 
jūsų gyvybę... 

- Eikš, Rafaeli! - kreipėsi Makiavelis į draugą. 

- Rafaelis pasiliks, - gyvai atsakė senė. 

- Tai ir mes liekame! 

„Maga griebė Sancio už rankos. Tas atbudo iš sustingimo. 

- Rafaeli, - paklausė ji, - kas yra šie du ponai? 

- Draugai... brangūs draugai... viskas, kas man liko šiame pasaulyje... 

Maga krūptelėjo, dabar tepastebėjo jaunuolio sielvartą, kurio nebuvo 
pastebėjusi apimta bėgimo įkarščio ir savo minčių! 

- Viskas, kas man liko šiame pasaulyje, - pakartojo kaskart skausmingesniu 
balsu. - Viskas! Kartu su tavim, brangi Rože! Su tavim, kurią ji vadino savo motina! 
Och! Motule, Rože! Tu nežinai! Ne! Tu negali žinoti! Tai baisu... aš to 
neišgyvensiu... 

Užėjo staigus priepuolis. Kukčiojimas krėtė jo kūną lyg priešmirtinio karščio 
drugys; vaitodamas puolė į senės glėbį. 

- Dieve! - sušuko, matydama jo beribį sielvartą, kurio priežasties nežinojo. - 
Pasakyk, kas tave taip kankina, mano Rafaeli, mano kūdiki! Pasakyk savo senajai 
Rožei... 

- Och! Jei žinotumei... Ji mirė! Mirė! Mirė!.. 

- Mirė! - sušuko prie jo pribėgusi Rožė. - Kas mirė? Kas? Sakyk! Galvoji apie 
Rozitą? 

Sancio atsakydamas linktelėjo galvą. Maga garsiai sušuko: 

- O Dieve! Reikėjo gi, kad Rafaelis viską sužinotų ir taip kęstų! Eikš, mano 
sūnau! Ponai, palaukite valandėlę. 

Nutempė Sancio į urvo gilumą ir atsisėdo ant akmens. Rafaelis, išvargintas 
nervų priepuolio, padėjo galvą ant jos kelių, murmėdamas kažkokius 
nesuprantamus žodžius. 

Ragastenas ir Makiavelis, bejėgiai tokios nelaimės akivaizdoje, iš tolo stebėjo 
jo sielvartą... Staiga pamatė permainą... 

Štai Maga prikišo lūpas prie Rafaelio ausies ir ėmė kažką kuždėti... Staiga 
nutilo sielvarto apimto jaunuolio vaitojimai ir dūsavimai... pakėlė galvą!.. Atrodė 
klausiąs senę kupinu nepasitikėjimo ir nerimo žvilgsniu... Atsakė energingu galvos 
linktelėjimu... 

Rafaelis pašoko lyg proto netekęs; šoko prie draugų ir, puolęs į jų glėbį, ėmė 
visu balsu šaukti: 

- Gyva! Gyva! Ji gyva! Ar girdite? Gyva! Gyva! 

Kartojo šį žodį su tokiu pašėlusiu džiaugsmu ir taip įsijautęs, kad Ragastenas 
ir Makiavelis, linguodami galvas, nustebę susižvalgė. 

- Ne, mano draugai, mano brangūs, mylimi draugai! Neišėjau iš proto. Kartoju 
jums, kad Rozita gyva! 

Maga priėjo prie jų. 

- Motute Rože! - sušuko Sancio, - pasakyk jiems, kad tavo mylimiausioji duktė 
gyva! Pakartok jiems, ką man pasakojai. 

- Kadangi šie ponai yra tavo draugai... galiu jais pasitikėti... Taip, mano ponai. 
Rozita gyva! . 

- Reiškia, ponas Bordžija melavo! Reiškia, varpas skelbė ne jos mirtį! - sušuko 
Ragastenas. - Bet siūlė mums nueiti su juo, kur guli jos palaikai... 

- Papasakok! Papasakok viską! - sušuko iš džiaugsmo apsvaigęs Rafaelis, kaip 
dar neseniai buvo apsvaigęs iš sielvarto. 

- Tebūnie taip! -sumurmėjo kiek dvejojusi Maga. 

Štai ką Maga papasakojo nustebusiems Ragastenui ir Makiaveliui: 

Meilės gėrimas, kurį įteikė senajam Bordžijai, buvo stiprus narkotikas, kurį 
išgėrus užmiegama nepaprastai panašiu į mirtį miegu. Tai iš tikrųjų buvo laikina 
mirtis, su tuo skirtumu, kad „laiku“ panaudojus atitinkamą priešnuodį, „lavonas“ 
atgydavo. 

Senoji Maga, matydama baisią padėtį, nutarė beprotiškai ir rizikingiai pažaisti 
su mirtimi. 

Šią akimirką Rozita buvo šaltas lavonas; Magos smegenis gręžė nerimą keliąs 
niūrus klausimas: - kaip pakliūti prie mirusios karsto?.. Kaip atvykti laiku ir 
pažadinti ją iš mirties miego?.. 


XXXVI 
GARBĖS SARGYBA 


Rožei Vanozzo baigus kalbėti, oloje keletą minučių viešpatavo gili, kankinanti 
tyla, kupina nerimo ir staigaus susijaudinimo; žodžiai buvo nereikalingi ir bejėgiai. 

Pirmas susivaldė Ragastenas, stengdamasis susiorientuoti susidariusioje 
padėtyje. 

- Belieka vienas dalykas, - pareiškė. - Reikia išplėšti jauną moterį iš priešų 
rankų ir baigti tamstos pradėtą gelbėjimo darbą... 

Parodė į Magą, paskui, kreipdamasis į ją, pridėjo: 

- Kaip ilgai gali būti narkotiko veikiama? Ar galime tiksliai žinoti? 

- Dvi dienas ir dvi naktis, - skambėjo Magos atsakymas, - kelių minučių 
tikslumu... 

- Gerai, tai daugiau negu mums reikia... Tikrai, laidotuvės įvyks rytoj... Drąsos, 
Rafaeli, blogiausias dalykas jau praėjo, po velnių! 

Išgirdęs žodį „laidotuvės“, Sancio krūptelėjo ir susiūbavo. 

- Sakyk toliau, mano brangusis, - tarė suvaldydamas susijaudinimą. - Tavo 
žodžiai yra baisūs... bet... Taip reikia... Sakyk toliau, sakyk... 

- Taigi, kaip sakiau, laidotuvės įvyks rytoj, nes visiems Rozita yra mirusi... Gyva 
tik mums... gyva... miega ramiu miegu, iki pažadinsi ją bučiniu, laimingas vyreli! 

Rafaelis paspaudė Ragastenui ranką, lyg norėdamas jam padėkoti, tačiau visą 
laiką buvo gąsdinančiai išbalęs. 

- Dabar dalykas visai lengvas, - tarė toliau Ragastenas... - Laukiame nakties, 
einame į Tivolio kapines ir vos kelioms minutėms praėjus, pažadiname miegančią 
karalaitę... 

- Aš numačiau tą pat, - tarė Maga. - Įvykdyčiau tai pati; jums, ponai, padedant, 
sėkme abejoti netenka. 

- Tai tiesa! - patvirtino Ragastenas. - Taigi, mano brangieji, kadangi šiandien 
nėra kas daugiau veikti ir kadangi rytdienai reikalinga didelė jėgų atsarga, eikime 
miego, o Bordžijos banditai gali iki valiai slankioti po apylinkes... Tikriau sakant... 
eikite miegoti... nes aš turiu pasakyti porą žodžių laukiančiam mūsų prie arklių 
Spadakapei... 

- Kavalieriaus patarimas teisingas, - sutiko Makiavelis. - Eikime miego, 
Rafaeli... 

Maga ir du vyrai įsitaisė kaip galėdami patogiau, kad praleistų naktį, o 
Ragastenas išsmuko iš urvo per Magos nurodytą uolos plyšį. 

Sustojo daubos dugne, netoli Anio, su didžiausiu triukšmu krentančiu nuo 
uolų, plačia vaga besiskverbiančiu tarp kalnų ir išplaukiančiu į slėnį kalnų tarpeklio 

dugnu. Kitoje pusėje daubos, aukštai, buvo urvas, į kurį įsiveržė Bordžijos tarnai. 

Ragastenas pažvelgė į tą pusę. Apylinkė skendo prietemoje; viešpatavo visiška 
tyla... Ėmė kopti stačiomis kalnų pašlaitėmis, sustojo viršūnėje ir apsidairė. 
Nepastebėjo nieko įtartino. 

Galimas dalykas, kad persekiotojai buvo jau toli, jei, apskritai, negrįžo į 
vasarnamį. Abiem atvejais artimos apylinkės nebuvo saugomos. 

Ragastenas puolė prie mažųjų vartelių, pro kuriuos, pono Bonifaco Bonifazi 
padedamas, buvo įėjęs į sodą. Greitai pasiekė mažą miškelį, kur buvo pasislėpęs 
Spadakape, turėjęs saugoti pabalnotus ir pažabotus arklius, kiekvieną akimirką 
paruoštus kelionei. 

- Kad tik jų nepastebėtų! - pagalvojo. 

Ėjo atsargiai, staiga prie pat savęs išgirdo žvengimą. 

- Tai Kapitonas, - sukuždėjo. - Jam nereikia manęs matyti, kad pažintų mane 
artinantis... Jaučia mane... Ach! Tu mano ištikimas drauge! 

Po valandėlės jau buvo pas Spadakape. 

- Tai tamsta? - paklausė ūsorius. - Jau porą minučių man atrodė tamstą esant 
miškelyje... Kapitonas veržėsi bėgti... 

- Nieko nematei? - paklausė Ragastenas, glostydamas žirgą. 

- Mačiau tolumoje mirgančius žibintus... girdėjau šauksmus... paskui man 
pasirodė, kad raitelių būrys apleido vasarnamį ir leidosi nuo kalno... supratau 
vejant tamstas ir jei ne tamstos griežtas įsakymas pasilikti vietoje, kas bebūtų, 
vykčiau kartu su arkliais į aną pusę, tikėdamasis ten jus sutikti... Ach, kavalieriau... 
tariau jau niekad tamstos nebepamatysiąs! 

- Sakai, kad daugumas raitelių nujojo žemyn? 

- Esu įsitikinęs... Dar nė vienas negrįžo į Tivolį... 
nėra nepaprastos apsaugos... Viskas puikiai klojasi... Nuvesi arklius į užeigą ir ten 
palauksi. Jei kas pradės tave klausinėti, pasakysi, kad atvykome pėsti, norėdami 
apžiūrėti apylinkės kalnus, o jei miestelyje pradėtų kalbėti apie įvykius 
vasarnamyje, perspėsi mane. 

- Suprantu. 

- Pagaliau auštant gausi dvikinkį vežimą... Štai pinigai... Vežimas turi išlaikyti 
tikras lenktynes gerais ir blogais keliais; visą dieną arkliai turi būti pakinkyti... 
Sugalvosi kokią nors priežastį... Be to, gausi man rūbus, kokius dėvi Tivolio 
apylinkių gyventojai... Rytoj rytą, tai yra po poros valandų pasimatysime... Ar 
gerai supratai? 

Spadakape linktelėjo galvą, kas reiškė, kad galima juo pasitikėti, paskui, 
paėmęs arklius, nuėjo. 

Tikėdamas buvusio latrelio apsukrumu ir drąsa, Ragastenas kiek ramesnis 
grįžo į urvą; tuoj išsitiesė ant sausų lapų krūvos ir užmingo kietai kaip staras. 

Kai pabudo, saulės spindulys jau buvo įsiskverbęs į urvą pro tankias, 
susipynusias gervuogių šakas. Pamatė urvo gilumoje Rafaelį ir Makiavelį, kurie 

kalbėjosi su Maga. 

- Laba diena! - linksmai sušuko. - Ar valgysime šiandieną pusryčius? Ir ką? 

- Numačiau galbūt būsianti priversta praleisti čia keletą dienų, - atsakė Maga. 
- Turiu vyno, jėgoms pastiprinti, biscotelo* ir kelis šmotus rūkytos mėsos. 

Tik Ragastenas ir Makiavelis atkreipė dėmesį į šią kuklią užkandą. Kavalierius 
nupasakojo Spadakapei duotus parėdymus ir pareiškė negaišuodamas pradėsiąs 
veikti. 

- Gal būsiu tau reikalingas? - paklausė Makiavelis. 

- Ne, geriau bus, jei pradėsiu veikti vienas; tai net yra būtina. Jei būsime dviese, 
gali į mus atkreipti dėmesį, o tada viskas žūtų. Nesijudinkite iš čia; apie vakarą 
grįšiu ir pranešiu jums, kada galėsite veikti. 

- Brangus drauge! - sušuko Sancio. - Ką daryčiau be tavo pagalbos? 

- Linkiu, kad būtumei kada nors laimingas ir iškovotumei laimę, kurios esi 
vertas! - tarė Maga nepaprastai iškilmingu tonu. 

Ragastenas krūptelėjo. 

- Iš ko matote, motule, kad šią akimirką kažko ilgiuos? - paklausė, 
stengdamasis nusišypsoti. 

- Kūdiki! Esu sena ir daug kentėjusi... Išmokau skaityti iš žmonių veidų. 
Matau, spėju, kad kažkoks slaptas skausmas slepiasi tavo širdyje. Karštai, 
nuoširdžiai linkiu, kad būtumei mylimas taip, kaip esi to vertas! 

Ragastenas, labiau sujaudintas negu norėjo parodyti, paspaudė draugams 
rankas ir, galvodamas apie būsimą žygį, išbėgo iš urvo. Įėjo į siaurą takelį tarp 
aukštų uolų. Sustojęs šlaito viršūnėje, įsitikino, kad nieko ypatingo kalnuose 
neįvyko. Tik retkarčiais šmėkštelėdavo rausva rytmečio saulės šviesa žibančio 
dangaus fone kalnų ožkos šešėlis... Popiežiaus vasarnamis buvo tylus ir 
paslaptingas, kaip ir pirmiau. Tik koplyčios varpelis visą laiką su ritmingomis 
pertraukomis melancholiškai skambino, skelbdamas liūdną žinią. 

Persekiotojai buvo nusivylę. 

Pcitraukus Sancio, Makiaveliui ir Ragastenui, Rodrigas Bordžija ėmė rėkti ir 
šauktis pagalbos. Pagaliau jį išgirdo ir išlaisvino. Po pasikalbėjimo su trimis 
jaunuoliais, popiežius priėjo išvados, kad jie pažinojo Magą, kad žinojo, kur ji yra 
ir kad tikriausiai eis į jos urvą. Taigi ten pasiuntė savo niekšus, tuo labiau, kad 
kartu norėjo suimti ir Magą. Tačiau urvas buvo tuščias... 

Tada pamanė juos bėgant Florencijos plento kryptimi. Taigi tuo laiku, kai 
Ragastenas aplinkiniais keliais pasiekė miestelį, popiežiaus gvardijos kareiviai 
dūmė Florencijos plentu. Dar prie miestelio prigiudusiame kaime Ragastenas 
susitiko Spadakape. 

- Ką kalba Tivolyje? - paklausė. 

- Nieko, išskyrus tai, kad šiąnakt popiežiaus vasarnamyje mirė kažkokia 


* Biscotelo - tam tikru būdu pagaminti paplotėliai, kurie gali nesudžiūvę išbūti 
ilgesnį laiką. (Vert.). 

moteris ir, kad laidotuvės įvyks šiandieną... 

- Labai gerai. O vežimas? 

- Paruoštas. Stovi pakinkytas užeigos kieme. Stiprus vežimas. Arkliai taip pat, 
gali lėkti nuo kalno net zovada. Kaimiečio rūbus taip pat paruošiau. 

- Spadakape, esi neįkainojamas žmogus. 

- Sakiau tamstai, - pasigirdo kuklus Spadakapės atsakymas. 

Sustojo ties „Gėlių pintinės" užeiga, į kurią įėjo pro vartelius iš lauko pusės. 
Jau po dešimties minučių Ragastenas, niekieno nepastebėtas, išėjo iš užeigos. 
Buvo apsirengęs einančio į darbą kaimiečio rūbais. Ant pečių nešėsi kauptuvą. 

Visą dieną slankiojo vasarnamio apylinkėje, neišleisdamas jo iš akių. Pagaliau 
saulė pasiekė horizonto liniją. 

Jau pradėjo abejoti, ar laidotuvių iškilmės neatidėtos kitai dienai, kai staiga 
varpai užgrojo gedulo melodiją. 

Netrukus atsidarė svarbieji miesto vartai. Pasirodė keli, kalbą maldas už 
mirusius, kunigai; eisenos priekyje nešė kryžių; toliau aštuoni tarnai popiežiaus 
livrėjomis nešė balta gelumbe pridengtą karstą. 

Mintis apie karste gulinčią merginą sukėlė Ragasteno nerimą. Juk ruošėsi 
palaidoti gyvą žmogų. Nors ir buvo drąsus, Ragastenas nepajėgė nuslopinti siaubo 
jausmo. 

Už karsto ėjo dvidešimt sargybos kareivių, juos sekė vasarnamio gyventojai. 
Eisena praėjo maždaug per penkiasdešimt žingsnių nuo pasislėpusio krūmuose 
Ragasteno. 

Stebėjo eiseną iš tolo. Kai pagaliau laidotuvių eisena įėjo į miesto gatves, prie 
jos prisidėjo minia; dabar jau ir Ragastenas galėjo įsimaišyti į minią, 
neatkreipdamas į save dėmesio. 

Laidotuvių eisena pasiekė bažnyčią; Ragastenas kartu su visais įėjo į vidų. 

Pasigirdo gedulingos giesmės, pagaliau stojo tyla. 

Kunigas apėjo karstą, šlakstydamas jį švęstu vandeniu; pagaliau jį pastatė 
vidury bažnyčios ant kaiafalko. Keturi kareiviai su nuogais kardais atsistojo 
sargyboje keturiuose katafalko kampuose, prie keturių, didelių graudulinių... 
Kunigas grįžo prie altoriaus, paskui dingo zakristijoje, o su juo kartu tarnaują 
mišioms berniukai ir likę dvasiškiai. 

Ceremonija buvo baigta. Minia ėmė skirstytis... Kelioms minutėms praslinkus, 
bažnyčia jau buvo visai tuščia... Bažnyčioje be Ragasteno dar pasiliko kažkokia 
senutė, kuri taip pat jau rengėsi eiti... 

- Taigi, - užkalbino ją Ragastenas, - ar karsto neneš šiandien į kapines? 

- Kaip tai? - sušuko senutė, džiaugdamasi galinti su kuo nors pasidalyti 
naujiena, - tamsta nieko nežinai? 

- Ne! Nieko nežinau! - sukuždėjo Ragastenas, sukrėstas naujų komplikacijų 
nuojautos. 

- Tai matai, Šventasis Tėvas nepaprastai šią merginą mylėjo. 

- Nair? 

- Taigi nutarė pervežti jos palaikus į Romą. Rytoj karstą padės ant vežimo... 

Ragasteno akyse ėmė suktis visas pasaulis... Šaltas prakaitas išpylė kaktą... 

- Veš ją į Romą? - suvapaliojo. 

- Na taip! Nežinojote to? Jo Šventenybė nori vargšelę pagerbti; visą naktį prie 
karsto stovės garbės sargyba. Matote tuos kareivius iškilmių apsiaustais? Stovi. lyg 
negyvos statulos! Ach! Kaip gražu! Mano Dieve! 

Išbalęs kaip lavonas, Ragastenas siūbuojančiu žingsniu išėjo iš bažnyčios. 
Palengva ėjo gatve, vedančia į užeigą; galvoje gimė baisus klausimas: 

- Kaip atidaryti kareivių saugomą karstą!.. 

Per keleią dešimčių žingsnių nuo bažnyčios pamatė stovinčią prie užeigos 
mažą daržinę, kurioje sustojo lydėjęs laidotuvių eiseną kariuomenės būrelis. 
Kareiviai jau sudėjo ginklus ir susuko iškilmių apsiaustus; keli jų stoviniavo 
žiovaudami ties užeigos durimis. 

Ragastenas įvertino padėtį; ši daržinė buvo skirta kareiviams, kurie turėjo 
iškilmių apsiaustais pakaitomis stovėti garbės sargyboje. Ragastenas suskaitė; jų 
buvo šešiolika. 

- Pridėjus keturis stovinčius bažnyčioje prie karsto - dvidešimt, kaip paklota! 
- sukuždėjo. 

Žemoje užeigos salėje sėdėjo prie stalo vadovaująs būreliui karininkas, 
kalbindamas jam atnešusią gerti jauną tarnaitę... Ragastenas įsidėmėjo kiekvieną 
smulkmeną, tačiau viskas jan atrodė, lyg rūko aptraukta. 

- Kaip atidaryti karstą? 

Šis klausimas vis grįžo į galvą, tuo tarpu su žioplio išraiška apžiūrinėjo 
alebardininkus, lyg stebėdamasis kareivių buvimu ramiame miestelyje. Pagaliau 
išėjo iš užeigos. 

- Keturi stovės garbės sargyboje! - pagalvojo. - Pamaina kas dvi valandos. 
Keturi! Tai daug, bet tas dar neviršija mano jėgų. Svarbiausia, veikti tyliai ir 
atsargiai! 

Veikti? Pats dar tikrai nežinojo, ką veiks. Ieškojo, kombinavo, ir vis negalėjo 
rasti jokios praktiškos išeities. , 

Grįžęs į savo užeigą, skubiai nusimetė kaimiečio apdarą ir persirengė riterio 
rūbais. Tik tada pasijuto labai išalkęs. 

Tikrai, nieko nevalgė nuo pat ryto, nes visą dieną sekė vasarnamį. 

- Liepk paduoti pietus, - tarė Spadakapei. 

Tas puolė prie durų, tačiau Ragastenas jį sustabdė ant slenksčio. 

- Ne, nereikia... kitką nutariau... 

- Tamsta atrodai labai išvargęs... Geri pietūs nepakenktų... 

- Žinau, žinau... Taigi nevengiu gerų pietų... Bet papietausiu kitur!.. 

- Tamsta išeini? 

- Taip, tu budėk ir lauk manęs čia. 

- O vežimas? Ar bus reikalingas? 

- Būtinai. Bet, mano Spadakape, ar apsiimi, esant reikalui, vienu kumščio 


3 


smūgiu apsvaiginti vyrą, kad kristų neištaręs nė žodžio! 

- Hm! Pasitaikydavo kadaise ir tokių niekų! 

- Ojei reikėtų apsvaiginti net du? 

- Galima pamėginti. Taip, manau, kad įveikčiau ir du, jei pasisektų iš pasalų 
užklupti... Bet, pone, ką daryti, jei kumščio smūgio neužtektų? 

Ragastenas krūptelėjo. Jo smegenis pervėrė mintis, kad gali iškilti būtinybė 
paaukoti net keturių žmonių gyvybę. Toji perspektyva sukėlė jan siaubą. Tačiau!.. 

- Ką daryti? Ką daryti? - galvojo iš nerimo pabalęs. 

Nieko neatsakęs buvusiam latreliui, išėjo iš užeigos. Nuėjo į tą užeigą, kurios 
daržinėje buvo susispietę kareiviai. Drąsiai įėjo į salę. 

Karininkas vis dar ten sėdėjo. Ragastenas keikdamas ėmė šaukti šeimininką, 
stengdamasis atkreipti į save karininko dėmesį. 

- Po šimts velnių! Pakaruokli! Niekše! Šunsnuki! 

- Puiku! - sušuko sėdįs stalo gale karininkas, kuris valgė ką tik paduotus pietus. 

- Jei karininkas atvyko iš Romos ir jei mane ten matė, gali pažinti, - pagalvojo 
Ragastenas. - Na, pamatysime! 

Keikėsi, daužydamas kardo rankena į stalą. Atbėgo keli nusigandę tarnai. 

- Kuo galime patarnauti gerbiamajam ponui! 

- Valgyti, po velnių! Mirštu badu! Po perkūnais! Greičiau! Gana jau, kad turiu 
pietauti vienas! O čia dar turiu laukti! 

Karininkas pakilo ir priėjo prie Ragasteno. 

- Dėmesio! - sukuždėjo pastarasis. 

- Pone, - tarė nusilenkdamas karininkas, - matau tamstą priklausant riterių 
luomui. 

- Tikrai taip, mano pone... 

- Erzina tamstą, kad turi pietauti vienas?.. 

- Tas mane siutina! Neapolyje, iš kur atvykau, nesame pratę gyventi kaip 
atsiskyrėliai. Lygiai mėgstam padorias puotas, kaip ir padorias kautynes kardais... 
Gali tamsta suprasti mano blogą nuotaiką... 

- Mano pone, - sušuko nudžiugęs karininkas, - įsivaizduok, tamsta, kad esu 
tokioje pat būklėje kaip ir tamsta. Gal tarasta sutiksi praleisti kartu laiką... ir kartu 
papietausime? 

- Duodu žodį, pone karininke, tamstos meilumas mane sujaudino! Gali tamsta 
su manim daryti ką nori! Tik viena sąlyga... 

- Klausau... 

- Leisk tave vaišinti kaip draugą ir padengti visas išlaidas... 

- Nematau tame nieko neprideramo, jei ir tamsta man leisi pastatyti vyno, - 
atsakė vis labiau patenkintas karininkas. - Na, tai prie stalo, brangus svety! 

- Nepažino manęs, - pagalvojo Ragastenas, sėsdamas priešais karininką. 

Paskui balsiai pridūrė: . 

- Ar negalėtumei tamsta man paaiškinti, kaip tai įvyko, kad karininkas, 
vadovaująs popiežiaus alebardininkų būriui, atsidūrė šitoje kaimo užeigoje? 

Tamsta, turbūt atvykai iš Romos? 

- Iš Romos! - atsiduso karininkas. - Jau šešis mėnesius nesu ten kojos kėlęs. 
Matai prieš save trėmtinį... 

- Tremtinį? Patekai tamsta nemalonėn? 

- Ne, tai tik alegorija. Jo Šventenybė pavedė man vadovauti jo vasarnamio 
alebardininkų būriui. Gali tamsta įsivaizduoti, kaip nuobodžiauju. Och! Kai 
pagalvoju, kad jau šeši mėnesiai nesu sulošęs su padoriu partneriu nė vienos 
trik-trako* partijos! 

- Tuoj sumesim partijėlę, jei tamsta nori. 

- Tamsta iš tikrųjų esi žavus žmogus ir tikras riteris... 

- Sakeisi, pone karininke, vadovauias Tivolyje esančiam alebardininkų būriui? 

- Taip. Dabar čia atvyko Jo Šventenybė. Tikiuosi, kad grįšiu kartu su juo į 
Romą. Į tamstos sveikatą! 

- Ir tamstos. Šis porto** puikus! Bet, jei Šventasis Tėvas vasarnamyje, kodėl 
tamsta esi čia? | 

- Tai ilga istorija! Šią naktį vasarnamyje būta nepaprastų įvykių... 

- Na! Papasakok man tamsta nors truputį... 

- Pirmiausia, tai vos nepagrobė popiežiaus... 

- Pagrobimas?! Šventojo Tėvo?! 

- Na taip! Tai darbas ištisos banditų gaujos, kurie norėjo už jį gauti 
vaduotpinigių. 

- Tai keista. 

- Pats Šventasis Tėvas tą mums pasakė, kai atbėgome išgirdę jo šauksmą... 
Radome jį sodininko paviljone; jo rankos ir kojos buvo surištos... Paaiškino mums 
kaip viskas įvyko... ir kaip banditai jį pagrobė... 

- O kas juos ištiko? 

- Kas tą gali žinoti? Dingo, lyg juos velnias nutemptų į pragarą! Mintis apie 
velnią kilo ne dėl prietaringo tikėjimo į velnią, bet... 

- Neabejoju nė valandėlės, pone karininke, nes tikėjimas esant velnią nėra 
paprastas prietaras, o ne! - pašiepiamai tarė Ragastenas. 

- Tamstos tiesa. Pagaliau, tuoj tamsta įsitikinsi, kad šie žodžiai teisingi. 
Remiantis Šventojo Tėvo nuomone, imta manyti, kad šie banditai pasisiėpė urve, 
apie kurį yra įvairių nuomonių... 

Tą pačią akimirką į svarbiąją salę įėjo alebardininkas. Karininkas pertraukė 
pasakojimą ir tarė, kreipdamasis į kareivį: 

- Ko nori? Ar jau negalima net valandėlės ramiai praleisti prie taurės vyno? 

- Pone leitenante, noriu tamstai priminti, kad jau laikas pakeisti garbės 
sargybą. Taip tamsta įsakci... 

- Gerai! Dešinėn! 


* Trik-trakas - lošimas kauliukais (Vert.). 
** Porto - vyno rūšis (Vert.). 

Alebardininkas dingo. 

- Štai vieninteliai šios baudžiavos malonumai! Tik pagalvok, koks malonumas 
laukia manęs kas dvi valandos per visą naktį. Bet apie ką aš pasakojau? 

- Apie paslaptingą urvą... 

- Aa! Taigi banditai ten pasislėpė senos burtininkės, jų bendrininkės, 
buveinėje; matai! Įpuolame į urvą, o ten - tuščia! 

- Tikras stebuklas! 

- Šventi žodžiai. Nes visas urvas apsuptas kariuomenės, artimiausios apylinkės 
taip pat, o čia -toks numeris! Nebent savo valia ir niekieno neverčiami nutarė šokti 
į Anio bedugnę, iš kur tik pats velnias galėtų juos sveikus išvesti. Na tai visi ir tiki, 
kad taip įvyko! - pridėjo karininkas, vienu gurkšniu išlenkdamas savo taurę ir 
pakildamas iš vietos. 

- Tikrai, keistas įvykis! - tarė Ragastenas. 

- Och! Tai dar ne viskas! - pridūrė, vos apversdamas liežuvį, karininkas. - Nori 
eiti su manim! Pamatysi kai ką įdomaus... 

- Ar tik nebus per toli? - paklausė Ragastenas tonu žmogaus, nelabai norinčio 
palikti valgį. 

Viduje virpėjo iš džiaugsmo, tačiau šį džiaugsmą slėpė dirbtiniu abejingumu. 

- Bet tai visai arti... bažnyčioje! 

- Bet, bijok tamsta Dievo! Juk dabar nei mišių, nei mišparų laikas! - sušuko 
kvatodamas visa gerkle. 

- Ne - bet eikš tamsta... pamatysi įdomų dalyką... 

- Tiek to! Dėl kompanijos čigonas pasikorė! 

- Tamsta esi meilumo pavyzdys! Grįžę sulošime trik-trako partijėlę. 

- Geras sumanymas! 

Karininkas, Ragasteno lydimas, išėjo iš užeigos. Ties daržine jo laukė keturi 
alebardininkai su alebardomis rankose. Visi žengė toliau. Jau užėjo naktis; visame 
miestelyje namų durys buvo uždarytos. Pagaliau sustojo ties bažnyčia. 

Pakeitė sargybinius; karininkas skubėdamas sulošti trik-trako partijėlę kartu 
su pakeistais sargybiniais grįžo į užeigą. 

- Matei tamsia? - paklausė Ragasteną, pradėjus lošti. 

- Taip. Niūrus vaizdas; tas karstas apsuptas alebardininkų, lyg numirėlis 
ketinių pabėgti! 

Karininkas leipo juokais. 

- Nėra baimės! Bet tamsta nežinai, kad tas numirėlis, tai numirėlė... o mano 
kareiviai stovi sargyboje ne tam, kad jį saugotų, bet. kad pareikštų jai atitinkamą 
pagarbą. 

- Numirėlė, sakai tamsta? 

- Šš! Rodos, kad tai yra Jo Šventenybės giminaitė... labai artima giminaitė... 
kas tai panašu į... dukterį! 

- Cha! Cha! Sako, popiežius jaunystėje... 

- Taip, taip... net ir dabar! 

- Taigi ta numirėlė?.. 

- Tai išdava jo meilės, kurios retkarčiais nepašykštėdavo Romos ponioms... 
Vargšelė... Vos šešiolikos metų!.. 

- Tamsta ją matei? 

- Taip, vieną vakarą, sode! Net buvau jau truputį įsimylėjęs! 

- Povelnių! - pamanė Ragastenas, - vynas padarė iš to kvailio lyriką! Jeigu taip, 
- pridūrė balsiai, - tai suprantu garbės sargybos prie karsto reikšmę! Bet, kaip 
tamsta teisingai esi pasakęs, tai tamstai sunki našta! 

- Tuo sunkesnė, kad privalau kas dvi valandos atsitraukti nuo... užsiėmimų... 
kas kliudo man pasinaudoti puikia proga... 

- Kokia? 

- Ar matai tą tarnaitę su grovienės kojytėmis, matomomis iš po trumpo 
sijonėlio... o tos ugningos akys!.. 

- Matau ir esu sužavėtas. 

- Taigi, matai - ji mane labai myli... pati man pasakė! Bet tarnyba pirma visko! 
Turiu dukart po šėšis - mano išlošta! - staigiai sušuko džiaugdamasis. 

Sugriebė pinigus. 

- Prašau revanšo! - sušuko gailiu balsu Ragastenas. 

- Ahija! Laikykis tamsta! Trik-trake esu nenugalimas! 

- Po velnių! O vis dėlto turiu viltį nugalėti tamstą! 

- Tas tamstai nepasiseks! 

- Pamatysime! Penki ir du... tamstos eilė! 

Ragastenas kiekvieną akimirką pripildydavo karininko taurę, kuris lošė kaip 
pakliuvo, bet vis dėl to visą laiką išlošdavo. Kas kartą balsiau reiškė savo 
džiaugsmą. 

- Ach! - atsiduso, pažvelgęs į triūsiančią salėje tarnaitę, - kad ne ta prakeikta 
baudžiava! 

- Kas gi tamstai kliudo derinti baudžiavą su meile? - staiga paklausė 
Ragastenas. 

Karininkas pažvelgė į jį nustebęs. 

- Ką nori tuo pasakyti? - suvapaliojo. 

- Po velnių! Esame profesijos draugai, ar ne? Pavaduosiu tamstą! 

- Tamsta? 

- Aš! Kodėl gi ne? Draugiškai! 

- Bet įsakymas! - murmtelėjo karininkas, vos išlaikydamas šaltą kraują. - 
Nenoriu... ne! Tačiau tamsta esi labai meilus... reikia tai pripažinti! 

- Velniop įsakymą! Žiūrėk į tą gražuolę, kokius viliojančius žvilgsnius į tave 
svaido! Po velnių! Reikia turėti labai šaltą kraują... 

- Šaltą kraują! Taip!.. Būsiu toks... Gerti! 

Ragastenas linktelėjo merginai, kuri tuoj pripildė taures. Užeigoje be jų 
daugiau nieko nebebuvo. Šeimininkas ir jo žmona saldžiai miegojo, Įeinamos 
durys buvo uždarytos. Ragastenas pakilo ir išspaudė merginos skruostuose du 

karštus bučinius. 

- Po velnių! Šviežia kaip persikas! Na, kolega, jei nenori sulaužyti įsakymą, 
pavaduosiu tave prie jos. 

Tarnaitė silpnai gynėsi. Ragastenas stūmė ją karininkui ant kelių. 

- Ach! Šelmė! - sušuko, - nenori manęs! 

- Taip, - atsakė žagsėdamas karininkas, - ji myli mane... 

- Na, tai eik gulti... aš prižiūrėsiu sargybą. 

Karininkas atsistojo ir atsirėmė į Ragasteno petį. 

- Esi tikras draugas... Kuo tu vardu? 

- Ar ne visviena, mano brangusis? Naudokis proga... Viską imu savo 
atsakomybėn... 

- Ne! Pateksiu nemalonėn... o gal ir dar blogiau! 

- Būk ramus! Pažadinsiu tave po dviejų valandų! 

- Jeigu taip, tai kas kita!.. Puikus sumanymas... 

- Na matai! Eik, mano brangusis! Eik! Laimingas vyras! 

Ragastenas juokavo, tačiau jo širdį slėgė nerimas, o šaltas prakaitas išpylė 
kaktą. 

- Tai klausyk, - tarė staiga karininkas. - Slaptažodis... Tiberis ir Tivoli... 
Žinodamas slaptažodį, gali tvarkyti mano kareivius, lyg būtumei antras aš! Tačiau 
prisiek... kad kas dvi valandos... 

- Prisiekiu! 

- Duok snukį! 

Ragastenas pabučiavo karininką ir, prilaikydamas palydėjo jį net iki laiptų, kur 
jo jau laukė mergina. Po valandėlės jau išgirdo atidaromų ir uždaromų durų 
bildesį. 

Atsiduso laisviau. 

- Už penkių minučių jau knarks, - pagalvojo. - Nenubus iki rytojaus ryto! 

Išėjo pro didžiąsias duris, žengdamas daržinės link. 

Alebardininkai matė jį sėdint prie stalo kartu su savo viršininku. Buvo įsitikinę 
jį esant karininko draugą, atvykusį jam padėti. Dar labiau įsitikino, kai atėjęs į 
daržinę pašaukė puskarininkį ir, pasakęs jam slaptažodį, įsakė paskirti kareivius 
naujai sargybos bažnyčioje pamainai. 

Puskarininkis atidavė pagarbą ir išpildė įsakymą. Ragastenas iš džiaugsmo 
suvirpėjo. Jo klastos išdavos buvo geresnės nė tikėjosi. 

Ragastenas pakeitė sargybą visai taip pat, kaip tą darė prie jo karininkas. Jo 
perdėtas griežtumas ir kareiviškas brutalumas padarė alebardininkams gerą 
įspūdį. Grįžęs iš bažnyčios, stropiai peržiūrėjo visus sargybinius. 

- Gulti! - tarė dar griežtesniu tonu. - Puskarininke, atsakai už tvarką. Turi būti 
tylu kaip bažnyčioje! 

Išėjo iš daržinės su išraiška žmogaus, stropiai pildančio gautus įsakymus ir 
pasiryžusio budėti. 

Garvėje prieš jį šmėkštelėjo kažkoks šešėlis. Tai buvo Spadakape. Ragastenas 

nusitempė jį į įdubimą sienoje. 

- Pone, - tarė Spadakape, - tamstos draugai yra „Gėlių pintinės“ užeigoje, ten 
pat kartu su jais ir sena moteris; visi labai nerimauja... Pasiuntė mane surasti 
tamstą... 

- Gerai! Nuėjęs pas juos pasakysi, kad viskas klojasi gerai... girdi. Viskas gerai... 

- Bėgu... Ar turiu pranešti tamstą grįšiant? 

- Ne. Klausyk... Ar gali nekeidamas triukšmo atgabenti vežimą į mažą aikštelę 
ties bažnyčia? , 

- Taip. Apsuksiu ratus šiaudais, o arklių kanopas skudurais... Atsakau už tylą... 

- Ar gali būti aikštėje už penkiolikos minučių? 

- Taip, bet ne anksčiau... 

- Gerai, tai būk sutartoje vietoje per dvidešimtį minučių. 

Abu mano draugai ir senoji moteris taip pat turi būti prie vežimo... Bent 
tenejuda iš vietos iki su jais nepasikalbėsiu. 

Spadakape nubėgo užeigos link, o Ragastenas nuėjo į bažnyčią. 

Norėjo būti vienas. 

Dar vėliau prisipažino, kad įėjęs į bažnyčią krūptelėjo, lyg šalčio sukrėstas, nors 
naktis buvo tvanki. Jo būklė tikrai galėjo sukelti drugį...Jei nors vienas kareivis jį 
įtartų... viskas žūtų! Reikėjo perkirsti Gordijaus mazgą vienu smūgiu, o smūgis 
turėjo būti taiklus! 

Pamatė prietemoje keturių alebardininkų siluetus... Stovėjo atsirėmę į savo 
alebardas, o iš pozų galėjai spręsti juos kovojant su miegu. Vienas iš jų net 
miegojo; miegojo stovėdamas, bet taip kietai, lyg gulėtų lovoje; taip miegoti yra 
pratę kareiviai, kuriems dažnai tenka ilgą laiką stovėti vienoje vietoje. 

Pasislėpęs apytamsės bažnyčios gilumoje, įtemptai suraukęs antakius, 
Ragastenas valandėlę tyrė situaciją. 

Staiga galutinai nutarė! Žengė prie miegančio kareivio ir staiga padėjo jam ant 
peties ranką. Kareivis krūptelėjo. Trys likę sustingo lyg stovylos. 

- Ei, drauguži, - prabilo Ragastenas, - atrodo, kad miegi! Sargyboje! Tai rimtas 
dalykas... 

- Pone karininke, - suvapaliojo miegalius... - nuovargis. 

- Geras kareivis nežino nuovargio... 

Kareivis pabalo... 

- Pranešiu tavo karininkui, kurį dabar pavaduoju... Man atrodo, kad 
atsižvelgiant į ypatingas sąlygas, du mėnesiai kalėjimo garantuoti... 

- Pone karininke... prisiekiu... 

- Bet tu vos pastovi ant kojų... Negali nieko žadėti... Ir jūs trys taip pat... Na, 
na, nesu piktas kaip atrodau... Eikit miegoti į daržinę... latrai! 

Baisiai nerimaudamas laukė savo žodžių pasėkų. Kiekvienas, galėjęs tą 
akimirką pažvelgti į jo sielą, būtų nustebintas jo valios jėgos, matydamas jo veide 
plačią, nerūpestingą šypseną. 

Kareivių akyse sužibo nerimas, lyg akyse vaikų, kuriems nei iš šio, nei iš to 

pažadėtų gražų žaisliuką. 

- Eikit gulti, kartoju, po velnių! Nenoriu, kad mano pavadavimas paliktų 
nemalonų prisiminimą drąsiems Jo Šventenybės kareiviams. Eikit miego! 
Pavaduosiu jus! Šaulių pulko leitenantas stovės valandą sargyboje prie numirėlės, 
tai verta keturių alebardininkų... 

Kareiviai dar dvejojo. Ragastenas pajuto, kad jo kaktą suvilgė prakaitas. 

- Eikite, arba užpyksiu! - sumurmėjo. 

- Dėkoju, pone karininke! - staiga tarė miegalius, žengdamas durų link. 

Trys kiti pasekė jį, tardami: 

- Dėkojame, pone karininke! 

Ragastenas prikando lūpą, kad nesušuktų iš džiaugsmo. Iškilmingai ištraukė 
kardą, lyg ruošdamasis sargybai. 

Kareiviai dingo už durų; Ragastenas pamatė jų šešėlius, dingstančius nakties 
tamsoje... 

Nekantraudamas palaukė porą minučių; širdis daužėsi krūtinėje, lyg 
norėdama ją susprogdinti... Pagaliau jam paaiškėjo, kad jau niekas nesukliudys 
baigti pradėtą darbą. Staiga kažkur toli išgirdo duslų, vos girdimą bildesį... 
valandėlei sustingo... stovėjo suspaudęs durklo rankeną, pasiryžęs kautis. 

Atsiduso. Ties bažnyčia sustojo vežimas. 

Bėgte grįžo prie katafalko. Staigiai nutraukė uždangalą, pasirodė graudulinių 
apšviestas karstas... 

Durklo smaigaliu pakėlė dangtį; pasidavė pirma vinis, paskui - antra ir kitos... 
Jau galėjo laisvai įkišti į karstą rankas... 

Atsiklaupė ir įtempė raumenis... truktelėjo... Pasigirdo geležinių vinių 
girgždėjimas... Dangtis atšoko... 

Pasirodė „mirusioji“ taip išbalusi, taip panaši į tikrą numirėlę, kad į jo širdį 
įsiskverbė baisi abejonė. Staigiai atsistojo, negalėdamas atitraukti akių nuo jaunos 
moters veido... Bet greit grįžo baisios realybės jausmas. 

Virpėdamas pasilenkė ties karstu, norėdamas paimti nejudantį kūną ir 
išnešti... Tą akimirką kažkieno ranka palietė jo petį... 


XXXVII 
RAGASTENAS ViIENUMOJE 


Ragastenui išėjus, visi Magos urvo gyventojai nerimaudami laukė jo grįžtant. 

Ragastenas vis negrįžo. 

Užėjo vakaras... naktis. Makiavelio nerimas augo kas minutė. O gal pateko į 
priešų rankas? Kas galėio jam sukliudyti? 

Rafaelis buvo visai be sąmonės... Pagaliau, negalėdamas ilgiau tverti, sušuko: 

- Eikim! 

- Dar palaukime! 

- Jau ilgiau nebegaliu! 

Makiavelis suprato, kad tolesnės nežinios draugas neištvers. 

- Eikime! - sutiko. - Bet veikime atsargiai... eisime į mūsų užeigą; gal ten 
sužinosime ką nors konkretesnio. 

- Tik eikime iš čia! Tiesa, Maga? Tiesa, juk tu taip pat bijai, ar neįvyko kokia 
nors baisi nelaimė? Juk negali čia ilgiau būti nieko nežinodamas? 

- Taip! - atsakė liūdnu balsu. 

Nuėjo. Praslinkus pusvalandžiui, jau buvo „Gėlių pintinės" užeigoje. 

- Spadakape! - tarė Makiavelis, rodydamas į kažko laukiantį kieme vyrą. 

Skubiai priėjo prie jo. Netrukus Spadakape pasidalijo su juo žiniomis apie 
Ragasteną. 

- O kur dabar yra kavalierius? 

- Tikriausiai miestelyje, pasistengsiu jį surasti, viskas paruošta pagal jo 
nurodymus. 

- Mano Spadakape! - tarė nerimo kupinu balsa Makiavelis, - būtinai turi jį 
surasti, pasakyti mus čia esant ir mirštant iš nerimo... 

- Apsiimu! 

Jau žinome, kaip pasibaigė jo žygis; tik naktį grįžo į užeigą. 

- O kavalierius? - paklausė nerimstąs Makiavelis. 

- Laukia jūsų prie bažnyčios... Gyviau... mano ponai, padėkite man! 

Spadakape skubiai ėmė vynioti šienu vežimo ratus. Sancio ir Makiavelis iš 
karto suprato reikalą. Karščiuodamiesi šoko jam į pagalbą. 

- Ragastenas reikalauja vežimo, - sukuždėjo Makiavelis. - Taigi, jau viskas 
tvarkoj... 

Vėlnušvito viltis. Praslinkus kelioms minutėms, vežimo ratai ir arklių kanopos 
jau buvo apvynioti. Įsodino Magą į vežimą. 

- Važiuok! - įsakė Rafaelis. 

Vežimas išvažiavo už užeigos vartų; vežėjo vietoj sėdėjo Spadakape. 

Makiavelis ir Sancio ėjo priekyje; netrukus sustojo bažnyčios aikštėje. 

- Nieko nėra! - tarė Makiavelis. 

- Įeikime į bažnyčią! - pridėjo Sancio. 

Su durklais rankose peržengė slenkstį. Bažnyčia buvo tuščia. Po akimirkos jau 
stovėjo graudulinių apšviestoje navoje. Makiavelis griebė Sancio už rankos ir 
parodė jam fantastišką, triūsiantį prie karsto, Ragasteno siluetą. Rafaelis puolė 
pirmyn ir tą akimirką, kai Ragastenas pasilenkė ties karstu, norėdamas paimti 
Rozitą, palietė ranka jo petį. 

Urzgėdamas kaip liūtas, kuriam norima atimti grobį, Ragastenas pakėlė galvą, 
padėjo merginos kūną į karstą ir griebė durklą... tačiau pažino Rafaelį; išdidi 
šypsena pasirodė jo lūpose. 

- Po velnių, brangus drauge! - sušuko, - atvyksti laiku! Užsiimk ja! Juk tu esi 
jos vyras! | " 

Rafaelis sužavėtas pažvelgė į Rozitą; išgirdęs Ragasteno žodžius, pasitraukė, 
nudengė galvą, paskui, per daug susijaudinęs, kad galėtų kalbėti, tik judesiu 
parodė Ragastenui merginą. 

Ragastenas suprato kilnią dailininko mintį. Rafaelis paliko jam garbę nunešti 
merginą į vežimą, leisdamas baigti tai, ką pradėjo ir įvykdė pats vienas, niekieno 
nepadedamas! Vėl šypsena nušvietė drąsaus jaunuolio veidą. 

Pasilenkė ties karstu, pakėlė ant rankų merginos kūną ir, nunešęs į vežimą, 
padėjo Magai ant kelių... 

Rafaelis norėjo prabilti, išreikšti jam visą savo dėkingumą ir džiaugsmą... bet 
tik trumpas kukčiojimas išsiveržė iš jo krūtinės. Tai buvo vienintelis jo širdies 
jausmų išreiškimas. Puolė viens kitam į glėbį, kaip žmonės, prisiekią amžiną 
draugiškumą, aklą pasitikėjimą ir beribį atsidavimą... Po to Ragastenas įsakė: 

- Spadakape! Mūsų arklius - mano ir tavo! Šių ponų arklius palik arklidėje. 

Spadakape puolė pildyti įsakymą. 

- Makiavelis bus vežėju, - tęsė toliau, - sugebėsi? Manau, kad taip. 

- Neklysti, generole, - atrėžė šypsodamasis Makiavelis. 

Rafaelis jau buvo vežime, pasilenkęs ties Rozita, laukdamas, kada pradės 
veikti jai į lūpas įpilti Magos vaistai. 

Spadakape grįžo; Ragastenas užšoko ant savo žirgo; vežimas pajudėjo, 
palengva pravažiavo miestelio gatves, o paskui nėrė kaip strėlė. 

Povalandos pašėlusio lėkimo prietemoje kalnuotais keliais, vengiant tuo tarpu 
Florencijos plento, Rafaelis ėmė šaukti, prašydamas sustabdyti vežimą. Makiavelis 
išpildė jo prašymą ir nušoko žemėn. Jojantieji šalia vežimo Ragastenas ir 
Spadakape taip pat sustojo. Rafaelis išlipo; Ragastenas nušoko nuo žirgo. 

- Mano brangieji! Mano brangieji! - vapaliojo džiūgaudamas Rafaelis. 

Ištiesė rankas... durelėse pasirodė dar išbalusi Rozita, žavi ir stebėtinai graži; 
žvelgė dvejodama, lyg dar negalėdama įsitikinti, kad viskas, kas darosi aplinkui, 
nėra tik sapnas... 

- Rozita, - tarė nepaprastai susijaudinęs Rafaelis, - štai kavalierius de 

Ragastenas, o čia štai Makiavelis, du brangūs draugai, apie kuriuos tau prieš 
valandėlę pasakojau... kuriems pagerbti negaliu rasti žodžių... 

- Būkite palaiminti, grąžinę man mano Rafaelį, - prabilo žaviu balsu, tiesdama 
įjuos abi rankas. - Jūsų dėka, esu laiminga... niekados neužmiršiu nė vieno iš dviejų 
brolių... 

- Broliai! - sušuko Rafaelis. - Radai tinkamą vardą, mano brangioji Rozita! 

- Tokiu atveju, - tarė iškilmingai Ragastenas, - prašau vieno bučinio, į kurį man 
duoda teisę šis vertingas vardas! 

Rozita atkišo jam skruostą; kavalierius pabučiavo merginą, veltui 
stengdamasis paslėpti savo susijaudinimą. 

- Linkiu tau daug laimės, sesute! - tarė labai švelniai. 

Dabar atėjo Makiavelio eilė. 

Kiekvienas dalyvių pergyveno neužmirštamą visiškos laimės valandėlę, kokių, 
deja, būna labai mažai žmogaus gyvenime. 

Žvaigždėmis nusėtas dangus ir kalnų levandų kvapu dvelkianti naktis buvo 
šios iškilmingos akimirkos liudininkai. 

Kai Rozita ir Rafaelis grįžo į vežimą, iš krūtinių išsiveržė garsus šauksmas: 
Maga dingo! 

- Deja! - sukuždėjo Sancio, - jos nusistatymas buvo nepalaužiamas; net 
Rozitos ašaros negalėjo jo pakeisti... Dar Romoje veltui stengiaus ją prikalbėti 
vykti su mumis... Vargšė motutė Rožė! 

Rozita tyliai verkė. 

- Na, - prabilo Makiavelis, - turime keliauti toliau. 

- Važiuokime! - tarė atsidusdamas Sancio. 

Vežimas sujudo. Tada Maga išėjo iš krūmų, kuriuose buvo pasislėpusi. Įbedė 
žvilgsnį į tolstantį vežimą. Iš jos akių ištryško dvi didelės ašaros. 

Apsisuko ir sparčių žingsniu nuėjo Tivolio link. Dabar jos žvilgsnyje jau 
nebuvo sentimentalumo, bet nepalaužiama, laukinė valia. 

Auštant aplinkiniais keliais vežimas įvažiavo į Florencijos plentą. Tada 
Ragastenas davė Makiaveliui ženklą sustoti. 

„ Mano drauge, - pareiškė, - turime skirtis. Prieš jus nepavojingas ir laisvas 
kelias! Vykite tiesiai į Florenciją; aš dar privalau atlikti keletą reikalų šiame 
krašte... 

- Turime skirtis?! - sušuko kartu Sancio ir Makiavelis. 

Mėgino atkalbėti kavalierių nuo jo sumanymo. Bet nei jų atkalbinėjimai, nei 
prašymai, nei saldūs Rozitos žodžiai neįstengė pakeisti Ragasteno nusistatymo. 

Reikėjo sutikti su liūdnu būtinumu. Atsisveikino labai susijaudinę. 

Bėgliai sutiko skirtis tik gavę Ragasteno žodį, kad netrukus aplankys juos 
Florencijoje. 

Vežimas leidosi į tolimą kelionę. Rafaelis ir Rozita, išlindę pro langą, siuntė 
Ragastenui paskutinį atsisveikinimą, mojuodami rankomis. Staiga vežimas dingo 
už kelio vingio. 

Tada kavalierius kreipėsi į Spadakape. 

- Spadakape, - tarė ūsoriui, - nenoriu tavęs apgaudinėti! Nutariau atlikti žygį, 
kuriame galime įkliūti... ir net ne kartą... 

- Su tamsta nieko nebijau... Vadinasi, vėl kausimės? 

- Taip. Ar tas tau tinka? 

- Taip, pone. Bet ar galiu paklausti? 

- Leidžių... | 

- Taigi... Iki šiol kovojome su ištisa būriu žmonių: su banditais, su galingais 
ponais, kaip pavyzdžiui, Cezaris, net su pačiu popiežium! Na, o dabar į ką kibsime? 

- Į ištisą kariuomenę! - kukliai atsakė Ragastenas. 


XXXVIII 
ALTANA PO LANGU 


Keletą dienų klaidžiojo Ragastenas kalnuose be noro veikti, neryžtingas, 
kovodamas su mintimis, tai nutardamas grįžti į Prancūziją, tai vėl ryždamasis vykti 
į Florenciją. 

Nepaisant vidinių prieštaravimų, visai nejučiomis, prieš valią, vis artėjo prie 
Montetortės. 

Tačiau troško būti nuo jos kuo toliausiai; tą sau kartodamas buvo visai 
nuoširdus, bet, matyti, kažkoks magnetas traukė jį į tą pusę. 

Penktąją savo klaidžiojimo dieną staiga įsitikin.o, esąs daugiausia už dviejų 
dienų kelio nuo tvirtovės. 

Šį atradimą, turėjusį lemiamos įtakos jo gyvenimui, padarė prastoje mažo 
kaimelio užeigoje, į kurią atvyko prieš dvi valandas. Sėdėjo prie tamsaus vyno 
butelio. 

Tas Ragasteno tete-a-tete su bureliu buvo gelių apipintoje sodo altanoje, kuri 
buvo visai netoli užeigos; teskyrė ją siauras praėjimas. 

Namo sienoje, parteryje, matėsi vienas langas - tai buvo langas mažos 
kamarėlės, kurią slėpė nuo saulės ir įkyrių žmonių žvilgsnių altanos kaimynystė. 
Kamarėlėje kaip tik sėdėjo keli užsiėmę pokalbiu asmenys; kadangi kamarėlės 
langas buvo atidarytas, Ragastenas, pats būdamas nematomas, galėjo girdėti ir 
matyti viską, kas vyko kamarėlėje. 

Keli balsiau pasakyti žodžiai atkreipė jo dėmesį. Itempė ausis ir nepraleido nei 
skiemens iš kamarėlėje vykstančio pokalbio. Tas pokalbis Ragasteną nepaprastai 
sudomino. Palengva pakilo nuo stalo ir priėjęs kaip galima arčiau prie lapų 
užuolaidos, ėmė klausyti su nepaprasta atida. 

Pagaliau šiam įdomiam pokalbiui pasibaigus, tyliai išsmuko iš altanos ir davė 
ženklą kierne valančiam pakinktus vyrui. Vyras skubiai pribėgo. 

- Spadakape, - sukuždėjo jam į ausį Ragastenas, - matai tą kambarį, tiesa? Jo 
durys atsiveria į užeigą kertantį koridorių. Stok ties tomis durimis ir nejudėk iš 
vietos... 

- Gerai... jau einu... 

- Palauk! Laikyk rankoje durklą. Jei kas atidarytų duris ir norėtų išeiti... 

- Turės užšokti ant durklo smaigalio? 

- Taigi... Eik, mano brangusis... Puikiai mane supratai! 

Ragastenas valandėlę palaukė. Paskui, apskaičiavęs, kad Spadakape jau turi 
būti vietoje, išėjo iš altanos, įėjo į siaurą praėjimą, skiriantį ją nuo namo, ir, 
atsistojęs po langu, įšoko į vidų, tardamas pašiepiamu tonu: 

- Gerą dieną, mano ponai... Esu sužavėtas šio nelaukto susitikimo. 

XXXIX 


PRIMAVEROS JUNGTUVĖS 


Buvo gražus vasaros vakaras. Montefortės gatvėse viešpatavo kažkoks keistas 
judėjimas. Miesto gyventojų ir kareivių minios užtvindė didelę aikštę, kurios 
gilumoje stovėjo puikūs, florentiško stiliaus grovų Almų rūmai. 

Rūmų fasadas buvo iliuminuotas. Didelėje puotų salėje susirinko būrys 
didžponių su apsauga. Jų tarpe matėsi Romos katakombų sąmokslininkai. 

Salės gilumoje stovėjo dar tuščias grovų sostas. Susirinkusieji nekantraudami 
laukė atvykstant grovą Almą ir jo dukterį Beatričę. 

Keli, stovį per keletą žingsnių nuo sosto, jaunuoliai susispietė apie gražų 
žilabarzdį senį. Tai buvo kunigaikštis Manfredi, kuris, nepaisant savo septynių 
dešimčių metų, vienas pirmųjų atvyko, grovo Almos kviečiamas. Vėi prasidėjo 
namų karas. 

Grovas, prieš savo valią, tapo siela didelio sąmokslo, prie kurio prisidėjo visi, 
kuriuos nuskriaudė grobuoniška Cezario Bordžijos politika. Susirinkusieji turėjo 
priimti galutinį nutarimą. 

Atvykęs po pietų žvalgas atnešė žinią, kad Cezaris išvyko iš Romos, 
vadovaudamas beveik penkiolikos tūkstančių kariuomenei, susidedančiai iš 
pėstininkų ir raitelių dalių. Be to, turėjo dešimtį lauko pabūklų ir aštuonis 
šaunamuosius artilerijos lankus, išmetančius mažiausiai per du šimtus žingsnių 
didetius akmens sviedinius. 

Grovas Alma vėlavo atvykti į pasitarimą. Nusirito murmesys. Būrelyje, 
susispietusiame prie kunigaikščio Manfredi, pasigirdo kažkieno aiškus balsas: 

- Grovas Alma yra mūsų vadas, bet, mano manymu, tai yra jam per dideiė 
garbė. Galbūt jam geriau tiktų vadovauti vienam iš Cezario pulkų. 

Po šių žodžių, aiškiai parodančių mažesniųjų vadų nerimą ir įtarimus, stojo 
tyla. Tą pat akimirką su trenksmu atsidarė už sosto esančios durys... Visų akys 
nukrypo į ią pusę. Beatričė įėjo viena. 

Susirinkusieji nustebo; jų širdis suspaudė nerimas. Kas ištiko grovą Almą? Kai 
Beatričė tvirtu žingsniu žengė sosto link ir jame atsisėdo... nustebimą pakeitė 
smalsumas... Susirinkusieji tylėjo. 

Apsirengusi ilga, pilko aksomo suknia, Beatričė atsistojo ir peržvelgė 
susirinkusius ryžtingu žvilgsniu. 

- Brangūs ponai, - tarė tvirtu balsu, - turiu jums pranešti blogą žinią - grovas 
Alma iš Montefortės dingo. 

Po šių žodžių salėje kilo didžiausias triukšmas. 

- Išdavystė! - ėmė šaukti kai kurie vadai. 


Beatričė ištiesė ranką, o jos įtaka šiems visiems ponams buvo tokia didelė, kad 
vienas mažos rankutės mostelėjimas privertė juos nutilti. 

- Tie, kurie bijo, gali apleisti susirinkimą. Kiti tepalieka, tačiau tikiuosi, kad, jei 
likusiųjų skaičius būtų net visai mėnkas, vis dėlto man dar kartą pasiseks apginti 
savo miestą nuo Bordžijos puolimo. Tegul tarnai atidaro duris! 

Tačiau niekas iš salės neišėjo. Beatričė peržvelgė salę savo saldžiu, o kartu ir 
išdidžiu žvilgsniu. 

- Dabar, - sušuko, - galiu drąsiai pasakyti, kad Montefortė bus išgelbėta nuo 
pražūties, O tuo pačiu visa Italija nuo despotizmo... Dėkoju jums, brangūs ponai! 
Visi esate tikrai drąsūs žmonės ir narsūs riteriai, todėl jūs mano pergalės viltis. 

Visi godžiai klausėsi jos žodžių, kurie žadino jų širdyse ištikimybės ir 
pasiaukojimo jausinus. Jų tarpe nebuvo nė vieno, nesutinkančio mirti už 
Primaverą. Visi šie jausmai buvo išreikšti garsiais šauksmais, kuriais susirinkusieji 
sveikino jos žodžius. 

Beatričė suprato esanti vyriausiąja vadove ir kad visi jos reikaiavimai ir 
nutarimai bus visų pripažinti. Sėdo į sostą, lyg, dingus grovui Almai, valdžios vairas 
pereitų į jos rankas. Tada kažkoks išdidžios išvaizdos jaunuolis pakilo iš vietos ir 
tarė: 

- Aš, Jonas Malatesta, sūnus Gvidono Malatestos, nužudyto Rimini, gynusio 
savo teises, savo privilegijas ir savo laisvę, taigi aš pareiškiu, kad Italija turi 
išsivaduoti iš gėdingos vergijos ir kad mūsų pareiga atimti iš Bordžijų, ką jie iš 
mūsų yra pagrobę. Apsaugoję Montefortę, atimsime Rimini; po Rimini - Imolę, 
Boloniją, Piombino, Urbino, pagaliau Pesaro, Faencą ir Cometrino. Ar sutinkate, 
kad šiandien sudarytoji šventoji sąjunga pasirinktų sau šitokį tikslą? Kad nuvijus 
Cezarį Bordžiją nuo Montefortės sienų, imtis Italijos išlaisvinimo! 

Pasigirdo bendras entuziazmo šauksmas. 

- Taigi, - tęsė toliau Jonas Malatesta, - turėjome vyriausiąjį vadą - grovą Almą. 
Sutiko vadovauti mūsų sujungtoms jėgoms... Bet grovas Alma dingo. Kas jį ištiko? 
Privalome sužinoti... ir man atrodo, kad aš tą žinau! 

Primavera neramiai krūptelėjo. Tyla tapo iškilminga. 
neatkreipė į juos dėmesio! Kelis kartus mačiau grovą Almą kalbantis su keleiviais 
rūmų sodo gilumoje... vakar man pasisekė prisiartinti, nors ne taip arti, kad 
galėčiau išgirsti kalbą, tačiau tiek, kad galėjau pažinti vieną iš atvykėlių. 

Susirinkusieji atidžiai klausė jo žodžių. Jonas Malatesta kalbėjo toliau: 

- Mačiau, mano ponai, taip, mačiau to žmogaus veidą ir pažinau jį. Žinote kas 
yra tas keleivis? Ar žinoteysu kuo slaptai tarėsi grovas Alma? Dėl tų pasitarimų 
norėjau šiandieną viešai pareikalauti susirinkimui pasiaiškinti! Tas žmogus yra 
parsidavęs Cezariui Bordžijai, tai vienas vikriausiųjų Aleksandro VI šnipų, 
vienuolis, Romoje vadinamas Garkonio. 

- Garkonio! - sukuždėjo baldama Primavera. - Baisusis vienuolis! 

Po paskutinių Jono Malatestos žodžių tarp susirinkusiųjų kilo tikra audra; vėl 

pasigirdo šūkavimai: „Išdavystė!“ Malatesta ištiesė ranką, lyg norėdama nuraminti 
įsisiūbavusią įūrą. 

Vėl stojo tyla. 

'- Nieko nėra blogesnio, kaip patirti visą teisybę, - kalbėjo toliau jaunuolis. - 
Šitie du keleiviai, popiežiaus ir Cezario pasiuntiniai, atvyko čia aptarti su grovu 
Alma sąlygas, kuriomis jis sutiktų mus išduoti... Kadangi grovas dingo iš 
Mcxcfortės, tai aišku, kad jis yra išdavikas... kad sutiko su Aleksandro Bordzijos 
pasiūlytomis sąlygomis... Grovas Alma parsidavė... Jei nenutarsime, kaip išdaviką 
nubausti, iš popiežiaus galime tikėtis dar didesnių nemalonumų... 

- Tai tiesa! - sušuko keli baisai, prisiekdami Madona nedovanosią išdavikui. 

- Reikia grovą nubausti! 

- Pavyzdingos bausmės argarsis turi pasklisti po visą kraštą! Ponai, - vėl 
prabilo Jonas Malatesta, - siūlau, kad grovas Alma, išdavikas ir bailys, būtų viešai 
paskelbtas kaip pažeminęs savo titulą ir nustojęs teisių į savo valdomas sritis. 
Tebūnie kiekvieno pareiga jį vytis ir sugauti... 

- Taip, taip! 

- Ponai! Brangūs ponai! - sušuko iš sielvarto pabalusi Primavera. 

Tačiau jos balsas ištirpo triukšmo audroje, ginklų žvangėjimo įkarštyje... 
Bejėgė krito į fotelį... Pagaliau jau tikrai nebegalėjo ginti savo tėvo... 

Staiga prie Jono Malatestos „priėjo kažkoks senis. Tai buvo kunigaikštis 
Manfredi. 

Jis turėjo didelę įtaką visiems šiems griežtiems sukilimo vadams, kuriems 
vadovavo jau ne viename mūšyje, kuriems davė jau ne vieną protingą patarimą. 
Jam pakilus iš vietos, vėl gili tyla įsiviešpatavo pasitarimų salėje. 

- Ponai, - tarė balsu, kurio neįstengė nusilpninti amžius, - aš taip pat žiūrėjau 
į priešų užtvindytas mano žemes, aš taip pat mačiau kraują ir lavonus ten, kur 
kadaise viešpatavo taika ir bangavo užsėti laukai... Nekalbu apie išpiėštus mano 
turtus, apie paveržtas man iš prosenių priklausiusias privilegijas. Esu senas, bet 
čia kalba eina apie Italijos išlaisvinimą, taigi mano pečiai yra dar pakankamai 
stiprūs, kad pakeltų šarvus. Ponai, buvau vienas pirmųjų laisvės kovų šalininkų. 
Matėte mane kalbantį sueigose, matėte mane kovojantį mūšio lauke... Tikiuosi, 
kad leisite man aiškiai pareikšti savo mintį... 

- Sakyk, tamsta! Sakyk! - pasigirdo iš visų pusių. 

- Taigi, man atrodo, kad jaunystės įkarštis per toli nuvedė drąsųjį Joną 
Malatestą... Man atrodo, kad negalime taip neapgalvoję smerkti grovą Almą. 
Ponai, turbūt užmirštate, kad šiame soste sėdi grovo Almos duktė, mūsų mylima 
Beatričė. Pažvelkite į šį švelnų kūdikį, kuris mums visiems, mums, vyrams, 
pratusiems prie kovų, visad buvo beribės drąsos pavyzdžiu... Žiūrėkite į jos išbalusį 
veidą... | 

Visų žvilgsniai nukrypo į Primaverą. Visus perbėgo pasigailėjimo šiurpas. Ne 
vienas pagalvojo ją esant visai vienišą... vienišą! Motina žuvo paslaptinga mirtimi... 
Tėvas dingo! Taigi vienbalsiu šauksmu atsakė į kunigaikščio Manfredi pasiūlymą: 

- Ponai, siūlau atidėti visus Beatričės tėvą liečiančius nutarimus. 

Jonas Malatesta taip pat pažvelgė į Beatričę. Matė ją kaskart labiau balstant; 
virpančiu -iš didelio susijaudinimo ir smarkaus, nors slepiamo jausmo, balsu 
pareiškė: 

- Ponai, garbingojo Manfredi pasiūlymas man visiškai tinka. Sutinkame 
atidėti... Bet kuriam laikui? 

Visi susižvalgė - neryžringi, sumišę... 

- Ponai, - tęsė toliau Jonas Malatesta, - kaip ir kunigaikštis Manfredi, kaip ir 
jūs visi, esu grovaitės būklės sujaudintas; dar pridėsiu, kad pirmykštis mano 
pasiūlymas giaudžiai siejasi su“tuo, kurį dabar padarysiu... Kalbu balsiai, aiškiai, 
kaip į brolius... nenoriu nieko nuo jūsų slėpti. 

Atrodė labai susijaudinęs. Kai kurie susirinkime dalyvaujantieji jaunuoliai 
įbedė į jį žibančius žvilgsnius, lyg įspėdami jo mintį. O Primaveros nerimas buvo 
toks akivaizdus, kad, norėdamas ją padrąsinti, šalia jos atsistojo kunigaikštis 
Mantredi. Tuo tarpu Jonas Malatesta kreipėsi į ją: 

- Brangi Beatričė, - sušuko nervingai, - brangi ir mylima grovaite, tikrai esi 
mūsų vadė, o mes esame tau atsidavę visa siela. Tavo jaunystės įkarštis sukėlė 
mumyse viltį. Tebūsiu prakeiktas, jei ištarsiu tave įžeidžiančius žodžius. 

- Neįžeidei manęs, Jonas Malatesta! 

- Taigi, - vis iškalbingiau tęsė jaunuolis, - visi esame pasiryžę mirti už tave. Tuo 
mes išreiškiam savo ištikimybę... Grovas Alma mus paliko... Taip pat ir tave, 
Beatriče! Siūlydamas atimti iš jo visus titulus, galvojau taip pat apie 
garbingiausiąjį... apie tėvo titulą! Tebūnie galutinis nutarimas atidėtas, sutinku su 
tuo... Bet yra būtinas reikalas turėti žygio vadą... žmogų, kuris galėtų mus vesti į 
kovą... Grovas Alma turi būti pavaduotas... Ponai, ir tu, Beatriče, išklausykite 
mano pasiūlymą... 

Jaunuolis valandėlei nutilo, tramdydamas jaudinimąsi... paskui, salėje 
įsiviešpatavusioje iškilmingoje tyloje, tęsė toliau: 

- Siūlau trim dienom atidėti. Jeigu grovas Alma, šiam terminui suėjus, negrįš, 
valandos tikslumu bus pašalintas iš pareigų... Ar sutinkate? 

- Sutinku! - tarė kunigaikštis Manfredi. 

- Sutinkamne! - pakartojo susirinkusieji. 

Primavera galvos linkelėjimu patvirtino savo sutikimą. 

- Taigi, trims dienoms praslinkus, galime likti be vado, o grovaitė Beatričė bus 
visai viena... mieste, kurį kiekvieną dieną gali apgulti priešas... Esame reikalingi 
vado... Turime surasti Beatričei globėją... 

Primavera dar labiau išbalo. 

- Pati grovaitė turi šiandieną išsirinkti tą globėją... Trims dienoms praslinkus, 
minutės tikslumu, jei grovas Alma pas mus negrįš, jos išrinktasis užims grovo vietą, 
liks vyriausiuoju sukilimo vadu ir grovaitės vyru... Aš baigiau. 

Per salę nusirito prislopintas murmesys. Daugelis susirinkusiųjų slaptai mylėjo 
Primaverą; ne viena ranka nervingai suspaudė puošnaus durklo rankeną, ne 

vienas pavydus ir niūrus žvilgsnis nukrypo į Malatestos pusę, kuris,rodėsi,viską 
sako ir daro tam, kad liktų vyriausiuoju vadu ir Beatričės vyru... 

Varstoma tūkstančio prieštaringiausių jausmų, mergina klaidžiojančiu 
žvilgsniu žvelgė į salę... Pagaliau pakilo ir ėmė tyliu balsu kalbėti: 

- Brangūs ponai! Jono Malatestos pasiūlymas yra labai netikėtas... 

- Bet yra visai apgalvotas! - pasigirdo gausūs balsai. 

Primavera suprato, kad jai nesutikus, išlaisvinimo idėja ir pradėti darbai, 
kuriems pasišventė, sužlugs... 

Akyse šužibo ašaros. Prieš jos akis iškilo vaizdas stebuklingo alyvų miško, 
dvelkiančio gėlių kvapu; netoli šaltinio jaunas raitelis, vienu šuoliu peršokęs šaltinį, 
kad pabučiuotų jos ranką... 

Staiga surimtėjo. Jos žvilgsnyje sužibo drąsa ir nepaprastas švelnumas, ir ji 
atrodė dar gražesnė, labiau patraukli. 

- Gerai! - pasakė. - Sutinku su pasiūlymu! 

Susirinkusieji krūptelėjo. Nutilo. 

- Brangūs ir mylimi ponai, žmogus, kurį išsirenku, gavusi tą teisę, žmogus, kurį 
išrenku mūsų vadu ir savo vyru, turįs visų pasitikėjimą, visų gerbiamas ir mylimas, 
tai yra žmogus, jungiąs savyje visas kilniausiųjų žmonių dorybes... tai kunigaikštis 
Manfredi. 

Jos žodžius palydėjo sveikinimų audra. Daugumnas laikė kunigaikštį Manfredi 
vertą vado vardo, tiek susirinkime, tiek mūšio lauke. 

Pora jaunuolių pabalo iš pavydo, tačiau niekas neprieštaravo, net Jonas 
Malatesta. 

Atsipeikėjęs iš nustebimo, kunigaikštis Manfredi negalėjo paslėpti to jausmo, 
kokį jam sužadino Prįmaveros pasirinkimas. Prisiartinęs prie grovaitės, iškilmingai 
nulenkė prieš ją savo išdidų liemenį, tyg skirtą sunkiems riterio šarvams nešioti, ir 
pakėlė prie lūpų būsimos savo sužieduotinės rankutę. Tas pabučiavimas merginą 
sukrėtė. Ko tikėjosi? Kodė! kažkoks siaubas įsiskverbė į jos širdį, kai pasilenkęs 
prieš ją sukuždėjo: 

- Būk palaiminta, brangi Beatriče, suteikusi man senatvėje tokį džiaugsmą. 
Tave laikiau savo dukra... Panorai, kad būčiau tavo vyru... Tai didelė man garbė 
ir, nors žilas plaukas dengia mano galvą, prisiekiu Madona, kad būsiu tau ištikimas. 

Senis išsitiesė, atsigręžęs į susirinkusius, žibančiomis akimis, plačių pečių ir 
krūtinės, atrodė tarsi galiūnas. 

Sušuko: 

- Priimu dvigubą garbę, kurią man suteikei. Ponai, skiriu Valentiną Ricardo 
mūsų kavalerijos vadu, o Trivulce'ą iš Piombino - pėstininkų vadu. Rodrigą 
d-Imolą, Joną Malatestą ir Julių Orsinį skiriu tarybos nariais... 

Šių naujų vadų garbei sueiga sušuko garsų valio, o Primaverą pasveikino 
gausiais džiaugsmo šūkiais... 

Praslinko trys dienos. Kunigaikštis Manfredi išsiuntinėjo pasiuntinius į visas 
puses, tačiau viskas buvo veltui. Grovo Almos išdavystė tapo aiški. 

Ketvirtąją dieną pasigirdo garsus varpų gaudimas; rūmų aikštėje prabilC 
trimitai; gatvėse ir prieš rūmus susirinko milžiniška, triukšminga, linksma minia... 

Vidurdienį, milžiniškų laiptų viršuje, pasirodė grovaitė Beatričė Alma, rūmų 
ponių ir didžiūnų apsupta. Kunigaikštis Manfredi ištiesė jai ranką. Garsūs 
šauksmai pasitiko sužieduotinių pasirodymą. Kunigaikštis ir Beatričė palengva 
žengė brangiu kilimu užtiestais laiptais; jis - spinduliuojąs, ji - išbalusi, puikia balto 
šilko suknia, si aukso vainiku ant šviesių plaukų, atrodė lyg valdovė, atidaranti 
iškilmingą liaudies šventę... Toji šventė buvo jos jungtuvės. 

XL 
SUSITIKIMAS 


Jonas Malatesta neklydo; du keleiviai, kuriuos matė tariantis su grovu Alma, 
tikrai buvo Aleksandro VI pasiuntiniai: baronas Astorre ir vienuolis Garkonio. 

Grovas Alma anuo laiku buvo penkiasdešimties metų amžiaus, nuolat tylįs, 
silpnos sveikatos ir senai jau kankinamas ilgalaikės melancholijos. Buvo 
neryžtingo, laukinio būdo, niekuo nepasitikėdavo, amžinai visus įtarinėjo 
kėsinantis į jo gyvybę. Priverstas kovoti, griebdavosi klastos, tačiau labiausiai 
mylėjo taiką. 

Pastebėjęs dukters charakteryje begalinę drąsą, kuri ją kartais stūmė į 
sudėtingus žygius, - virpėjo iš baimės. 

Beatričė mėgo medžioklę ir kūno mankštą; baisiai pykdavo, kai jos tėvas 
iškilmingai priimdavo savo rūmuose popiežiaus pasiuntinį; vieną dieną aptalžė 
rimbu kažkoki Romos ponaitį, išdrįsusi jos akivaizdoje pasakyti: 

- Kada nori Montefortė bus dar viena gėlelė, puosianti popiežiaus tijarą. 

Cezaris troško paimti miestą. Beatričė ėmė lankyti apylinkes, kviesdama visus 
į kovą; net miestiečiams sukėlė tokį entuziazmą, kad priešo kariuomenė turėjo 
pasitraukti. Tačiau grovas Alma, sužinojęs, kad Beatričė organizuoja sąjungą, į 
kurią įeiną visi Bordžijų nuskriaustieji, - nusigando. Dėjosi esąs vadovas, tačiau jo 
vardu visus įgaliojimus vykdė Beatričė. 

O Aleksandro VI sukiršintas, grovas Alma nutarė savaip. Taigi, kai baronas 
Astorre ir Garkonio, persirengę keliauninkais, pateikė jam popiežiaus pasiūlymus, 
grovas Alma priešinosi tik dėl formos. Dieną prieš visų sukilimo vadų susirinkimą 
slapta apieido savo rūmus ir, išėjęs į miestą, susitiko su jo laukiančiais Astorre ir 
Garkonio. Tą pačią akimirką pajuto didelę gėdą. 

- Ponai, - tarė, - lydėsiu jus į Romą, nes noriu pamatyti Šventąjį Tėvą ir tai, tik 
norėdamas išvengti narninio karo. Skubėkime... noriu kuo greičiausiai grįžti į 
Montefortę... 

- Och! Nėra reikalo, pone grove, vykti į Romą, - tarė gudriai šypsodamasis 
Garkonio. - Jo Šventenybė kaip tik rengėsi į Tivolį, kai mes su juo atsisveikinome. 
Jau turi ten būti... | 

Leidosi kelionėn; grovas jojo tarp Astorre ir Garkonio, lyg būtų koks belaisvis. 
Iš tikrųjų juo ir buvo: pasidavė prieš mūšį. 

- Kas dėl man išsakytų pasiūlymų, - tarė, norėdamas save padrąsinti, - nenoriu 
jų svarstyti... 

- Tačiau jie yra puikūs, - metė Astorre. - Rūmai ir dviejų tūkstančių aukso 
dukatų metinė renta... 

- Didžiojo bažnyčios vėliavininko titulas ir su juo susijusios pajamos, - 
murmtelėjo Garkonio. 

- Teisė turėti asmens sargybą iš dvidešimties karių... 

- Vadovavimas Jo Šventenybės gvardijai... 

- Tarėjo, asmeniškos Jo Šventenybės tarybos nario, titulas... 

- Tai yra aukščiausioji Romoje vieta... po Jo Šventenybės ir kunigaikščio 
Cezario!.. 

- Nekalbėkime apie tai! - tarė grovas Alma, kruopščiai galvoje fiksuodamas, 
kokią gali turėti naudą už išdavimą. 

Mažas būrelis, nutaręs sustoti tik naktį, greitai slinko pirmyn. Ankstų kitos 
dienos rytą vėl leidosi toliau, o vakare sustojo pakeliui iš Montefortės esančioje 
užeigoje. Toje pačioje užeigoje, kur kaip tik sustojo Ragastenas, vykstąs iš Tivolio 
į Montefortę. 

Trys keleiviai, sėdį šalčiausiame kambaryje, su dideliu apetitu pietavo. 
Linksmai kalbėjosi, o pietums baigiantis, vynas visiems atrišo liežuvius. 

- Galvoju, kokieadabar iš nuostabos ištįsę Malatestos, Manfredžio, Orsin'ai ir 
kitų veidai! - sušuko Astorre, kuris nuo ištuštintos vyno stiklinės netapo 
taktiškesnis.... 

Grovas prievarta nusišypsojo ir sukuždėjo: 

- Pakeiskime temą, mano ponai, labai prašau... 

- Taip, pakeiskime temą, - sutiko irgi išgėręs Garkonio, - barone, žinai apie ką 
aš šią akimirką galvojau? 

- Klausau... brangus Garkonio... 

- Galvojau apie vieną mano pažįstamą ir apie tai, kokia buvo jo veido išraiška, 
kai lėkė stačia kakta į „liūtų duobę"... 

- Aa... . 

- Arba. kai budelis nušlavė jam nuo pečių galvelę! Baisiai gailiuosi negalėjęs 
dalyvauti tose iškilmėsė! 

- Deja, tos iškilmės jau nebepasikartos, nes ponas Ragastenas jau baigė 
gyvenimą, užvertė kojas ir duobkasys užpylė jį žemėmis! 

Staiga už lango šmėkštelėjo kažkoks šešėlis; tas šešėlis vikriai įšoko į kambarį 
ir pašaipiu balsu sušuko: 

- Gerą dieną, mano ponai! Esu sužavėtas nelaukto susitikimo! 

Astorre pašoko nuo kėdės, o Garkonio, sustingęs iš nustebimo, liko vietoje. 

- Ragastenas! - suvapaliojo. 

Grovas Alma, nustebintas tokio netikėtumo, stebėjo tylėdamas. 

- Po velnių, brangus barone, - pašaipiai tęsė toliau Ragastenas, - numirėliai, 
kuriuos siunti į aną pasaulį, kažkaip gerai jaučiasi... kaip man atrodo. 

- Kavalierius de Ragastenas! - pakartojo visiškai apkvaišęs Astorre. 

- Taip, kavalierius de Ragastenas! Sveikas ir gyvas... Tiesa, tai nėra šio 
pagarbos verto vienuolio nuopelnas. Nepaisant visko, matai mane, o tai 
svarbiausia. Atrodo pertraukiau įdomų pokalbį. Kliudau ponams... Prisipažinkite, 

po velnių! 

Kreipėsi į grovą Almą: 

- Pone grove, leisk tamstai prisistatyti: esu kavalierius de Ragastenas, ieškau 
tamstos, nes turiu pranešti daug įdomiausių dalykų. 

- Papasakok juos pragare, iš kurio tave atitempė velniai! - subliovė Garkonio. 

Tai taręs, vienuolis puolė Ragasteną su pakeltu durklu. Tačiau Ragastenas 
nenuleido nuo jo akių - laiku pastebėjo jo tikslą. Greitai, lyg strėlė, atšoko prie 
lango ir išsitraukė kardą. Vienuolio durklas smeigė į tuštumą. 

- Astore! Ir tamsta, pone grove! Pirmyn! Puikit tą niekšą! Jis turi mirti! 

Baronas atsipeikėjo iš nustebimo ir taip pat griebė ginklą. 

- Pabėgs pro langą! - pridėjo Garkonio. - Pirmyn! Pirmyn! 

- Nebijok, tu, meilus niekšeli! - atsakė Ragastenas, atmušdamas barono 
smūgius. 

- Pagalbos! Pagalbos! - staugė Garkonio. 

Matydamas Ragasteno nenugalėsiąs, puolė prie durų. Tuo tarpu grovas Alma 
net nepajudėjo iš vietos. Visiškai nežinojo, kas yra tas nepažįstamas atvykėlis ir 
nenorėjo kištis į, kaip jam atrodė, asmenišką vienuolio ir Ragasteno ginčą. 

Garkonio atidarė duris į koridorių. 

- Kad tave pragaras prarytų! - suurzgė, traukdamasis prieš Spadakapės durklą. 

- Nesigailėk jo! - įsakė Ragastenas. 

Spadakapė smogė vienuoliui durklu..Garkonio krito ant žemės, šaukdamas: 

- Prakeikimas! Užmušė mane! | 

Tą pat akimirką Ragasteno kardas pervėrė barono Astorre petį. Tas krito. 

- Taip, tai septinta skylė, jei neklystu? - paklausė šypsodamasis Ragastenas. 

- Po velnių, mano pone, - suurzgė baronas, - tamsta gerai skaičiuoji, iš tikrųjų. 
Bet būk tamsta ramūs, grąžinsiu tamstai tą skolą vienu smūgiu. 

- Niekad neabejojau, pone barone... Bet tuo tarpu gal tamstai ko reikia? Gal 
tamstai perrišti žaizdą? 

- Dėkoju... Nieko nereikalauju... tenoriu tęsti kelionę pono draugystėje.... 

- Aa... tai yra neįmanomas dalykas, brangus pone... nes kaip tik aš noriu 
pasiūlyti ponui grovui mažumėlę pasivaikščioti. 

Gulįs ant žemės vienuolis išgirdo šiuos žodžius; sunkiai pajudėjo ir sušniokštė: 

- Bėk, grove! Bėk! 

- Och! Ponui grovui nėra jokio reikalo bėgti! - paneigė Ragastenas. 

- Ko iš manęs nori, pone kavalieriau? - šaltai paklausė grovas Alma. 

Ragastenas pričio prie grovo. 

- Tenoriu pasakyti tamstai porą žodžių, - sukuždėjo jam į ausį. - Atvykstu iš 
Romos, iš kur pabėgau nuo baisaus nuosprendžio, kurį man skyrė todėl, kad 
atsisakiau vykti į Montefortę ir pagrobti tamstą, ponas grove! 

- Neklausyk jo, tamsta! Tas žmogus meluoja! Tai įkūnytas velnias! - šniokštė 
Garkonio, šliauždamas keliais ir stengdamasis pasiekti Ragasteną. Spadakape 
uždėjo ranką jam ant peties ir staigiu truktelėjimu atmetė jį atgal, o baronas tuo 

tarpu apalpo... 

Kagasteno žodžiai grovą Almą sukrėtė. Neabejojo tuo, ką sakė Ragastenas, 
nes visa tai turėjo ryšio su pastaraisiais įvykiais. 

Ragastenas pridėjo: 

- Atsisakiau nuo popiežiaus siūlomo niekšingo žygio... Tačiau baronas Astorre 
su viskuo sutiko. 

- Toliau, pone? - paklausė grovas nekantraudamas. 

- Toliau? Mano suėmimo dieną pats girdėjau, kaip Cezaris Bordžija įsakė 
paruošti tamstai, pone grovai, vieną slapčiausiųjų Švento Angelo pilies kamerų. 

Grovas Alma giliai susimąstė. 

Prisiminė keletą įžymių ponų, kurie kaip ir jis buvo atvilioti į Romą įvairiais 
masinančiais pažadais ir kurie žuvo mažiau ar daugiau keistomis aplinkybėmis. 
Ragasienas suprato, kas vyksta grovo sieloje. 

- Pone, - pareiškė, - mano galva įkainota; mane sekioja šnipai; šią akimirką jau 
gaiėčizu būti labai toli ir visiškai saugioje vietoje, jei nenuklysčiau nuo kelio ir 

nevykčiau į Montefotię, o taip pasielgiau, norėdamas išgelbėti nuo baisios mirties 
Grąsų ir pagarbos vertą bajorą, suviliotą to vienuolio, tarno nepaprasto niekšo, 
kurio vardas... Bordžija. Dabar mano sąžinė rami. Jei tamsta dar vis nori vykti į 
Koi::3, važiuok... Eime, Spadakape... jau laikas... 

Kagastenas žengė durų link. Tai g54ui sukėlė nerimą. Jis dar kartą apmąstė, 
pasvėrė, ką girdėjo. Dėl Ragasteno seranoriškumo nebuvo abejonių. Visa tai 
grovą galutinai įtikino. 

- Palauk, tamsta... - sušuko. 

Ragastenas sustojo neramus... pasiryžęs panaudoti net prievartą, jei Alma 
nesutiktų grįžti namo savo valia. 

Grovas pažvelgė į vis dar apalpusį baroną, paskui į vienuolį, kurio žaizda jam 
visai neleido judėti... tesvaidė kupinus neapykantos žvilgsnius... Tie žvilgsniai 
padėjo apsispręsti. 

- Pone, - prabilo grovas, - kurį laiką vyksiu su tamsta, nes turiu su jumis 
pasikalbėti, bet nenoriu tamstos užlaikyti ir kliudyti tamstos bėgimui; bet - tarė, 
pažvelgdamas į Garkonio - grįšiu čia... Noriu vykti į Romą: taip reikia! 

- Spadakape, arklius! - vos suvaldydamas savo džiaugsmą. sušuko Ragastenas. 

- Pone, - paklausė Spadakape, - ar vienuolį reikia pribaigti? 

- Kam to reikia? -atrėžė nerūpėstingai Ragastenas, - kada nors mirs nuo savo 
ginklo, o tai bus blogiau, negu mirtis nuo durklo. 

Akimirkai praslinkus, visi kartu jojo Montefortės link. 

Grovas Alma dar nebuvo galutinai pasiryžęs grįžti į Montefortę; tenutarė 
nevykti į Romą. Jodamas galvojo: jei grįš į Montefortę ir jei prasidės rimtas karas 
- jis atsidurs dvilypėję padėtyje, jei nugalės baronų sąjunga, jis bus padėties 
šeimininkas. Jei nugalės Cezario kariuomenė, jis galės pasakyti buvęs į Montefortę 
nugabentas prievarta! 

Ragasienas žvilgčiojo į jį iš pasalų ir stengėsi įspėti apie ką jis taip įtemptai 

galvoja. 

- Štai! - kartojo mintyse, - štai Primaveros tėvas! Kaip galėjo ta niūri figūra, tas 
ištižėlis, neturįs drąsos net išdavystei, kaip galėjo tokia asmenybė suteikti gyvybę 
tokiam kilnios drąsos stebuklui, kaip Beatričė? Argi gali būti, kad tas silpnadvasis, 
tas ligotas žmogiūkštis yra tėvas tokios, degančios noru gyventi, asmenybės kaip 
Beatričė? 

Grovas Alma taip pat kartkartėmis žvilgterėdavo į kavalierių, stebėdamasis jo 
vyriška, liekna išvaizda, o ypatingai jo ryžtingumu. Stebėjo jį tylėdamas, 
norėdamas įspėti iš jo elgesio, kokiais sumetimais vadovaudamasis taip riteriškai 
ji gynė. 

- Pone, - pagaliau tarė, - ar tikrai žinai Cezario Bordžijos nusistatymą mano 
atžvilgiu? Dabar, kai jau esame vieni, kai jau tamstai nereikia saugotis nei to kvailo 
barono Astorre, nei to pašaipaus, niekšingo vienuolio... 

- Pone grove, - pertraukė Ragastenas, - man atrodo, kad tamsta pakeitei 
rolės... 

- Kaip tai, jaunuoli? 

- Man atrodo, kad baronui ir vienuoliui nebereikia manęs saugotis, dabar, kai 
padariau jiems malonę, palikdamas truputį gyvybės... 

- Tai tamsta nebijai, kad jie sukels prieš tamstą Cezarį Bordžiją ir jo tėvą? 

- Pone grove, popiežiaus ir jo šeimos pyktis manęs visai nejaudina, prisiekiu 
tamstai. Matai tamsta, visi šitie Bordžijos laikomi stipriais žmonėmis, bet tai yra 
perdėta. Moka veikti tik nuodų pagalba!.. Bet vos tik išėję už retortų ir mėgintuvų 
ribų, vos tik sugalvoję žudyti kitaip, negu pakvietimais pusryčiams, stiprieji 
Bordžijos virsta bailiais žudikais... 

- Laisvai tamsta apie juos kalbi! - sušuko grovas. 

- Na, nes prisižiūrėjau į juos iš arti... Cezaris Bordžija įmetė mane į vieną 
tamsiausiųjų ir labiausiai dvokiančių Šventojo Angelo pilies urvų... tuo tarpu aš iš 
ten išėjau, palikdamas savo vietoje mano grandinėmis sukaustytą Cezarį... 
Lukrecija norėjo mane užmušti užnuodytu durklu, bet pati liko gyva tik todėl, kad 
man šlykštu pakelti ranką prieš moterį. Popiežių taip pat laikiau savo rankose; 
galėjau jį užmušti arba pagrobti, jei būčiau matęs iš to kokią naudą. Tikėk manim, 
pone grove, tie žiaurieji Bordžijos tėra komedi antai, o to dar per maža, kad 
reikėtų jų bijotis! . 

Su vis augančiu nustebimu žiūrėjo grovas į tą, kuris drįso taip kalbėti apie 
valdovus, prieš kuriuos puolė ant kelių, virpėdama iš baimės, visa Italija. 

- Tačiau grįžtu prie savo pirmojo klausimo, - tarė truputį patylėjęs. - Ar tamsta 
tikrai žinai Bordžijos nusistatymą? 

- Savo ausimis girdėjau Cezario įsakymą paruošti ponui grovui kalėjimo 
kamerą... į 

Grovas nuleido galvą. Jį slėgė išdavystės, kuriai jis buvo pasiryžęs, menkystė. 
Suvokė savo niekšiškumą, padėties baisumą... 

Nors iš prigimties buvo silpnavalis, ne be vidinės kovos pasiryžo palikti dukterį, 


draugus, šalininkus, žodžiu,viską ir visus! - o padarė tą, tenorėdamas užtikrinti 
sau žeminančią ramybę, tikriau fizinę, ne moralinę. Ir štai staiga ta ramybės viltis 
išsisklaidė kaip dūmas! Vykti į Romą - vykti į kalėjimo kamerą Bordžijos rūmuose! 
Jau neabejojo. Kas belieka daryti? 

Grįžti į Montefortę? Bet kaip bus ten sutiktas? Kažin ar grįžęs nebus suimtas 
ir įgrūstas į kalėjimą savo nuosavoje sostinėje? Labai galimas ir net tikras dalykas, 
kad sukilimo vadų susirinkime jo pašalinimo motyvai visiems pasidarys aiškūs?! 
Visur, kur tik siekė jo mintys, visur jo laukė gėda, neturtas ir vargas. 

Akimirkai blykstelėjo mintis apie savižudybę, tačiau savižudybei reikalinga 
stipri valia ir fizinė drąsa, o šitų ypatybių grovui Almai kaip tik trūko. Pasitenkino 
atodūsiu: „Esu žuvęs!“ 

Grįžo prie pokalbio su Ragastenu: 

- Sakei man tamsta, kad paskirtas atlyginimas už tamstos galvą? 

- Deja, taip! Esu dėl to labai nusiminęs! 

- Ir nori iš Italijos išvykti? 

- Dar tikrai nežinau, pone grove! 

- Bet kokie tamstos planai artimiausiai ateičiai? Priverstas bėgti, tamsta negali 
nei ilgesniam laikui sustoti vienoje vietoje, nei kvaršinti sau galvą pašaliniais 
dalykais... | 

- Nesirūpink manimi, pone grove, - atsakė... - Kalbėkime geriau apie tamstą... 

- Apie mane! Mano būklė labai paprasta, - karčiai atsakė grovas Alma, - 
pasinaudosiu vaišingumu kurio nors didžiūno, kuris gal sutiks mane priglausti ir 
pagelbėti man nelaimėje... 

- Bet kodėl tamsta nenori grįžti į Montefortę? 

Grovas pažvelgė į Ragasteną su tyliu sielvartu. Ragastenui jo pagailo. 

- Pone grove, - staiga tarė, - ar nori tamsta būti su manimi atviras? Ką tamsta 
pasakysi, jei, pridėję kiek drąsos, pasistengsime išnarplioti tamstos susipynusią 
padėtį?! 

- Mano susipynusią padėtį! Tik aš galiu apie tai spręsti! - išdidžiai atsakė grovas. 

- Klysti, pone grove! Aš taip pat galiu! 

- Tamsta? Kokiomis teisėmis... beveik nepažįstu tamstos... 

- Netir dėl to, kad išgelbėjau tamstai daugiau negu gyvybę - apsaugojau tamstą 
nuo... išgamos vardo! 

- Pone!.. 

- Žodis nėra blogesnis už veiksmą! Tamsta manęs nepažįsti. Aš tamstą pažįstu 
tiek pat, bet tai, ką tam tikromis aplinkybėmis apie tamstą girdėjau, suteikė man 
galimybę numatyti tai, kas įvyko... Astorre ir Garkonio pašnekesys mane įtikino 
galutinai: taigi, palikai tamsta savo miestą ir groviją tą akimirką, kai prieš ją turėjo 
pradėti karo žygį Cezaris... Tai vadinama išdavimu, man atrodo! 

- Toliau! Toliau! - skubino jį grovas, baldamas. 

- Susitikau tamstą; papasakojau tamstai nežinančių pasigailėjimo Bordžijų 
sumanymus, apie jų klastingus pažadus, apie ruošiamą tamstai kalėjimo kamerą... 

Tada tamstos mintys pasikeitė. Žvelgi tamsta atgal ir, pamačius savo nueitą kelią, 
tamstą apima siaubas. Dabar tamsta esi tikras, kad tarp tamstos ir tamstos draugų 
bei kareivių, net tarp tamstos ir šeimos staiga atsivėrė bedugnė, kurios dabar 
nejstengi įveikti. 

Ragastenas kalbėjo įtikinančiai. Iš jo akių dvelkė kilnumas. Grovas Alma 
klausė jo nustebęs. Krūptelėjo, kai kavalierius staiga pareiškė: 

- Taigi aš tamstai padėsiu tą bedugnę pereiti! 

- Tai neįmanoma! 

Jau linko prie ginčo šia tema. 

- Neįmanoma?! - pakartojo Ragastenas. - Na! Pamatysime. Svarbiausia - 
norėti. Kas nori, tas gali! 

- Bet pagaliau, mano pone, kodėl taip domiesi mano veikla ir tuo, kas gali mane 
ištikti? 

Dabar Ragastenas sumišo. To klausimo nenumatė. Negalėjo gi atsakyti 
grovui: 

- Noriu nugabenti tamstą į Montefortę, noriu sulaikyti tamstą nuo išdavimo 
tik dėl to, kad myliu tamstos dukterį. 

Tačiau greitai susigriebė ir atsakė: 

- Pone grove, mane domina tamstos likimas taip pat, kaip likimas visų kitų 
Bordžijos persekiojamų aukų... Pats kentėjau dėl tos puikios šeimynėlės, todėl 
nieko stebėtino, kad mano simpatija yra jų persekiojamųjų pusėje... 

- Tamsta manai, kad man dar galima garbinga išeitis? - paklausė Alma. 

- Ne tik manau, bet ir esu tikras. Pagaliau tai priklauso tik nuo tamstos... 

- Paaiškink man tamsta savo sumanymą ir jei tikrai man pagelbėsi, negalėsi 
skųstis mano nedėkingumu. 

- Pone grove, gal kada nors pasinaudosiu pažadu ir priminsiu jį tamstai! 

- Visada mielai tamstą išklausysiu, kavalieriau! Bet dabar sakyk! 

- Viskas priklauso tik nuo tavo valios, pone grove! Jei leisi man būti galbūt 
brutaliai atvi:u, pasakysiu tau, kad būklė yra viena baisiausių, kokia tegali būti. Jei 
aš atsidurčiau panašioje, man atrodo, kad mirtis tegalėtų mane iš jos išgelbėti. 

- Vadinasi, tamsta man siūlai savižudybę! 

- Ne! Tenoriu pasakyti, kad tokiose aplinkybėse net ir mirtis negali būti baisi, 
greičiau ji turi atrodyti išgelbėtoja... 

- Mano pone! Mirtis negąsdina manęs labiau negu visos kitos nelaimės... tik 
nemėgstu triukšmo ir neaiškumų... 

- Jei mirtis tamstos negąsdina, nėra ko galvoti, privalai atsistoti priekyje savo 
drąsių sąjungininkų, kurie laukia tavęs su visišku pasitikėjimu. Pasekmės gali būti 
tik dvejopos: arba žūsi garbingoje kovoje, mirdamas karžygiškai, gindamas gimtąjį 
kraštą ir privilegijas, arba liksi nugalėtoju, išsaugojęs visas grovo titulo teikiamas 
teises į vieną gražiausių grovijų... . 

- Visa tai yra labai teisinga, mano pone; šito neneigiu... bet pagrindinis 
klausimas lieka tas pats... štai jis: pasišalinau iš Montefortės; padariau tą 

sumetimais, kurie man atrodė geri. Pagaliau tai nesvarbu! Svarbu tai, ką padariau. 
Taigi dabar nebegaliu grįžti į Monteforę, kur mano išvykimas tikriausiai jau 
pasmerktas... 

- Gali būti ir taip, - pertraukė Ragastenas. - Bet ar tamsta negalėjai vykti į 
Romą, pavyzdžiui, žinių surinkimo tikslais? 

- O gal kas matė popiežiaus pasiuntinius?! 

- Na, tai kas? Įtraukė tamstą įspąstus. Pagrobė tamstą jėga! Laimei susitikome 
kelyje, padėjau tamstai pabėgti, na ir grįžti tamsta į Montefortę laimingas, kad dar 
gali paaukoti savo vardą ir ištikimybę bendram reikalui, kurio gynėjai jau galėjo 
skaityti tamstą žuvusiu. 

- Povelnių! Padrąsinai mane tamsta! 

- O jei kartais kas nors išdrįs abejoti, būsiu prie tamstos ir savo kardu išrašysiu 
jo kaktoje visą įvykį... 

- Vadinasi, tamsta nori mane lydėti net į Montefortę? 

- Ne tik lydėsiu, bet trokštu būti prie tamstos ir pagelbėti išdirbti kailį jo 
malonybei Cezafiui, kuris, man atrodo, yra reikalingas geros pamokos. 

- Ach! Kavalieriau, - sušuko grovas Alma, - galiu drąsiai pasakyti, kad grąžinsi 
man ir gyvybę, ir garbę! Duok man savo ranką! 

Ragastenas ištiesė grovui ranką, kurią tas labai nuoširdžiai paspaudė; tačiau 
pasiryžo lydėti grovą į Montefortę. 

Nutarė vykti nedelsiant. Naktį praleido kažkokioje nuošalioje užeigoje. 
Auštant leidosi į kelionę, ir keliavo iki vakaro. Pagaliau grovas pareiškė, kad yra 
vos kelių valandų kelio atstumu nuo Montefortės. 

- Jei paraginsime arklius, atvyksime ten apie pirmą valandą nakties, - pridėjo. 

Ragastenas įspėjo jo mintį. 

- Tamsta nori įjoti į miestą naktį? 

- Taip bus geriau! Tai leis man slapta įeiti į rūmus. 

- O manatrodo, pone grove, kad geriau bus grįžti dieną, kaip grįžta kiekvienas 
vadovas, atlikęs ilgą kelionę visuomenės labui... Užtikrinu tamstą, kad mūsų 
atvykimas į miestą dienos metu padarys gerą įspūdį... 

- Tamstos tiesa, kavalieriau... Oho! Kodėl nepažinau tamstos anksčiau! 

Nutarė leisti arkliams pailsėti per visą naktį... Kitos dienos rytą, aštuntą 
valandą, leidosi kelionėn. 

Apylinkės buvo kalnuotos, išvagotos plyšių; kelias ėjo į kalną granito 
pašlaitėlėmis, tarp dviejų uolėtų sienų. Pagaliau pasiekė plokščią viršukalnę. 
Grovas Alma sulaikė arklį ir ištiesęs ranką link susigūžusių baltų namelių grupės, 
maždaug mylios atstumu nuo jų, pranešė: 

- Montefortė!.. 


XLI 
KUNIGAIKŠTIENĖ MANFREDI 


Pamatęs Montefortę, Ragastenas pabalo. Prieš akimirką apie ją net negalvojo. 
Puikiai žinojo ten vykstąs, tačiau jam atrodė, kad vyks ten kada nors, apie tai vengė 
galvoti. 

Kai išvydo Montefortę, jį staiga užplūdo sunkiai nusakomų jausmų banga. 
Virpėjo nuo minties, kad netrukus pamatys Beatričę... Virpėjo kaip niekad 
gyvenime... 

- Šiandieną išsispręs mano likimas, - pagalvojo apimtas to gilaus jaudulio, kuris 
stipriausiąjį vyrą paverčia bejėgiu kūdikiu. - Jos pirmas žvilgsnis bus man vilties 
spinduliu. 

Tačiau suvaldė susijaudinimą ir jo veide vėl pasirodė jam būdinga 
nerūpestingos drąsos išraiška. Kai Alma atsigrįžo į jį, lyg klausdamas žvilgsniu jo 
patarimo, atsakė labai natūraliu balsu: 

- Ach! Štai tamstos sostinė, pone grove!.. Gražus miestas! Sveikinu tamstą... 

- Oką tamsta pasakysi apie sustiprinimus?.. 

- Kad už tokių pylimų galima laikytis nors ir metus laiko, net ir prieš 
dvidešimties tūkstančių kariuomenę... 

- Tačiau yra silpnų vietų... 

- Matau: kalnuota sąsmauka, kuria prieš valandėlę jojome, palengvina 
priėjimą prie tvirtovės ir užpuolimą iš pasalų... 

- Taip. Kaip tik pro čia mus puolė Cezaris praėjusio žygio metu. 

- Ir buvo atmuštas? 

- Su dideliu vargu! - tarė atsidusęs grovas. - Bet jokime, leiskime arklius risčia 
ir netrukus pasieksime Montefortę... 

- Kur tamsta būsi sutiktas džiaugsmo šūkiais. Galiu tai garantuoti. 

Grovas Alma papurtė galvą ir stipraus žmogaus staigumu, pasiryžusio ką nors 
nuveikti, paleido arklį zovada. Jį sekė Ragastenas, įsidėmėdamas visus molėto 
kelio vingius ir visas kliūtis. 

Dabar aiškiai girdėjo keisią triukšmą, plaukiantį iš miesto pusės, varpų 
gaudimą, trimitų balsus ir fanfarų aidą. 

- Ką tai reiškia? - sukuždėjo baldamas grovas. 

- Pamatysime! Drąsiau, po velnių! Įjok tamsta į miestą, kaip grįžtąs iš žygio 
vadas, o ne kaip atgailaująs bėgiys! 

Bruialūs ir aiškūs Ragasteno žodžiai paveikė silpnavalį grovą kaip botago 
kirtis. " . 

- Po velnių! - murmtelėjo, - tamstos tiesa! 

Valandėlei praslinkus, grovas Alma sustojo ties miesto vartais, ties kuriais 
baigėsi kalnuotas takas. Stovį prie pakeliamo tilto sargybiniai pažvelgė į jį nustebę. 
Budiįs karininkas taip pat pasimetė. Jį užsipuolė Ragastenas. 

- Mano pone, - sušuko, - matau, kad tamsta visiškai netekai galvos! Tavo 
ponas, šviesusis grovas Alma grįžta iš pavojingos žvalgybos, kur vos neteko 
gyvybės. Ko tamsta lauki, kad net neatiduodi deramos pagarbos? 

Šie žodžiai, paaiškindami grovo dingimą, buvo kartu ir piktas papeikimas, taigi 
padarė Ragasteno tikėtąsį įspūdį. 

Karininkas įsitikinęs, kaip ir visi kiti, kad grovas Alma apleido Montefortę, 
norėdamas vykti į Romą, negalėjo iš karto suprasti šio nelaukto sugrįžimo. Vykęs 
Ragasteno manevras padarė reikiamą įspūdį. 

- Pone grove, - išstenėjo, - prašau atleisti!.. Nesitikėjau... taip staiga. 
Džiaugsmas... visi buvome taip susirūpinę! 

Skubiai išrikiavo savo dvidešimtį kareivių. 

- Kreipkis tamsta į juos! - sukuždėjo grovui Ragastenas. 

- Pone karininke, - prabilo grovas, - atleidžiu tamstos išsiblaškymą, nes atvežu 
gerų žinių. Kareiviai, man pasisekė nustatyti priešo jėgas, niekam negalėjau 
pavesti atlikti šią užduotį. Drąsos ir pasitikėjimo! Esame stipresni. Nugalėsime! 

- Tegyvuoja mūsų grovas! - sušuko choru kareiviai. 

Viskas baigėsi gerai. Pamatęs, kaip lengvai pralaužti pirmi ledai, grovas Alma 
įgavo drąsos; manė sutiksiąs kelyje nenu galimų kiiūčių. Linktelėjo Ragastenui. 

- Pone, - tarė kavalierius karininkui, - palydėk tamsta su kareiviais poną grovą 
į rūmus. 

Kai karininkas nustebęs pažvelgė į nepažįstamąjį, grovas pridėjo: 

- Vykdyk tamsta įsakymą mano štabo viršininko, pone karininke! 

Karininkas atidavė pagarbą ir skubiai perrikiavo savo kareivius. 

- Kolega, - tarė Ragastenas, pasilenkdamas prie jo, - būk atidus ir stenkis 
kruopščiai vykdyti mano įsakymus; atsakau už tavo karjerą... 

Karininkas jautė, kad vyksta kažkas nenormalaus ir kad aklas paklusnumas 
tikrai gali padaryti jam karjerą. Per vieną akimirką pasiryžo. Atsistojo priekyje savo 
būrelio ir iškėlęs kardą žengė šaukdamas: 

- Tegyvuoja ponas grovas! Garbė grovui Almai! 

Būrelis prisiartino prie rūmų; jį sekė kelyje sutikti kareiviai ir šventiškai 
pasipuošusi minia. Visi šaukė: „Tegyvuoja grovas!“ 

Žinia apie grovo sugrįžimą aplėkė miestą žaibo greitumu. Iš lūpų į lūpas ėjo 
jo prakalba kareiviams. Grovas grįžo iš žvaigybos. Grovas rizikavo savo gyvybe. 
Visi Montefortės gyventojai užpildė gatves. Iškiimingai sveikindami savo poną, tą 
patį, kurį dar tos pat dienos rytą norėjo pakarti ir užmušti. 

- Ar nesakiau? - sukuždėjo nušvitęs Ragastenas. 

- Tamstos tiesa, kavalieriau... Bet ką reiškia tos fanfaros ir švenčių rūbai? 

Grovą lydįs būrys įėjo į rūmų aikštę. Tą pačią akimirką iš kitos gatvės pasipylė 
įaikštę dar puošnesnė ir dar triukšmingesnė minia. Tuo tarpu, kai pirmasis būrys 

šaukė: „Tegyvuoja ponas grovas!", iš antro sklido šauksmai: 

- Tegyvuoja mūsų vadas kunigaikštis Manfredi! Garbė jaunajai 
kunigaikštienei Manfredi! 

Ragastenas atsistojo kilpose. Per keletą dešimčių žingsnių nuo savęs, virš 
džiūgaujančios minios galvų, virš kepurių ir skarų jūros, pamatė kažkokią moterį 
karietoje. 

Pamatė ją aiškiai. Greta jos sėdėjo kunigaikštis Manfredi, laimingas, 
besišypsąs. Sveikino minią. 

Suprato... 

Kunigaikštienė Manfredi, sveikinama minios šauksmo, buvo Almos duktė! 
Tai buvo Primavera. 

Pajuto, kad rūkas uždengė jo akis, didžiausiomis pastangomis išsilaikė balne. 
Viskas žuvo... Viskas, ką įvykdė, buvo bergždžias darbas. Iki šios akimirkos jam 
atrodė, kad kasdieną kyla palaipsniui aukštyn savo drąsos, inteligencijos ir 
vikrumo dėka. Staiga nusirito... vis žemiau... žemiau... pajutęs nepaprastą 
silpnumą... Pats sau atrodė juokingas... pajuto širdyje šaltį... 


Du būriai susitiko milžiniškų, į rūmus vedančių, laiptų pakopoje. Kunigaikštis 
Manfredi pamatė jį supančių didžiūnų veiduose nr paprastą nustebimą ir 
nepasitikėjimą. Grovui Almai nušokus nuo žirgo, kunigaikštis išlipo iš karietos ir 
sušuko: 

- Reikalas per daug svarbus, kad galėtų būti viešai svarstomas. Tuoj turi 
susirinkti Taryba! 

Paskui kreipėsi į grovą. 

- Grove, - pareiškė šaltu tonu, - įsakiau sušaukti Tarybą! 

- Atvyksiu, mielas kunigaikšti! - atsakė išdidžiai grovas, kas sukėlė didelį 
susijaudinimą. 

Taryba susirinko pasitarimų salėje... Kieme laukė susikaupusi minia. 

Aplink didelį stalą susėdo: kunigaikštis Manfredi, dar iškilmių rūbais, grovas 
Alma, dulkėtas, nervingai kramtydamas ūsus, Valentinas Ricardo, kavalerijos 
vadas, Trivulce iš Piombino, Jonas Malatesta, Julius Orsini ir Rodrigas iš Immolos. 

Kai grovas Alma žengė į pasitarimų salę, Ragastenas, kuris visą laiką buvo prie 
jo, sujudėjo, lyg norėdamas pasišalinti. Rankos mostelėjimu gravas jį sulaikė. 

- Ar tamsta negirdėjai, kad paskyriau tamstą štabo viršininku? - paklausė. 

- Taip, pone grove! - atsakė Ragastenas abejingu tonu. 

- Taigi, štabo viršininkas turi teisę dalyvauti Tarybos posėdžiuose. Sek tamsta 
mane. . 

Ragastenas įėjo į salę. Sustojo akimirkai ant slenksčio apakintas, virpąs... 
Pamatė prie tėvo einančią Primaverą... Buvo labai išbalusi. 

- Mano tėve, - tarė iš susijaudinimo virpančiu balsu. - Esu laiminga. tau grįžus, 

daugiau laiminga negu galiu išreikšti žodžiais... 

- Beatriče, - atsakė linksmai grovas, stengdamasis nuslėpti savo nerimą, - iš 
minios sužinojau apie tavo jungtuves... Tai tikrai keistas kelias, mano kūdiki!.. 

- Mano tėve... kai sužinosi viską... 

- Tos jungtuvės suteikia nepaprastą garbę mano namams, - pridėjo grovas. - 
Nors jos ir įvyko be mano leidimo, tačiau nėra priešingos mano širdies valiai. 
Kunigaikšti, paduok man ranką! 

Grovo manevras buvo drąsus ir vikrus. 

Tuo tarpu Primavera įbedė žvilgsnį į Ragasteną. Atsistojo prieš jį, galbūt 
laukdama, kad ją prakalbins. Jos žvilgsnis tarsi bylojo: 

- Gerai žinojau tave atvyksiant! Gerai žinojau mūsų likimo kelius vėl 
susitiksiant... Ką duos šis susitikimas? Vienas tavo žodis tą man pasakys... 

Tačiau Ragastenas tik žemai nusilenkė. Nematė Primaveros žvilgsnio. 
Negirdėjo lengvo atodūsio, išsiveržusio iš jos krūtinės. Šaltai ramus, lyg niekad 
nebūtų pažinęs grovo Almos dukters, aplenkė ją. 

Jonas Malatesta paskubėjo paduoti kunigaikštienei ranką ir palydėjo ją iki 
fotelio. Pastebėjo Ragasteno ir Primaveros žvilgsnius. 

- Ponai, - tarė grovas Alma, - dabar, kai jau galime pasikalbėti atvirai, laukiu 
jūsų paaiškinimo apie visa tai, kas vyksta sostinėje... Nors ir esu patenkintas mano 
dukters jungtuvėmis su kunigaikščiu Manfredi, laukiu jūsų paaiškinimų, kaip, 
man nesant, galėjote nutarti ir padaryti tokį svarbų žingsnį... 

Grovo taktika-buvo taktika silpnų žmonių, kurie, patys būdami prasižengę, 
užsipuola kitus. 

Jonas Malatesta pakilo. 

- Grove Alma, - tarė karčiu tonu, - visko nežinai. Tos jungtuvės tai yra vienas 
iš dviejų svarbių įvykių, įvykusių tau nesant. Visuotina vadų sueiga šias jungtuves 
patvirtino, bet ji patvirtino dar kai ką, tai kas liečia tamstą, ką tuojau ir pranešiu... 

- Koks gi tai nutarimas? - paklausė baldamas grovas. 

- Nutarimas?.. Tai sprendimas... kuris šiandieną įvykdytas. 

- Sprendimas. Jonai Malatesta, užmiršti kur esi ir su kuo kalbi! 

- Sakau - sprendimas, nes nežinau kito tinkamo žodžio: vakar grovas Alma 
pašalintas iš savo pareigų, iš jo atimtos visos teisės ir privilegijos, o jo duktė 
paskelbta jo įpėdine, Tarybos globoje. Grovas Alma vakar apšauktas niekšu ir 
išgama. Grovas Alma neturi teisės siūlyti Tarybai jokių klausimų. Tegali atsakinėti 
į klausimus... 

Tas staigus ir brutalus puolimas, nervingas ir dvelkiąs grasinimu, kuriuo 
kalbėjo Jonas Malatesta likusiems Tarybos nariams, padarė labai blogą ir 
nemalonų įspūdį. Grovas pakilo, lyg norėdamas atsakyti, bet sugniuždytas 
atsisėdo. Primavera priėjo prie grovo. 

- Ponai, - tarė kupinu vidinio skausmo balsu, - kai mano tėvas dingo, kai jį ir 
jo vardą palietė įtarimų banga, tada aš stengiausi savo meilę tėvui, dukters meilę, 
išrauti iš širdies, nuslopinau savo skausmą, prisiverčiau atrodyti šalta ir abejinga. 

Tas atsižadėjimas asmeniškų jausmų duoda teisę reikalauti šiandieną iš jūsų 
dukters teisybės, kurios stinga Jono Malatestos žodžiams... 

- Ką nori tuo pasakyti, kunigaikštiene? - sušuko Jonas Malatesta. 

Pabalo. Beatričės balse išskaitė jo smerkimą, taip jo! Niekad jau Beatričė jo 
nebepamils, nes kalbėjo su neslepiamu pykčiu... 

Kokia buvo to pykčio priežastis? Beveik nejučiomis Jonas Malatesta pažvelgė 
į Ragasteną, kuris nejudėdamas, šaltas lyg ledas, laukė šios scenos pabaigos. Nuo 
Ragasteno Malatestos žvilgsnis vėl nukrypo į Primaverą. 

- Ką noriu pasakyti? - sušuko, - teisybę, badančią visiems akis, teisybę; tai,kad 
grovo nelauktas ir įvykdytas savo valia sugrįžimas į mūsų tarpą, aiškiai rodė, kokie 
neteisingi buvo įtarimai ir kokia padaryta klaida! 

- Tikrai! - sušuko kunigaikštis Manfredi, - ir jei grovas atvirai paaiškins mums 
savo dingimo priežastis, turime atsiduoti jo valiai ir prisipažinti kaltais. 

- Ponai, - tarė grovas Alma, - tiesa yra labai paprasta, - buvau įviliotas į spąstus 
ir jei matote dabar mane savo tarpe, tai galite būti dėkingi tik ponui de Ragastenui. 

Visų žvilgsniai nukrypo į jaunuolį. 

- Padariau klaidą, - tęsė toliau grovas. - Sutikau slapta priimti du Aleksandro 
VI ir Cezario pasiuntinius. Neįsakiau jų suimti, nuslopinau savo pasipiktinimą, 
tikėdamasis gauti vertingų žinių... Bet šitie niekšai įspėjo mano mintis ir mano 
taktiką. Nutarė mane pagrobti... Paskyrė man pasimatymą už miesto sienų. Jie 
buvo dviese. Maniau, kad nėra reikalo jų bijoti ir kad neverta kelti jų įtarimą imant 
su savimi apsaugą. Deja, ponai, visai nenumaniau vieno jų, barono Astorre, 
herkuliškos jėgos. Nors aš ir didvyriškai gyniausi, mane pagrobė. Užkėlė mane 
ant mano žirgo... Iėkėme naktį, pasiutusiu greičiu... Pagaliau mano pagrobėjai, 
matyt, nutarė, kad jau esame pakankamai toli nuo Montefortės ir galima užeigoje 
pailsėti. Turiu dėkoti likimui, kad toje pat užeigoje buvo kavalierius de 
Ragastenas. Vienu akimirksniu suprato mano būklę ir puolė baroną Astorre - 
sužeidė jį ir jo bendrą, vienuolį, vadinamą Garkonio. Išlaisvinęs mane iš tų niekšų 
rankų, kavalierius maloniai sutiko palydėti mane net iki Montefortės. Tokie 
dalykai, mano ponai! 

Tas pasakojimas, rarniu, liūdnu tonu, atrodė,tikriausia teisybė. Klausytojams 
padarė gerą įspūdį. Tą patvirtino kunigaikščio Manfredi žodžiai. 

Nusilenkė prieš grovą ir tarė: 

- Pone grove, esame kalti... 

- Ne, - tvirtai užginčijo grovas. - Aplinkybės liudijo prieš mane ir jūs pasieigėte 
taip, kaip vertė aplinkybės, kaip būčiau ir aš pasielgęs. Ponai, jei norite man 
suteikti malonumą, nekalbėkite daugiau apie tą bjaurų nuotykį. 

- Tačiau, pone grovai, tamstai nesant padaryta nutarimų... paskirti vadai... 

- Teeinie kiekvienas tas pareigas, kurios jam paskirtos, - tarė linksmai grovas, 
patenkintas taip lengvai išsisukęs. 

- Tad nieko kitonebelieka, - tarė kunigaikštis Manfredi, - kaip įsakyti šaukliams 
paskelbti apie grįžimą prie valdžios didžiai gerbiamo grovo Almos, kuris buvo 

neteisingai įtariamas ir visiškai išsiteisino. 

Staiga vėl prabilo Jonas Malatesta: 

- Tikiu viskuo, ką mums pasakė grovas. Visos aplinkybės puikiai patvirtina jo 
žodžius. Tačiau yra vienas klausimas, mano ponai, į kurį noriu atkreipti jūsų 
dėmesį. Didžiai gerbiamas grovas Alma grįžo pas mus kavalieriaus de Ragasteno 
dėka. 

Malatesta ypatingai pabrėžė pavardę. Jo noras buvo toks aiškus, kad grovas 
krūptelėjo, o Ragastenas, pažadintas iš savo minčių, įtariai pažvelgė į kalbantį. 

Malatesta kalbėjo toliau, nenuleisdamas akių nuo Primaveros. 

- Mano ponai, jau antrą kartą sutinkame poną Ragasteną. Pirmą kartą tai 
buvo katakombe... tada kavalierius prisipažino, esąs Cezario Bordžijos šalininkas. 
Argi ne keista, kad grovas Alma, pagrobtas iš Montefortės Bordžijos šnipų, grįžta 
į savo sostinę dar su vienu to paties Bordžijos šnipu! 

Išgirdusi tuos žodžius, Primavera pabalo lyg lavonas, o grovas, jau pasiryžęs 
Ragasteną išduoti, atsakė: 

- Ponai, prisiekiu... nieko nežinojau... 

Nuo Malatestos įžeidžiančių žodžių Ragastenas susigūžė, lyg ruošdamasis 
šuoliui... Veide dingo abejingumas, lūpas iškreipė paniekos šypsena. Įžeidžiančiu 
tonu atsakė: ' 

- Ponas Jonas Malatesta turbūt trokšta pelnyti tris tūkstančius aukso dukatų, 
papuoštų Aleksandro Bordžijos atvaizdu... 

Malatesta staiga suspaudė durklo rankeną. 

- Pasiaiškink tamsta, - suurzgė užkimusiu iš pykčio balsu. - Paaiškink tuojau, 
nes, prisiekiu, tuoj būsi šaltas lavonas! 

- Blogai tamsta darai, be reikalo švaistydamas priesaiką, - atrėžė Ragastenas, 
sukryžiavęs ant krūtinės rankas su didžiausios paniekos išraiška veide. - 
Pasiaiškinti galiu, bet todėl, kad man taip patinka, o ne todėl, kad tamsta to taip 
karšiai nori! Ponai, būkite teisėjais! Mūsų Šventasis Tėvas Aleksandras VI,. 
susitaręs su savęs vertu sūneliu Cezariu, įkainavo mano galvą už tai, kad nenorėjau 
jiems pagelbėti jų samanymuose prieš Montefortę. Mano galva įkainuota trimis 
tūkstančiais aukso dukatų. Tai yra daug, žinau šitą, ir dėl to labai kenčia mano 
kuklumas. Taigi, ponai, tydėdamas grovą Almą į Montefortę, laisvą miestą, 
nepriklausantį Bordžijoms miestą, prie kurio užgrobimo nenorėjau prisidėti, 
tikėjaus išvengti popiežiaus nusamdytų banditų persekiojimų, kurie seka mano 
pėdomis. Ponas Jonas Malatesta, įžeisdamas mane, tuo pačiu verčia mane apleisti 
Montefortę, atsakydamas tą prieglaudą, kurią suteikti tokiam tremtiniui, kaip aš, 
yra pareiga kiekvieno italų bajoro. Todėl turiu teisę pareikšti, kad ponas Malatesta 
išduoda mane į Bordžijos rankas ir, matyt, nori gauti trijų tūkstančių dukatų 
atpildą. Tikrai bus vertas to atpildo! 

Ragasteno kalba buvo virtuoziška. Pirmiausia informavo Primaverą, kas jam 
labiausiai rūpėjo, po to, vienu kartu įgijo viso susirinkimo simpatijas ir pagarbą, 
pagaliau atsakė į Jono Malatestos įžeidimą dar didesniu įžeidimu. 

Trumpas džiaugsmingo išdidumo rausvumas užliejo Primaveros skruostus. 
Ragastenas to nematė, tačiau tai pastebėjo Malatesta. 

Apsvaigęs iš pašėlimo, puolė kavalierių su pakelta ranka. 

Bet pirmiau negu ta ranka spėjo nukristi, pirmiau negu kas nors spėjo 
įsimaišyti, Ragastenas griebė Malatestą už tos grasinamai iškeltos rankos ir ją taip 
užiaužė, kad jaunuolio veidas mėšlungiškai persikreipė iš skausmo. 

- Kada nori, kad tave užmuščiau? - paklausė baisiu balsu. 

- Sakyk, kad bijai mirties! - sustaugė Malatesta, - kitaip seniai pastebėtumei, 
kad trokštu tavo kraujo! 

Ragastenas paleido Malatestos ranką, būdamas tikras, kad kurį laiką neįstengs 
jos pakelti... 

- Pone, - paklausė šaltai, - kur tamstos laukti? 

- Didžiojoje aikštėje. 

- Kada? 

- Šį vakarą! 

Iš pykčio pabalęs, Jonas Malatesta siūbuojančiu žingsniu išėjo iš salės. 
Susirėmimas įvyko žaibo greitumu, niekas iš vadų- net nespėjo sukliudyti. 
Malatestai išėjus iš salės, Ragastenas kreipėsi į susirinkusius. 

- Ponai, - pareiškė su išdidžiu ramumu, - dabar, baigęs reikalą su neteisingu ir 
mane šmeižiančių skundėju, noriu laisva valia ir niekieno neverčiamas jums 
paaiškinti... Pažįstu jus kaip katakombose matytus sąmokslininkus. Tada 
girdėjote, kad atsisakiau veikti prieš Cezarį Bordžiją. Taigi turiu jums paaiškinti, 
kodėl dabar esu jūsų tarpe... 

- Pone, - pertraukė jį Julius Orsini, vienas Tarybos narių, - mes mielai 
išklausysime tamstos paaiškinimų, jei tamsta matai reikalą juos mums duoti. 
Tačiau aš iš savo pusės turiu pareikšti, kad Jono Malatestos įtarimai yra didžiai 
neteisingi. Galiu tvirtinti, kad Bordžijos tikrai tamstą laiko savo mirtinu priešu. 
Tamstos pabėgimo dieną buvau slapta nuvykęs į Romą. Skaičiau skelbimą apie 
atlyginimo paskyrimą už tamstos galvą. Sprendžiant iš dėtų pastangų tamstą 
sugauti, galima padaryti išvadą apie tamstos Bordžijoms keliamą baimę. Nuo tos 
akimirkos karštai troškau tamstą pažinti ir esu laimingas, kad aplinkybės man 
šiandieną leidžia ištiesti tamstai draugišką ranką... 

Ragastenas su džiaugsmu paspaudė Orsinio ranką. Kiti Tarybos nariai taip pat 
stengėsi jam pareikšti savo simpatiją. 

Tada Ragastenas papasakojo jiems savo nuotykius nuo pat atvykimo į Italiją. 
Pasakojo savo nuotykius paprastai, O ypatingai žavėtinas buvo jo ramumas, kai 
vaizdavo Cezario Bordžijos sukaustymo sceną, arba kai laikė savo rankose 
popiežių. . 

Visi atrodė klausą kažkokios stebuklingos Odisėjos. Iš Primaveros veido 
negalėjai suprasti jos jausmų. Tik dėmesys, su kuriuo klausė Ragasteno 
pasakojimo, buvo toks giius, kad kavalieriui baigus kalbėti, staiga krūptelėjo, lyg 
staigi tyla ją pažadino iš ramaus susimąstymo. 

Visi nutarimai, padaryti grovui Almai nesant, buvo jo patvirtinti. Net 
kunigaikščiui Manfredi paliko vyriausiojo vado titulą. Jo įgimtas būdo minkštumas 
sutiko net su tokia išeitimi. 

Taip pat grovas Alma norėjo patvirtinti Ragasteną štabo viršininku, tačiau 
pastarasis griežtai atsisakė Šį titulą priimti. 

- Noriu veikti niekieno nevaržomas, - atsakė. 

- Manai, tamsta, mus palikti? 

- Iki šio laiko, pone grove, gyvenau Įyg ir valkatos gyvenimą; turi jis savo pavojų 
ir savo nemalonumų, bet taip pat teikia savotiškų privalumų. Prisipažįstu, kad 
vargiai įstengčiau nuo jo atsisakyti. Negalėčiau šiandieną pasakyti, kur būsiu rytoj. 
Pagaliau neaiški mano dvikovos su ponu Malatesta baigtis... 

- Ši dvikova neįvyks! - gyvai tarė grovas. 

- Neleistina, kad du drąsūs bajorai be rimtos priežasties lietų kraują! - pridėjo 
kunigaikštis Manfredi. - Įsakykite pakviesti Joną Malatestą... 

Julius Orsini išbėgo iš pasitarimų salės ir netrukus sugrįžo su Malatesta, kuris 
jau buvo visai susitvardęs. 

- Mano brangus Jonai, - tarė kunigaikštis, - esi neteisingas kavalieriaus de 
Ragasteno atžvilgiu. Turime nepaneigiamų, aiškių įrodymų, kad tavo įtarimai 
buvo be pagrindo... Mūsų mylimas grovas grįžo pas mus po nuotykio, į kurį 
pakliuvo per neatsargumą, grįžo, kad atgautų visas teises, tačiau atsisako visų 
pareigų, kurias patikėjo sueiga. 

- Esu laimimgas, girdėdamas grovą esant vertą mūsų paklusnumo! - tarė 
Malatesta. 

= Gerai, Jonai! O kas dėl kavalieriaus de Ragasteno, esi tiek kilniaširdis ir 
drąsus, kad tikrai jo akivaizdoje prisipažinsi, jog buvai tuo atžvilgiu neteisingas. 

„Prieš atsakydamas tamstai, kunigaikšti, noriu vienam kavalieriui pasakyti porą 
žodžių. 

- Tebūnie taip! - sutiko kunigaikštis Manfredi nustebęs. 

Jonas Malatesta drauge su Ragastenu pasitraukė į lango nišą. Primavera, 
stovėjusi už tėvo, taip pat pasitraukė ir nuošaliai pasislėpė. 

- Pone, - tarė Malatesta Ragastenui, - vos pamačiau tamstą katakombose, 
mano širdyje gimė nuoširdi pagarba tamstos drąsai ir elgsenai. Tos nuomonės 

nepakeičiau nei akimirkai, kai atvežei grovą Almą... esu įsitikinęs, kad tik tamstai 
jis turi būti dėkingas už savo nepažeidžiamą garbę... 

- Užtikrinu tamstą... 

- Leisk man baigti... Noriu tamstai pareikšti, kad įžeidimas, kurį tamsta prieš 
akimirką išgirdai iš mano lūpų, nebuvo iš įsitikinimo. Šmeiždamas tamstą 
žodžiais, sieloje stebėjaus tamsta ir, deja, pavydėjau tamstai. 

Ragastenas apstulbo. Negalėjo įtarti Malatestą esant bailį. Ką gi reiškė tokia 
jo elgsena? 

- Kavalieriau, - kalbėjo Malatesta, - atsiprašysiu tamstą viso susirinkimo 
akivaizdoje; įžeidžiau tamstą niekšingai, o tamsta neužsitarnavai įžeidimo... 

išklausysime tamstos paaiškinimų, jei tamsta matai reikalą juos mums duoti. 
Tačiau aš iš savo pusės turiu pareikšti, kad Jono Malatestos įtarimai yra didžiai 

atlyginimo paskyrimą už tamstos galvą. Sprendžiant iš dėtų pastangų tamstą 
sugauti, galima padaryti išvadą apie tamstos Bordžijoms keliamą baimę. Nuo tos 
akimirkos karštai troškau tamstą pažinti ir esu laimingas, kad aplinkybės man 
šiandieną leidžia ištiesti tamstai draugišką ranką... 

Ragastenas su džiaugsmu paspaudė Orsinio ranką. Kiti Tarybos nariai taip pat 
stengėsi jam pareikšti savo simpatiją. 

Tada Ragastenas papasakojo jiems savo nuotykius nuo pat atvykimo į Italiją. 
Pasakojo savo nuotykius paprastai, O ypatingai žavėtinas buvo jo ramumas, kai 
vaizdavo Cezario Bordžijos sukaustymo sceną, arba kai laikė savo rankose 
popiežių. “ 

Visi atrodė klausą kažkokios stebuklingos Odisėjos. Iš Primaveros veido 
negalėjai suprasti jos jausmų. Tik dėmesys, su kuriuo klausė Ragasteno 
pasakojimo, buvo toks gilus, kad kavalieriui baigus kalbėti, staiga krūptelėjo, lyg 
staigi tyla ją pažadino iš ramaus susimąstymo. 

Visi nutarimai, padaryti grovui Almai nesant, buvo jo patvirtinti. Net 

buvo be pagrindo... Mūsų mylimas grovas grįžo pas mus po nuotykio, į kurį 
pakliuvo per neatsargumą, grįžo, kad atgautų visas teises, tačiau atsisako visų 
pareigų, kurias patikėjo sueiga. 

- Esu laimimgas, girdėdamas grovą esant vertą mūsų paklusnumo! - tarė 
Malatesta. 

- Gerai, Jonai! O kas dėl kavalieriaus de Ragasteno, esi tiek kilniaširdis ir 
drąsus, kad tikrai jo akivaizdoje prisipažinsi, jog buvai tuo atžvilgiu neteisingas. 

Prieš atsakydamas tamstai, kunigaikšti, noriu vienam kavalieriui pasakyti porą 
žodžių. 

- Tebūnie taip! - sutiko kunigaikštis Manfredi nustebęs. 

Jonas Malatesta drauge su Ragastenu pasitraukė į lango nišą. Primavera, 
stovėjusi už tėvo, taip pat pasitraukė ir nuošaliai pasislėpė. 

- Pone, - tarė Malatesta Ragastenui, - vos pamačiau tamstą katakombose, 
mano širdyje gimė nuoširdi pagarba tamstos drąsai ir elgsenai. Tos nuomonės 
nepakeičiau nei akimirkai, kai atvežei grovą Almą... esu įsitikinęs, kad tik tamstai 
jis turi būti dėkingas už savo nepažeidžiamą garbę... 

- Užtikrinu tamstą... : 

- Leisk man baigti... Noriu tamstai pareikšti, kad įžeidimas, kurį tamsta prieš 
akimirką išgirdai iš mano lūpų, nebuvo iš įsitikinimo. Šmeiždamas tamstą 
žodžiais, sieloje stebėjaus tamsta ir, deja, pavydėjau tamstai. 

Ragastenas apstulbo. Negalėjo įtarti Malatestą esant bailį. Ką gi reiškė tokia 
jo elgsena? 

- Kavalieriau, - kalbėjo Malatesta, - atsiprašysiu tamstą viso susirinkimo 
akivaizdoje; įžeidžiau tamstą niekšingai, O tamsta neužsitarnavai įžeidimo... 

- Aš neleisiu, kad toks kilnus bajoras žemintųsi atsiprašinėjimais. Tai, ką dabar 
pasakei, nuplauna kiekvieną įžeidimą. 

- Dėkoju tau, kavalieriau, - karštai tarė Malatesta, - tačiau leisk man baigti, 
atsiprašau tamstą ir šį vakarą mūsų dvikova neįvyks... Ir vis tiktai privalome 
kautis... 

- Nesuprantu... 

- Sakau tamstai, kad privalome kautis. Taip, vienas iš mūsų turi mirti! 

Tehūnie taip! Sutinku su tamsta kautis, nors tamstos elgsena man atrodo... 

- Verta bepračio! Sakyk, ko tamsta nori! 

- Kada tamsta nori susitikti? - tarė Ragastenas, vis labiau nustebęs. 

- Rytoj, naktį... 

- Gerai. Vieta? 

- Ties „Galva“... 

- Kur rasiu tą „Galvą“"? Atleisk tamsta, dar taip gerai nepažįstu Montefortės... 

- Ta vieta yra už miesto sienų, pusiaukelėje sąsmaukos, per kurią, kaip man 
sakė, tamsta atvykai... Ar pastebėjai tamsta dvi milžiniškas uolas! Viena jų, iš 
dešinės pusės, yra panaši į vyro galvą; taigi ir vadinama „Galva“... 

- Gerai. Taigi rytoj naktį, ties „Galva“. Būsiu. 

- Dėkoju, kavalieriau, - sušuko Malatesta. 

- Dar vienas klausimas! Po velnių, juk padorus bajoras, kokiu save laikau, 
nesileis kito tikro bajoro nuduriamas, net nežinodamas,dėl ko! 

- Nori tamsta žinoti;dėl ko tave iššaukiu? Nori žinoti,dėl ko, nors labai gailiuosi 
ištaręs tamstą įžeidžiančius žodžius, dėl ko, nepaisant visko, noriu tamstą užmušti 
arba noriu būti tamstos užmuštas? 

- Po velnių! Žinoma, norėčiau tą sužinoti! | 

- Taigi todėl, kad myliu Beatričę! Ar supranti mane? Myliu ją lyg proto 
netekęs, jei net leidau sau neteisingai tamstą įtarti. Myliu ją taip, kad verčiau noriu 
mirti negu žinoti, kad nesu mylimas! 

Ragasienas pabalo. 

- Myli tamsta kunigaikštienę Manfredi, - suvapaliojo... - Bet kokio lygio ta 
meilė?.. 

Malatesta griebė jį už rankos, slopindamas skausmą... 

- Taigi vienas iš mūsų turi mirti, nes ji myli tamstą, kavalieriau!.. 

Ragastenas nusilpo, nustojo žado... negalėjo pajudėti. Norėjo sulaikyti 
Malatestą, bet tas jau buvo salės viduryje. Beveik palietė Primaverą. Pamatė, kaip 
pakėlė prie kaktos abi rankas; išgirdo kaip sukuždėjo: 

- O, aš nelaiminga! 

- Ponai, - tarė Jonas Malatesta pakeltu balsu, - ponai, visų čia susizinkusiųjų 
akivaizdoje, kurie girdėjote mano įžeidžiančius žodžius, atsiprašau už juos 
kavalierių de Ragasteną. Tikiuosi, kad poelgis nieko nenustebins... 

- Ne, ne, mano vaike, - sušuko kunigaikštis Manfredi, - visi žino tavo vikrumą 
ir drąsą, todėl nieko nestebina, kad nori ir turi drąsos atitaisyti savo klaidą. 


108 


Visi ištiesė rankas Malatestai, kuris, juokdamasis ir kalbėdamas lyg nieko 
nebūtų įvykę, kartu su kitais didžiūnais apleido pasitarimų salę. 

Ragastenas taip pat ruošėsi eiti. Staiga krūptelėjo. Maža rankutė palietė jo 
petį. Tai buvo Primavera. 

- Šį vakarą, - sukuždėjo, - rūmų sode... noriu su tamsta pasikalbėti. 

Ragastenas nusilenkė labai sumišęs, vos galėdamas pastovėti. Pakėlęs galvą, 
pamatė kunigaikštienę Manfredi išeinant iš salės. Grovas Alma padavė jai ranką. 
Šalia jos ėjo kunigaikštis Manfredi, šypsodamasis... laimingas! 

- Malatesta pasakė, kad ji mane myli! - pamanė Ragastenas, negalėdamas 
pajudėti iš vietos, lyg pritrenktas tos žinios. - Tačiau ištekėjo už kunigaikščio 
Manfredi! Jau nebebus mano! Niekad! Ach! Malatesta suklydo. Jo protą užtemdė 
pavydas! Nemyli manęs... negali mylėti! Visa tai tik svajonės! Beprotybė? Jonas 
Malatesta pasakė, kad vienas iš mūsų turi žūti... Dabar jau žinau, kuris žus... 


Pabaiga 


i 


Apie tolimesnius mūsų herojų nuotykius skaitytojai sužinos 
iš netrukus išeisiančios paskutinės knygos „Sidabro taurė *. 

ŽYGIS PRIEŠ AUSTRIŲ PIRATUS 


Iš visų žūklės sargybinių viršininkų, kurių vadovaujami mes, Čarlis Legrantas 
ir aš, įvairiais laikais tarnavę, manau, abu laikėmės tos nuomonės, kad Nilis 
Partingtonas buvo geriausias. Jis nebuvo nei sukčius, nei bailys; ir nors reikalau- 
davo, kad mes griežtai vykdytume jo įsakymus, bet tuo pačiu metu mūsų santykiai 
būdavo nuoširdūs ir draugiški, ir jis, kaip tai parodys ši apysaka, duodavo mums 
laisvę, prie kurios mes nebuvome pripratę. į 

Nilio šeima gyveno Oklende, prie Žemutinės Įlankos, ne toliau, kaip šešios 
mylios vandeniu nuo San Francisko. Vieną dieną, žvalgydamas ties Pedro iškyšuliu 
kiniečius, krevečių gaudytojus, jis gavo žinią, kad sunkiai serga jo žmona, ir po 
valandos „Elnias“ jau skriejo į Oklendą, nešamas stipraus palankaus šiaurės 
vakarų vėjo. Mes atplaukėme į Oklendo įlanką ir nuleidome inkarą; kitomis 
dienomis kol Nilis buvo krante, mes suveržėme „Elnio“ laivavirves, perkrovėme 
balastą, apvalėme, ir valtis buvo pilnoj tvarkoj. 

Kai visa tai sutvarkėme,laiko liko dar labai daug, neturėjome kur jo dėti. Nilio 
žmona pavojingai sirgo, ir atrodė, kad mums teks savaitę išlaikyti laivą uoste, 
belaukiant kol krizė praeis. Mudu su Čarliu bastėmės po prieplauką ir galvojome, 
ką čia dabar pradėjus veikti; taip beslampinėdami, mes užtikome austrių gaudy- 
tojų laivyną, kuris stovėjo Oklendo miesto prieplaukoje. Daugumas jų buvo 
dailūs, grakštūs laiveliai, pritaikyti greitam plaukimui ir audringam orui, ir mudu, 
atsisėdę prieplaukoje ant rąstų, ėmėme apžiūrinėti. 

- Koks geras laimikis, matai, - tarė Čarlis, rodydamas į austrių krūvas, atrinktas 
pagal dydį į tris rūšis, kuriom buvo užversti valčių deniai. 


Tęsinys. Pradžia Nr.1 
112 


Vertelgos rikiavo savo vežimėlius išilgai prieplaukos krašto, ir iš jų derybų ir 
ginčų man pavyko sužinoti austrių parduodamąją kainą. 

- Anoje valtyje prikrauta mažiausiai už du šimtus dolerių, - apskaičiavau aš. - 
Įdomu, kiek laiko jie sugaišo tokiam laimikiui sugauti? 

- Tris ar keturias dienas, - atsakė Čarlis. - Visai neblogas uždarbis dviems 
vyrams - dvidešimt penki doleriai per dieną kiekvienam. 

Valtis „Šmėkla“, apie kurią mes kalbėjome, stovėjo tiesiai prieš mus. Du 
žmonės sudarė jos įgulą. Vienas buvo kresnas, piačiapetis vyrukas su nepaprastai 
ilgomis, lyg gorilos, rankomis, o antrasis - aukštas, puikaus kūno sudėjimo vyras, 
skaisčiai mėlynomis akimis ir su juodų lygių plaukų kupeta. Tokia neįprasta ir 
nuostabi buvo ta plaukų ir akių kombinacija, kad mudu su Čarliu užtrukome prie 
šios valties kiek ilgiau, negu buvome manę. 

Ir gerai, kad mes taip pasielgėm. Storas senyvas vyras, kurio apdaras ir 
laikysena liudijo, kad tai turtingas pirklys, priėjo prie mūsų, sustojo šalia ir pasiž- 
iūrėjo į „Šmėklos“ denį. Jis atrodė supykęs, ir juo ilgiau jis žiūrėjo į laivą, juo labiau 
niršo. . 

- Tai mano austrės, - prabilo jis pagaliau. - Aš žinau, kad tai mano austrės. Jūs 
užpuolėte praeitą naktį mano seklumas ir prisigrobėte iš manęs austrių. 

Aukštasis ir trumpasis vyrai „Šmėkloje“ pasižiūrėjo į viršų. 

- Hello, Teftai, - įžūliai ir familiariai atsiliepė trumpasis. (Plūduriuojantieji 
įlankos gyventojai praminė jį „Šimtakoju“ už tai, kad jis turėjo ilgas rankas). - 
Hello, Teftai, - pakartojo jis vėl įžūliai, - ko tu čia dabar niurzgi? 

- Tai mano austrės - štai ką aš pasakiau. Jūs pavogėte jas iš mano seklumų. 

- Jūs labai išmintingas, ar ne? - su pašaipa atsakė Šimtakojis. - Atrodytų, kad 
savo austres gali atskirti nuo kitų visur, kur tik jas pamatai? 

- Na, o kiek aš patyriau, - įsikišo aukštasis vyras, - tai austrės visuomet lieka 
austrėmis, kur jas beužtiktum, ir jos visai panašios, jei jau apie tai kalbėsime, ir 
mūsų įlankoje, ir visame pasaulyje. Mes nenorime su jumis pyktis, misteri Teftai, 
otik pageidaujame, kad nešmeižtiumėt mūsų ir nevadintumėt vagimis ir plėšikais, 
kol neįrodysit, jog tai jūsų prekės. 

- Aš žinau, kad jos mano; dedu savo galvą, kad taip yra! - suurzgė misteris 
Teftas. 

- Įrodyk tai, - pratarė aukštasis vyras, kurį, kaip mes vėliau sužinojome, 
pravardžiavo „Delfinu“, nes jis buyo nuostabus plaukikas. 

Misteris Teftas bejėgiškai gūžtelėjo pečiais. Jis, žinoma, negalėjo įrodyti, jog 
austrės priklauso jam, kad ir kaip buvo tuo įsitikinęs. 

- Aš duočiau tūkstantį dolerių „kad tik galėčiau jus pasodinti į šaltąją, - sušuko 
jis. - Aš duočiau po penkiasdešimt, dolerių už kiekvieno jūsų galvą tam, kas suims 
ir pateiks kaltės įrodymus. 

Plyšo juokais visose valtyse, nes ir kiti piratai klausėsi ginčo. 

- Austrės rinkti pelningiau, - sausai pastebėjo Delfinas. 

Misteris Teftas nekantriai apsisuko ant kulnų ir nuėjo. Čarlis, užmetęs akį, 


113 


įsidėmėjo,kuriuo keliu jis nukiūtino. Po kelių minučių, kai jis jau buvo dingęs už 
kampo, Čarlis tingiai atsistojo ant kojų. Aš nusekiau paskui jį, ir mudu nuėjome į 
priešingą pusę. ų 

- Einam! Greičiau! - prašnibždėjo Čarlis, kai mes jau dingome iš austrių 
gaudytojų akiračio. 

Mes beregint pakeitėme kryptį, ir, slapstydamiesi už kampų, nėrėme nuoša- 
liomis gatvelėmis, kol priešakyje pasirodė stuomeninga Tefto figūra. 

- Aš pasikalbėsiu su juo dėl atlyginimo, - aiškino Čarlis, kai mes skubėdami 
vijomės seklumų savininką. - Nilis užtruks čia kokią savaitę laiko, ir mes tuo tarpu 
su tavim galėtume puikiausiai imtis kokio nors darbo. Ką tu pasakysi? 

- Žinoma, žinoma, - tarė misteris Teftas, kai Čarlis pasisakė kas esąs ir 
paaiškino savo ketinimus. - Šitie vagiliai kasmet išplėšia iš manęs tūkstančius 
dolerių, ir aš būčiau laimingas, bet kokia kaina galėdamas juos sutriuškinti... Taip, 
ser, bet kokia kaina. Kaip jau sakiau, aš duosiu penkiasdešimt dolerių už galvą ir 
manysiu, kad tai pigu. Jie apiplėšė mano seklumas, išvartė mano ženklus, prigą- 
sdino mano sargus, o pernai vieną ir užmušė. Negalėjau to įrodyti. Viskas padaryta 
tamsią naktį. Visa, ką ašturėjau, buvo negyvas sargas ir jokių kitų įrodymų. Sekliai 
taip pat nieko negalėjo padaryti. Niekas nieko negalėjo padaryti šiems žmonėms. 
Mums nė karto nepavyko nors vieną iš jų suimti. Todėl aš ir sakau, misteri... kaip, 
sakėt, jūsų pavardė? 

- Legrantas, - atsakė Čarlis. 

- Todėl aš ir sakau, misteri Legrantai, kad esu jums labai dėkingas už pagalbą, 
kurią man siūlote. Ir aš būsiu laimingas, labai laimingas, ser, galėdamas visaip su 
jumis bendradarbiauti. Mano sargai ir valtys yra jūsų paslaugoms. Galite aplankyti 
mane San Francisko kontoroje bet kuriuo laiku arba paskambinkit man telefonu 
- mano sąskaita. Ir nebijokit išleisti pinigų. Aš padengsiu jūsų išlaidas, kokios jos 
bebūtų, jei tik jos bus tikslingos. Būklė darosi beviltiška, ir reikia kažką daryti, kad 
išsiaiškintume, kam priklauso austrių seklumos - man ar tai nenaudėlių gaujai. 

- O dabar pasimatysime su Niliu, - tarė Čarlis, palydėjęs misterį Teftą į San 
Francisko traukinį. 

Nilis Partingtonas ne tik nesipriešino mūsų žygiui, bet pasirodė, kad jis net 
daug kuo gali mums padėti. Čarlis ir aš nieko nežinojome apie austrių pramonę, 
bet jo galva buvo tikra enciklopedija, kurion buvo surinkta visa, kas siejasi sų šiuo 
verslu. O taip pat po valandos jis atvedė mums graiką, septyniolikos ar šešiolikos 
metų berniuką, kuris nepaprastai puikiai žinojo visas austrių grobimo paslaptis ir 
gudrybes. 

Beje, šia proga turiu pastebėti, kad mes, žūklės sargybiniai, tai lyg ir laisvai 
samdomi kariai. Tuo tarpu, kai Nilis Partingtonas, kuris buvo etatinis sargybinis, 
gaudavo nuolatinę algą, Čarlis ir aš, laisvai samdomi sargybinio padėjėjai, gauda- 
vom vien tai, ką uždirbdavome - tai yra, tam tikrą dalį baudų, kurias uždėdavo 
mūsų pačiuptiesiems žūklės įstatymų laužytojams. Taip pat ir kiekviena piniginė 
dovanėlė, kuri pasitaikydavo, būdavo mūsų. Mes pasiūlėme Partingtonui pasida- 

lyti visu tuo, ką gausime iš misterio Tefto, bet sargybinis nė klausyti nenorėjo apie 
tai. Jis, sakė, esąs labai laimingas, galėdamas padaryti gero mums, kurie tiek daug 
jam padėjome. 

Mesilgai ir strategiškai tarėmės, kol sudarėme štai kokį veikimo planą. Žemu- 
tinėje Įlankoje mūsų iš matymo niekas nepažino, bet visi žinojo „Elnią“ esant 
žūklės sargybinių valtimi, todėl jaunasis graikas, vardu Nikolas, ir aš turėjome 
nuburiuoti kokiu nors nekaltai atrodančiu laiveliu į Asparagaus salą ir susijungti 
su austrių piratų laivynu. Ten, kiek patyrėme iš Nikolo pasakojimų apie seklumas 
ir austrių grobimo būdus, mes tikėjomės galėsią užklupti piratus bevagiant austrės 
ir čia juos suimti. Čarlis turėjo laukti krante drauge su misterio Tefto sargais ir 
policininkų būriu, kad prireikus galėtų mums padėti. 

- Aš žinau kaip tik tinkamą valtį, - tarė Nilis, pasitarimui baigiantis. - Tai senas 
išgvėręs laiviūkštis, kuris plūduriuoja ties Tibiuronu. Jūs su Nikolu galite tenai 
patekti keltu, nusisamdyti jį beveik už dyką ir dumti tiesiog į seklumas. 

- Linkiu jums sėkmės, vyručiai, - tarė jis po dviejų dienų, atsisveiklindamas su 
mumis. - Atminkit, kad jie pavojingi žmonės, tad būkite atsargūs. 

Nikolui ir man pavyko labai pigiai nusisamdyti tą laiviūkštį; ir, kol kėlėme 
bures, mes juokaudami nusprendėme, kad jis buvo netgi senesnis ir labiau sugle- 
IĘS, negu mums pasakojo. Tai buvo didelė keturkampė plokščiadugnė valtis, 
gafeliniu takelažu, su perskeltu stiebu, palaidom virvėm, aptriušusiomis burėmis, 
surūdijusiom geležinėm dalim; ji buvo nepaslanki, nelabai klausė vairo ir šlykščiai 
dvokė degutu, nes šia keista koše ji buvo ištepta nuo priekio iki užpakalio, nuo 
kabinos stogo iki kilio briaunos. O, be to, dar abiejuose šonuose valties stambiomis 
baltomis raidėmis buvo užrašyta „Anglies Deguto Megi". 

Tai buvo nenuotykinga, bet mus prijuokinusi kelionė iš Tibiurono į Aspara- 
gaus salą, kur mes atplaukėme kitą dieną po pietų. Austrių piratai, dvylikos valčių 
laivynas, stovėjo nuleidę inkarus prie taip vadinamųjų „Apleistųjų seklumų". 
„Anglies Deguto Megi", šlitiniuodamas, įplaukė į laivų tarpą, lengvam vėjeliui 
pučiant iš užpakalio, ir visi piratai susigrūdo deniuose mūsų pasižiūrėti. Nikolas ir 
aš, dirbtinai apsimetę nerūpestingi, vairavome valtį kiek galėdami žiopliškiau. 

- Kas čia? - sušuko kažkas. 

- Įspėk, jei gali! - atsiliepė kitas. 

- Galiu prasmegti, jei tai ne Nojaus arka! - šaipėsi „Šmėklos“ denyje Šimtako- 
jis. 

- Ei! Ahoy, jūs kapitone! - rėkė kitas padauža. - Iš kokio esate uosto? 

Mes nekreipėm dėmesio į juokus ir elgėmės kaip naujokai, lyg visą laiką savo 
dėmesį būtume sukaupę į „Anglies Deguto Megį". Aš pakreipiau valtį gerokai 
prieš vėją nuo „Šmėklos“; Nikolas nuskubėjo į valties priekį nuleisti inkaro. 
Visiems atrodė, kad mes didžiausi žiopliai, kai grandinė taip susiraizgė, jog inkaras 
niekaip negalėjo pasiekti dugno.. Taip pat visiems atrodė, kad Nikolas ir aš labai 
jaudinamės, stengdamiesi ją išnarplioti. Kaip ten bebūtų, bet mes puikiai apdū- 
mėme akis piratams, kurie neapsakomai džiaugėsi mūsų kvaila padėtimi. 

Grandinė taip ir liko neišnarpliota; lydimi įvairiausių pašaipių patarimų, mes 
nudreifavome* prie „Šmėklos“ ir atsitrenkėme į ją; jos bušpritas perskrodė kiaurai 
mūsų grotą ir išplėšė jame daržinės vartų didumo skylę. Šimtakojis ir Delfinas, 
susirietę ant kabinos stogelio, plyšo iš juoko ir paliko mums patiems išsipainioti iš 
šios padėties. Pamėgdžiodami neįgudusius jūreivius, mes galų gale įstengėme tai 
padaryti; pavyko mums išnarplioti ir inkaro grandinę, kurios mes išleidome apie 
tris šimtus pėdų, todėl „Anglies Deguto Mesi“ galėjo suktis aplink inkarą ratu, 
kurio diametras siekė šešis šimtus pėdų, ir, tokiu ratu plaukiodama, mūsų valtis 
būtų susidūrusi bent su puse laivyno. 

Austrių piratų laivai buvo patogiai sustatyti, nuleidę inkarus ant trumpų lynų, 
nes buvo gražus oras, ir piratai ėmė garsiai piktintis tuo, kad mes, neišmanėliai, 
išleidome tokią beprasmiškai ilgą inkaro grandinę. Tačiau jie ne tiktai piktinosi, 
bet ir privertė mus įtraukti grandinę atgal į valtį i ir palikti vandeny tik trisdešimt 
pėdų. 

Padarę jiems pakankamą žioplumo ir nerangumo įspūdį, mes su Nikolu 
nusileidome į laivo apačią pasveikinti kits kitą ir išsivirti vakarienę. Vos mes 
pavakarieniavome ir išplovėme indus, tuoj prie „Anglies Deguto Megi“ šono 
priplaukė valtelė, o paskum deniu sukaukšėjo sunkūs žingsniai. Netrukus bruta- 
lusis Šimtakojo veidas pasirodė liuko angoje, ir jis, Delfino lydimas, nusileido į 
kabiną. Jie nespėjo susėsti ant guolių, o jau prie mūsų priplaukė dar viena valtelė, 
ir dar, ir dar - kol kabinose susirinko viso laivyno atstovai. 

- Kur jūs nudžiovėte tą seną geldą? - paklausė kresnas, gauruotas vyriškis, 
žiauriomis akimis ir meksikietiškų veido bruožų. 

- Mes nenudžiovėm jos, - atsakė Nikolas jų pačių leksikonu, tuo dar labiau 
sustiprindamas jų įsitikinimą, kad mes pavogėme „Anglies Deguto Megi". - O jei 
ir nudžiovėme, tai kas? 

- Tai aš nesižaviu jūsų skoniu, štai kas, - pašaipiai atsakė tas, kuris buvo panašus 
į meksikietį. - Jau geriau man supūti krante, negu plaukioti tokia gelda, kuri nuolat 
klumpa. 

- Ką mes galėjome žinoti, kol jos neišbandėm? - paklausė Nikolas taip nekaltai, 
kad visi ėmė juoktis. - Ir kaip jūs gaudote tas austres? - paskubom pasiteiravo jis. 
- Mes norim jų prisikrauti valtį; štai ko mes ir atvykom - austrių prisikrauti. 

- Kam jums jų reikia? - paklausė Delfinas. 

- Mes padovanosime jas savo draugams, - atsakė Nikolas. - Šitaip turbūt 
pasielgiat ir jūs? 

Tai vėl sukėlė juoką, ir juo linksmesni buvo mūsų svečiai, juo aiškėjo mums, 
kad jiems nekyla nė mažiausio įtarimo, kas mes esam ir koks mūsų tikslas. 

- Ar ne tave aš mačiau anądien Oklendo prieplaukoje? - staiga paklausė manęs 
Šimtakojis. 

- Taip, - drąsiai atsakiau aš, griebdamas jautį už ragų. - Žiūrėdamas į jus, 


* Laivasdreifuoja, kai plaukia, vėjo ar srovės aklai nešamas, į šalį nuo savo kelio. 

vyručiai, aš galvojau - ar vykti mums austrių gaudyti, ar ne. Mano apskaičiavimu, 
tai visai neblogas biznis, ir todėl mes prisijungsim prie jūsų. Žinoma, vyručiai, - 
paskubėjau pridurti, - jei jūs neturit nieko prieš. 

- Aš pasakysiu jums vieną dalyką, bet ne du, - tarė Šimtakojis, - būtent jums 
pajudinti smegenis ir susirasti sau geresnę valtį. Mes nepakęsim, kad mūsų garbę 
terštų tokia dėžė, kaip šis laivas. Suprantate? 

- Žinoma, - pasakiau aš. - Kai tik parduosim kiek austrių, mes tuoj įsitaisysime 
valtį kaip reikiant. 

- Ir jei pasirodytų, kad jūs esate geri ir patikimi vyrukai, - tęsė Šimtakojis, - tai 
ką gi, galėsite dirbti su mumis, bet jei ne (čia jo balsas pasidarė griežtas ir net 
grėsmingas), na, tai toji diena bus riesčiausia jūsų gyvenime. Suprantat? 

- Žinoma, - atsakiau aš. 

Po šito ir daugelio kitų panašių įspėjimų bei patarimų pašnekesys nukrypo į 
bendro pobūdžio dalykus, ir mes sužinojome, kad seklumos bus puolamos tą pačią 
naktį. Valandą paviešėję, jie, lipdami į savo valtelės, pakvietė mus dalyvauti jųjų 
žygyje, tikindami, kad - „juo daugiau, tuo linksmiau“. 

- Ar tu įsidėmėjai tą trumpąjį vyrioką, kuris panašus į meksikietį? - paklausė 
Nikolas, kai jie kiekvienas jau buvo savo laive. - Tai Barkis iš Palaidūnų Gaujos; 
otas vyriokas, kuris atvyko kartu su juo - tai Skilingas. Juos abu dabar išleido už 
penkių tūkstančių dolerių užstaią. 

Aš ir anksčiau buvau girdėjęs apie Palaidūnų Gaują: tai buvo būrys padaužų 
ir nusikaltėlių, terorizavusių žemutinius Oklendo priemiesčius; du trečdalius šitų 
žmonių visuomet užtiktum kalėjimuose, sėdinčius už įvairius nusikaltimus - ir už 
melagingus parodymus, ir pagaliau už žmogžudystes. 

- Juodu nėra tikri austrių piratai, - tęsė Nikolas. - Jie atvyko čia pasitrankyti ir 
užsidirbti keletą dolerių. Tačiau turėsime akylai juos sekti. 

Jau buvo po vienuolikos, o mes sėdėjome kabinoje ir svarstėme mūsų plano 
detales, kai išgirdome, kaip vienoje valtelėje palei „Šmėklą“ subildėjo irklai. Mes 
prisitraukėme savo valtelę, įsimetėme į ją kelis maišus ir nusiyrėme į garso pusę. 
Čia mes išvydome besitelkiančias valteles, nes austres plėšti buvo nutarta visiems 
kartu. 

Aš nustebau pamatęs, kad toje vietoje, kur buvome nuleidę inkarą dešimties 
pėdų gilumoje, dabar bebuvo vos pėda vandens. Tai buvo didysis birželio mėnesio 
pilnaties atoslūgis; ir kadangi vandens slūgimas turėjo užtrukti dar pusantros 
valandos, tai aš supratau, kad mūsų inkaras gulės išsikišęs iš vandens iki atoslūgio 
pabaigos. 

Misterio Tefto austrių seklumos buvo už trijų mylių, ir mes gana ilgai patylo- 
mis yrėmės užpakaly visų valčių, kartas nuo karto užplaukdami ant seklumos, 0 
irklais nuolat kliudydami dugną. Paskui mes priplaukėme dumblyną, kurį bedengė 
kokių dviejų inčių vandens sluoksnis - šito jau buvo per maža, kad valtis galėtų 
plaukti. Bet piratai tuojau sušoko į vandenį, ir mes visi, ssumdami ir termpdami 
plokščiadugnes valteles, gana greitai judėjome į priekį. 

Mėnulio pilnatį protarpiais užtemdydavo aukštai danguje slenką debesys, 
tačiau turį didelę praktiką piratai plaukė savo keliu, lyg niekur nieko. Praplaukę 
apie pusę mylios dumblu, mes patekome į gilų kanalą, kuriuo nusiyrėme; jo 
kraštuose iš vandens kyšojo išdžiūvusios seklumos, pilnos negyvų austrių. Pagaliau 
mes pasiekėme vietą, kur buvo renkamos austrės. Du vyrai vienoje seklumoje 
pradėjo šaukti mums, kad pasišalintume. Bet Šimtakojis, Delfinas, Barkis ir 
Skilingas pasišovė vadovauti ir, lydimi visų kitų, bent tridešimties vyrų penkiolikoje 
valčių, nusiyrė tiesiai sargų pusėn. 

- Jūs verčiau išnykit iš čia, - pagrasino jiems Barkis, - arba mes jumyse išgręšime 
tiek skylių, kad net meduje nepaplūduriuosite. 

Sargai išmintingai pasielgė: įvertinę tokią pranašią jėgą, nusiyrė kanalu į tą 
pusę, kur turėjo būti krantas. Be to, ir mūsų plane buvo numatyta, kad jie 
pasitrauks. 

Mes užstūmėme valčių pirmagalius ant vienos didelės seklumos krašto ir visi, 
maišais nešini, išsisklaidėme ir ėmėm žerti austres. Debesys kartkartėmis prasi- 
skleisdavo ties mėnulio veidu, ir tada mes visai aiškiai matėme didžiąsias austres. 
Beregint maišai buvo pilni; vyrai juos nešė į valtis, kur gaudavo tuščius. Nikolas ir 
aš neramūs dažnai grįždavome prie valčių su savo mažutėmis naštomis, bet kas 
kartą savo kely sutikdavom ką nors iš piratų, beeinantį ten arba atgal. 

- Nesijaudink, - tarė Nikolas, - nėra ko skubėti. Kai jiems teks rinkti vis toliau 
ir toliau, bus per toli nešti į valtis. Tada jie statys pilnus maišus ant seklumos krašto 
ir susikraus juos tik tada, kai ims tvinti ir valtelės galės ten priplaukti. 

Praslinko geras pusvalandis, ir jau buvo prasidėjęs potvynis, kai atsitiko štai 
kas. Palikę piratus besidarbuojančius, mes nusėlinome atgal prie valčių. Vieną 
paskui kitą ir be triukšmo nustūmėme jas nuo seklumos krašto ir surišome į 
nepaslankų laivynėlį. Kai mes jau siūmėme į vandenį paskutinę mūsų pačių valtį, 
prie mūsų priėjo vienas iš vyrų. Tai buvo Barkis. Akį metęs, jis tuoj suvokė kas 
nutiko ir šoko į mūsų pusę, bet mes, smarkiai pasispyrę, atsistūmėme nuo kranto, 
ir jis panėrė stačia galva į vandenį. Vos tik išlipęs į seklumą, jis tuoj balsu ėmė 
garsiai rėkti, įspėdamas apie pavojų. 

Mes yrėmės iš visų jėgų, bet judėjome lėtai, nes tempėme su savim tokią 
daugybę valčių. Iš seklumos driokstelėjo šūvis, paskui - antras, trečias; po to 
prasidėjo reguliarus apšaudymas. Aplink mus tik pliumpsėjo kulkos; bet tiršti 
debesys gaubė mėnulį, ir toje akloje tamsoje šis šaudymas buvo visai betikslis, tik 
atsitiktinai galėjo į mus pataikyti. 

- Norėčiau, kad mes turėtume mažą garinį laiviuką, - irkluodamas tariau aš. 

- Oaštenorėčiau, kad mėnulis nesirodytų, - taipgi irkluodamas atsakė Nikolas. 

Tai buvo lėtas darbas, bet kiekvienas irklo mostas stūmė mus vis toliau nuo 
seklumos ir vis arčiau į krantą, kol šaudymas pagaliau nurimo. O kai pasirodė 
mėnulis, mes buvome nusiyrę tokį galą, kad pavojus mums jau nebegrėsė. Neilgai 
trukus mes jau atsiliepėm į šauksmus krante, ir dvi sargybos valtys, kiekviena 
varoma trijų porų irklų, jau skriejo link mūsų. Patenkintas Čarlio veidas pasirodė 

netoliese, ir jis šūktelėjo, spausdamas mums rankas. 

- Ot tai vyrai! Šaunūs jūs vyrukai! Ir vienas, ir kitas! 

Kai laivynėlis buvo atplukdytas į krantą, Nikolas, aš ir vienas sargų sėdome į 
sargybos valtį, o Čarlis stojo užpakaly prie vairo. Paskui mus plaukė dar dvi 
sargybos valtys; kadangi dabar skaisčiai švietė mėnulis, mes lengvai suradome 
austrių piratus nuošalioje sektumoje. Kai prisiartinome, papliupomis sutratėjo jų 
revolveriai, ir mes skubiai pasitraukėme per šūvio nuotolį. 

-Turime apsčiai laiko, - tarė Čarlis. - Vanduo greitai kyla, ir kai jis pasieks jiems 
ligi kaklų, jie neteks jokio noro kovoti. 

Tad padėjome irklus ir laukėme, kada potvynis padarys savo darbą. Štai kokia 
buvo piratų būklė: po didžiojo atoslūgio vanduo šniokšdamas veržėsi atgal, lyg 
matūno perkaso srautas; prieš tokią srovę net puikiausias pasaulio plaukikas vargu 
ar būtų galėjęs nuplaukti tas tris mylias iki valčių. Tarp piratų ir kranto buvome 
mes, užkirsdami jiems kelią pasprukti ta kryptimi. Iš kitos pusės, vanduo greitai 
sėmė seklumas ir per kelias valandas tikriausiai turėjo pakilti piratams aukščiau 
galvų. 

Jūra buvo nuostabiai rami, ir vaiskioj, žėrinčioj mėnesienoj mes stebėjome 
juos pro naktinius žiūronus ir pasakojome Čarliui apie „Anglies Deguto Megi" 
kelionę. Praėjo viena valanda, antra; piratai, susispietę aukščiausiai iškilusioje 
seklumoje, mirko iki juosmens vandenyje. 

- Štai ir įrodymas, ko verta vaizduotė, - kalbėjo Čarlis. - Teftas jau kelinti metai 
stengėsi juos sučiupti, bet jis tai darė raumenų jėga ir nieko nepešė. Mes gi 
veikėme savo galvomis... 

Čia mano ausį pasiekė vos girdimas burbuliavimas; aš pakėliau ranką, kad visi 
nutiltų, po to atsigręžiau ir parodžiau į raibulius, kurie iš Ieto skleidėsi vis didėjan- 
čiu ratu. Tai buvo ne toliau, kaip už penkiasdešimties pėdų nuo mūsų. Mes 
laikėmės visiškai tyliai ir lūkuriavome. Po minutės vanduo prasiskyrė per šešias 
pėdas nuo mūsų, ir mėnulio šviesoje mes išvydome juodą galvą ir baltą petį. Iš 
nustebimo prunkštelėjusi ir staigiai iškvėpusi orą, galva su petimi vėl pasinėrė. 

Mes pasivarėme keliais irklų yriais į priekį, ir toliau mus nešė srovė. Keturios 
poros akių stebėjo vandens paviršių, bet joks raibulys nebepasirodė, ir mums 
nebeteko net žvilgtelėti į juodąją galvą ir baltąjį petį. 

- Tai Delfinas, - tarė Nikolas. - Be giedros dienos jo nepagausi. 

Be ketvirčio trečią piratai parodė pirmąsias nusilpimo žymes. Mes išgirdome 
pagalbos šauksmus; nesuklydę galėjome pasakyti, kad tai Šimtakojo balsas, ir kai 
šį kartą mes prisiartinome, tai į mus niekas nebešaudė. Šimtakojis buvo tikrai 
pavojingoje būklėje. Jo draugų grobikų tik galvos kyšojo iš vandens, jiems besispi- 
riant prieš srovę, bet jo kojos jau nebesiekė dugno, ir jie jį palaikė. 

-Na, vyrai, - linksmai tarė Čarlis, - mes pačiupom jus, ir pasprukti jūs nebegalit. 
Jeigu priešinsitės, turėsime jus čia palikti, ir vanduo pribaigs jus. Na, o jei būsit 
geručiai, paimsim jus į laivus po vieną ir visus išgelbėsim. Ką jūs pasakysit? 

- Sutinkam, - užkimę atsakė jie visi choru, kalendami dantimis. 

- Na, tat eikite po vieną, ir žemo ūgio vyrai pirmieji. 

Šimtakojį mes patį pirmą užvilkome ant denio; jis noriai užsirioglino pas mus, 
bet norėjo paprieštarauti, kai konsteblis dėjo jam antrankius. Po jo mes užvilkome 
Barkį, kuris taip ilgai mirko, jog dabar sugiebo ir buvo visai romus. Kai valtyje 
pririnkome dešimtį, mes nuplaukėme; buvo pakrauta antroji sargybos valtis. 
Trečiajai valčiai beliko tik devyni belaisviai - viso sučiupome dvidešimt devynis 
žmones. 

- O Delfino jūs nepagavote, - tarė Šimtakojis, džiūgaudamas, lyg anas pabėg- 
damas būtų galėjęs žymiai sumažinti mūsų sėkmę. 

Čarlis nusijuokė. 

- Bet visgi mes jį matėm: jis plaukė į krantą pūškuodamas ir čiukšėdamas kaip 
kiaulė. 

Romią ir drebančią piratų gaują mes atvarėme krantu prie austrių sandėliuko. 
Čarliui pasibeldus, atsidarė durys, ir mus apsiautė maloni šilto oro banga. 

-Jūs galite padžiauti čia savo drabužius, vyrai, ir išgerti karštos kavos, - pranešė 
Čarlis, kai jie sugužėjo į vidų. 

Čia, prie ugniakuro, nusiminęs, laikydamas rankoje garuojantį puodelį, sėdėjo 
Delfinas. Nikolas ir aš, lyg susitarę, sužiūrom į Čarlį. Jis linksmai nusijuokė. 

- Visa tai vaizduotės rezultatas, - pasakė jis. - Pamatęs kokį nors daiktą, turi jį 
iš visų pusių apžiūrėti, nes kitaip kokia gi nauda, kad jį iš viso matei? Todėl, krantą 
išvydęs, aš ir palikau porą konsteblių, kad jie čia užmestų akį. Štai ir viskas. 

„LANKAŠIRO KARALIENĖS* APGULA 


Turbūt labiausiai kiek teko dirbti žūklės sargybose, aš ir Čarlis nusikamavome 
tada, kai sykį dvi savaites laikėme apgulę didelį keturstiebį anglų laivą. Pirm negu 
mums pavyko šį reikalą išnarplioti, jis virto painia matematine problema, - ir tik 
visai atsitiktinai mes suradome priemonę sėkmingai jį užbaigti. 

Po reido prieš austrių piratus mes grįžome į Oklendą ir išbuvome tenai dvi 
savaites, kol praėjo pavojus, grėsęs Nilio žmonai, ir ji pradėjo sveikti. Tad tik po 
ištiso mėnesio atvangos mes pasukome „Elnio“ nosį Benišijos link. Kai nėra katės, 
pelės ima žaisti: per šias keturias savaites žvejai labai įsismagino ir akipiėšiškai 
laužė įstatymus. Kai mes praplaukėme pro Pedro iškyšulį, pamatėme, kad krevė- 
čių gaudytojai dirba išsijuosę, o San Pablo įlankoje toiumoj pastebėjome plačiai 
išsiskleidusį Aukštutinės. Įlankos žvejų laivyną; ten valtyse paskubomis traukė iš 
vandens tinklus ir kėlė bures. 

Tai buvo pakankama pagunda, kad pradėtume imtis darbo, nes paaiškėjo, kad 
pirmoji bei vienintelė valtis, kurią mums pavyko užklupti, turi tinklą, neatitinkantį 
žūklės taisyklių. Silkėms gaudyti įstatymas leidžia vartoti tik tokius tinklus, kurių 
mazgeliai atstu vienas nuo kito nemažiau, kaip septynis su puse inčio; bet akutės 
šito tinklo tebuvo tik trijų inčių. Tai buvo aiškiai nusikalstamas pažeidimas, ir abu 
žvejus mes tučtuojau suėmėme. Nilis Partingtonas pasiėmė vieną jų su savim, kad 
tas padėtų jam valdyti „Elnią“, o Čarlis ir aš nuplaukėme su kitu sučiuptąja valtimi. 

Bet silkių laivynas, kaip padūkęs, jau buvo nėręs į Petalumos krantą, ir per visą 
likusią kelionę San Pablo įlanka mes nebesutikom nė vieno žvejų laivo. Mūsų 
belaisvis - įdegęs barzdotas graikas - paniuręs sėdėjo ant savo tinklo, kai mes 
buriavome jo laivu. Tai buvo dar visai nauja valtis, pritaikyta lašišoms gaudyti 
Kolumbijos upėje; matyti, ji šiandien išplaukė į savo pirmąją kelionę, ir ją valdyti 
buvo labai lengva ir patogu. Net kai Čarlis ėmė ją girti, mūsų belaisvis nenorėjo 
su mumis nei kalbėti, nei mūsų matyti, ir mes palikome jį ramybėje, kaip visiškai 
asocialų berną. 

Mes nuplaukėme Karkinezo sąsiauriu ir užsukome įlankon palei Ternerio 
laivų dokus, ieškodami ramesnio vandens. Čia stovėjo keletas plieninių anglų 
burlaivių, kurie laukė kviečių derliaus; ir čia visai netikėtai, kaip tik toje vietoje, 
kur mums pavyko sučiupti Didįjį Aleką, mes dar užtikome du italus valtelėje, 
kurioje gulėjo visiškai paruoštas „kinietiškas lynas" erškėtams gaudyti. Nustebom 
ir mes, ir jie, nes užgriuvome juos anksčiau, negu kas nors iš mūsų ar jų susigriebė. 
Čarlis vos spėjo pasukti prieš vėją ir prišiieti mūsų valtį prie jųjų. Aš išbėgau į priekį 
ir mečiau jiems lyną, liepdamas jį pririšti. Vienas iš italų suktelėjo lyną sykį aplink 
kuoliuką, o tuo tarpu aš pasiskubinau nuleisti mūsų didžiulį foką*. Kai tai buvo 


* Fokas - priekinė burė. 

padaryta, mūsų valtis ėmė plaukti atga!, sunkiai vilkdama paskui save laivelį. 

Čarlis nuėjo į priekį, norėdamas pereiti į sučiuptąją valtį; bet kai aš pamėginau 
prisitraukti ją, panaudodamas lyną, italai jį artpalaidavo. Mes tuojau pat pradėjome 
plaukti pavėjui, o jie išsitraukė dvi poras irklų ir savo iengvute valtimi ėmė irtis 
tiesiai prieš vėją. Šitas jų manevras trumpai akimirkai sutrikdė mūsų planus, nes 
nebuvo ko ir tikėtis, kad besiirdami savo didele ir sunkiai prikrauta valtimi mes 
galėsime juos pavyti. Bet netikėtai į pagalbą atėjo mūsų belaisvis. Jo juodos akys 
nekantriai sužibo, o veidas paraudo iš vos,tramdomo susijaudinimo, kai jis, 
nuleidęs judomąjį kilį, vienu šuoliu atsidūrė priešaky ir iškėlė burę. 

- Man dažnai tekdavo girdėti, kad graikai nemėgsta italų, - juokdamasis pasakė 
man Čarlis, skubėdamas į užpakalį, prie vairo. 

Ir aš nė karto nemačiau žmogaus, kuris trokštų sučiupti kitą labiau, negu šis 
mūsų belaisvis, kai vijomės italus. Jo akys tiesiog žaibavo, šnervės virpėjo ir labai 
keistai išsipūtė. Čarlis vairavo, o graikas valdė burę; ir nors Čarlis darbavosi greit 
ir vikriai, kaip katė, bet graikas vos galėjo tverti iš nekantrumo. 

Italams buvo užkirstas kelias į krantą, kuris artimiausioje vietoje buvo nutolęs 
per mylią. Jeigu jie būtų pamėginę tai padaryti, mes, šoninio vėjo padedami, 
būtume galėję užeiti jiems už akių anksčiau, negu jie būtų suspėję nupiaukti 
aštuntąją kelio dalį. Bet jie per daug išmintingi, kad tai pabandytų, ir pasitenkino 
tuo, jog yrėsi prieš vėją palei didelio laivo - „Lankaširo karalienės" - dešinįjį šoną. 
Betgi iš kitos laivo pusės ta kryptimi buvo atviras dviejų mylių vandens tarpas iki 
kranto. Šito jie taipgi neišdrįso pamėginti, nes ir čia mes juos galėjome sugauti 
anksčiau, negu jie būtų pasiekę krantą. Taigi, priplaukus „Lankaširo karalienės" 
pirmagalį, jiems nebeliko nieko kito, kaip tik apiplaukti jį ir irtis išilgai kairiojo laivo 
šono užpakalio link, kas reiškė, kad jiems teks irtis pavėjui, ir tuo mes galėjome 
pasinaudoti. 

Mes, plaukdami savo lašišine valtimi, laikėmės kiek buvo įmanoma, prieš vėją, 
permetėm buresir aplenkėme laivo pirmagalį. Čarlis pasuko vairą ir nukreipė valtį 
išilgai kairiojo laivo šono, graikas išskleidė burę ir išsišiepė iš pasitenkinimo. Italai 
jau buvo nusiyrę per pusės laivo ilgio; bet mums į nugarą pūtė smarkus vėjas, ir 
mes judėjome daug greičiau, negu jie pajėgė irkluoti. Artyn ir artyn mes skriejome, 
ir aš, atsigulęs priešaky, jau tiesiau ranką į valtelę, kai jinai staiga šmukštelėjo po 
„Lankaširo karalienės" didžiuoju vairiniu galu. 

Teko juos dar vaikytis. Italai yrėsi pagal dešinįjį laivo šoną, o mes pasukome 
aštriu kampu prieš vėją ir lėtai tolome nuo laivo. Tada jie šmukštelėjo pro laivo 
pirmagalį ir ėmė irtis išilgai kairiojo laivo šono, o mes, pašukę valtį, praėjome 
pirmagalį ir, plaukdami pavėjui, artinomės prie bėglių. Ir vėl, kai aš jau tiesiau 
ranką į valtelę, jinai šmukštelėjo po laivo vairiniu galu ir vėl paspruko. Ir taip vis 
apsukui, valtelė kiekvieną kartą paskutiniu momentu suspėdavo šmukštelėti ir 
išvengti pavojaus. 

Tuo tarpu įgula pastebėjo, kas čia darosi, ir mes pamatėme ilgą eilę galvų, 
žiopsančių į mus pro laivo bortą. Kiekvieną kartą, kai valtelė pro laivo vairinį galą 

pasprukdavo nuo mūsų, jie triukšmingai reiškė savo džiaugsmą, o paskum pulda- 
vo į kitą „Lankaširo karalienės" šoną pasižiūrėti, kaip mes vaikysimės italus prieš 
vėją. Jie apiberdavo mus ir italus pasit4čiojimais bei patarimais ir tuo taip įpykino 
mūsų graiką, kad šis, kiekvieną kartą apiplaukiant laivą, pakeldavo kumštį ir piktai 
jiems grūmodavo. Jūreiviai, tai pastebėję, sveikindavo griausmingu juoku kiekvie- 
ną jo įniršio prasiveržimą. 

- Tai bent cirkas! - šaukė vienas. 

- Ir dar ginčijatės, kad jūroje negali būti hipodromų! Jeigu čia ne hipodromas, 
tai aš jau nebežinau! - pridūrė kitas. 

- Šešias dienas vysis ir nepavss! - skelbė trečias. - Kas išdrįs sakyti, kad italiukai 
nelaimės? 

Kai mes pasukome prieš vėją, graikas pasiūlė Čarliui pasikeisti vietomis. 

- Leisk man vairuoti laivą, - prašė jis. - Aš sučiupsiu juos, aš sugausiu juos, 
tikrai. 

Tuo buvo suduotas skaudus smūgis Čarlio profesinei savimeilei, nes jis didž- 
įavosi sugebąs puikiai vesti burlaivius; bet visgi jis perleido vairą belaisviui, o pats 
stojo prie burės. Mes apiplaukėme dar tris kartus, ir graikas įsitikino, kad neįma- 
noma išspausti iš mūsų valties didesnį greitį, negu tat pavyko Čarliui. 

- Geriau jau liaukitės vijęsi, - patarė mums iš laivo vienas jūreivis. 

Graikas piktai susiraukė ir, kaip pirma, pagrūmojo kumščiu. Aš tuo tarpu 
negaišau veltui: mano galvoje brendo sumanymas. 

- Varyk aplinkui, Čarli, dar vieną kartą, - paprašiau aš. 

Ir kai mes po šito pakreipėme valtį prieš vėją, aš pririšau prie vieno virvės galo 
nedidelį kablį, kurį radau vandens pompavimo angoje. Kitą galą pritvirtinau 
pirmagalyje prie sankabos ir, paslėpęs kablį, laukiau patogiausios progos jį pavar- 
toti. Italai vėl plaukė pavėjui išilgai kairiojo „Lankaširo karalienės" šono, irvėl mes 
vėjo nešami, lipom jiems ant kulnų. Mes vis labiau artėjome prie jų, ir aš apsime- 
čiau, kad vėl ketinu juos griebti, taip, kaip tai dariau anksčiau. Iki jų teliko kokių 
šešių pėdų tarpas, ir italai, įžūliai kvatodami, jau vėl ruošėsi šmukštelėti po laivo 
vairiniu gaiu. Tą akimirką aš staiga pakilau ir sviedžiau kablį. Jis taikliai ir giliai 
įsmigo į laivelio briauną, virvė išsitempė, ir mūsų valtis, plaukdama pirmyn, 
ištraukė laivelį iš apsaugos. 

Jūrininkai, stovėjusieji viršuj, aiktelėjo; bet tuoj jų aimaną pakeitė džiugūs 
šauksmai: vienas italas išsitraukė ilgą peilį ir nupjovė virvę. Tačiau mes buvome 
išvilkę juos iš saugios vietos, ir Čarlis, stovėdamas prie užpakalinių burių, ištiesė 
ranką ir sugriebė jų valtelės galą. Visa tai truko tik vieną sekundę: kai vienas italas 
pjovė virvę, o Čarlis tuo tarpu nustvėrė valtelę, antrasis italas irklu smogė jam per 
galvą. Čarlis paleido laivelį ir parblokštas sukniubo valtelės dugne; o italai užgulė 

irklus ir spruko atgal, po laivo vairiniu galu. 

Graikas dabar valdė ir vairą, ir burę - ir toliau vijosi aplink „Lankaširo 
karalienę", 0 aš pasilenkiau prie Čarlio, kurio galvoje greitai kilo bjaurus gumbas. 
Mūsų žiūrovai jūreiviai netvėrė iš džiaugsmo, ir visi iki vieno drąsino bėglius. Čarlis 

atsisėdo, viena ranka laikydamasis už galvos, dairėsi aplinkui, nieko nesuvokda- 
mas. 

- Dabar jiems negalima jokiu būdu leisti pasprukti, - tarė jis, išsiimdamas 
revolverį. 

Kai mes plaukėme kitą ratą, jis revolveriu pagrasino italams, bet jie, nieko 
nepaisydami, yrėsi pirmyn, šauniai rėždami irklais ir nekreipdami į jį nė mažiausio 
dėmesio. 

- Jei nesustosit, aš šausiu, - grasindamas tarė Čarlis. 

“ Tai nieko nepadėjo; neišsigando ir nepasidavė jie net tada, kai jis kelis kartus 
iššovė, ir kulkos prazvimbė per plauką nuo jų. Negalima buvo tikėtis iš Čarlio, kad 
jis šaudytų į beginklius, ir italai tai žinojo neblogiau už mus; todėl jie, atkakliai 
irkluodami, vis plaukė ir plaukė aplink laivą. 

- Na, tai mes juos nukamuosim, - sušuko Čarlis. - Mes tol juos vaikysimės, kol 
išseks jų paskutinės jėgos. 

Ir mes juos vijomės toliau. Dar Gvidešimt kartų apiplaukėme aplink „Lankaši- 
ro karalienę" ir tada pamatėme, kad net jų piieniniai raumenys pradeda silpnėti. 
Jie jau visai pailso ir begalėjo daugiausia tik kelis kartus apiplaukti, bet visas šis 
žaidimas įgijo naują posūkį. Plaukiant prieš vėją, italai visuomet gerokai nuo mūsų 
nutoldavo, todėl pavėjinėje pusėje jie būdavo nusiyrę ligi laivo vidurio, kai tuo 
tarpu mes tik praplaukdavom pirmagalį. O kai mes paskutinį kartą praplaukėm 
pirmagalį, pamatėme, kad jie keliasi į viršų laivo laipteliais, kuriuos staiga jiems 
nuleido iš laivo. Tai jūrininkai padarė organizuotai ir turbūt kapitonui pritariant, 
nes kai mes priplaukėm vietą, kur anksčiau buvo nuleisti laipteliai, juos. jau kėlė 
atgal, o valtelė, pakibusi ant valčiastiebių, taip pat kilo į viršų, ir jos nebegalima 
buvo pasiekti. 

Po to įvykusios mūsų derybos su kapitonu buvo trumpos ir nedraugiškos. Jis 
jokiu būdu nesutiko leisti mūsų į „Lankaširo karalienę" ir taip pat griežtai atsisakė 
išduoti bėglius. Čarlis širdo ne mažiau už graiką. Juk jį ne tik kad ištiko nesėkmė, 
ilgai ir juokingai besivaikant, bet dargi tie, kurie nuo jo paspruko, jį taip trenkė į 
valties dugną, kad jis net buvo nusiojęs sąmonės. 

- Ne aš būsiu, - tarė jis piktai, kumščiu kirsdamas į kitos rankos delną, - jei šitie 
du vyrai išspruks iš mano rankų. Aš pasiliksiu jų gaudyti,pors čia užtrukčiau ir visą 
savo gyvenimą, ir jei aš veikiai jų nesučiupsiu, tai gyvensiu labai, labai ilgai - tol, 
kol galų gale visgi juos sučiupsiu - arba mano vardas ne Čarlis Legrantas. 

Čia ir prasidėjo „Lankaširo karalienės" apgula, pažymėta ne tik žvejų, bet ir 
žūklės sargybinių metraščiuose. Kai atvyko „Elnias“, nesėkmingai persekiojęs 
silkininkus, Čarlis paprašė Nilį Partingtoną atsiųsti mums jo lašišine valtimi an- 
iklodes, maisto atsargų ir geležinę žvejybinę, anglimis kūrenamą krosnelę. Saulei 
leidžiantis mes sukeitėme valtis ir atsisveikinome su graiku, nes jam reikėjo keliauti 
į Benišiją ir už įstatymų laužymą atsisėsti į šaltąją. Po vakarienės Čarlis ir aš 
negulėm, o budėjome pamainomis po keturias valandas ligi pat aušros. Žvejai tą 
naktį nemėgino pabėgti, nes laivas irgi siuntė valtį žvalgybos tikslais ištirti, ar laisvas 

kelias. 

Kitą dieną paaiškėjo, kad apgula ilgokai užsitęs, ir mes įnešėme pataisų į savo 
planus, stengdamiesi susidaryti sau kai kuriuos patogumus. Čia mums padėjo 
dokas, vadinamas Soleino prieplauka, kuris kyšojo nuo Benišijos kranto. Mes 
pamatėm, kad „Lankaširo karalienė“, Ternerio statyklos pakrantė ir Soleino 
prieplauka sudaro didelio lygiašonio trikampio kampų viršūnes. Atstumas nuo 
laivo iki kranto, to trikampio šoninė, kuria turėtų plaukti itaiai, jei jie mėgintų 
pasprukti, buvo lygi atstumui nuo Soleino krantinės iki kranto, tai trikampio 
šoninei, kuria mums reikėtų plaukti, jei norėtume pasiekti krantą anksčiau už 
italus. Ir kadangi buriuoti mes galėjome daug greičiau, negu jie irkluoti, tai 
galėjome leisti jiems praplaukti pusę jų šoninės ir tik tada skrieti savąja šonine. Jei 
mes leistume jiems praplaukti daugiau kaip pusę atstumo, tai jie tikriausiai 
pasiektų krantą anksčiau už mus; ojei mes išvyktume prieš jiems pasiekiant vidurį, 
tai, žinoma, jie pasiektų laivą anksčiau, negu mes. 

Dar mes pastebėjome, kad įsivaizduojamoji linija, nutiesta iš krantinės galo į 
vėjo malūną, kuris stovėjo pakrantėje kiek atokiau, perkerta perpus tą trikampio 
šoninę, kuria italai turėtų plaukti, jei spruktų į krantą. Taigi, dabar mums buvo 
nesunku nustatyti, kaip toli galima jiems leisti nuplaukti ir kada būtent mes turime 
pradėti juos persekioti. Kiekvieną dieną mes stebėjome pro žiūronus, kaip jie lėtai 
yrėsi, artėdami į pusiaukelės tašką ir, kai jie atsidurdavo malūno linijoje, mes 
šokdavome į valtį ir keldavome bures. Pamatę mūsų pasiruošimus, jie pasukdavo 
atgal ir iš lėto irdavosi į „Lankaširo karalienę", būdami tvirtai įsitikinę, kad mes 
negalime jų pavyti. 

Ramiom dienom, kai negalėdavome naudotis savo burine valtimi, mes turė- 
jome paruošę lengvą irklinę valtelę su lenktais irklais. Bet tais atvejais, kai vėjo 
pritrūkdavo, mums tekdavo irtis nuo krantinės tuoj, kai tik jie imdavo irtis nuo 
laivo. Nakties metu būtinai reikėjo budėti prie pat laivo, ką mes ir darėme. Čarlis 
ir aš kiekvienas budėdavome po keturias valandas, tolydžio plaukinėdami aplink 
laivą. Tačiau italai, matyt, buvo linkę bėgti tik dienos metu, todėl mūsų ilgos 
nakties sargybos buvo bergždžios. 

- Žinai, kas mane labiausiai siutina? - sakė Čarlis. - Kad mes negalime dorai 
išsimiegoti savo lovose, kai tuo tarpu šitie nenaudėliai, įstatymų laužytojai ramiau- 
siai sau kas naktį knarkia. Na, kažin ar tai išeis jiems į gerą, - pagrasino jis. - Aš 
laikysiu juos tam laive tol, kol kapitonas pareikalaus, kad jie jam mokėtų už maistą, 
otai tiek pat tikra, kaip ir tai, kad erškėtas - ne vilkžuvė! 

Mums teko susidurti su tantališka problema. Kol mes budėjome, jie negalėjo 
pabėgti, O kol jie atsargiai elgėsi, mes negalėjome jų pagauti. Čarlis be paliovos 
laužė galvą, bet šį kartą jo vaizduotė nieko nebesukūrė. Šiai problemai išspręsti, 
matyt, tebuvo viena išeitis - kantriai laukti. Tai buvo savotiškas žaidimas kantrybe, 
ir kas sugebės ilgiau laukti, tas ir laimės. Mūsų susierzinimą didino ir tai, kad italų 
draugai nuo kranto nuolat signalizavo, todėl mes nė akimirksnį nedrįsome susil- 
pninti apgulos. O, be to, Soleino krantine nuolat slampinėjo vienas, o kartais du 

įtartinos išvaizdos žvejai ir sekė visa, ką mes darėme. Mums teko tik „šypsotis ir 
kęsti", kaip sakė Čarlis, o tai mus gaišino, ir mes negalėjom imtis kitokio darbo. 

Dienos slinko, o padėtis nė kiek nepasikeitė. Vieną naktį valtele nuo kranto 
atplaukė italų draugai mus suklaidinti, kad italai galėtų pasprukti. Ir jiems tai 
nepavyko tik todėl, kad laivo valčiastiebiai nebuvo gerai ištepti. Mat valčiastiebiai 
sugirgždėjo, ir mes tuoj liovėmės persekioję keistąją valtį ir priplaukėme prie 
„Lankaširo karalienės", kur italai kaip tik tuo metu leido savo valtelę žemyn. Kitą 
naktį visas pustuzinis laivelių zujo tamsumoj aplink mus, bet mes, it dėlės, prisi- 
siurbėm prie laivo šono ir pavertėme niekais jų planus; jie labai įniršo ir apibžrė 
mus keiksmais. Čarlis, sėdėdamas valties dugne, tyliai nusijuokė. 

- Tai geras ženklas, drauguži, - tarė jis man. - Kai žmonės ima plūstis, gali būti 
tikras, kad jie netenka kantrybės; o netekę kantrybės, jie greit netenka ir galvos. 
Įsidėmėk mano žodžius: jei tvirtai laikysimės, tai jie kurią gražią dieną pasielgs 
neatsargiai, ir tada mes juos pačiupsime. 

Tačiau žvejai nepasielgė neatsargiai, ir Čarlis prisipažino, kad tai vienas tų 
atvejų, kai visi požymiai apgaulingi. Atrodė, kad italai turi ne mažiau kantrybės už 
mus, ir antroji apgulos savaitė slinko vienodai ir nuobodžiai. Apsnūdusi Čarlio 
vaizduotė dabar tiek atkuto, kad pateikė mums gudrų planą. Į Benišiją atsitiktinai 
atkeliavo Piteris Boilenas - naujas sargybinis, kurio žvejai nepažinojo, ir mes 
pasikvietėme jį į talką. Tai stengėmės išlaikyti paslaptyje, bet kažkodė! nežinomu 
būdu draugai iš kranto įspėjo apgultuosius italus būti akylesniems. 

Tąnaktį, kurią ketinome vykdyti savo sumanymą, Čarlis ir aš užėmėme irkliniu 
laiveliu savo nuolatinę vietą palei „Lankaširo karalienę“. Kai jau visiškai sutemo, 
išgverusiu laiviūkščiu atsiyrė Piteris Boilenas, jo laivelis buvo iš tų, kuriuos lengvai 
gali ir nusinešti po pažastimi. Išgirdę, kad jis atsidangina, triukšmingai pliauškėda- 
mas irklais, mes nėrėme kiek šalin į tamsą ir sustojom, pakėlę irklus. Priplaukęs 
laivo laiptelius, Boilenas linksmai šūktelėjo „Lankaširo karalienės“ inkaro sargy- 
bai, klausdamas, kur čia stovi „Škotų vadai“ (kitas kviečius vežiojęs laivas), ir čia 
pat žioplai apsivertė. Ėjęs inkaro sargybą jūreivis nuskubėjo laiptais žemyn ir 
ištraukė jį iš vandens. To jam tereikėjo - patekti į laivą. Dabar jis tikėjosi, kad jį 
paims į denį, o paskum - į apačią pasišildyti ir išsidžiovinti. Bet nevaišingasai 
kapitonas paliko jį tupėti ant žemiausios laiptų pakopos, kur jis baisiai drebėjo, o 
jo kojos tabalavo vandenyje, kol mes, jo pasigailėję, išsiyrėm iš tamsos ir paėmėme 
jį. Pabudusios įgulos juokai ir kandžios pašaipos ne labai saldžiai skambėjo mūsų 
ausyse, ir net abu italai, užsirioglinę ant turėklų, ilgai ir piktai tyčiojosi iš mūsų. 

- Visa tai gerai, - tarė Čarlis taip tyliai, kad aš vienas tegalėjau išgirsti. - Aš 
džiaugiuos, kad ne mes pirmieji juokiamės. Mes savo juoką atidėsim vėlesniam 
laikui. 

Taip pasakęs, jis patapšnojo man per petį, bet atrodė, kad jo balse skambėjo 
daugiau pasiryžimo, negu vilties. 

Mes galėjome kreiptis į Jungtinių Valstijų šerifus ir peržengti „Lankaširo 
karalienės" bortą, pasiremdami valdžios autoritetu. Tačiau Žūklės Komisijos 

instrukcijos reikalavo, kad sargybiniai vengtų nesusipratimų, o šį sykį, jei mes 
būtume kreipęsi į valdžios organus, visa galėjo baigtis keblia tarptautine painiava. 

Antroji apgulos savaitė jau ėjo į galą, o padėties pakitimo ženklų nebuvo 
matyti. Keturioliktosios dienos rytą mes sulaukėme permainos, bet tokiu keistu 
pavidalu, kad apstulbome ir mes, ir mūsų priešininkai. 

Kaip visada, po naktinio budėjimo prie „Lankaširo karalienės“, Čarlis ir aš 
irklavome į Soleino krantinę. 

-Hello! - nustebęs sušuko Čarlis. - Išminties ir sveiko proto vardu - žiūrėk, kas 
gi čia? Ar tu matei kada tokį nežmonišką laivą? 

Jis visai pagrįstai stebėjosi, nes ten, pririštas prie krantinės, stovėjo keisčiausios 
išvaizdos motorlaivis, kokį man kada buvo tekę matyti. Nesakysiu, kad būčiau 
pavadinęs jį motorlaiviu, bet į motorlaivį laivas buvo panašesnis, negu į bet kurį 
kitą laivą. Jis buvo septyniasdešimt pėdų ilgio, bet toks siauras ir taip mažai 
teturėjo įrengimų, kad atrodė daug mažesnis, negu iš tikrųjų buvo. Laivas buvo 
visas iš plieno ir juodai nudažytas. Trys į užpakalį pasvirę kaminai, atokiai vienas 
nuo kito, kyšojo vidury./O pirmagalis, ilgas, laibas ir smailas, kaip peilis, rodyte 
rodė, kad laivas skirtas greitam plaukimui. Praplaukdami jo vairinį galą, mes 
perskaitėme mažomis baltomis raidėmis užrašytą pavadinimą - „Žaibas“. 

Čarlisir aš nekantravome iš smalsumo. Po kelių minučių mes jau buvome laive 
ir kalbėjomės su mechaniku, kuris, stovėdamas denyje, grožėjosi saulėtekiu. Jis 
noriai sutiko patenkinti mūsų smalsumą, ir po kelių minučių mes sužinojome, kad 
„Žaibas“ nakčia atvyko iš San Francisko, kad tai jo taip vadinama bandomoji 
kelionė ir kad jis priklauso Sailesui Teitni, jaunam Kalifornijos milijonieriui, 
anglies kasyklų savininkui, kuris aistringai mėgo lenktynines jachtas. Pakalbėjome 
dar apie turbinas ir apie tai, kaip galima būtų panaudoti garą, kaip įtaisomi 
stūmokliai, virbalai, krumpliaračiai, - viso šito aš nesupratau, nes pažinau tik 
burinius laivus; bet aš supratau paskutinius mechaniko žodžius. 

- Keturi tūkstančiai arklio jėgų ir keturiasdešimt penkios mylios per valandą, 
nors jūs gal ir nenorėsit tikėti, - didžiuodamasis baigė jis. 

- Pakartok tai dar kartą, žmogau! Dar kartą pakartok! - susijaudinęs sušuko 
Čarlis. 

Keturi tūkstančiai arklio jėgų ir keturiasdešimt penkios mylios per valandą, 
- linksmai šypsodamasis pakartojo mechanikas. 

- Kur savininkas? - buvo kitas Čarlio klausimas. - Ar galėčiau kuriuo nors būdu 
su juo pakalbėti? 

Mechanikas papurtė galvą. 

- Ne, bijau, kad nebus galima. Jis mat miega. 

Tąakimirką kitame denio gale į viršų išėjo jaunas žmogus mėlyna uniforma ir 
ėmė stebėti saulėtekį. 

- Štai j jis, tai jis, tai misteris Teitas, - tarė mechanikas. 

Čarlis priėjo prie jo ir jį prakalbino, ir kai jis rimtai kalbėjo, jaunuolis klausėsi, 

linksmai nusiteikęs. Jis turbūt teiravosi apie vandens gilumą prie kranto ties laivų 

statykla, nes mačiau, kaip Čarlis kažką rodė rankomis ir aiškino. Po kelių minučių 
jis grįžo visas nušvitęs. 

- Eime, drauguži, - tarė jis. - Greičiau į prieplauką. Jie mūsų rankose! 

Laimė, mes laiku apleidome „Žaibą“, nes kiek vėliau pasirodė vienas šnipo 
pareigas ėjusių žvejų. Čarlis ir aš užėmėme savo nuolatines vietas ant sijos, šiek 
tiek atokiau nuo „Žaibo“ ir prie pat savo valties, iš kur galėjome patogiau stebėti 
„Lankaširo karalienę“. Nieko neįvyko maždaug iki devintos valandos; tada mes 
pamatėme, jog abu italai apleido laivą ir plaukė savo trikampio šonine į krantą. 
Čarlis atrodė visiškai ramus, bet dar prieš tai, kai jie praplaukė ketvirtį atstumo, 
jis pašnibždėjo man: 

- Keturiasdešimt penkios mylios per valandą... niekas negali jų išgelbėti... jie 
mūsų! 

Abu vyrai lėtai yrėsi pirmyn ir pagaliau atsidūrė beveik vienoje linijoje su vėjo 
malūnu. Visada šitokiu momentu mes šokdavome į savo valtį ir keldavome burę, 
ir abu vyrai, matyti, šito laukė ir atrodė nustebę, kai mes nė nekrustelėjom. 

Atsidūrę lygiai vienoje linijoje su malūnu, vienodai nutolę nuo kranto ir nuo 
laivo ir būdami arčiau kranto, negu mes kada nors anksčiau leisdavome jiems 
prisiartinti, jie ėmė kažką įtarinėti. Mes stebėjome juos pro žiūronus ir pamatėme, 
kad jie pasikėlė nuo suoliukų, norėdami sužinoti, ką mes veikiam. Einąs šnipo 
pareigas žvejys, kurs sėdėjo ant sijos šalia mūšų, irgi buvo sumišęs. Jis negalėjo 
suprasti mūsų neveiklumo. Vyrai valtelėje pasiyrė dar kiek į kranto pusę, bet 
netrukus ir vėl sustojo ir ėmė jį stebėti, lyg manydami, kad mes galėtume ten 
slapstytis. Bet kranian išėjo žmogus ir pamosavo skarele, duodamas ženklą, kad 
kelias laisvas. Tai juos nuramino. Jie paspaudė irklus, pasiryžę skriste skristi 
pirmyn. Čarlis vis dar delsė. Ir tik tada, kai jie praplaukė tris ketvirčius atstumo 
nuo „Lankaširo karalienės" ir jiems liko plaukti ne daugiau ketvirčio mylios, Čarlis 
pliaukštelėjo man per petį ir sušuko: 

- Jie bus mūsų! Jie bus mūsų! 

Mes nubėgom tuos kelis žingsnius iki „Žaibo“ ir įšokome į denį. Akimirksnis, 
ir visi lynai buvo atpalaiduoti ir sukelti į laivą. „Žaibas“ šaute šovė pirmyn, greitai 
toldamas nuo prieplaukos. Šnipinėjęs žvejys, kurį mes palikome besėdintį ant sijos, 
išsitraukė revolverį ir skubiai penkiskart iš eilės iššovė į orą. Žmonės valtelėje 
tučtuojau atkreipė dėmesį į tą įspėjimą, nes mes pamatėme, kad jie ėmė, kaip 
padūkąę, irtis į priekį. 

Bet jei jie irklavo kaip padūkę, tai kaip aprašyti mūsų judėjimą? Mes skriste 
skridom. Toks nepaprastas buvo greitis, kuriuo mes skrodėme vandenį, kad iš 
abiejų pirmagalio pusių pakilo aukšta banga, kuri kildama ir putodama, lėkė į 
užpakalį, išsisklaidžiusi trim stačiom standžiom keterom, o iš paskos mus perse- 
kiojo didelė, alkana, skiauturiuota banga, tartum grėsdama kas akimirksnį užgriūti 
denį ir mus sunaikinti. „Žaibas“ tvinkčiojo, virpėjo ir maurojo, kaip gyva būtybė. 
Mūsų judėjimo sukeltas vėjas buvo lyg viesulas - keturiasdešimt penkių mylių 
greičio viesulas. Atsigrežę į jį veidu, mes tegalėjome kvėpuoti tik trokšdami ir 

dusdami. Jis nupūsdavo dūmus iš kaminų angų stačiu kampu į užpakalį. Tikrai, 
mes keliavome taip sparčiai, kaip greitasis traukinys. „Mes tada skridome, iš 
tikrųjų, kaip žaibas", - taip vėliau sakydavo Čarlis; ir aš manau, kad vargu ar galima 
geriau tat apibūdinti. 

Kai dėl italų, plaukusių valtelėje, tai man pasirodė, jog mes vos tik susėdom į 
motorlaivį ir štai jau juos užklupome. Žinoma, dar būdami tolokai nuo jų, mes 
turėjome sumažinti greitį; bet net tada mes lėkėm kaip viesulas, ir buvom priversti 
2psukti ratą tarp jų ir kranto. Jie be atvangos irklavo, su kiekvienu kirčiu kelda- 
miesi nuo suoliukų tol, kol mes praplaukėme pro juos, ir jie pažino Čarlį ir mane. 
Tai atėmė iš jų bet kokį norą kovoti. Jie įkėlė irklus ir paniurę pasidavė. 

- Na, Čarli, - tarė Nilis Partingtonas, kai mes vėliau prieplaukoje svarstėme šį 
įvykį, - aš visgi čia nematau, kuo šį kartą padėjo tavoji tiek išgirta vaizduotė. 

Bet Čarlis buvo ištikimas savo arkliukui. 

- Vaizduotė? - paklausė jis, rodydamas į „Žaibą“. - Pažiūrėkit į jį! Tik pažiū- 
Iėkit! Jei šis išradimas ne vaizduotės rezultatas, tai norėčiau žinoti, kas gi pagaliau 
vaizduotė? 

- Žinoma, - pridūrė jis, - čia kito žmogaus vaizduotė, bet vis tiek ji atliko savo 
uždavinį. 


(Tęsinys kitame numeryje) 

Trečiajame almanacho numaryje - M.Zevako paskutinioji trilogijos dalis 
„Sidabro taurė", kurioje narsusis Ragastenas patiria daugybę nuotykių, kol 
įveikia Bordžijų rengiamas pinkles.-. 

Čia spausdinama ir Dž.Londono apysakos „Žūklės sargybinio 
pasakojimai“ pabaiga, kurioje kvapą gniaužiantys nuotykiai pasiekia 
kulminaciją... 

Šio numerio ilgai laukti neteks. 


Spaudai parengtas ir 4-asis almanacho numeris, skirtas populiaraus 
angių rašytojo Tomo Main Rido kūrybai. Jame trys nuotykių romanai 
„Gveriljasų vadas", „Žakas Deparas" ir „Šauliai Meksikoje". Pirmieji du 
lietuvių kalba leidžiami pirmą kartą. Tai aštraus siužeto kūriniai, kuriuose 
amerikiečių kapitono akimis vaizduojamas JAV ir Meksikos karo (1846- 
1848) laikotarpis. Kapitonas ir jo draugai nuolat susiduria ir kaunasi su 
Meksikos gveriljasais, patiria daugybę nuotykių, gina tiesą, teisingumą ir 
Vertė A.Degutis ir K.Puida. 


UASB susivienijimas „Varpas“ grėu laiku išleis šias nuotykių literatūros 
knygas. 

Statula „Raupsuotasis karalius" - khmerinės kultūros seniena ar 
turtingumo dievo Kubero atvaizdas? $Sią mįslę stengiasi įminti knygos 

herojai, patirdami nemaža nuotykių. Čia skaitytojas susitiks ir su Rytų kraštų 
karaliais, lemiančiais žmonių likimus. 

Pjero Benua romanas „Raupsuotasis karalius" pasižymi lengvumu ir 
intriga. Vyrauja egzotika, meilė, ištikimybė. 


Mylimas vyras ir mylima žmona, kuriems nieko netrūksta. Bet tai tik 
vizualinė iliuzija. Seimyninio gyvenimo pradžia, o vyro ir žmonos santykius 
Jau graužia neištikimybės korozija, kuo netrukus Džimas Blekas ir įsitikina. 
Ar įmanomas gyvenimas su žmona, kuri išduoda, rezga pinkles? Džimas 
Blekas nusprendžia pasitraukti iš artimųjų, jį supančios visuomenės tarpo 
taip, kad niekas negalėtų atpažinti... 

Tokia buvusio JAV prezidento D.F.Ruzvelto romano „Dingęs be pėdsakų" 
intriguojanti pradžia. 

Knygos herojui pavyksta įgyvendinti savo sumanymą. O kaip toliau 
klostėsi, betarpiškai ir iš šalies stebint pažįstamų, artimųjų ir savo gerbėjų 
poelgius, veiksmus, - sužinosite perskaitę D.F.Ruzvelto romaną „Dingęs be 
pėdsakų", kurį baigia spausdinti „Aušros“ spaustuvė. 

